
monastică cisterciană și Ordinul Cavalerilor Templieri, un alt 

Introducere 


Aceasta este o carte neobișnuită. Ne-a luat chiar și pe noi, 
autorii ei, cu totul prin surprindere. 

Intenţia noastră a fost să publicăm o sinteză a cercetărilor cu 
privire la sistemele de măsurare utilizate în Britannia Neolitică!?, 
dar până la urmă a rezultat o poveste despre transmiterea unor 
cunoștințe străvechi și a unor artefacte nepreţuite, care 
cuprinde o perioadă de câteva milenii și culminează cu jocul 
puterii la cel mai înalt nivel din secolul XX. Am pornit de la o 
descoperire arheologică importantă și am terminat cu ceea ce 
editorii noștri consideră a fi un rival desăvârșit al oricărui roman 
scris de Dan Brown. Cu toate acestea, diferenţa dintre munca 
noastră și un roman este aceea că toate informaţiile conţinute 
în aceste pagini sunt adevărate - ele pot fi pe deplin testate și 
verificate. Mai mult, orice persoană cu acces la internet va fi în 
măsură să ne verifice foarte rapid. 

În ultimii 10 ani am făcut tot ce ne-a stat în putinţă pentru a 
reconstrui un sistem precis și elegant de măsurători 
astronomice folosit în Britannia Epocii de Piatră. Acest studiu a 
devenit mai mult decât important atunci când am descoperit o 
conexiune directă între preoţii-astronomi din Britannia Epocii de 
Piatră și constructorii piramidelor din Egiptul Antic al mileniului 
al III-lea î.H. Apoi, datorită unei legături pur întâmplătoare, am 
reușit să dezvăluim un plan secret, foarte atent realizat de 
creare a unui „Nou lerusalim” în Lumea Nouă - utilizând date ce 
par să aibă o vechime incredibilă de peste 18.000 de ani. Acest 
oraș nou este Washington D.C. 

Am identificat o piatră mică, care fusese scobită intenţionat, 
în centrul orașului Washington D.C., care reprezintă cea mai 
importantă cheie - un indicator la nivelul solului pe care Thomas 
Jefferson l-a declarat a fi punctul zero de pe suprafaţa globului 
pământesc și pe care, mult mai târziu, Franklin D. Roosevelt l-a 
folosit ca punct de reper pentru locaţia Pentagonului. Credem că 
sub această piatră se află o încăpere în care se găsește un mare 


1 Denumirea convenţională dată insulei britanice în perioada 
anterioară cuceririi romane şi invaziei anglo-saxone (secolele al V-lea- 
al VI-lea). Incepând cu secolul al VI-lea, s-a împărţit în trei regiuni 
istorice: Anglia, Ţara Galilor, Scoţia şi în mai multe state feudale (n. 
red.). 


secret cunoscut doar de un grup de elită care este alcătuit 
întotdeauna din exact 33 de bărbați. 

Descoperirile din această carte s-au dovedit a fi nici mai mult, 
nici mai puţin decât senzaţionale. Dovezile pe care le-am 
prezentat sunt ușor de urmărit și de verificat de oricine - fără a 
deţine neapărat cunoștințe de specialitate. Acest aspect are și o 
parte proastă pentru noi, deoarece comunitatea arheologică 
poate utiliza revelaţiile „senzaţionale” din această carte ca pe o 
scuză pentru a ignora descoperirile noastre esenţiale și pentru a 
le declara neacademice. Ar fi păcat să se întâmple acest lucru, 
dar noi sperăm ca natura superioară a „conspiraţiei” pe care am 
dezvăluit-o să declanșeze o dezbatere publică, care a fost 
amânată multă vreme, cu privire la originile civilizaţiei. Suntem 
pe deplin conștienți că această carte va fi atacată - mai ales de 
oamenii care nu au citit-o. Acela care nu acceptă schimbarea îi 
va răsfoi superficial paginile și va extrage descoperirile 
neobișnuite, pe care le va lua în derâdere. Noi vom ignora 
comentariile lipsite de substanță, însă vom saluta criticile 
constructive și dezbaterile viguroase - atât timp cât acestea se 
vor baza pe fapte, și nu pe idei preconcepute sau prejudecăţi. 

Datorită naturii descoperirilor noastre legate de Washington, 
suntem convinși că vom fi catalogaţi drept „teoreticieni ai 
conspirației”. A devenit la modă în anumite cercuri să crezi că 
această etichetare invalidează automat toate dovezile. Nu și în 
acest caz. Există două tipuri de oameni care neagă existenţa 
conspiraţiilor - conspiratorii și naivii! 

Nu există nici pe departe ceva bizar într-o conspirație. Ea nu 
reprezintă decât acțiunea comună, secretă, a doi sau mai mulţi 
indivizi, cu scopul obţinerii unor beneficii pentru sine - și poate 
pentru alţii. Există conspirații criminale, conspirații de prost 
gust, conspirații benigne și, credem noi, conspirații benevole. 
Elementul-cheie e, pur și simplu, misterul. Oare a acţionat 
singur Bernard Madoff în operaţiunea Ponzi care a „ușurat” 
portofelele celor bogaţi de miliarde de dolari? Dar dacă nu a 
acţionat singur, atunci a fost sigur vorba despre o conspirație în 
vederea delapidării. Suntem convinși ca Madoff ar fi negat 
vehement existența conspiraţiilor. 

Deși nimeni nu poate ști cu siguranţă, este oare posibil ca 
majoritatea conspiraţiilor să rămână nedescoperite? La urma 
urmei, despre asta este vorba. 


Sperăm să vă placă această carte și să consideraţi 
descoperirile noastre utile și semnificative. Vă rugăm să daţi și 
altora de veste despre existenţa ei, astfel încât să poată fi 
stimulată o dezbatere publică care să forțeze o posibilă evaluare 
amănunţită, academică, a descoperirilor noastre. Dacă doriţi să 
fiţi la curent cu evoluţia acestui proiect, vă invităm să ne vizitaţi 
site-ul web la adresa: www.knight-butler.com. 


Capitolul 1 
Enigma de la Gizeh 


În mijlocul deșertului 


Intuiția a fost cea care ne-a adus în Egipt. 

Unul dintre noi vizitase această ţară de zeci de ori; celălalt nu 
o văzuse niciodată. Amândoi eram interesaţi de piramide, dar 
ele nu fuseseră niciodată subiectul cercetărilor noastre - până 
acum. 

Exista o șansă, o mică șansă, ca preţioasa locaţie, de care noi 
eram siguri că existase odată, să fi supravieţuit ravagiilor 
provocate de furtunile de nisip, de soarele fierbinte și de 
abuzurile umane de-a lungul mileniilor. Când eram în Anglia, am 
studiat hărți și fotografii, dar ne-am dat seama că trebuia să 
ajungem cât mai repede la faţa locului. Problema fusese că, din 
fotografiile pe care le studiaserăm, se părea că fusese demarată 
un soi de curăţenie în jurul zonei alese de noi. După 4500 de ani 
- trebuia să ne grăbim? Chiar dacă părea o nebunie, după două 
săptămâni ajungeam acolo. 

Ahmed părea complet relaxat în timp ce își strecura cu 
măiestrie taxiul printr-un alt culoar incredibil de strâmt - de 
această dată delimitat de un camion rablagit, de culoarea 
ruginei, în stânga noastră și de un băiat pe un măgar, care 
traversa vesel sensul giratoriu în mod greșit. Era o zi de vineri, 
aproape de miezul nopţii, dar chiar și așa orașul fremăta atât de 
haotic, încât făcea ca traficul la o oră de vârf în New York sau 
Londra să arate de-a dreptul neaglomerat. Din când în când, 
ajungeam și la câte o intersecţie cu asfalt presat, dotată cu ceva 
semne de circulaţie, care însă nu prezentau prea mare interes 
pentru hoardele de șoferi înghesuiți, ce ar fi putut alcătui 
automat patru coloane acolo unde sub marea de roţi se iveau 
marcajele a numai două benzi. 

Cairo este un oraș nebun și încântător. Aromele, sunetele și 
priveliștile rămân în memoria vizitatorilor, dar pentru localnici 
viaţa e grea. Aproximativ 18 milioane de suflete locuiesc în cel 
mai mare oraș al Africii, acolo unde există o competiţie uriașă 
pe piaţa muncii - cu un ajutor minuscul sau absent din partea 
statului. Adesea se spune că egipteanul obișnuit a avut un 


standard de viaţă mai ridicat pe vremea faraonilor decât are în 
prezent; acest lucru probabil are legătură cu explozia 
demografică  inimaginabilă care s-a produs în timpurile 
moderne. Din kilometru în kilometru, panourile de pe marginea 
drumului afișează natalitatea curentă a orașului. Ele ne 
informează că „Un copil se naște la fiecare 24 de secunde”, iar 
Ahmed ne-a spus că anul trecut erau 26 de secunde, iar nu cu 
mult timp înainte fuseseră 30 de secunde. 

„Problema este Viagra”, a zis Ahmed în vreme ce ne studia 
reacţia în oglinda retrovizoare. „E drogul preferat în Cairo. 
Bărbaţii pot să o facă mai mult acum, iar asta înseamnă mai 
mulţi copii. Cei din guvern nu sunt prea fericiţi, însă noi 
suntem!” Apoi a izbucnit în râs și a apăsat claxonul pentru a 
atenţiona măgarul și căruţa din faţă că urma să îi depășească. 
„lar eu sunt de două ori mai fericit, pentru că am două neveste - 
una aici, în Cairo, și una acasă, în Luxor!” 

In cele din urmă am ajuns la hotelul la care urma să ne cazăm 
și după ce i-am oferit lui Ahmed un bacșiș generos (unul, ne-a 
spus el, care îl va ajuta să-și întreţină ambele neveste), ne-am 
îndreptat spre camerele noastre, dar nu înainte de a stabili o oră 
la care să fim luaţi de dimineaţă cu mașina pentru a începe 
căutarea unui posibil sit arheologic, la aproximativ 7 kilometri în 
deșert. 

Când ne-am trezit în dimineaţa următoare, ne-am delectat cu 
priveliștea de la balconul nostru, care era cu adevărat 
spectaculoasă. Dincolo de șoseaua deja bine înţesată cu mașini, 
se află uriașa piramidă atribuită străvechiul rege Kefren, care se 
înalţă impunătoare către cerul Egiptului de un albastru 
strălucitor. Chiar în spatele ei se zărește vârful piramidei lui 
Mykerinos. 

Ahmed își aștepta noii prieteni englezi la recepţia hotelului și, 
imediat ce ne-am strâns mâinile, a început să ne descrie planul 
lui de a ne oferi un tur de cinci stele al piramidelor și al sfinxului. 
Faţa lui nubiană, pe care se zărea aproape tot timpul un 
zâmbet, a devenit serioasă pentru un moment, iar sprâncenele 
lui s-au încruntat întrebătoare în timp ce îi explicam că noi 
preferăm să ne îndreptăm către un petec anonim de deșert. 

l-am arătat lui Ahmed pe hartă destinaţia dorită și, cu o 
ridicare din umeri, el ne-a condus la mașină. Toyota lui a gonit 
cu o viteză alarmantă printr-o reţea de străduţe, iar apoi, dintr- 


odată, suburbiile din Cairo s-au sfârșit la fel de brusc precum 
valurile care lovesc ţărmul. Într-o fracțiune de secundă, 
kilometrii de cărămizi și cutiile din beton, în care se desfășoară 
haotic viață umană și animală, au rămas în urma noastră. 
Scăpasem în sfârșit de blocajele rutiere cu cai, camioane vechi, 
pietoni sinucigași și taxiuri prăfuite. Peste tot se zărea doar 
nisip. 

Realitatea peisajului ce se întindea în faţa ochilor noștri, acolo 
unde cresc doar cele mai rezistente tufișuri, era intimidantă. 
Cum de, ne-am întrebat noi, cea mai faimoasă civilizație a lumii 
s-a stabilit și a înflorit atât de spectaculos tocmai aici, în acest 
ţinut arid? Cu sau fără Nil, acest loc e întru totul neiertător. 

Ahmed şi-a direcționat Toyota lui veche, însă călită pe 
drumuri, către sud. Ochii săi păreau fixaţi în oglinda retrovizoare 
în timp ce vorbea - lăudând virtuțile diferitelor „așezăminte” pe 
care ni le-ar fi putut arăta - în vreme ce ne asigura că el nu a 
perceput niciodată un comision pentru aceasta. Noi nu suntem 
de obicei pasageri nerăbdători, însă cu siguranţă doar un al 
șaselea simţ a făcut ca vehiculul să rămână pe fâșia de asfalt 
dur, atât de bine cunoscută de el, încât să ajungem în cele din 
urmă în orașul său natal, Luxor. 

Ne-am bazat pe faptul că omul supravieţuise aproximativ 40 
de ani - ceea ce ne-a relaxat puţin și am început să privim pe 
ferestre, în căutarea unor indicatoare care să corespundă 
punctelor din fotografiile aeriene ale acestui peisaj de un kaki 
persistent. Ştiam din cercetările efectuate în Anglia că aproape 
de punctul respectiv, acolo unde se bifurcau drumurile către 
Luxor și Alexandria, ar putea exista „ceva” de mare interes 
pentru noi. Am trecut pe lângă o moschee singuratică pe care 
am recunoscut-o și, la aproximativ 100 de metri vest de drumul 
principal, știam că suntem aproape de ceea ce căutam. 

L-am rugat pe Ahmed să oprească mașina în mai multe locuri 
de pe autostradă pentru a ne asigura pe cât posibil că suntem 
pe drumul cel bun. Era o zonă dezolantă, cu limbi plate de nisip 
și câteva ziduri joase în apropierea drumului. Am descoperit 
semne recente ale unor structuri subterane de beton și, 
împreună cu grămezile de dărâmături, a devenit limpede că 
această parte a misiunii noastre nu urma să dea rezultate prea 
curând. Ahmed a explicat că această zonă reprezenta o parte 
importantă din extinderea „Orașului 6 Octombrie” - numit astfel 


după ziua anului 1981 în care președintele Anwar Sadat a fost 
asasinat în timp ce urmărea o paradă militară. Chiar dacă pe 
acel sit se aflaseră rămășițe ale celei de-a IV-a dinastii, este 
foarte probabil ca dezvoltatorii imobiliari pragmatici să le fi 
îndepărtat cu buldozerul - Egiptul dispunea de suficiente 
monumente antice pentru a menţine viu interesul turiștilor. 

In ciuda eșecului nostru de a găsi vreun indiciu despre 
construcţiile străvechi pe care le căutam, noi eram încă 
entuziasmați de modalitatea foarte nouă prin care încercam să 
dezvăluim secretele piramidelor pe care le descoperiserăm 
aproape întâmplător. In timp ce stăteam pe o colină de nisip, 
sub soarele torid al dimineţii, ne-am îndreptat privirile spre nord 
pentru a admira cele mai vestite artefacte istorice din lume - 
cele trei piramide de pe Platoul Gizeh. Acele construcţii ce se 
zăreau în depărtare aveau legătură, încă simţeam asta, cu locul 
de sub picioarele noastre. 


Un cerc desțelenit 


Am știut încă de la început că erau puţine șanse să găsim 
ceva străvechi în această zonă a deșertului egiptean, așa cum 
locația care ne adusese aici, aflată la aproximativ 4000 de 
kilometri depărtare, nu mai era ea însăși vizibilă de la nivelul 
solului. 

Nu trecuseră decât 16 săptămâni de când stătusem într-un 
câmp proaspăt arat de pe domeniul Newby Hall, aflat în 
Yorkshire-ul de nord, Anglia, împreună cu prietenul nostru din 
domeniul ingineriei civile, Edmund Sixsmith, și cu 
administratorul domeniului, Peter Greenwood. Nu avusesem 
noroc în încercarea de a obţine permisiunea de a vizita acel loc, 
dar Edmund a venit să ne salveze călare pe bicicleta lui pliabilă 
marca Brompton. Edmund, care conduce o firmă de consultanţă 
tehnologică în Londra, ne-a contactat după ce a citit despre 
lucrarea noastră pe tema unităţilor de măsură din Britannia 
preistorică în timp ce călătorea cu trenul în Suedia. După prima 
noastră întâlnire pe insula Anglesey din partea de nord a Ţării 
Galilor, el a devenit un membru important al micii noastre 
echipe, formată din oameni cu experiență mai mult practică, 
decât academică, în ceea ce privește logica ingineriei antice. 

În cadrul acelei întâlniri, i-am povestit lui Edmund despre 


dificultăţile întâmpinate în obţinerea accesului pe domeniul 
Newby Hall - și am fost destul de surprinși de răspunsul lui. 

„Nicio problemă. Sunt sigur că pot aranja ceva pentru voi. 
Proprietarul, Richard Compton, mi-e prieten bun.” Aceasta a fost 
o coincidenţă extraordinară, cât se poate de binevenită și, 
respectându-și cuvântul dat, Edmund a aranjat o întâlnire la 
finalul lunii februarie 2008, în biroul administratorului. 

Peter Greenwood nu ne-ar fi putut ajuta mai mult. El ne-a 
arătat hărţi vechi cu zonele importante ale proprietăţii și le-a 
copiat pentru noi. După ce ne-a informat pe scurt despre tot 
ceea ce știa, am urcat în mașina lui cu tracţiune pe patru roţi și 
am început un tur al locaţiilor care ne interesau. 

Cea mai importantă dintre ele a fost un câmp mlăștinos, pe 
care nu era plantat nimic în acea perioadă a anului. In ciuda 
acestui aspect al solului, nu am putut detecta nimic din ceea ce 
ar fi semănat cu o structură despre care știam că fusese 
construită cu 1000 de ani înainte de piramidele de la Gizeh. 
Chiar și așa, am avut la noi fotografii aeriene care ne-au oferit o 
perspectivă mai clară asupra formei artefactului original, 
datorită diferenţelor de la nivelul solului. 

Peter ne-a arătat hărţi vechi din care reieșea că structura 
veche de 5 500 de ani fusese vizibilă până în momentul în care 
a fost înlăturată din cauza arăturilor efectuate cândva, la 
începutul secolului XX. Am dedus locaţia și importanţa ei 
datorită altor trei structuri similare care rămăseseră în mare 
parte intacte - aflate la doar 10 kilometri în direcţia nord-vest. 
Din fericire, am găsit destule dovezi pentru a putea evalua 
dimensiunea structurii absente și pentru a identifica cu precizie 
unde se aflase centrul ei. Acest lucru urma să se dovedească a 
fi extrem de important. 

In timp ce părăseam în acea dimineaţă răcoroasă culmea 
rotundă a colinei, știam că va trebui să ajungem în Egipt pentru 
că ceva extraordinar apărea din negura timpului. O imagine 
complet neașteptată a trecutului mi s-a materializat în minte. 
Împotriva oricărei raţiuni și a aparentei credibilităţi, mi s-a 
părut, din tot ceea ce cunoaștem acum a fi posibil - sau, pentru 
a fi sinceri - că e foarte probabil ca Hemiunu, arhitectul principal 
al regelui Keops, să se fi aflat chiar în acest câmp englez înainte 
de a-și fi demarat proiectul ambițios de creare a unei minuni 
arhitectonice pe bancul de vest al Nilului. 


Minuni antice 


Pe măsură ce înaintam printre munţii construiți de servitorii 
lui Keops și Kefren, am avut acel sentiment de uimire totală 
care nu poate fi niciodată surprins pe de-a-ntregul de fotografii 
sau comunicat prin intermediul cinematografiei. Scara la care 
sunt construite aceste artefacte și simpla lor greutate dau 
senzația că întregul tău corp poate simţi câmpul lor 
gravitațional. Le poţi vedea chiar și dacă închizi ochii. 

În prezent, chiar şi fără tencuiala iniţială strălucitoare din 
calcar, piramidele sunt tulburător de frumoase, sculptate de 
strălucirea incandescentă a soarelui de vară egiptean. Aceste 
structuri geometrice perfecte se înalță acum deteriorate, dar 
mândre pe aflorimentul ridicat, cunoscut sub denumirea de 
Formaţiunea Mokkatam, acolo unde în vremuri străvechi, pe 
durata inundaţiei anuale, Nilul îi spăla stâncile orientate către 
est. Astăzi pietrele delimitează extinderea nebunească a 
orașului Cairo. 

A spune că cele trei piramide de la Gizeh au fost studiate în 
detaliu ar fi o afirmaţie modestă. Cea mai mare dintre ele, 
cunoscută și sub denumirile de „Marea Piramidă”, „Piramida lui 
Keops” sau uneori sub numele grecesc de „Piramida lui 
Cheops”, este ultima dintre cele șapte minuni ale lumii antice și 
cu siguranţă cea mai mare dintre ele. Chiar și fără cheia de 
boltă iniţială (care simboliza ridicarea pământului din apele 
primordiale), ea măsoară 138,8 de metri înălțime, are un volum 
intern estimat la 2,8 milioane de metri cubi (egal cu cel al 1000 
de piscine olimpice). În mod straniu, dimensiunea medie a 
blocurilor de piatră este de 1 metru cub. Faptele și cifrele sunt 
destul de impresionante, însă nici pe departe la fel de 
năucitoare ca a te afla la baza piramidei lui Keops și a admira 
dimensiunile incredibile ale acestui monument uriaș, încât este 
aproape imposibil de înţeles cum cineva ar fi putut concepe o 
astfel de creaţie, ca să nu mai vorbim de transpunerea în 
realitate a unei astfel de idei. 

Conform istoricului antic Herodot, construcţia piramidei 
regelui Keops a durat aproximativ 20 de ani. Nu se cunosc 
sursele din care s-a documentat Herodot în această privinţă, dar 
în ciuda faptului că a scris la două milenii după eveniment, are 


reputaţia că oferă date precise. Dacă se dovedește a fi adevărat 
faptul că Marea Piramidă a fost construită atât de rapid, 
implicaţiile sunt uluitoare. Aceasta înseamnă că, lucrând timp 
de șapte zile pe săptămână, 365 de zile pe an, vreme de 20 de 
ani, artizanii și muncitorii implicaţi trebuie să fi tăiat, șlefuit, 
cărat și înălţat la locul construcţiei 342 de pietre zilnic. 
Greutatea medie a blocurilor de piatră este de două tone și 
jumătate, iar multe dintre ele sunt și mai grele. Conform datelor 
oferite de Herodot, un bloc de piatră ar fi trebuit adăugat la 
piramidă aproximativ din două în două minute! 

Oricine a stat pe Platoul Gizeh între orele 11 dimineaţa și 3 
după-amiaza în orice zi din intervalul mai-septembrie, cu 
siguranţă a simţit cât de epuizant este, pur și simplu, să te 
plimbi prin zonă. Este aproape imposibil să îţi imaginezi pe 
cineva tăind, trăgând și ridicând blocuri uriașe de piatră sub 
soarele nemilos al deșertului. Chiar dacă Herodot a oferit multe 
date corecte în scrierile sale, ne îndoim că el a avut dreptate în 
această privinţă și rămânem la părerea noastră că înălţarea 
piramidei lui Keops a durat mai mult de 20 de ani. 

Celelalte două piramide din șirul de trei sunt mai mici. A doua 
piramidă, situată la sud-vest de Marea Piramidă, este atribuită 
celui de-al III-lea fiu al lui Keops, Kefren. Are o bază aproape la 
fel de mare ca și Marea Piramidă, dar, spre deosebire de 
celelalte două, partea superioară a faţetelor este încă acoperită 
cu tencuiala albă iniţială, chiar dacă acum e corodată și plină de 
nisip. Mai departe, tot pe direcţia sud-vest se află piramida lui 
Mykerinos, ce pare aproape „modestă” în comparaţie cu 
suratele ei mai mari, chiar dacă are o înălțime de 61 de metri și 
propria înfățișare impunătoare. 

E ciudat să te gândești că aceste trei structuri uimitoare, deși 
le sunt familiare oamenilor din toate colţurile lumii, sunt 
aproape la fel de misterioase acum pe cât le păreau 
exploratorilor europeni ai secolului al XVIII-lea, cei de la care a și 
pornit fascinația faţă de „piramide”. Relatările tradiţionale 
sugerează că Marea Piramidă, a lui Keops, a fost construită 
înaintea celorlalte, cel mai probabil în jurul anului 2500 î.H. 
Datorită faptului că în interiorul piramidei există trei camere, iar 
în una dintre ele se găsește un sarcofag, a fost unanim 
acceptată ideea că Marea Piramidă a fost destinată a fi un 
mormânt - construit special pentru a adăposti trupul regelui 


Keops, primul dintre marii regi ce au aparţinut celei de-a IV-a 
dinastii a Egiptului. Keops nu poate fi numit faraon pentru că 
acest titlu a apărut mult mai târziu în istoria egipteană. 

„Camera Neterminată” este unul dintre marile mistere ale 
piramidei. Ea se află la 30 de metri sub suprafaţa platoului unde 
muncitorii au sfărâmat roca de bază, pentru a putea săpa ceea 
ce s-a gândit odinioară a fi camera mortuară iniţială a regelui 
Keops. Vreme de ani de zile, egiptologii au susţinut că încăperea 
a rămas „neterminată” deoarece Keops s-a decis subit că 
dorește ca lăcașul său mortuar să fie situat sus, în corpul 
principal al piramidei, și nu la subsol. Ne vine greu să credem că 
cei care au proiectat piramida lui Keops au putut face o 
asemenea greșeală sau că regele Keops și-a schiţat planul pe 
măsură ce înaintau lucrările de construcție. „Cred că o să-mi fac 
camera mortuară acolo, jos. Ah, nu, dacă stau bine să mă 
gândesc, poate că ar fi mai frumos să mi-o fac aici, sus.” Pur și 
simplu nu sună credibil. Keops și arhitectul său, Hemiunu, au 
fost atât de preciși în tot ceea ce au făcut, încât nu putem 
accepta cu ușurință această explicaţie. 

Misterul acestei cripte subterane nu a fost deslușit, dar cel 
puţin comunitatea egiptologilor a renunţat să mai susțină teoria 
unei anumite greșeli de planificare. Cei care deţin autoritatea în 
domeniu s-au predat în acest punct, deoarece există o 
„greșeală” similară și la Piramida lui Kefren, care este, de 
asemenea, dotată cu o cameră subterană neterminată - chiar 
dacă nu la o adâncime atât de mare. 

Noi am discutat pe larg despre aceste încăperi și amândoi 
avem sentimentul că ele trebuie să fi fost nu doar intenţionate, 
ci și importante. La urma urmei, acestea au fost primele 
construcţii care au fost realizate pe Platoul Gizeh. Mai târziu am 
aflat că ceea ce intuiam noi era corect, însă nu am fi putut ghici 
niciodată cât de importante erau aceste camere atunci când 
venea vorba de înţelegerea incredibilei lor vechimi. 

Nimeni nu poate ști cu siguranţă, însă este probabil ca în 
Marea Piramidă să se fi aflat la început artefacte deosebit de 
interesante și valoroase. Ea a fost prădată de hoţi în perioada 
Noului Regat, cu peste 3 000 de ani în urmă. Aceștia au lăsat 
acolo doar un singur obiect. Jefuitorii nu ar fi avut niciun interes 
să extragă un sarcofag mare din granit roșu care cântărește 
peste trei tone. În general, și în mod logic, se consideră că 


această cutie de piatră a conţinut odinioară trupul mumificat al 
lui Keops, din moment ce există un sarcofag asemănător și în 
piramidele lui Kefren și Mykerinos; sau cel puţin a fost unul în 
piramida lui Mykerinos, până când a fost furat de arheologii 
britanici la începutul secolului al XIX-lea și pierdut pe mare, în 
drum spre un muzeu din Anglia. 

Frumuseţea captivantă și măreţia acestor trei piramide, 
împreună cu mulţimea de întrebări rămase fără răspuns au dus 
la un mare număr de teorii legate de scopul construirii lor. 
Aceste idei variază de la presupunerea lipsită de riscuri că ele 
au fost, pur și simplu, mari mausoleuri ale celor trei regi, până la 
noțiuni exagerate cum ar fi aceea că ele au fost construite de 
extratereștri sau că structurile în sine posedă capacităţi 
tehnologice superavansate de diferite tipuri. Există o mulţime 
de oameni care susţin că tehnologia de construcţie folosită a 
apărut din neant și că nouă ne lipsește chiar și acum tehnologia 
necesară ridicării unor astfel de edificii. 

Ambele afirmaţii sunt false. Este destul de posibil, chiar dacă 
am suporta unele dificultăţi și costuri considerabile, să 
construim astăzi astfel de piramide. De asemenea, afirmaţia că 
expertiza necesară pentru a crea acești giganţi din piatră a 
apărut brusc e în mod evident falsă. Există o mulţime de dovezi 
care pot demonstra evoluţia experimentală, pe o perioadă 
îndelungată de timp, de la mormintele simple din cărămizi de lut 
(chirpici) la însăși Marea Piramidă. 

Primii egipteni își îngropau morţii direct în nisipul deșertului 
ars de soare, unde temperaturile mari și aerul uscat deshidratau 
trupurile, mumificându-le. Pe măsură ce civilizaţia a evoluat, au 
început să apară structuri din lut cunoscute sub denumirea de 
„mastaba”. Aceste clădiri erau structuri trapezoidale - cu baza 
dreptunghiulară, cu marginile orientate către interior și cu 
acoperișul plat. Mai târziu, a apărut obiceiul de a construi o 
mastaba puţin mai mică în vârful alteia, ceea ce a dus la 
construirea piramidei în trepte (vez; figura 1). După aceea, 
arhitecţii au îmbunătăţit construcţia piramidei în trepte prin 
adăugarea de segmente triunghiulare de umplutură (tencuială) 
pe marginile crestate, ajungându-se astfel la tipul de piramidă 
netedă, cu care sunt familiarizați majoritatea oamenilor. Stadiile 
târzii ale acestui proces s-au produs surprinzător de rapid - în 
comparaţie cu natura lentă a evoluţiei tehnologiei de 


construcţii. 

Înainte de epoca modernă, inovaţia în stilul sau tehnologia 
arhitecturală constituia un eveniment rar, motivat, de obicei, de 
nevoie mai curând decât de o căutare a excelenţei estetice. O 
mare excepţie de la această regulă a fost evoluţia construcţiei 
de catedrale iniţiată de Ordinul Cavalerilor Templieri în anul 
1130 d.H., atunci când, atât tehnologia, cât și frumuseţea 
arhitecturală au atins niveluri nemaivăzute anterior - aproape 
peste noapte. 

Prima piramidă în trepte cunoscută este cea a lui Djoser din 
Saqqara, aflată la câţiva kilometri de Gizeh. Au urmat o serie de 
tehnici intermediare, ce au fost folosite la Piramida de la 
Meidum, care era tot o piramidă în trepte, însă etajele erau atât 
de mici, încât nu se mai observa profilul în trepte. A urmat așa- 
numita „Piramidă Bent“ de la Dashur, într-o perioadă în care 
arhitecţii începuseră deja să proiecteze structuri cu un unghi 
extrem de ambițios de 60 de grade. Cu toate acestea, realitățile 
fizicii i-au determinat în curând pe acești constructori 
experimentali să își domolească ambițiile și să se mulţumească 
cu margini mai puţin abrupte. 


Mormânt mastaba simplu din cărămizi de lut 


Evoluţia piramidei în trepte — din cărămidă de lut, iar ulterior din piatră 


Margini umplute (tencuite) pentru a crea o piramidă autentică 


Figura 1: Diagrame care arată evoluția piramidelor 


O „piramidă cu margini netede” a fost construită nu cu mult 
înaintea proiectării complexului Gizeh. E cunoscută sub 
denumirea de „Piramida Roșie” și a fost creată la instrucţiunile 
regelui Sneferu, despre care se crede că a fost tatăl lui Keops. 
Piramida Roșie are o înclinaţie puţin peste 43 de grade, ea fiind 
mai mică decât cea a Marii Piramide de mai târziu, însă conţine 
multe dintre trăsăturile arhitecturale specifice surorilor ei mai 
mari, ce au fost ridicate mai târziu. A fost construită pe o 
fundaţie de blocuri din piatră și conţine tunele și camere 
interioare asemănătoare celor găsite la Gizeh. 

Cu toate acestea, Marea Piramidă a lui Keops și celelalte două 
piramide care o însoțesc par a fi cu mult mai mult decât o 
simplă îmbunătăţire adusă străbunelor ei. Ele prezintă însușiri 
care le leagă de stele. 


Capitolul 2 
Astronomii 


Teoria corelației cu stelele din Centura lui Orion 


Este adevărat că a existat o evoluţie evidentă a artei 
construcţiei de piramide, însă monumentele de la Gizeh sunt net 
superioare atât prin mărimea lor impresionantă, cât și prin 
calitatea construcţiei - mai mult, ele prezintă trăsături complexe 
ce nu para avea un precedent. 

Unul dintre cele mai dezbătute aspecte ale Marii Piramide în 
anii trecuţi a fost seria de canale înguste săpate în blocurile de 
piatră. Există două în Camera Regelui, care urcă abrupt și se 
termină în afara piramidei, nu departe de vârful ei. Iniţial, s-a 
crezut că acestea erau doar niște canale de ventilaţie, însă 
această idee a fost de curând abandonată și s-a acceptat de 
majoritatea faptul că aceste puțuri au fost construite în scop 
ceremonial. Experții au concluzionat că cei care au construit 
piramidele au investit o perioadă considerabilă de timp și foarte 
mult efort pentru a integra aceste tunele strâmte, de o precizie 
impresionantă, în masa de piatră. Este imposibil ca ele să fi fost 
scobite în piatră după finalizarea piramidei, deoarece sunt mult 
prea înguste. Singura modalitate prin care ar fi putut fi realizate 
era cea de „strat cu strat”, adică pe măsură ce piramida a fost 
ridicată. Există și o a doua pereche de canale în așa-numita 
Cameră a Reginei. Ele sunt similare celor din Camera Regelui, 
însă, în mod curios, au fost blocate cu ajutorul unor pătrate de 
calcar, plasate în zidărie la momentul construirii piramidei. 

Din anii '60, s-a afirmat că aceste puțuri sunt aliniate în 
funcţie de poziţia anumitor stele - Steaua Polară în nord și 
Centura lui Orion în sud. Deși acest aspect a fost intens 
dezbătut, noi nu cunoaștem nicio teorie alternativă care să aibă 
mai mult sens decât aceasta. Motivele pentru care susţinem că 
această teorie ar fi corectă sunt următoarele: 


e Se cunoaște faptul că egiptenii au aliniat piramidele către 
cele patru puncte cardinale ale Pământului folosindu-se de 
Thuban, apoi de Steaua Polară, pentru a identifica nordul. 


e Stelele apropiate de pol erau importante pentru egipteni 


deoarece acestea nu apuneau niciodată.? Ele au fost descrise în 
textele străvechi ca fiind „nepieritoare” sau „nemuritoare”. 
Regii aveau convingerea că și ei vor fi „nepieritori” după 
moarte. 


e Constelaţia lui Orion deţine un loc important în mitologia 
egipteană, fiind considerată sufletul lui Osiris.? În tradiţia 
egipteană, Osiris este Stăpânul celor Două Tărâmuri: Stăpânul 
Cerurilor și Stăpânul Pământului. El era totodată considerat și 
Zeul Morţii, iar, în această ipostază, a fost reprezentat mereu 
înfășurat în bandaje de mumie. 


De aceea, teoria aliniamentului stelar pare a fi foarte 
rezonabilă. Dar oare ce s-ar putea spune despre următoarea 
teorie? 

Călătoria care ne-a adus din câmpurile verzi din nordul Angliei 
pe întinderile nisipoase ale Egiptului a fost una întru totul logică, 
bazată pe activitatea unui  bine-cunoscut cercetător al 
piramidelor, Robert Bauval - un om care a descoperit un aspect 
destul de interesant al piramidelor de la Gizeh. 

Robert Bauval s-a născut din părinţi belgieni și a crescut în 
Alexandria, al doilea oraș ca mărime din Egipt, după care și-a 
petrecut aproape toată viața trăind și muncind în Orientul 
Mijlociu. A fost mereu pasionat de istorie și timpul liber și l-a 
petrecut printre rămășițele îndelungatului și ilustrului trecut al 
Egiptului. Bauval a studiat documente vechi, s-a târât prin 
pasaje antice și s-a căţărat pe dealurile nisipoase pentru a 
analiza mai bine aptitudinile în construcţii ale arhitecţilor din 
Epoca Bronzului. A fost destul de intrigat de cartea The Sirius 
Mystery, scrisă de enciclopedul Robert Temple, în care se 
vorbea despre o civilizaţie timpurie pierdută și despre 


2 Văzute din emisfera nordică şi datorită naturii orbitei terestre, există 
un număr de stele care nu răsar în est şi nu apun în vest precum 
majoritatea stelelor. Putem spune că ele sunt mereu vizibile, deşi, 
desigur, lumina zilei le acoperă strălucirea atunci când Soarele e 
deasupra orizontului. 

3 Osiris a fost unul dintre cei mai populari zei egipteni şi totodată unul 
dintre cei mai iubiţi şi mai adoraţi. Povestea sa e una a suferinţei şi a 
sacrificiului, iar în final a triumfului. Venerarea lui s-a întins practic pe 
întreaga perioadă a istoriei egiptene antice. 


cunoștințe străvechi de astronomie și matematică care fuseseră 
anterior nebănuite. Bauval a devenit totodată interesat de 
„Textele Piramidelor” - o colecţie destul de mare de fabule, 
povești din folclor și relatări istorice care au fost pictate sau 
sculptate pe pereţii interiori ai unei serii de piramide din 
Saqqara, aproape de Cairo. 

Bauval nu a fost fascinat în mod special de vreuna dintre 
piramidele de la Gizeh, ci mai degrabă de întreg complexul, 
pentru că, în ceea ce s-a dovedit a fi un moment de inspiraţie, el 
a fost primul care a realizat că exista o trăsătură cât se poate de 
unică a felului în care fuseseră aranjate cele trei piramide. De 
aceea, Bauval și-a propus să studieze mai amănunţit întregul 
amplasament al Platoului Gizeh. 

El a ajuns să creadă că cele trei mari piramide de pe Platoul 
Gizeh nu fuseseră construite izolat, cum se întâmplase cu multe 
dintre templele și piramidele mai mici care înconjurau aceste 
trei structuri. Mergând pe ceea ce fusese iniţial un drum 
ceremonial de la piramide către locul în care apele Nilului 
obișnuiam să se încrucișeze, o persoană ajunge la Marele Sfinx - 
care este cu siguranţă una dintre cele mai enigmatice și mai 
neobișnuite structuri create vreodată. Sfinxul privește către est, 
peste Nil, în vreme ce o linie trasată către nord-est dinspre 
piramidele de la Gizeh, pe o distanţă de 8 kilometri, va indica 
locaţia orașului antic Lunu, cunoscut în Biblie ca On, sau 
Heliopolis la greci. Acest centru de adorare a zeului Soare este 
acum pierdut cu desăvârșire sub cartierele din Cairo. 

Bauval a fost tulburat de faptul că piramidele de la Gizeh nu 
sunt amplasate într-o linie perfect dreaptă (vez; figura 2), iar 
această discrepanţă din poziționarea celei de-a treia piramide a 
fost cea care l-a determinat să facă o conexiune mentală. Cele 
trei piramide creează o formaţiune ce seamănă în mod ciudat cu 
cele mai vestite stele cunoscute de umanitate în îndelungata ei 
istorie - Centura lui Orion. 

Constelaţia Orion, care se vede cel mai bine din Europa 
Occidentală în lunile de iarnă, include unele dintre cele mai 
importante stele care pot fi observate pe cerul nostru nocturn. 
Printre acestea se numără Sirius, cel mai mare corp celest pe 
care îl putem vedea în afara Soarelui, Lunii și al unora dintre 
planetele sistemului solar. Mai sus decât steaua Sirius, și 
răsărind cu mult înaintea ei, se găsesc cele trei stele cunoscute 


sub denumirea de Centura lui Orion. 

Aceste stele - Mintaka, Alnilam și Alnitak - sunt strălucitoare 
și ușor de remarcat de către oricine privește cerul. Ele au fost 
cunoscute fiecărei civilizaţii, sub o multitudine de nume. Unii 
oameni le-au denumit ca fiind un șirag de perle, trei fecioare 
frumoase sau, în cazul astronomilor din Grecia Antică, centura 
marelui erou și vânător Orion. Orice om care a privit Centura lui 
Orion nu a putut să nu observe că ea indică răsăritul lui Sirius, 
cea mai strălucitoare stea dintre toate și care nu poate fi 
confundată cu nicio alta. Dacă vei urmări cele trei stele ale 
Centurii lui Orion în jos, către linia orizontului, vei descoperi 
globul de un alb argintiu al lui Sirius, care a fost probabil 
venerată de umanitate încă de pe vremea în care strămoșii 
noștri și-au ridicat privirile pentru a admira cerul. 


Marea piramidă 5 


(Piramida lui Keops) 


Piramida lui Kefren 


Piramida lui Mykerinos 


R; 
Figura 2: Piramidele de la Gizeh și deviația din alinierea lor 


Multe grupări de trei stele alcătuiesc o formă vizibilă pe cerul 
nopţii, ceea ce nu este deloc surprinzător având în vedere 
numărul impresionant de stele care există. Însă Centura lui 
Orion e specială, nu doar prin claritatea și strălucirea ei, ci și 


datorită formei ei distinctive. Dacă vom arunca o privire asupra 
figurii 3, vom observa imediat existența unei curburi în 
aliniamentul acestor trei stele. Această mică deviaţie de la o 
linie perfect dreaptă a fost cea care i-a inspirat lui Robert Bauval 
ideea unei posibile legături între cele trei piramide de pe Platoul 
Gizeh și stelele din Centura lui Orion. 


Figura 3: Stelele din Centura lui Orion prezentând o deviație de la linia dreaptă 


Toate acestea s-au întâmplat cu ceva timp în urmă. Bauval și 
colegul său Adrian Gilbert au scris The Orion Mystery, carte 
publicată în 1994, după 10 ani de cercetări. Programele 
sofisticate de astronomie pentru computer, pe care le putem 
utiliza acum în cadrul cercetărilor noastre, abia se nășteau în 
momentul în care Bauval și-a schiţat prima dată teoria 
referitoare la Centura lui Orion. Chiar și așa, el a suprapus o 
imagine a celor trei stele peste o fotografie aeriană a 
piramidelor de la Gizeh. Am făcut și noi de multe ori acest lucru, 
iar rezultatul poate fi observat în figura 4. 

Potrivirea e uimitor de mare, având în vedere cât de mici apar 
pe cer stelele Centurii lui Orion. Trebuie să ţinem cont de faptul 
că aici avem de-a face cu o astronomie bazată pe observații cu 
ochiul liber, dar chiar și așa distanţa care separă stelele și 
curbura pe care o formează sunt reprezentate mai mult decât 
adecvat de cele trei piramide de pe Platoul Gizeh. Oare există 
posibilitatea, s-a întrebat Bauval pe bună dreptate, ca egiptenii 
antici să fi creat în mod voit complexul de la Gizeh pentru a 


reprezenta o porţiune a cerului care le era atât de familiară? 

Pentru a confirma ceea ce s-a transformat într-o teorie 
realistă, Bauval a apelat la cunoștințele sale de egiptologie și în 
special la Textele Piramidelor.* El a demonstrat că această zonă 
de pe cer avusese o importanţă semnificativă pentru 
constructorii piramidelor. Regii egipteni aveau credinţa că după 
moarte se vor înălța la stele. Acest fapt apare menţionat în mod 
repetat în vestita Carte a Morților, o culegere de texte funerare 
adunate în perioada Noului Regat - o perioadă care include și 
momentul în care Moise fusese general în armata egipteană. 
Chiar dacă acest lucru se întâmpla la aproximativ un mileniu 
după construirea piramidelor, pare aproape sigur că însăși 
Cartea egipteană a Morților făcea referire la acele Texte vechi 
ale Piramidelor găsite la Saqqara. Textele Piramidelor sunt de 
fapt o serie de „rugăciuni” sau „ritualuri” care erau considerate 
a fi necesare pentru ca regele mort sau curteanul să se poată 
bucura de viaţa de după moarte. 


Figura 4: Centura lui Orion suprapusă peste piramidele de la Gizeh 


Bauval a ajuns la concluzia că aștrii din constelația Orion, mai 
ales cele trei stele ale Centurii Orion, erau considerate deosebit 


4 Textele Piramidelor sunt o serie de rugăciuni şi incantaţii 
inscripţionate pe zidurile pasajelor interioare ale câtorva dintre 
primele piramide construite ce se găsesc în Saqqara, Egipt. 


de importante, având în vedere că tocmai această zonă a 
cerului fusese cea către care s-a îndreptat după moarte Osiris, 
unul dintre cei mai cunoscuţi zei egipteni. Osiris a fost mai mult 
ca sigur venerat cu mult înainte de apariţia Egiptului dinastic. 
Pentru vechii egipteni, Osiris era cel mai bun aliat al umanităţii. 
Printr-o lungă și complexă premitologie, această entitate a ajuns 
treptat să simbolizeze „viaţa”, spre deosebire de alte zeități 
precum Anubis, care erau asociate mai mult cu „moartea” - un 
subiect care pare să îi fi obsedat pe vechii egipteni. 

Osiris a fost mai mult decât un zeu al vieţii - el era zeul 
renașterii. Poveștile despre viaţa lui reflectă această asociere cu 
renașterea. In cea mai cunoscută dintre acestea, el este ucis de 
maleficul zeu Set, însă este readus la viaţă de către sis, 
credincioasa și iubitoarea sa soţie. După acest incident, el și-a 
ocupat locul în ceruri. Una dintre credinţele egiptenilor era 
aceea că, printr-o anumită transformare magică, faraonii 
deveneau la propriu „Osiris pe pământ” în timpul vieţii lor și pe 
durata domniei. După moarte, ritualurile funerare corect 
realizate îi ajutau pe acești faraoni să i se alăture lui Osiris în 
ceruri. Locul în care aceștia urmau să se bucure de viața de 
apoi, subsumat imaginii lui Osiris, era exact locul de pe cer în 
care putea fi zărită Centura lui Orion. 

Bauval a ajuns să creadă că nu doar Centura lui Orion fusese 
reprodusă pe nisipurile Egiptului. El a concluzionat că și alte 
piramide reprezentau diferite stele din constelația Orion. 
Această teorie însă se află dincolo de scopul cercetărilor noastre 
curente, deoarece noi am venit în Egipt având în minte cele trei 
mari piramide de pe Platoul Gizeh. 

În ciuda meritelor sale evidente, teoria lui Bauval nu a fost 
acceptată unanim de către egiptologi. La fel ca majoritatea 
disciplinelor academice, egiptologia are de protejat propriul 
canon, iar ideile noi și radicale sunt rareori validate, fiind 
evaluate într-o manieră mult mai puţin obiectivă - mai ales 
atunci când ele sunt propuse de persoane din afara cercului 
academic. 

Unul dintre motivele pentru care afirmaţiile lui Bauval nu au 
fost luate în serios este argumentul că vechii egipteni nu 
dezvoltaseră o conștiință astronomică sofisticată decât târziu în 
evoluţia lor. Experții nu găsiseră anterior nicio dovadă care să îi 
ducă la concluzia că acei constructori ai piramidelor știuseră 


atât de multe lucruri despre stele. O figură marcantă a vorbit în 
numele multor egiptologi atunci când a afirmat despre sistemul 
calendaristic de 360 de zile: 


„..„„ simplitatea calendarului egiptean constituie un semn al 
naturii sale primitive; el reamintește de caracterul brut al 
preistoriei, rămas neschimbat și în cazul egiptenilor... personal, 
consider că fiecare teorie despre originea calendarului egiptean 
care presupune un fundament astronomic este sortită 
eșecului.” 


Nu există absolut nicio îndoială că această remarcă a lui Otto 
Neugebauer este o concluzie bine fundamentată, bazată pe 
mulţi ani de cercetare de calitate superioară. Dar pe vremea lui 
Neugebauer nu exista nicio „teorie a corelaţiei cu stelele din 
Centura lui Orion” care să tulbure apele. 

Am încercat să descoperim o dovadă a unui nivel mai avansat 
al astronomiei în abilitatea egiptenilor antici de a măsura 
unităţile de timp mai mici decât zilele anului. Dovada este că 
vechii egipteni măsurau timpul prin intermediul ceasurilor 
stelare, care împărțeau bolta cerească mobilă în grupuri de 
stele care marcau ore - cunoscute sub denumirea de decani. 
Titlul de imy wnwt sau „veghetor al orelor” a fost folosit până în 
perioada ptolemeică, în secolul al Ill-lea î.H., atunci când Egiptul 
se afla sub conducerea familiei unui general macedonean din 
armata lui Alexandru cel Mare. 

Această metodă de cronometrare prin urmărirea stelelor pare 
să fi fost, mai târziu, nimic altceva decât amintirea unei tehnici 
ce fusese folosită și uitată cu multă vreme în urmă. Un egiptolog 
a susţinut cu convingere acest punct de vedere atunci când a 
afirmat că informaţiile referitoare la măsurarea timpului par să fi 
fost acumulate de-a lungul unei perioade relativ scurte de timp 
din istoria ţării: 


„... deși am găsit liste întregi de decani pe diferite tavanuri 
astronomice sau alte monumente de la sfârșitul istoriei 
egiptene, noi nu am găsit nimic care să se apropie de un ceas 
stelar asemănător celui de pe vremea lui Merneptah (1223- 


5 „The Origin of the Egyptian Calendar”: Neugebauer O., Journal of 
Near Eastern Studies, vol. 1, 1942. 


1211 î.H.), iar concluzia că acesta a fost o relicvă funerară e 
indicată de faptul că aranjamentul stelelor din cadrul lui 
ilustrează o imagine cu 600 de ani mai timpurie, din perioada 
celei de-a XII-a dinastii.”$ 


Acest fapt indică o regresie în abilitatea de a înţelege și a 
monitoriza trecerea timpului. Aparent, cunoștințele legate de 
metodele de urmărire a timpului fuseseră păstrate cu un mileniu 
până la jumătate de mileniu înainte de vremea reginei 
Cleopatra. 

Sentimentul care apare atunci când analizăm măsurarea 
timpului în Egiptul Antic este acela că ea nu era o abilitate 
indigenă. Se pare că ar fi existat o suprapunere a perspectivei 
lor asupra lumii cu cea a unui grup minoritar sau, cel mai 
probabil, cu o influenţă externă. Monitorizarea precisă a 
timpului este un element esenţial al astronomiei complexe. 

Ca disciplină, arheologia modernă a devenit extrem de 
capabilă în producerea de informaţii și în realizarea unor cadre 
pentru înţelegerea culturilor trecute. Unele dintre tehnicile 
utilizate în prezent sunt de-a dreptul uimitoare - de exemplu, 
abilitatea de a identifica mișcările unor indivizi, efectuate pe 
durata întregii lor vieţii, folosindu-se rămășițele corporale, la 
care este analizat aportul de minerale din perioada în care au 
trăit, în unele cazuri fiind vorba de mii de ani în urmă. Una 
dintre lacunele pe care disciplina le înregistrează este, în opinia 
noastră, abilitatea de a vedea în ansamblu și de a aborda în 
mod riguros un aparent paradox. Deși această afirmaţie poate 
părea lipsită de respect, intenţia noastră nu este aceasta. Cu 
siguranţă este ușor să detectezi punctele slabe atunci când nu 
respecţi convenţia procedurală care ar trebui adoptată pentru a 
oferi un cadru al regulilor de bază care să guverneze conduita 
solicitată. 

Dar, așa cum se spune, toate progresele se datorează 
oamenilor neconvenţionali. Destul de simplu, este mai sensibil și 
mai rezonabil să cooperezi cu status quo-ul lucrurilor - însă orice 
pas înainte în domeniul cunoașterii are mai multe șanse să fie 
realizat de acel individ care are îndrăzneala de a spune: „am 
putea să privim acest lucru și dintr-o altă perspectivă”. 


6 „Ancient Egyptian Astronomy”: Parker R.A., Philosophical 
Transactions of the Royal Society of London, 1974. 


Dacă există dovezi substanţiale că egiptenii celei de-a IV-a 
dinastii nu erau buni astronomi, să însemne oare aceasta că 
orice nouă posibilă dovadă care intră în conflict cu această 
concluzie este în mod automat greșită? De ce să nu renunțăm 
puţin la logică și să nu căutăm scenarii care ar permite 
coexistența ambelor concluzii? Poate că a existat un grup de 
preoţi-arhitecţi care erau experţi în astronomie și care se 
pricepeau totodată să măsoare timpul, dar care însă nu au avut 
oportunitatea de a influenţa sistemul calendaristic deja stabilit. 
Sau poate că a fost adus un grup de persoane străine 
neidentificate care au oferit cunoștințe astronomice experte. Cu 
siguranţă, principiul lamei lui Occam - care se opune în mod 
logic inventării de componente care nu sunt necesare în găsirea 
unui răspuns la orice fel de întrebare - exclude o astfel de 
speculație. Dar dacă oare există entități cunoscute ce ar putea 
influenţa situaţia avută în vedere - cu condiţia să fie luate în 
considerare? 

Din păcate, convenţia modernă (care nu este nimic mai mult 
decât o adoptare arbitrară) insistă asupra unei structuri 
compacte în ceea ce privește analiza istorică și respinge 
investigația transculturală, cu excepţia cazului în care există 
dovezi evidente și suficiente, bazate pe artefacte, care pot 
demonstra o conexiune. De aceea, întrebările neobișnuite 
rămân uneori neexprimate, ca să nu mai vorbim de faptul că 
rămân întotdeauna fără răspuns. Dovezi valoroase ajung uneori 
în coșul de gunoi, deoarece se consideră că teoriile general 
acceptate sunt prea importante pentru a fi puse sub semnul 
întrebării. Această complacere confortabilă explică de ce atât de 
multe descoperiri din mediul academic provin de la oameni din 
afara disciplinei sau de la rebelii din domeniu care sunt suficient 
de curajoși încât să-și înfrunte colegii mai conservatori. 

Un exemplu perfect de persoană care sparge tiparele, din 
afara domeniului, care însă este ignorată de instituţia 
academică, e răposatul Alexander Thom. El a fost un distins 
profesor de inginerie al Oxford University care, de-a lungul a 
peste 50 de ani de cercetări detaliate, a descoperit că cei ce au 
construit complexul megalitic de pe Insulele Britanice au folosit 
un set de unităţi de măsură de foarte mare precizie. Această 
descoperire ne ajută să înţelegem mai bine perioada neolitică și 
este un element deosebit de important în cadrul cercetării 


noastre. Vom reveni la rezultatele lui Thom în capitolul următor, 
iar pentru moment e suficient să precizăm faptul că 
descoperirile sale au fost aproape universal respinse de către 
arheologia clasică. 

Un exemplu de „rebel” - ale cărui cercetări sunt, de 
asemenea, deosebit de importante pentru investigaţiile noastre 
- este răposatul Livio Stecchini. În calitate de profesor de 
metrologie (știința măsurătorilor), el a susţinut că sistemul 
metric de măsurare, așa cum a fost el conceput de francezi la 
sfârșitul secolului al XVIII-lea, fusese utilizat, într-o formă 
aproape identică, cu 4 500 de ani mai devreme în ţinutul 
Sumerului. În ciuda statutului său anterior, respectat în cadrul 
comunităţii academice, el a fost pe larg ostracizat de colegii săi. 

Robert Bauval face parte (la fel ca și noi) dintr-o a treia 
categorie de persoane care sunt în mare măsură ignorate de 
către comunitatea academică, mai exact din categoria non- 
academicienilor. Un academician este acea persoană care a fost 
instruită într-o anumită disciplină și ulterior a fost angajată de 
către o universitate pentru a preda și probabil pentru a conduce 
cercetări în domeniul respectiv. Comunitatea academică se 
așteaptă ca o astfel de persoană să respecte procedurile, să își 
testeze științific logica cercetărilor și să se conformeze 
protocolului convenţional. Acest lucru include și procesul de 
revizuire de către colegi a oricăror noi informaţii ce ar urma să 
fie publicate în jurnalele academice. 

Bauval este inginer cu o diplomă de master în marketing. 
Acest aspect demonstrează că știe cum să proceseze 
informaţiile și cum să se supună convențiilor unei educaţii 
postuniversitare. Însă pentru lumea academică, el nu este 
recunoscut ca membru și, prin urmare, nu le este coleg - de 
aceea rezultatele cercetării sale nu pot fi recenzate și, în 
consecinţă, nici publicate direct într-unul dintre jurnalele 
arheologice. 

Dacă lăsăm de-o parte ideea acceptată de către „mediul 
academic” potrivit căreia vechii egipteni nu erau foarte pricepuţi 
în domeniul astronomiei, putem, pentru un moment, să luăm în 
considerare teoria conform căreia canalele înguste din piramide 
sunt aliniate cu stelele și posibilitatea ca trioul de la Gizeh să fie 
o ilustrare terestră a unei mici părţi din Centura lui Orion. 
Intrebarea care apare în acest moment este: de unde au apărut 


ideile și credinţele bazate pe aștri care au stat în spatele culturii 
ce a construit piramidele? 

Trebuie să recunoaștem că există și o notă personală în 
formularea acestei întrebări, deoarece interesul nostru față de 
piramide a fost declanșat de o descoperire ce va constitui chiar 
răspunsul la această întrebare. În stadiul de atunci al 
cercetărilor, noi bănuiam existenţa unei conexiuni între 
Britannia neolitică și Egiptul Antic - dar, presupunând că aveam 
dreptate, nu știam dacă egiptenii au fost cei care i-au influenţat 
pe britanici sau invers. Trebuia să aflăm mai multe despre 
originile culturii egiptene. Deși aveam o ipoteză de demonstrat, 
am rămas deschişi faţă de ceea ce am fi putut găsi și am luat în 
calcul posibilitatea de a ne răzgândi - așa cum o făcusem de 
mai multe ori până atunci. 


Primul timp 


Pentru a putea înţelege mintea care s-a aflat în spatele creării 
unor structuri atât de speciale precum piramidele de la Gizeh, 
trebuie să cunoști mai întâi moștenirea teologică și mitologică a 
unei civilizaţii. Așa cum se spune din bătrâni, nu există „nimic 
nou sub Soare”. Religii noi apar foarte rar - ele reprezintă mai 
curând variante îmbunătăţite ale unor culte mai vechi sau un 
amalgam în care sunt amestecate cele mai bune aspecte ale 
ritualurilor și credințelor din surse variate. 

Religiile egiptenilor și sumerienilor antici sunt cele din care au 
rezultat mai târziu zeii grecilor, romanilor și evreilor. Ulterior, 
creștinismul și islamul au apărut ca versiuni revizuite ale unor 
idei mai vechi. Avraam, figura centrală a celor mai timpurii 
anale ale Vechiului Testament, era originar din orașul sumerian 
Ur și a călătorit în Egipt unde a vorbit despre „Zeul Taţilor 
(Strămoșilor) noștri” - ceea ce însemna că zeitatea respectivă 
era specifică acelui oraș. Mai mult, există convingerea că 
iudaismul există de pe vremea lui Avraam și a fiului său Isaac, 
iar în Vechiul Testament există legende sumeriene precum cea 
a Potopului lui Noe și povestea lui Enoh. 

Atunci când s-a conștientizat faptul că istoria lui lisus Hristos 
era valoroasă pentru statul roman, ea a fost modificată pentru a 
include și aspectele-cheie ale mitraismului, un cult cu origini 
persane, care ajunsese foarte popular în Roma și în restul 


imperiului. Sfântul Pavel fusese crescut ca adept al lui Mithra, 
iar ideea morţii și învierii unui om-zeu a avut imediat sens 
pentru el, în timp ce evreii din cadrul Bisericii lerusalimului cu 
siguranţă au fost oripilaţi de intruziunea acestui concept străin 
în moștenirea lor religioasă. Pentru ei, mult-așteptatul Mesia era 
un rege care urma să îi conducă în bătălia împotriva opresorilor 
- nu un aspect fizic al Dumnezeului lor, Yahweh (lehova), care 
să își asume răspunderea pentru greșelile lor individuale. 
Imaginea zeului care moare și învie provine din Egiptul Antic și, 
fără îndoială, originea ei este cu mult mai veche. Cele mai 
importante sărbători ale creștinismului, printre care și Crăciunul 
sau Pastele, existau deja de mii de ani în momentul nașterii lui 
lisus Hristos. Astronomia antică este cea care se află în spatele 
acestor celebrări religioase moderne - Crăciunul reprezintă 
solstițiul de iarnă, momentul în care soarele atinge punctul său 
cel mai sudic pe linia orizontului, iar Pastele, primăvara 
renașterii, e calculat de către Biserica Occidentală ca fiind prima 
duminică de după prima lună plină ce urmează echinocţiului 
vernal. 

Acestea fiind spuse, oare ce fel de influenţe au avut egiptenii 
antici în formarea credințelor lor timpurii? Răspunsul la această 
întrebare este foarte dificil de enunțat, deoarece scrierea a 
apărut abia în momentul în care Egiptul pe care noi îl numim 
astăzi antic a luat naștere prin unirea Egiptului Superior (de sud) 
cu cel Inferior (de nord), ceea ce înseamnă aproximativ anul 
3100 î.H., în timpul dinastiei „Zero”. Una dintre cele mai vechi 
inscripţii hieroglifice este Placa Narmer, ce datează cam din 
acea perioadă. Unii cred că ea descrie unificarea celor două 
ţinuturi sub conducerea Regelui Narmer. Pe o faţă a plăcii este 
reprezentat regele purtând coroana albă a Egiptului Superior, 
iar pe cealaltă purtând coroana roșie a Egiptului Inferior. 

Există indicii că, în perioada de dinaintea începerii istoriei 
Egiptului, agricultura fusese dezvoltată de așa-numitul popor 
„Dadarian”. Membrii acestuia fuseseră în majoritate 
seminomazi, care probabil credeau în viaţa de apoi, deoarece își 
îngropau morții în cimitire mici aflate la marginea așezărilor lor 
temporare. Trupurile erau așezate în poziţie fetală și orientate 
mereu cu faţa către vest, către apusul de Soare. 

Arheologii au reușit să identifice apariţia unor modificări 


7 The Hiram Key: Knight C. Lomas R., Century, 1996. 


subtile în obiceiurile și stilul de viaţă al badarianilor, în jurul 
anului 4500 î.H. Cultura Egiptului Superior din această perioadă 
poartă denumirea de Nagada |, după orașul Nagada aflat pe 
bancul de vest al Nilului, în regiunea Qena. Poporul Nagada s-a 
dovedit a fi cea mai importantă cultură care a existat în Egiptul 
Superior. In loc să accepte pur și simplu avantajele oferite de 
revărsarea anuală a Nilului, poporul Nagada a mers mai 
departe, construind canale de irigaţii și dezvoltând o formă de 
agricultură mult mai sofisticată decât cea practicată în perioada 
badariană. S-a renunţat la stilul de viață nomad și au fost 
întemeiate orașe adevărate, care au deschis porţile comerţului 
și au dus la diversificarea meseriilor. 

In ciuda evoluţiei evidente de la nomazi la fermieri și apoi la 
constructori de orașe de-a lungul unei perioade de 1500 de ani, 
textele egiptene antice vorbesc despre o perioadă pierdută din 
istorie și despre o civilizaţie avansată care, din anumite motive, 
a regresat. Ele numesc această epocă de aur Zep Tepi, ceea ce 
înseamnă „Primul Timp”. Egiptenii au asociat prima apariţie a 
păsării phoenix, pasărea mitică care a renăscut din propria 
cenușă, cu această epocă îndepărtată. R.T. Rundle Clark, fost 
profesor de egiptologie la Universitatea Manchester, a comentat 
sensul Primului Timp: 


„Orice lucru a cărui existenţă sau autoritate trebuia să fie 
justificată sau explicată face referire la „Primul Timp”. Acest 
lucru era valabil pentru fenomenele naturale, ritualurile, 
emblemele regale, planurile templelor, formulele magice sau 
reţetele vindecătorilor, sistemul hieroglific de scriere, calendarul 
- tot ceea ce ţine de o civilizaţie. 

Tot ce era bun sau eficient a apărut în „Primul Timp“ - care a 
fost considerată, prin urmare, o epocă de aur, caracterizată de o 
perfecţiune absolută...” 


De ce au inventat oare egiptenii Zep Tepi? Probabil că a fost o 
încercare romantică de a explica modul în care ei au ajuns să 
existe - sau probabil că acest fenomen a fost într-adevăr 
memoria culturală a unei perioade anterioare de dezvoltare 
care, din anumite motive, s-a prăbușit. Ulterior, am găsit dovezi 


8 Myth and Symbol în Ancient Egypt: Rundle Clark R.T., Thames and 
Hudson, 1978. 


ce susţin cea de-a doua variantă. 

Dar oare ce se poate spune despre posibilitatea transmiterii 
unor cunoștințe astronomice dintr-o altă sursă decât cele proprii 
egiptenilor? O naţiune căreia îi lipsește abilitatea tehnică poate 
apela întotdeauna la deprinderile altcuiva. Conform tradiţiei, 
Solomon, al doilea împărat evreu al lerusalimului, a adus experți 
fenicieni pentru a-și construi vestitul templu. El l-a plătit pe 
Hiram, Regele Tirului, pentru a-i găsi un arhitect capabil să-i 
proiecteze acest edificiu ca pe un observator astronomic care 
urma să lege Pământul cu cerul.” Oare egiptenii antici au făcut 
ceva similar cu 1500 de ani înaintea lui Solomon? Și dacă da, 
unde s-ar fi putut ei deplasa pentru a obţine deprinderile 
necesare? 

Ideea de a călători în Egipt ne-a venit la aproape 4000 km 
depărtare, în câmpurile liniștite ale Angliei de nord. Am găsit cu 
siguranţă un răspuns ce tânjea după o întrebare. 


Capitolul 3 
Pietrele tăcute ne vorbesc 


Un inginer face o descoperire 


De la cercurile impresionante și pustii de pietre amplasate 
vertical pe insula Orkney din nordul îndepărtat al Scoției, până 
jos la drumurile lungi de piatră aflate în marșul lor îngheţat 
peste câmpurile provinciei Bretagne din Franţa, Alexander Thom 
(1894-1985) și-a petrecut fiecare vară, timp de aproape cinci 
decenii, măsurând cu grijă și luând notițe. Împreună cu membri 
ai familiei și cu un grup mic, dar credincios, de prieteni și 
asociaţi, el a reușit să întocmească o bază de date referitoare la 
progresele din domeniul construcţiilor megalitice, mai mare 
decât a oricui altcuiva de până atunci și de atunci. 

Datorită tenacităţii acestui om extraordinar, noi am luat 
decizia de a porni într-o aventură care ne-a consumat mai bine 
de un deceniu din viaţă. Unul dintre obiectivele noastre 
principale a fost să determinăm presupuși experți în arheologia 
britanică antică să accepte, așa cum suntem convinși că vor 
trebui să o facă într-o zi, faptul că descoperirile lui Thom 
referitoare la măsurătorile megalitice sunt absolut corecte. 


9 The Book of Hiram: Knight C. Lomas R., Century, 2000. 


Dovezile pe care le-am adunat în ultimii ani ne-au făcut să fim 
siguri că Thom a avut de la început dreptate și doar ignoranţa 
este cea care îngreunează dezvoltarea unei noi paradigme în 
înţelegerea Europei de Vest din perioada neolitică. 

Thom a identificat utilizarea unei unităţi standard pe care a 
denumit-o „yard megalitic” (MY), a cărui dimensiune este egală 
cu 2,722 picioare +/- 0,002 picioare (0,82966 m +/- 0,061 m). El 
a susţinut că au existat și alte unităţi de măsură care au fost 
folosite în mod repetat, inclusiv jumătăţi de yarzi megalitici sau 
yarzi megalitici dubli, precum și o lungime de 2,5 MY, pe care a 
porecilit-o prăjina megalitică (Meghalitic Rod - MR). La o scară 
mai mică, a descoperit că vechii constructori megalitici 
folosiseră a patruzecea parte dintr-un yard megalitic, pe care a 
denumit-o „inch megalitic” (MI) pentru că era egal cu 0,8166 
dintr-un inch modern (2,074 cm). Sistemul funcţiona astfel: 


1 MI = 2,074 cm 
20 MI = 1/2 MY 
40 MI =1 MY 
100 MI = 1 MR 


Thom a fost un inginer de primă clasă și, prin urmare, avea 
calificarea necesară pentru a analiza structurile create de alți 
ingineri - chiar dacă aceasta se întâmplase cu 5 000 de ani în 
urmă. El măsura un cerc sau un șir de pietre megalitice și 
estima, în funcţie de dispunerea generală, scopul pe care îl 
avuseseră constructorii. Capacitatea sa de a intui era atât de 
bună în această privinţă, încât el putea deduce adesea dacă o 
piatră verticală lipsea dintr-un plan - și putea prezice locaţia 
amplasamentului ei, care urma să fie confirmată atunci când era 
examinat terenul. 

Munca de o viață a lui Alexander Thom și redescoperirea 
yardului megalitic au dus la o concluzie uluitoare ce a creat 
imediat un paradox - cum ar fi putut un popor, de altfel primitiv, 
să construiască cu o precizie atât de mare? Cu ce scop au 
proiectat acei oameni străvechi astfel de edificii și cum le-au 
realizat? Thom nu a încercat să răspundă la aceste întrebări. El 
și-a publicat rezultatele analizei inginerești și a lăsat în seama 
altora explicația aspectelor antropologice. Singurul lui 
comentariu a fost că nu putea înțelege cum au putut păstra 


acești constructori lungimea exactă a yarzilor megalitici pe o 
suprafaţă de zeci de mii de kilometri pătraţi și de-a lungul mai 
multor milenii și a recunoscut că beţele din lemn, folosite în 
acele vremuri pentru măsurători, nu ar fi putut reda nivelul de 
precizie și consistenţă găsit de el. 

Abilitatea matematică a lui Thom a fost pusă la îndoială de 
către arheologi, care nu au putut accepta existenţa unei astfel 
de perfecțiuni uimitoare în măsurători în cadrul unei culturi pe 
care ei o considerau primitivă. Am citit toate criticile pe care le- 
am găsit la adresa descoperirilor lui Thom și am descoperit că, 
în mare măsură, oamenii se referă la erorile sale citându-se unul 
pe celălalt, fără ca afirmaţiile să fie susţinute și de dovezi. În 
prezent, există persoane care se declară a fi experţi în situri 
megalitice și care resping concluziile lui Thom aparent fără a 
înțelege analiza statistică utilizată pentru verificarea 
descoperirilor acestuia. 

Au trecut 10 ani de când ne-am hotărât să vedem dacă Thom 
a fost un geniu sau un excentric care doar s-a amăgit pe sine și 
a irosit o viață întreagă de muncă. Noi înșine, nefiind 
matematicieni, nu aveam speranța că vom descoperi lucruri noi 
prin aprofundarea datelor publicate de Thom, astfel încât ne-am 
început studiul plecând de la o ipoteză mult mai simplă și mai 
directă. Premisa noastră a fost aceea că dacă poporul neolitic 
de pe Insulele Britanice avuseseră o unitate de măsură 
universală, atunci existau mai multe şanse ca ea să fi provenit 
din natură decât din neant. 

După multe cercetări amănunțite şi multă chibzuire, ne-am 
dat seama, în cele din urmă, că nu există decât o singură 
modalitate prin care o unitate de măsură putea să provină în 
mod repetat și cu fidelitate din lumea naturală. Acest lucru se 
poate realiza prin măsurarea trecerii timpului, exprimată prin 
rotirea Pământului în jurul propriei axe și care poate fi detectată 
prin mișcarea aparentă a stelelor pe cerul nopţii. Anexa 4 
explică în amănunt procesul pentru cei care vor să afle mai 
multe. Tehnica presupune folosirea pendulului pentru a măsura 
traversarea de către o stea sau planetă a unei distanţe 
predefinite. 

Credem că este corect să precizăm că prima mașinărie 
inventată vreodată de om a fost firul cu plumb/pendulul. O mică 
bilă de lut fixată la capătul unei sfori sau a unui fir lung de păr 


este un dispozitiv minunat care interacționează cu Pământul 
într-o manieră previzibilă. În poziţie statică, el va indica mereu 
în jos către centrul planetei, ceea ce permite utilizatorului să 
verifice verticalitatea pe durata oricărui gen de construcții. 
Verticalitatea e necesară și pentru realizarea unor observaţii 
astronomice precise. Când dispozitivul e balansat ușor dintr-o 
parte în alta în mână, el devine un instrument de cronometrare, 
la fel ca un metronom modern (care nu este altceva decât un 
pendul inversat). 

Adevărata frumuseţe a pendulelor este aceea că frecvenţa 
balansului lor e determinată doar de lungimea firului, astfel 
încât, dacă numeri un set de mișcări pe o anumită perioadă de 
timp (cum ar fi perioada necesară unei stele să traverseze o 
porţiune cunoscută a bolţii cerești), atunci vei obţine mereu 
aceeași lungime de pendul. 

Noi am descoperit că un pendul cu o lungime de jumătate de 
yard megalitic a stat la baza întregului sistem de măsurare 
redescoperit de Thom. 

Până la momentul publicării Civilization One, în 2004, noi 
știam deja faptul că măsurătorile megalitice descoperite de 
Thom nu erau singurele realităţi neașteptate ale trecutului. Am 
descoperit că yardul, prăjina și inch-ul megalitic nu erau decât 
componente ale unui sistem geometric și de măsurare integrat, 
care nu seamănă cu niciun altul folosit de atunci - incluzând 
chiar și sistemele de măsurare utilizate în prezent. 

Mai exact, am descoperit existenţa unui sistem de măsurare a 
timpului și o geometrie care se baza pe cercuri de 366°, opuse 
convenției de 360° pe care o folosim în prezent. Am arătat că 
adoptarea acelui sistem a fost întru totul logică, deoarece un 
cerc pământesc are într-adevăr 366°. 


Înţelepciunea anticilor 


O scurtă explicaţie. Mișcarea de rotaţie a Pământului în jurul 
Soarelui durează un an, timp în care acesta realizează un cerc 
de aproximativ 940 milioane de kilometri. Chiar dacă astronomii 
preistorici nu știau despre mișcarea Pământului în jurul Soarelui, 
ei și-ar fi dat repede seama că dispunerea Soarelui și a stelelor 
pe linia orizontului se repetă după două solstiţii de iarnă 
consecutive (un an). Ei ar fi observat, de asemenea, că stelele 


își repetă în fiecare noapte traiectoria datorită mișcării de 
rotație a Pământului în jurul propriei axe (o zi siderală). 

Mai mult, este foarte posibil ca ei să-și fi dat seama că 
răsăriturile de soare de-a lungul anului efectuează pe linia 
orizontului aceiași mişcare ca și a pendulului. În momentul 
echinocțiului de primăvară (în prezent în jurul datei de 21 
martie) Soarele răsare la est și apoi se deplasează din ce în ce 
mai mult către nord până la solstițiul de vară (21 iunie), punct în 
care se oprește, pentru ca mai apoi să revină pe aceiași direcţie 
până la echinocțiul de toamnă, și continuă în aceiași manieră 
până la echinocțiul de iarnă, când va răsări cu mult în sud. 
Comportamentul Soarelui de-a lungul unui an, așa cum este el 
văzut de pe Pământ, creează exact același model de frecvenţă 
precum un pendul. El manifestă o rată mai rapidă a schimbării 
în centru și încetinește treptat către extremele solstiţiilor, unde 
se oprește și își inversează direcţia. 

Tocmai de aceea, bănuim că astronomii neolitici au observat 
că existau două modele constant repetitive - ziua și anul. Este 
aproape imposibil ca ei să nu fi conștientizat faptul că modelul 
anual include modelul zilnic de 366 de ori. În ceea ce-i privea, 
anul constituia un ciclu cu durata de 366 de zile, de unde și 
originea gradului egal cu 1/366 dintr-un cerc. Convenţia 
modernă prin care cercul are 360* e la fel de veche precum anul 
egiptean antic de 360 de zile - însă pur și simplu este incorectă. 
Cele două erori sunt corelate din punct de vedere istoric. Cu 
toate că în prezent anul are 365 de zile, greșeala referitoare la 
numărul de grade ale unui cerc nu a fost corectată niciodată. 

Anul de 366 de zile diferă de ciclul modern de trei ani a câte 
365 de zile, urmat de un an de 366 de zile, deoarece reprezintă 
mișcarea „reală“ de rotaţie a Pământului în jurul Soarelui, așa 
cum este ea măsurată în raport cu stelele. In orice caz, cei care 
au inventat sistemul megalitic de măsurători au utilizat exclusiv 
numere întregi, deoarece un cerc de 365,25* ar fi fost destul de 
greu de utilizat. Cercul ulterior de 360 de grade a fost adoptat 
de sumerieni, dar și de egipteni, ambele popoare celebrând un 
an de 360 de zile, care necesita alterări și compensări 
semnificative pentru a putea fi reflectată traiectoria reală a 
Pământului în jurul Soarelui. Acest sistem geometric a fost 
adoptat și de alte culturi antice, ba chiar și de greci, devenind 
astfel un etalon pentru întreaga lume. 


Sistemul geometric antic era caracterizat de măreție. El diviza 
circumferința polară a Pământului în 366° și apoi subdiviza 
fiecare grad în 60 de minute a unui arc, cu 6 secunde la fiecare 
minut. Și, în mod uimitor, fiecare secundă a arcului are exact 
lungimea de 366 MY (yarzi megalitici). Cât de precis! Noi numim 
această unitate de 366 MY o secundă megalitică (Msec). 

Secunda megalitică pare să fi fost adoptată și de cultura 
minoică ce a existat în Creta în jurul anului 2000 î.H., deoarece 
aceștia au utilizat cercul de 366* și o unitate standard de 
măsură echivalentă cu 30,36 cm!0, care reprezintă exact a mia 
parte a acestei subdiviziuni geodezice a planetei. Piciorul minoic 
e doar cu puţin mai scurt decât un picior modern de 30,48 cm - 
ceea ce înseamnă că valoarea a 1000 de picioare imperiale se 
apropie foarte mult de cea a unei secunde megalitice. Noi ne- 
am dat seama destul de ușor de faptul că sistemul modern 
imperial, cu picioarele, livrele și pintele sale, a evoluat din 
vechiul sistem megalitic integrat. Acest lucru poate fi 
demonstrat cu ajutorul unui cub ale cărui fațete sunt egale cu 
1/10 (o zecime) dintr-un yard megalitic (4 inchi megalitici). 
Acesta va avea un volum de o pintă și va cântări o livră atunci 
când este umplut cu boabe de cereale. 

Există multe corelaţii neașteptate între elemente ce își au 
originea într-un sistem antic integrat. De exemplu, Thomas 
Jefferson a descoperit, spre uimirea lui, că, fără vreun motiv 
aparent, un picior cubic de apă pură cântărește exact 1000 de 
uncii. Când a luat în calcul această ciudăţenie pe lângă alte 
conexiuni neașteptate între măsurători ale unor aspecte diferite 
ce ţin de sistemul britanic de măsurare, Jefferson a afirmat într- 
un raport din data de 4 iulie 1790: 


„Ce împrejurări ale vremurilor sau scopuri ale trocului și ale 
comerțului au dus la apariția acestei combinaţii de greutăţi și 
măsuri, cu ajutorul cărora bunurile să poată fi schimbate sau 
cumpărate, nu se cunosc pe deplin. Insă (ele)... cu siguranţă au 
fost rezultatul unei concepţii și al unui calcul științific, nu doar o 
simplă coincidenţă... ce datează din antichitatea îndepărtată.” 


Bărbatul care va deveni cel de-al treilea președinte al Statelor 


10 The Palaces of Crete: Graham, J.W., Princeton University Press, 
London, 1962. 


Unite ale Americii a observat în mod corect că unităţile britanice 
moderne de măsură își aveau originea într-o sursă comună, 
dintr-un trecut foarte îndepărtat! 

Din acest motiv, are sens să comparăm valoarea secundei 
megalitice, care este un minunat număr întreg, cu valorile din 
sistemul metric modern, care este, de asemenea, bazat pe 
circumferința polară a planetei noastre. In timp ce sistemul 
neolitic avea 1 secundă megalitică egală cu 366 de yarzi 
megalitici, lungimea secundei utilizate în prezent are o valoare 
arbitrară și lipsită de sens egală cu 30,87 m. De-a lungul anilor, 
am pierdut treptat armonia și frumuseţea stabilită de acești 
astronomi ai Epocii de Piatră. 

Mai mult, puterea sistemului megalitic de măsurători se 
extinde dincolo de Pământ. Dacă cineva aplică sistemul 
megalitic pe Lună, va observa că atunci când aceasta e 
împărţită, folosind aceeași lungime a yardului megalitic utilizat 
pe Pământ (vezi Anexa 7), o secundă megalitică de arc lunar va 
fi egală cu 100 de yarzi megalitici. După cum vom discuta mai 
târziu, Jim Russell, un inginer care ne împărtășește curiozitatea 
și care a reconstruit aparatul astronomic megalitic cu materiale 
moderne, a descoperit că tehnicile antice le-a permis 
utilizatorilor să obţină rezultate incredibile. Mai degrabă 
nedumerit, el ne-a întrebat într-un e-mail: 


„Mi-am dat seama că grinda verticală poate fi folosită pentru 
a determina diametrul Lunii, dacă se cunoaște circumferința 
Pământului. 

Există vreo dovadă că acești antici cunoșteau diametrul 
Lunii?” 


Anvergura descoperirilor noastre, odată ce am stabilit 
existența sistemului geometric megalitic, a necesitat o carte 
întreagă pentru a fi explicată, iar magnitudinea acestui concept 
genial, ce își are originea înainte de începutul istoriei, încă se 
revelează pe sine într-un ritm incredibil. 

Ştim foarte bine că sistemul megalitic integrat măsoară cu 
precizie timpul, distanţa liniară, masa și volumul. Se pare că 
yardul megalitic a fost creat deoarece are o valoare perfectă de 
număr întreg atunci când este raportat atât la Pământ, cât și la 
Lună - cu o precizie desăvârșită. Sistemul complet de măsurare 


a fost, de asemenea, corelat direct cu masa Pământului. Multe 
unități moderne de măsurare, cum ar fi livra și pinta britanică, 
au evoluat direct din sistemul megalitic. 

Iniţial, noi am crezut că adoptarea sistemului metric de 
măsurare în secolul al XVIII-lea a marcat sfârșitul realizărilor 
megalitice, însă, după cum vom vedea mai târziu, acea 
presupunere s-a dovedit a fi incorectă. În realitate, în prezent nu 
există sisteme principale de măsurare care să nu fie influențate 
de sistemul megalitic integrat, iniţial. 

Am creat o serie de anexe la sfârșitul acestei cărți pentru ca 
cei interesaţi să aibă o descriere mai detaliată a descoperirilor 
făcute de noi, de vreme ce intenţia noastră a fost să menţionăm 
cât mai puţine cifre cu putinţă în această carte. Cu toate 
acestea, nu ne așteptăm ca cineva să ne creadă pe cuvânt și de 
aceea toate dovezile care au stat la baza descoperirilor noastre 
sunt disponibile celor care doresc să le verifice. 

Noi am demonstrat că o cultură preliterată, care a beneficiat 
de puţină sofisticare tehnologică, a dispus de o viziune asupra 
lumii, și a ceea ce se află dincolo de ea, care face ca metodele 
de măsurare a mediului înconjurător din prezent să pară 
stângace. 

Nimeni nu ne-a spus vreodată că logica, dovezile și calculele 
noastre matematice sunt greșite, iar acei oameni care sunt 
consideraţi a fi experţi, pur și simplu, au refuzat să arunce o 
privire peste rezultatele noastre și au păstrat o tăcere totală în 
privinţa lor. Acest lucru nu este prea surprinzător, deoarece 
încălcarea de către orice arheolog cunoscut a învățăturilor 
tradiţionale și acceptarea de către el a tuturor descoperirilor 
noastre fără a fi absolut sigur că noi nu ne amăgim ar putea 
însemna pentru el o sinucidere profesională. Acest lucru este 
adevărat, pentru că o parte din ceea ce am publicat s-a verificat 
matematic și astronomic, însă nu a putut fi dovedit prin vreo 
dovadă fizică. 

De exemplu, dacă am afirma că omul antic a utilizat 
dozatoare de cafea sau cappucino operate cu monezi, lumea s- 
ar aștepta să aducem dovezi datate în sprijinul afirmațiilor 
noastre. Ni s-ar cere probabil să arătăm ca unele componente 
ale unui astfel de dispozitiv au fost găsite pe un sit de săpături 
arheologice, ca să nu mai vorbim de dovezi concrete în favoarea 
faptului că la acea vreme oamenii consumau cafea și foloseau 


monezi. Din păcate, singurul dispozitiv despre care am vorbit, 
pendulul simplu, nu ar fi putut supravieţui ravagiilor timpului și 
rămâne intact până în zilele noastre. Dacă a fost făcut din 
sfoară și lut, el pur și simplu s-a dezintegrat, iar dacă bila a fost 
făcută din piatră găurită, aceasta ar fi putut fi considerată 
greutate pentru undiţă sau pentru gherghef. Stâlpii de lemn 
utilizați pentru observarea stelelor și a planetelor ar fi putrezit, 
de asemenea, repede și, chiar dacă ar fi supravieţuit, printr-un 
miracol, ei ar fi putut la fel de bine să fie componente ale unei 
clădiri sau ale unui gard de delimitare. Climatul deșertic al 
Egiptului Antic deshidratează și conservă materialul organic - în 
condiţiile umede, jilave ale Insulelor Britanice astfel de 
materiale se întorc de obicei în pământ după un anumit număr 
de ani. 

Cu siguranţă există destule dovezi care pot demonstra că 
yardul megalitic și prăjina megalitică au existat, de vreme ce 
Thom le-a găsit prezente în aproape fiecare cerc, aripă și drum 
de piatră pe care le-a măsurat. Totuși, acest gen de dovezi sunt 
ușor de respins. Yardul megalitic al lui Thom a fost considerat o 
„noţiune abstractă”, o „eroare” sau, pur și simplu, rezultatul 
unor măsurători greșite. S-a sugerat chiar că Thom a fost atât 
de convins de existența yardului megalitic, încât l-a căutat în 
mod subconștient în toate acele decenii de măsurători. Aceasta, 
deși nu a fost niciodată exprimată astfel, este o acuzație de 
„trișare” din partea lui Thom, pe care noi o credem a fi 
nejustificată și destul de deplasată în raport cu natura 
scrupuloasă a acestui savant. Cu toate acestea, el a fost un fapt 
în privinţa căruia, la momentul publicării volumului Civilization 
One'!, deși aveam multe teorii - toate perfect logice -, nu 
beneficiam de destule dovezi testabile, tangibile. 

Acum situaţia e diferită. 

Am precizat mai devreme că numărul 366 a avut o 
importanţă crucială pentru întregul sistem megalitic de 
măsurare și, oricât de mult ne-am străduit, nu am reușit să 
găsim un cerc de piatră în care numărul 366 să nu apară în 
termenii yarzilor și prăjinilor megalitice. Am mers chiar mai 
departe și am afirmat că strămoșii noștri antici au fost probabil 
fascinaţi de cercuri ce aveau numere întregi de unităţi atât în 
cazul diametrului, cât și în cazul circumferinței. Am subliniat 


11 Civilization One: Knight C. Butler A., Watkins, 2004. 


faptul că orice cerc cu un diametru de 233 de unităţi are o 
circumferință de 732 de unităţi similare (732 însemnând de 
două ori câte 366), dar, din nou, aceasta era doar o teorie și, 
fără nicio dovadă palpabilă, ea putea fi respinsă imediat pe 
motiv că este doar numerologie. 

Pentru o vreme, am crezut că toate eforturile noastre de a 
demonstra existența unui sistem megalitic aveau să fie sortite 
eșecului din punctul de vedere al arheologiei clasice. Este 
adevărat, exista un mic grup de persoane din toate colţurile 
lumii care erau fascinate de descoperirile noastre și care erau 
pregătite să ne ofere întregul lor sprijin, însă aceștia nu erau 
oameni cu influenţă în domeniul arheologic. Interesul 
matematicienilor și al inginerilor a fost mult mai ușor de stârnit. 
Acest lucru se datorează probabil faptului că atât 
matematicienii, cât și inginerii posedă în mod fundamental un 
spirit științific. Motivele sociale sau istorice care au determinat 
ca doi și cu doi să facă patru nu au prea mare importanţă pentru 
un profesor de matematică - pentru el contează capacitatea de 
a face acea adunare. În mod similar, pentru un inginer, calculele 
arată că un pod sau o clădire va rezista forţelor solicitante. Cei 
pasionaţi de matematică au acordat atenţie deosebită 
informaţiilor noastre, mai ales pentru că ele constituiau un 
exercițiu pentru minţile lor, iar noi putem spune că, oricare au 
fost analizele prin care au fost trecute descoperirile noastre, nu 
ne-au fost puse la îndoială nici metodele, nici rezultatele. 

Mai mult, am făcut cunoscută teoria noastră oamenilor care 
nu aveau de apărat nicio prejudecată științifică; oameni care 
puteau înțelege semnificaţia descoperirilor noastre și care ne 
puteau oferi o evaluare raţională a acestora. Acei oameni erau 
profesori din școli mai exact, profesori de științe ale naturii. 

Organizaţia British Association of Teachers of Science a 
realizat o recenzie a cărții noastre Civilization One pe situl ei 
web și și-a invitat membrii să o citească personal. Rezultatul se 
poate deduce din rândurile de mai jos: 


„Există o descriere foarte bine argumentată a procesului prin 
care deplasarea planetei Venus pe cer, parcurgerea distanţei 
dintre două puncte prestabilite, definește o perioadă de timp pe 
durata căreia pendulul se balansează de 366 de ori. Lungimea 
pendulului în acel punct măsoară exact jumătate de yard 


megalitic. Cred că e indiscutabil faptul că Venus a fost un obiect 
celest foarte important pentru toate civilizațiile timpurii, iar 
utilizarea planetei în acest mod este cu siguranţă plauzibilă. 
Autorii precizează faptul că 366 de yarzi megalitici sunt exact 
echivalentul unei secunde de arc din circumferința Pământului. 
Numărul 366 e echivalentul a 1000 de picioare minoice. Am 
descris foarte pe scurt logica de la care au pornit autorii, însă 
acesta este faptul care i-a determinat să înceapă investigația 
care se desfășoară și se dezvăluie pe măsură ce se continuă 
lectura cărții. Acest volum demonstrează conexiunile 
remarcabile existente între diferite sisteme de măsurare - liniar, 
pentru volum și pentru masă - de la începuturile istoriei și până 
la pinta imperială, sistemul avoirdupois*? 

și cel al caratelor (troy!5), sistemul metric sau chiar 
măsurătorile esoterice utilizate în prezent în Statele Unite. După 
ce am citit această carte de două ori, sunt convins că ea este o 
valoare - există cu siguranţă întrebări care cer un răspuns, ca să 
mă exprim astfel.” 


Prin urmare, profesorii cu pregătire în domeniul matematicii 
au considerat că dovezile noastre sunt valide și că avem un caz 
întemeiat care merită atenţie. 

Între timp, inginerii care ne-au evaluat munca au concluzionat 
că experimentele noastre cu penduluri și cadre de lemn sunt pe 
deplin acceptabile - indiferent dacă ele sunt sau nu „probabile” 
din punct de vedere istoric. Un inginer se întreabă dacă un lucru 
„poate fi făcut sau nu“ și nu își pune problema dacă 
descoperirile și teoriile noastre se încadrează sau nu în ideile 
general acceptate de mediul academic. 


Un inginer se alătură echipei 


Edmund Sixsmith este un inginer civil cu diplome obţinute de 
la două dintre cele mai prestigioase instituţii educaţionale - 


12 Sistem englez de măsurare a masei, folosit la cântărirea 
persoanelor şi în comerţ, dar nu pentru metale preţioase şi articole 
farmaceutice, în care 1 livră e egală cu 16 uncii etc. (n. tr.). 

13 Sistem de măsurare a masei, folosit pentru metale şi pietre 
preţioase, bazat pe 1 livră de 12 uncii şi o uncie de 480 drame 
(0,0648 g) (n. tr.). 


Cambridge University și Massachusetts Institute of Technology. 
Edmund ne-a contactat pentru prima dată în august 2007, 
perioadă în care noi realizam cercetările pentru această carte. A 
spune că Edmund este o „persoană ieșită din comun” e puțin 
spus. În momentul în care a luat legătura cu noi, Edmund 
tocmai finalizase un articol referitor la activitatea profesorului 
Alexander Thom pe care intenţiona să îl trimită spre publicare la 
Journal of the Institution of Civil Engineers. Dorea să ne ceară 
permisiunea de a utiliza citate din cărţile noastre anterioare. 

Edmund are o minte genială și asimilează foarte rapid 
informaţii noi, însă el nu e nici pe departe credul. El s-a dovedit 
a fi unul dintre cei mai entuziaști susținători ai noștri, dar 
totodată și cel mai aspru critic atunci când considera că nu 
dădeam dovadă de consistenţă în privinţa exactității datelor pe 
care le prezentam. 

Atunci când ne-a contactat, era în toiul verii, iar Edmund se 
afla alături de familia sa pe insula Anglesey, în apropierea 
coastei de nord a Scoției. Noi am acceptat să ne întâlnim acolo 
pentru a-i prezenta în detaliu cele mai noi descoperiri ale 
noastre, care, la acea vreme, nu fuseseră încă publicate. Ne-am 
întâlnit cu Edmund la una dintre cele mai vestite gorgane 
funerare de la Anglesey și ne-am amuzat puţin când el a apărut 
pedalând cu furie, în șaua unei biciclete Brompton pliabile, pe 
terenul foarte denivelat. Am fost destul de uimiţi să vedem 
asemănarea fizică dintre Edmund și un personaj istoric pe care 
am ajuns să îl admirăm enorm în timp ce scriam Civilization 
One. Edmund este copia desăvârșită a lui Thomas Jefferson, 
semnatarul Declaraţiei de Independenţă și cel de-al treilea 
președinte al Statelor Unite ale Americii. 

Intâlnirea cu Edmund a fost utilă și, în același timp, plăcută. El 
s-a dovedit a fi un aliat de nădejde, dar și un critic dur în diferite 
ocazii. Insă nu această întâlnire a fost cea care a făcut ca acea 
scurtă pauză din luna august să fie atât de importantă, ci mai 
degrabă ceea ce s-a întâmplat după ce Alan a plecat din 
Anglesey. 

Cu câteva zile înainte, Alan urmărise un documentar de 
televiziune prezentat de un istoric arhitectural britanic, Dan 
Cruickshank. Documentarul făcea parte din seria Britain's Best 
Buildings. Această serie fascinantă l-a adus pe Cruickshank în 
vizită la Tower Bridge, în Londra, la Catedrala Durham și Palatul 


Westminster și la multe alte locaţii interesante. Episodul 
semnificativ pentru cercetările noastre a fost cel în care 
Cruickshank s-a deplasat la Bath. Această localitate se află în 
apropiere de Bristol, în sud-vestul Angliei, și este vestită atât 
pentru faptul că a fost un oraș roman, cât și pentru clădirile sale 
minunate, multe dintre ele construite în perioada Regenţei 
(secolul al XVIII-lea). Datorită izvoarelor sale minerale naturale, 
locul i-a atras iniţial pe aristocrați și pe membrii tot mai 
numeroși ai clasei mijlocii din Anglia acelor vremuri. Mulţi 
oameni au cumpărat case în oraș și veneau acolo în „vacanţă”, 
când nu se aflau pe moșiile lor rurale sau în Londra. 

Intr-un fel, mare parte din Bath poate fi considerat un „oraș 
nou”, deoarece majoritatea construcţiilor au fost proiectate mai 
mult sau mai puţin în aceeași perioadă a secolului al XVIII-lea, 
iar unele dintre cele mai vestite locaţii poartă semnătura 
aceluiași om, un remarcabil arhitect pe nume John Wood. În acel 
documentar, Cruickshank a lăudat frumuseţea și simetria unui 
cerc larg de case pe care le-a creat John. Acest cerc este 
cunoscut sub denumirea de Circul Regelui (King's Circus) și este 
la fel de magnific în prezent ca și atunci când a fost construit. 

Un aspect care a atras atenţia au fost dimensiunile pe care 
Cruickshank le-a atribuit Circului Regelui. El a afirmat că John 
Wood fusese obsedat de cercurile de piatră antice și că Circul își 
datora proporțiile imense unui cerc megalitic din piatră, aflat în 
apropiere de Bath. Cercul respectiv poartă denumirea de 
Stanton Drew. Diametrul Circului Regelui, de la fațada clădirii 
circulare și până în capătul ei opus, este de 318 picioare. 
Această valoare a dus la o circumferință de 366 de yarzi 
megalitici, cu o precizie de 99,7 procente - o marjă de eroare 
minusculă, care probabil nu a fost semnificativă în evaluarea 
dimensiunilor acestor clădiri. 

Acest lucru însemna că John Wood proiectase, cu o foarte 
mare precizie, Circul Regelui (în mod conștient sau nu) astfel 
încât ansamblul să aibă o circumferință de 366 de yarzi 
megalitici. Desigur, unii ar putea susţine că întreaga poveste e 
doar o coincidenţă, dacă nu s-ar fi știut faptul că John Wood a 
fost un druid declarat și a fost extrem de familiarizat cu un 
număr de cercuri din piatră aflate în partea Angliei din care 
provenea. Investigaţiile ulterioare au arătat că John Wood 
măsurase personal ansamblul Stonehenge, iar acesta s-a 


dovedit a fi mult mai important decât Stanton Drew. 

Interesul față de monumentele megalitice începuse să ia 
proporții în secolul al XVIII-lea. Arheologia abia se născuse și 
mulţi dintre oamenii acelor vremuri credeau că Stonehenge 
fusese probabil construit de romani. Wood a considerat că el era 
opera druizilor, o societate religioasă mistică a culturii britano- 
celtice existentă la momentul invaziei romane din anul 43 î.H. In 
ciuda faptului că druidismul a fost eradicat mai mult sau mai 
puţin atât în Franţa, cât și în Britannia de către legiunile 
romane, el a continuat să exercite o fascinaţie mistică asupra 
anticarilor bogaţi ai secolului al XVIII-lea. Un nou ordin al 
druizilor (The Ancient Order of Druids - Ordinul Antic al Druizilor) 
a luat naștere în Londra, în anul 1781, la doar câteva decenii 
după moartea lui John Wood din 1754, însă noi știm din scrierile 
lui Wood că un Ordin al Druizilor exista și la momentul 
construirii în Bath a Circului Regelui. Acest druidism din secolul 
al XVIII-lea a fost corelat de multe ori cu francmasoneria. 

Într-o zi de vară a anului 1717 a luat naştere Marea Lojă a 
Francmasoneriei din Londra, prin uniunea unor loje mai mici, și 
în aceeași săptămână, în aceeași locaţie, a luat naștere și 
Ordinul Modern al Druizilor. 

Desigur, teoria conform căreia druizii au avut de-a face cu 
Stonehenge și cu oricare alte situri megalitice, într-un sens 
direct, e extrem de improbabilă. Este o distanţă mai mare de 
1000 de ani între construirea cercurilor din piatră și epoca 
druizilor, însă conexiunea părea reală istoricilor din secolul al 
XVIII-lea și existau informaţii despre druizi din surse romane, 
cum ar fi scrierile lui lulius Cezar. 

Alan și soţia sa Kate au mers la Stanton Drew și au efectuat 
unele măsurători destul de precise ale sitului, însă nu au putut 
identifica nicăieri în zonă un cerc a cărui circumferință să se 
apropie de 366 de yarzi megalitici. În cazul acestui sit misiunea 
fusese lipsită de rezultate, dar în cazul Stonehenge descoperirile 
au fost uimitoare - iar acum posibilitatea ca raportul 233/732 
prezis de noi să fi fost într-adevăr utilizat pentru calcularea unui 
pi aproape perfect pentru a obţine un cerc alcătuit din 366 de 
părți egale devenea din ce în ce mai reală. 

În încercările noastre de a găsi un cerc din piatră care să se 
conformeze modelului 366 a cărui existență aproape sigură am 
anticipat-o, noi am analizat exemple de pe tot cuprinsul Angliei. 


Nu am studiat însă și siturile neolitice mai timpurii care nu 
conţineau pietre. Deși Stonehenge va deveni cel mai vestit cerc 
de piatră din lume, el cu siguranță nu și-a început astfel 
existenţa, iar în substratul cel mai vechi al solului pe care fusese 
construit, am descoperit ceea ce căutasem vreme de ani de zile 
- și chiar mai mult de atât, după cum s-a dovedit. 

Pe durata anilor în care am făcut cercetări comune, nu ne-am 
gândit niciodată să analizăm situri care au supravieţuit, dar pe 
care Thom le ignorase. Thom căutase inițial observatoare 
astronomice. El a presupus că pietrele, uneori mutate pe 
distanțe de mai mulţi kilometri, fuseseră fixate în poziţiile lor 
finale pentru a îndeplini o anumită funcţie. De exemplu, atunci 
când e văzută din centrul cercului, o anumită piatră se aliniază 
cu o fantă dintr-un deal îndepărtat unde răsare Soarele în 
momentul solstițiului de vară. 

Toate măsurătorile lui Thom au fost raportate la poziţiile 
pietrelor, împreună cu cercurile și aliniamentele de care 
aparţineau. Însă Alexander Thom nu își propusese să măsoare și 
un cerc „fără“ pietre. De ce alesese așa? O astfel de structură 
nu inspira vreo semnificaţie astronomică, iar în mintea lui Thom 
ea probabil că nici nu avea o astfel de semnificaţie. 

Este știut faptul că în Anglia există la fel de multe cercuri fără 
pietre ca și cele cu pietre - dar, în realitate, există mai multe 
exemple de acest fel. Un anumit tip de astfel de cercuri a ajuns 
să fie cunoscut sub denumirea de „henge”. De fapt, această 
denumire nu este corectă, deoarece termenul de „henge“ 
provine din cuvântul anglo-saxon care însemna „atârnare” sau 
alternativ  „spânzurătoare”, locul în care erau executaţi 
criminalii. De exemplu, cel mai vestit cerc din piatră al lumii, cel 
de la Stonehenge, înseamnă în realitate „pietre atârnate”. 

Indiferent dacă este un nume bun sau nu, cuvântul henge a 
ajuns să fie asociat în mod obișnuit cu gorganele și șanțurile 
circulare care se găsesc la tot pasul în Marea Britanie. Acestea 
variază enorm în dimensiuni și, neîndoielnic, majoritatea sunt 
pierdute sub copaci, terenuri agricole și clădiri. Din fericire, 
câteva au supravieţuit, iar unele dintre ele reprezintă exemple 
atât de magnifice ale ingineriei din Epoca de Piatră, încât este 
uimitor că nu sunt cunoscute mai bine. 

Atunci când am privit recreările ansamblului Stonehenge pe 
durata diverselor sale stadii (cel puţin între anii 3100 î.H. Și 


1500 î.H.), aproape că ne-am tras singuri un șut pentru faptul că 
nu observasem mai devreme un aspect care ar fi trebuit să ne 
sară în ochi ca un deget inflamat. După cum sugerează și 
numele său, Stonehenge a fost iniţial doar un henge - un simplu 
șanț și banc circular în perimetrul căruia au fost ridicate toate 
pietrele de mai târziu. Dacă cineva va izola șanțul de adaosurile 
ulterioare, ceva va deveni clar. El are o circumferință de 366 de 
yarzi megalitici! Această dovadă se aflase chiar sub nasul nostru 
și nu am reușit să o vedem. A fost unul dintre acele momente 
„Eureka” care ne-a făcut investigaţiile atât de fascinante. Acest 
aspect ne-a determinat imediat să privim într-o nouă direcţie. 

Acum era clar că John Wood, arhitectul, nu proiectase Circul 
Regelui de la Bath cu acea circumferință datorită unui cerc 
oarecare și cu siguranţă nu datorită celui de la Stanton Drew, ci 
mai degrabă fusese inspirat de henge-ul de la Stonehenge, un 
sit pe care el nu doar că îl cunoștea bine, dar pe care îl și 
măsurase personal. Dacă el a „copiat” pur și simplu 
dimensiunile Stonehenge-ului sau a știut cu adevărat ceva 
despre yardul megalitic a fost disputat la momentul respectiv, 
însă acest aspect a devenit acum mult mai important. 

Informaţiile despre Stonehenge au fost foarte binevenite, însă 
un henge care s-a conformat unui model pe care noi Îl 
prezisesem cu câţiva ani în urmă nu era suficient. Demonstrația 
noastră trebuia să fie susţinută cu mai multe exemple, astfel 
încât nimeni să nu poată obiecta în vreun fel. 


Capitolul 4 
Cercurile din cer 


Henge-urile de la Thornborough 


Cu ideea henge-urilor bine întipărită în minte, Chris a studiat 
un sit neolitic important cu ajutorul Google Earth, un program 
care poate fi utilizat gratuit pe internet și care furnizează 
fotografii aeriene compacte ale suprafeţei planetare - sau cu 
detalii considerabile în cazul regiunilor foarte populate. Situl pe 
care a ales să-l studieze este un grup de trei henge-uri bine 
conservate de la periferia cătunului Thornborough, aproape de 
orașul Mas ham din North Yorkshire. Amândoi vizitasem situl 
anterior, însă nu făcusem măsurători niciodată. Aceste trei 


cercuri gigantice au fost făcute cu aproximativ 5500 de ani în 
urmă, prin adunarea pământului în movile cu înălţimea de 6 sau 
7 m, cu intrări situate în nord-vest și sud-est. Cele trei cercuri 
sunt unite printr-un dig circulabil cu o lățime de 65 m (214 
picioare) și cu o lungime de peste 1 milă. De vreme ce bancurile 
din jurul cercurilor s-au depreciat în mod evident de-a lungul 
mileniilor, ele au rămas totuși într-o stare de conservare 
remarcabil de bună și au încă o înfățișare circulară, deși 
amploarea scalei sitului face dificilă discernerea curburii de la 
nivelul solului. 

Apoi, Chris a mărit imaginea henge-ului central și a folosit 
instrumentul de măsurare al Google Earth; a măsurat atent 
movila centrală și diametrul extern al fiecărui inel prin 
înregistrarea valorilor medii ale lungimii în mai multe direcţii. 
Henge-ul nordic este în prezent acoperit cu arbori și de aceea 
măsurarea sa precisă e mai dificilă, însă releveuri anterioare au 
stabilit că toate henge-urile au aceeași dimensiune. Cunoscând 
faptul că aceste henge-uri fuseseră odinioară acoperite cu ipsos 
alb pentru a arăta ca niște inele strălucitoare, similare 
bijuteriilor, Chris a fost interesat mai ales de dimensiunea lor 
externă. A introdus în calculator distanţa de 193 m care a 
rezultat și a împărţit-o la 0,82966 pentru a o converti în yarzi 
megalitici, după care a rămas cu ochii pironiţi la rezultat - 233 
yarzi megalitici. 

Părea prea frumos ca să fie adevărat, și tocmai de aceea 
Chris a mai verificat de câteva ori toate măsurătorile, pentru a 
se asigura că acesta era rezultatul corect. Concluzia a fost cât 
se poate de clară - fie prin coincidenţă, fie prin concepţie, toate 
cele trei henge-uri respectau modelul 233/732 pe care îl 
prezisesem cu vreo trei ani în urmă. Un diametru extern de 233 
de yarzi megalitici însemna că extremitatea externă avea o 
lungime exactă de 366 înmulţit cu doi! 

În opinia noastră, henge-urile au fost construite cu scopul de 
a urmări mișcările stelelor prin crearea unui orizont artificial - 
un orizont neted și a cărui distanţă era cunoscută. Aici avem și o 
dovadă puternică în favoarea faptului că acei constructori antici 
folosiseră yardul megalitic al lui Thom pentru a ridica henge- 
urile care împărțeau orizontul în 366 de părţi egale - fiecare 
având 2 yarzi megalitici. 

Acest lucru permitea unui astronom aflat în centrul unuia 


dintre aceste cercuri să vadă exact o a 366-a parte de cer 
atunci când așeza doi piloni la distanţa de 2 yarzi megalitici unul 
de celălalt pe partea exterioară a cercului. Fiecare fantă oferă 
prin urmare privitorului o secţiune orizontală de cer de 1 grad 
megalitic. Acești piloni trebuiau să fie înalți pentru a se putea 
ridica deasupra bancului, dar constructorii puteau totodată și să 
segmenteze pilonii într-o direcţie ascendentă pentru a oferi 
fante perfecte de 1 grad megalitic. 

Este posibil ca aceste henge-urile masive să fi fost primele 
observatoare performante din lume. 

Investigaţiile ulterioare au fost uluitoare, ca să spunem așa. 
Distanţa dintre centrul henge-ului nordic și centrul henge-ului 
mijlociu este de 366 de prăjini megalitice, iar distanţa de la 
centrul henge-ului din mijloc la centrul henge-ului sudic este de 
360 de prăjini megalitice. Ştiam deja că 366 și 360 sunt două 
numere importante în cadrul geometriei sistemului megalitic pe 
care îl identificasem cu câţiva ani înainte. Nu mai exista nicio 
îndoială că yardul megalitic și prăjina megalitică ale lui 
Alexander Thom erau reale. Acestea sunt bine conservate în 
North Yorkshire, gata să fie inspectate de către orice arheolog 
cu mintea deschisă la idei noi. 

Chris a observat și o altă valoare care ieșea în evidenţă - care 
cu siguranţă era o coincidenţă... nu-i așa? Cele trei henge-uri 
erau plasate ușor în semicerc, astfel încât distanța dintre 
centrele Phenge-urilor nordic și sudic era de doar 1500 m. Dacă 
henge-urile ar fi fost aliniate într-o linie „perfect” dreaptă, 
această distanţă ar fi fost de 1525 m. 


Instrumente științifice 


Henge-urile găsite în apropierea satului Thornborough sunt 
cunoscute sub denumirea de clasa IIA. Acest lucru înseamnă că 
ele au două intrări diametral opuse în cadrul unui singur banc în 
interiorul căruia se află un șanț (vez; figura 5). Fiecare henge 
este atât de mare, încât în fiecare dintre ele ar încăpea 20 de 
Stonehenge-uri. 


Intrare 


E Banc intrare 
E Sant 


Figura 5: Henge de tip IIA 


În trecut s-a crezut că aceste monumente circulare ce dispun 
de bancuri și șanțuri și care împânzesc peisajul britanic erau 
structuri defensive, însă această teorie a fost în cele din urmă 
respinsă atunci când s-a observat faptul că majoritatea henge- 
urilor reale au șanțul pe partea interioară a cercului. Acest 
aspect nu ar fi avut niciun sens din punct de vedere defensiv 
întrucât, dacă cineva ar fi dorit să împiedice oamenii să 
pătrundă în interiorul unei astfel de construcţii de pământ, 
șanțul ar fi trebuit să se afle în exteriorul bancului. O astfel de 
construcţie ar permite apărătorilor să stea în vârful bancului și 
să arunce proiectile către atacatori în timp ce aceștia încearcă 
să treacă de șanț. In schimb, dacă șanțul se află în interior, 
atacatorii ar avea avantajul elevaţiei, iar fortificarea ar fi inutilă. 


Henge-ul central de la Thornborough peste care este suprapusă schita 


Catedrala Sfântului Pavel (St. Paul) din Londra, cu scopul de a oferi o imagine 


asupra dimensiunilor fizice ale acestor structuri 
Figura 6: Henge-ui central de la Thornborough 


Arheologii moderni consideră că henge-urile erau locuri de 
venerare a unei zeități încă neidentificate. După părerea 
noastră, o astfel de presupunere este la fel de absurdă ca a 
sugera că ele erau un fel de terenuri de sport pentru proto- 
cricket sau pentru aruncarea bușteanului scoţian!“. Dacă aceste 
henge-uri masive ar fi fost simple locuri de venerare, în fiecare 
dintre ele ar fi încăput în mod confortabil 100.000 de oameni - 
probabil întreaga populaţie a Angliei de nord la acea vreme! 

Deși  henge-urile de la Thornborough nu sunt foarte 
cunoscute, nici măcar în Marea Britanie, ele au fost studiate 
într-o anumită măsură de către arheologi. Se știe din analizarea 
unor obiecte descoperite în șanțuri și în interiorul cercurilor că 
ele datează cam din 3500 î.H., ceea ce înseamnă că sunt mult 
mai vechi decât oricare cerc de piatră cunoscut. Dintre cele trei 
cercuri, cel nordic s-a păstrat cel mai bine - lucru care se 
datorează în mare parte și faptului că el este acoperit în prezent 
de o pădure deasă, ce pare să fi apărut acolo cu foarte multă 


14 Probă de forţă în jocurile atletice scoțiene, în care e aruncat un 
stâlp de lemn cu o lungime şi o greutate considerabile (n. tr.). 


vreme în urmă. Prezenţa arborilor și a tufărișului a prevenit într- 
o oarecare măsură eroziunea care s-a produs în cazul henge- 
urilor mijlociu și sudic. Din păcate, o vegetaţie atât de deasă 
face ca măsurarea henge-ului nordic să fie dificilă. Totodată, și 
henge-ul mijlociu e într-o stare destul de bună, iar unele dintre 
bancurile sale ajung până la o înălţime de 3 metri sau mai mult. 
Henge-ul sudic e mult mai alterat de intemperii, iar în prezent 
nu e nici pe departe la fel de impresionant ca celelalte două. 

Conform datelor arheologice, a existat un henge central 
anterior, ce avea un diametru de 240 m - ceea ce înseamnă o 
circumferință de 366 de prăjini megalitice. La scurtă vreme 
după crearea sa, el a fost înlăturat în favoarea henge-ului din 
prezent, ce are o circumferință de 732 yarzi megalitici. (A nu se 
uita că o prăjină megalitică înseamnă 2,5 yarzi megalitici). 

Aici pot fi observate trei exerciţii impresionante de deplasare 
a pământului, care au fost proiectate și săpate cu mult înainte 
de crearea oricărui cerc din piatră de pe Insulele Britanice. Ele 
au scăpat de privirea ageră a lui Alexander Thom, deoarece nu 
conţineau nicio piatră. Pentru el, aceste henge-uri aveau 
probabil o însemnătate redusă sau nu însemnau nimic, dar 
pentru noi ele au fost prima dovadă tangibilă în favoarea 
faptului că ceea ce sugeraserăm timp de aproape un deceniu 
constituia adevărul absolut. Am petrecut ani de zile studiind 
dimensiunile fiecărui cerc de piatră pe care l-am putut găsi 
pentru a verifica teoriile noastre referitoare la numărul 366, iar 
după cum s-a dovedit, adevărul în această privință se aflase în 
tot acest timp sub nasul nostru. 

Cu puteri noi, am început să ne plimbăm de-a lungul Marii 
Britanii pentru a vedea dacă și alte Phenge-urile gigantice 
cunoscute aveau asemenea proporţii megalitice. Am găsit 
aproape imediat unul care avea. Se afla în Irlanda de Nord și era 
cunoscut ca Inelul Uriașului (Giant's Ring). Din nefericire, acest 
henge s-ar putea să nu constituie o dovadă validă pentru teoriile 
noastre, întrucât arheologii au sugerat că el a fost substanţial 
alterat de-a lungul miilor de ani. Ştiam că existau un număr de 
henge-uri din clasa IIA nu foarte departe de Thornborough; chiar 
dacă acestea erau foarte importante pentru noi, multe dintre ele 
se aflau într-o stare înaintată de eroziune, astfel încât, deși era 
foarte probabil ca ele să fi avut aceeași dimensiune ca henge- 
urile de la Thornborough, noi nu am putut face măsurători 


exacte. 

Nu după multă vreme am descoperit un alt henge uriaș de tip 
IIA, dar de data aceasta la o distanţă destul de mare de 
Yorkshire. Era amplasat într-o locaţie numită Dorchester-on- 
Thames - sau cel puţin se aflase acolo. Am fost uluiţi să aflăm 
că fusese distrus cu câteva decenii în urma din cauza 
extragerilor neobosite de nisip aurifer care avuseseră loc în 
zonă. Din fericire pentru noi, el a supravieţuit suficient de mult 
pentru a putea fi măsurat și nu există niciun dubiu că el avea 
exact aceeași dimensiune ca și henge-urile de la Thornborough. 

În cele din urmă, ne-am îndreptat atenţia către cel mai vestit 
dintre monumentele megalitice - Stonehenge. Intr-adevăr, 
Stonehenge a devenit celebru prin faptul că este un complex de 
cercuri din piatră, dar situl are o istorie îndelungată și, înainte ca 
orice piatră să fie ridicată acolo, el a fost un simplu henge. 
Acesta se diferenţia de Phenge-urile de la Thornborough și 
Dorchester prin faptul că avea șanțul în afara bancului și că era 
mult mai mic. Însă ceea ce l-a făcut să fie atât de semnificativ 
(și aproape că nu ne-a venit să credem că nu am observat acest 
lucru mai devreme) este faptul că el avea o circumferință de 
366 yarzi megalitici. 

După ce petrecusem atâta vreme pe tărâmul teoriilor și al 
speculaţiei, acum dispuneam de dovezi concrete, care puteau fi 
verificate și care nu puteau fi contestate. Ceea ce a făcut ca 
întreaga situaţie să devină și mai interesantă a fost dovada 
faptului că cei care au construit complexul Thornborough 
creaseră iniţial un henge cu proporţii megalitice, pe care mai 
apoi l-au înlocuit cu un alt henge care reflecta la rândul lui 
dimensiuni megalitice. Mai mult, henge-ul ridicat mai târziu 
avea o circumferință de 732 yarzi megalitici și un diametru de 
233 yarzi megalitici. În cartea noastră Civilization One, am 
afirmat că strămoșii noștri megalitici erau aproape sigur atrași 
de această dimensiune atât de mare a cercului, deoarece 
pentru ei ea părea magică. Foarte rar se întâmplă să găsești 
cercuri ale căror diametre au un număr egal de unităţi și, de 
asemenea, o circumferință cu un număr egal al acelorași unități. 
Numărul 233 este unul dintre acele numere rare, care, atunci 
când e înmulţit cu numărul pi, dă ca rezultat un 732 aproape 
perfect!5. (De fapt, rezultatul exact este 731,99). 


15 În sensul că există puţine numere întregi care înmulţite cu numărul 


În câteva ocazii am stat pe vârfurile bancului ce delimitează 
henge-ul mijlociu de la Thornborough sau între copacii și 
hăţișurile henge-ului nordic, unde bancurile se ridică încă la 
înălțimea lor iniţială și sunt într-o stare mai bună. Ne-am 
minunat de fiecare dată de planificarea atât de atentă și de 
mărimea eforturilor care au fost investite în crearea acestor trei 
capodopere gigantice. Chiar dacă lucrările nu au implicat 
tăierea și transportul unor pietre mari, așa cum s-a întâmplat în 
cazul cercurilor de piatră, solicitările acestui proiect au fost la fel 
de mari, sau poate chiar mai mari. Multe mii de tone de pământ 
și nisip au fost excavate din terenul situat de-a lungul râului Ure 
pentru a crea henge-urile, iar ceea ce a făcut ca această 
întreprindere să fie chiar mai incredibilă este faptul că cei care 
au construit henge-urile s-au răzgândit încă de la început în 
privința dimensiunilor, astfel încât au trecut prin întreaga 
procedură nu o dată, ci de două ori. Mai mult, arheologii sunt 
siguri că bancurile tuturor henge-urilor de la Thornborough au 
fost mai demult acoperite cu ipsos alb, o piatră care era vizibilă 
de la o distanță de câteva mile atunci când Soarele strălucea 
deasupra ei. 

Întreaga sarcină ar solicita o muncă destul de dificilă chiar și 
pentru mașinăriile moderne, însă oamenii din vechime nu aveau 
excavatoare mecanice sau metal pentru a-și face târnăcoape și 
lopeţi. Târnăcoapele erau realizate din coarne de cerb, iar 
lopeţile din osul omoplat al vitelor. Fiecare parte a sarcinii pe 
care și-au propus să o ducă la îndeplinire a fost, cu siguranţă, 
extraordinar de complicată și a necesitat mult timp, mai ales 
pentru că, așa cum afirmă și arheologii, populaţia Britanniei la 
momentul respectiv (3500 î.H.) era extrem de mică. 

Se cunosc lucruri puţine, dar preţioase despre vieţile 
oamenilor din Europa Occidentală a Epocii de Piatră târzii. Cu 
siguranţă, până la momentul la care a fost finalizat ansamblul 
de la Thornborough populaţia era compusă în principal din 
fermieri. Mare parte din pădurea deasă care acoperise odată 
aproape întreaga Britannie fusese, până la acea dată, tăiată. 
Clima era probabil mai caldă atunci decât acum și se poate să 
nu fi fost atât de dificil pentru oameni să obţină recoltele de 
care aveau nevoie pentru a se întreţine pe sine și pe familiile 
lor, chiar dacă și agricultura le consuma extrem de mult timp. 


pi să dea un număr (aproape) întreg (n. tr.). 


Fermierii din perioada târzie a Epocii de Piatră dispuneau doar 
de cele mai rudimentare pluguri și, chiar dacă se bucurau de 
veri mai răcoroase și de ierni mai calde decât cele din vremurile 
noastre, ei tot trebuiau să înfrunte vicisitudinile unui climat 
insular de genul celui existent dintotdeauna în Britannia. 
Oamenii creșteau și animale domestice. Printre acestea se 
regăseau vite și oi. Ei își suplimentau rezervele de carne cu cea 
a animalelor sălbatice, precum mistrețul; cu pește din râu, 
păsări sălbatice și cu ouăle lor. 
Suprapopularea nu pare să fi fost în Britannia Epocii de Piatră 
o problemă, așa cum s-a întâmplat în Epoca de Bronz. Din acest 
motiv, noi credem că viaţa era relativ liniștită, deși acum ne 
aflăm pe tărâmul ipotezelor întrucât nu se cunosc prea multe 
despre acest popor care nu a lăsat aproape nicio dovadă 
tangibilă a vremurilor în care au trăit. Aproximativ toate 
lucrurile pe care le-au folosit au fost de natură organică, fiind 
confecţionate din lemn, fibre din plante sau piele, iar în climatul 
jilav al Britanniei, cu terenurile sale acide, puţine dintre aceste 
materiale atât de perisabile supraviețuiesc ravagiilor timpului. 
Artefactele din piatră, cum ar fi topoare de mână foarte fin 
lucrate și ustensile din cremene de un tip sau altul, au 
supravieţuit timpului, însă acestea nu pot arunca prea multă 
lumină asupra gândurilor, aspirațiilor sau  imperativelor 
religioase ale unor oameni dintr-o epocă atât de îndepărtată. 
Doar câteva morminte insuficient conservate și ecouri 
efemere ale unor găuri de fixare acolo unde au fost odinioară 
amplasate colibe oferă dovezi ale vieților obișnuite ale unor 
oameni care, prin prisma structurilor uriașe precum henge-urile, 
dau dovadă de o personalitate complexă și foarte multă 
îndemânare. Dacă viaţa din Britannia Epocii de Fier poate fi 
folosită ca model pentru viaţa din Epoca de Piatră, grupuri 
familiale formau probabil clanuri, care erau mai apoi organizate 
într-un sistem tribal amplu. Cu toate acestea, trebuie să ţinem 
cont că aceasta este doar o speculație întrucât, deși dispunem 
de dovezi suficient de bune pentru Epoca de Fier, mulţumită 
invaziilor romane în Britannia, noi nu avem astfel de mărturii 
pentru o perioadă atât de timpurie ca cea de acum 5 500 ani. 
Un lucru este sigur; populaţia Britanniei din această perioadă 
e posibil să nu se fi aflat la același nivel tehnologic la care ne 
aflăm noi, însă oamenii de atunci cu siguranţă nu erau mai puţin 


inteligenţi. Mai mult, realizările lor, mai ales cele din locaţii 
precum Thornborough, care cu siguranţă nu au fost unice, arată 
că ei dețineau deprinderi organizaționale și suficient timp liber 
pentru a crea structuri a căror finalizare trebuie să fi durat mulţi 
ani. 


Acum dispuneam în sfârșit de dovezile de care aveam atâta 
nevoie și știam că va fi dificil ca redescoperirea sistemului de 
măsurare megalitic de către Alexander Thom să fie respinsă. 
Din punctul nostru de vedere, henge-urile uriașe din comitatul 
Yorkshire și din alte părți ale Insulelor Britanice sunt deosebit de 
importante pentru cercetarea noastră și tot ceea ce trebuie să 
facem este să înţelegem modul în care ele au fost create. 
Totodată, trebuia să aflăm de ce un exerciţiu atât de fantastic, 
care a necesitat un mare efort, a părut în mod evident necesar 
unei comunităţi agricole aparent simple. 

Următoarea noastră sarcină a fost să examinăm henge-urile 
mai îndeaproape pentru a afla de ce au fost amplasate în 
această poziție (incluzând curbura similară celei formate de 
stelele din Centura lui Orion) și să încercăm să înţelegem ce 
beneficii ar fi putut obţine acei oameni prin utilizarea unor astfel 
de observatoare remarcabile. 


Capitolul 5 
Henge-urile uriașe și scopul construirii lor 


Grade de excelenţă 


Ar fi corect să precizăm faptul că arheologii s-au aflat 
dintotdeauna într-un soi de dispută atunci când a fost vorba de 
a explica scopul pentru care au fost construite henge-urile 
antice presărate de-a lungul peisajului britanic. Este posibil ca în 
trecut să fi fost sute sau chiar mii de astfel de structuri și, dacă 
le vom analiza pe cele care au mai rămas, ne vom da seama că 
au existat diferenţe foarte mari în privinţa mărimii lor. 

De exemplu, henge-urile mici, care încă mai pot fi găsite în 
număr destul de mare, pot fi considerate un simplu „loc de 
întâlnire” pentru o comunitate locală. O astfel de teorie ar putea 
fi validată cu ușurință, iar în această manieră henge-ul ar ajunge 


să fie catalogat ca o formă foarte timpurie a „thing“-ului („ting”) 
de mai târziu. „Ting” este numele dat unui loc de întâlnire în aer 
liber folosit de către popoarele scandinave și germanice care au 
ocupat Britannia mai târziu. În astfel de locaţii erau elaborate 
legile locale, era împărţită dreptatea și erau soluționate 
disputele. 

In cazul henge-urilor de la Thornborough, o astfel de utilizare, 
ca scop principal, este eliminată din start. Cele trei henge-uri de 
la Thornborough sunt atât de mari, încât orice întâlnire locală 
sau chiar regională care ar fi avut loc în oricare dintre ele ar fi 
arătat ca proverbialul bob de mazăre într-un butoi. Trebuie să 
reamintim că lungimea fiecăruia dintre henge-urile de la 
Thornborough este de 233 de yarzi megalitici, ceea ce înseamnă 
193 de metri. Orice persoană care, la fel ca noi, a stat în mijlocul 
unui astfel de henge își poate da seama imediat că o astfel de 
arie poate găzdui cu ușurință o clădire de dimensiunea unei 
catedrale, ceea ce înseamnă că era prea mare pentru orice fel 
de adunare. 

O altă teorie afirmă că henge-urile de la Thornborough au 
avut, probabil, un rol defensiv, însă o astfel de presupunere 
este, în opinia noastră, la fel de absurdă ca și conceptul unui loc 
de întâlnire. După cum am menţionat mai sus, șanțurile de la 
Thornborough se aflau în „interiorul” bancurilor. Doar un nebun 
ar construi un castel și ar plasa șanțul cu apă înăuntrul zidurilor 
castelului. Chiar dacă lucrurile nu ar sta așa, apărarea unor 
structuri atât de mari, cu efectivele militare disponibile în sânul 
oricărei comunităţi din Epoca de Piatră târzie, ar fi fost 
imposibilă. 

Poate că, au susţinut unii experţi, henge-urile au fost ţarcuri 
pentru animalele domestice, care puteau fi astfel protejate pe 
timpul nopţii de animalele sălbatice și de hoţii de vite. Încă o 
dată, o astfel de sugestie nu poate fi aplicată și în cazul 
Thornborough, mai ales datorită dimensiunilor fizice ale henge- 
urilor. Nimeni nu ar fi depus atât de mult efort doar pentru a 
apăra câteva oi și vite - o îngrăditură mai mică ar fi servit mult 
mai bine acestui scop. Este foarte probabil ca accesul 
animalelor să fi fost permis în interiorul henge-urilor - chiar și 
numai pentru a împiedica creșterea excesivă a vegetației, însă 
este evident că nu aceasta a fost funcţia lor primară. 

Rămânem astfel să contemplăm un lucru ce, pur și simplu, nu 


poate fi explicat în termenii unei utilizări practice - mai exact a 
unei locaţii religioase și ritualice. 

Luând în calcul o asemenea posibilitate, ne putem apropia de 
un anumit adevăr. Cele trei henge-uri sunt în prezent și probabil 
că au fost întotdeauna conectate printr-o „alee” largă. Se știe că 
există astfel de drumuri și în alte zone, cum ar fi la Stonehenge, 
și se consideră că ele au fost utilizate în anumite momente ale 
anului ca rute procesionale dintr-un loc sacru în altul. Britannia 
este acoperită în același timp și cu întărituri de pământ lungi, de 
obicei drepte, ce datează din preistoria timpurie, și care sunt 
cunoscute sub denumirea de „cursus“-uri. 

Dacă henge-urile uriașe de la Thornborough sau din alte părţi 
par a avea proporţii prea mari în raport cu orice scop uman, 
este posibil ca acest lucru să se datoreze faptului că ele nu au 
fost niciodată menite să aibă „dimensiuni umane”, ci mai 
degrabă „divine”. Este totodată posibil ca ele să aibă aceste 
dimensiuni și pentru că cei care le-au creat au vrut să se asigure 
că ele pot fi „văzute” de zei, care priveau fără îndoială în jos 
către umanitate din înaltul cerurilor. Această teorie este 
susținută de faptul că bancurile din jurul henge-urilor au fost la 
un moment dat acoperite cu un mineral pe nume ipsos (selenit). 
Acesta strălucea foarte puternic în lumina soarelui sau a lunii, 
chiar dacă de la sol putea fi cu greu detectat - mai ales pentru 
că în zonă nu există terenuri înalte de unde să poată fi 
vizualizat. Oare această încercare de „luminare” a henge-urilor 
a fost făcută doar de dragul zeilor? 

Dintre toate sugestiile făcute de arheologi cu scopul de a 
explica existența și menirea henge-urilor de la Thornborough, 
doar aceea a ritualului are sens, chiar dacă nici aceasta nu oferă 
o explicaţie totală pentru o muncă atât de complexă. 

De aceea ne-am pus următoarea întrebare: cu ce scop au fost 
create aceste henge-uri? 

Dat fiind faptul că ele au fost proiectate prin utilizarea 
yardului megalitic și a prăjinii megalitice, mărimi care au apărut 
prin cronometrarea stelelor, atunci putem lua în calcul ideea că 
astronomia a avut o importanţă crucială. După cum am mai 
spus, distanţa dintre centrele Phenge-urilor exterioare are o 
lungime curios de precisă de 1500 m, pe care noi am 
considerat-o o coincidenţă. Cu toate acestea, am fost convinși 
că aceste structuri au fost construite în scopuri astronomice, 


folosindu-se tehnici astronomice. De aceea, ne-am întrebat dacă 
a existat sau nu un factor astronomic și în alegerea locului în 
care au fost amplasate - în termenii latitudinii și ai longitudinii. 

Modelul de inteligenţă al oamenilor neolitici nu diferea de cel 
al oamenilor din prezent. Fiind curioși și contemplativi, ei nu 
aveau cum să nu observe faptul că cerul arăta diferit dacă o 
persoană se deplasa dintr-o locaţie geografică în alta. Orice 
observator atent își va da repede seama că stelele se comportă 
diferit chiar și pe distanţe relativ scurte. Pe măsură ce o 
persoană se deplasează de la nord la sud, punctul în care stelele 
se înalță deasupra orizontului se modifică. Cu cât cineva 
înaintează mai mult spre nord pe suprafaţa Pământului, cu atât 
mai sus se va ridica o anumită stea luată ca reper de pe cer. Mai 
mult, pe măsură ce o persoană se deplasează de la est la vest, 
momentul la care răsare o stea se schimbă. Prin cronometrarea 
precisă (cu ajutorul unui pendul), se poate măsura distanţa 
parcursă de o stea (vez; figura 7). Pentru o explicaţie completă 
a modului în care erau folosite pendulele în scopul de a măsura 
o multitudine de evenimente astronomice diferite, vezi Anexa 4. 

Dacă un astronom din perioada neolitică cunoștea legea 
culminaţiei, atunci cu siguranţă a ridicat câte un stâlp în două 
locuri diferite și a măsurat diferenţa în termenii gradelor și 
secundelor megalitice. După părerea arheologilor, faptul că 
oamenii din vechime ar fi „putut” face un lucru nu dovedește că 
l-au și „făcut”, evident, în afara cazului în care există artefacte 
databile care pot susţine această ipoteză. De vreme ce acești 
oameni nu au avut la dispoziţie metale, e puţin probabil ca noi 
să găsim vreun instrument care să semene cu un sextant 
modern, însă există o grămadă de alte modalități de a măsura 
unghiuri relative. 


Figura 7: Un pendul simplu 


Chiar și fără să fi descoperit un sextant preistoric, noi suntem 
siguri că acești constructori de henge-uri puteau să măsoare 
latitudinea în funcţie de stele. 

Atunci când am verificat diferenţa de latitudine între centrele 
henge-urilor exterioare, am descoperit că sunt exact 4 secunde 
megalitice (41 x 366 yarzi megalitici) între ele. 

Acest aspect e uimitor! Precizia măsurătorii e, pur și simplu, 
incredibilă, cu atât mai mult cu cât secunda megalitică e cea 
mai mică unitate de diviziune geometrică, în afara yardului 
megalitic, însă faptele vorbesc de la sine. Cei care au construit 
aceste structuri neolitice au fost astronomi extrem de buni. Nu 
am reușit încă să înțelegem cum au reușit să măsoare diferenţe 
atât de fine în latitudine - dar se pare că au reușit cumva. 

În acest moment al cercetărilor am făcut un pas înapoi pentru 
a ne forma imaginea de ansamblu. Dat fiind faptul că știința, pe 
care acum o înţelegeam, susţine întregul amplasament al 
acestor structuri gigantice, noi trebuia să înţelegem și de ce 


oamenii care creaseră acele construcţii au realizat un 
aliniament ușor curbat și au adăugat fiecărui henge intrări de-a 
lungul unui drum orientat de la nord-vest la sud-est. 

Primul lucru evident e acela că situl este remarcabil de plat, 
existând o singură colină nu foarte înaltă, de la nord la sud. Nu 
există dealuri mari în vecinătate și, astfel, vederea către toate 
laturile henge-urilor nu este obstrucţionată. Există dealuri în 
depărtare, în special în partea de est, însă atunci când bancurile 
aveau înălțimea lor iniţială, dealurile erau ascunse vederii. 
Toate corpurile cerești care pot fi observate din centrul oricăruia 
dintre henge-uri răsar și apun pe vârful bancurilor, ceea ce 
înseamnă că nu există puncte de referință pe linia orizontului 
așa cum se întâmplă în cazul cercurilor de piatră. Din interiorul 
henge-urilor nu pot fi văzute orizonturi naturale, cu excepţia 
deschiderilor deliberat create. 

Locaţia henge-urilor de la Thornborough e neobișnuită în 
contextul unei regiuni britanice muntoase, deoarece acolo nu 
există dealuri înalte pe o distanţă uimitoare de 127,9 km (79,5 
mile) către sud-est; cea mai apropiată este colina cu o înălţime 
de 77 m pe care se află acum amplasată Catedrala Lincoln. În 
mod ciudat, unghiul henge-urilor central și sudic, deschiderile și 
drumul care le unește indică precum vizorul unei arme în 
direcția colinei Lincoln. Nu ne vine în minte nicio altă zonă din 
Insulele Britanice care să ofere o întindere atât de mare de 
teren aproape plat. Acest fapt nu pare a fi doar o coincidenţă. 

Oare ce funcţie putea îndeplini această linie virtuală de 
observaţie? Curbura Pământului face imposibilă vizualizarea 
unei asemenea distanţe, însă oare este posibil să existe ceva 
important în legătură cu locaţia Catedralei Lincoln? Noi suntem 
foarte conștienți de faptul că bisericile au fost adesea construite 
pe situri „sfinte“ din preistorie. Într-adevăr, cea mai înaltă piatră 
megalitică din Britannia, ce are o înălţime de 8 m și o 
circumferință de 5 m, se află lângă o biserică veche în satul 
Rudston, aproape de casa lui Alan. Biserica și cimitirul au fost 
construite în interiorul unor lucrări de pământ neolitice. 

Figura 8: Henge-urile Thornborough, aproximativ 3500 î.H. 


Distanţa dintre centrul henge-ului sudic de la Thornborough și 
cel mai înalt punct al colinei Lincoln este de 127,13 km, distanţă 
care aparent nu se convertește în niciun număr semnificativ 
exprimat în unități megalitice. Era evident că acești oamenii 
neolitici nu ar fi putut măsura niciodată o astfel de distanţă, 
folosind de exemplu sfori, deoarece fiecare denivelare ar fi 
distorsionat rezultatul - și chiar dacă au găsit o modalitate de a 
măsura peste râuri, ei ar fi ajuns la un număr lipsit de sens. Lui 
Chris i-a venit ideea că ei ar fi putut utiliza astronomia cu mare 
precizie pentru a măsura latitudinea relativă - distanţa dintre 
două puncte de pe suprafața Pământului în termenii diviziunii de 
la nord la sud. 

Folosind programul Google Earth, Chris a măsurat cu atenţie 
distanța din centrul henge-ului mijlociu de la Thornborough 


până la un punct de pe aceeași latitudine pe care se află colina 
Lincoln, urmărind longitudinea centrului henge-ului pentru a 
stabili distanţa pe direcţia nord-sud. Rezultatul a fost aproape 
incredibil. 

Cele două puncte se afla la exact 1 grad megalitic latitudine 
unul de celălalt - ceea ce înseamnă că ele marchează exact 
1/366 din circumferința polară a Pământului. 

Pur și simplul uluitor! Această informaţie a schimbat tot ceea 
ce credeam că știm despre Thornborough - și despre nivelul 
abilității științifice neolitice. 

Din curiozitate, Chris a proiectat aceiași linie, numai că în 
direcția opusă, de la henge-ul mijlociu prin henge-ul nordic, dar 
în acest caz ea s-a intersectat cu dealuri mari și munţi. Cu toate 
acestea, el a continuat să traseze linia peste munţii scoțieni 
până a ajuns la Atlantic - foarte aproape de Insula Lewis. 

Știind că cercul de piatră minunat conservat de la Callanish 
se află pe această insulă nordică, Chris a măsurat distanţa de la 
acest cerc până la Thornborough. Această linie are o lungime ce 
aparent pare lipsită de sens - 546,488 m, însă atunci când este 
convertită în unităţi megalitice, rezultatul pare interesant: 


546,488 m = 658,689 yarzi megalitici 


Când este divizată la 366 x 360, pentru a exprima distanţa în 
grade megalitice, rezultatul este de 5 grade megalitice. Să fie o 
coincidenţă? Noi alegem să luăm o decizie bazată pe dovezi, nu 
pe vreo idee preconcepută cu privire la inteligenţa sau abilităţile 
tehnice ale locuitorilor Insulelor Britanice de acum 5 500 de ani. 

Acest aspect ne-a determinat să ne întrebăm dacă locația 
henge-urilor de la Thornborough este sau nu semnificativă din 
punct de vedere geografic. După o verificare rapidă, am aflat că 
aceste henge-uri se află la o latitudine foarte importantă. Cu un 
grad foarte înalt de acuratețe, ele sunt plasate într-un punct 
egal cu o zecime (1/10) din circumferința planetei de la Polul 
Nord! 


O locație specială 


Oamenii care au construit aceste henge-uri ar fi trebuit să 
efectueze măsurători în sus și în jos pe tot cuprinsul Insulelor 


Britanice - și poate chiar mai departe - înainte să descopere că 
zona denumită acum Thornborough e una într-adevăr foarte 
specială. Pe lângă henge-uri și linia care le unește, noi am 
descoperit și alte dovezi care ne-au făcut să credem că această 
locaţie a fost într-adevăr semnificativă pentru arhitecţii care le- 
au proiectat. 

Pentru oamenii din Neolitic, Sirius, cea mai strălucitoare stea 
de pe cer, a fost aproape sigur considerat cel mai important 
astru al cerurilor fixe. De la latitudinea la care se află 
Thornborough, Sirius este văzut ca făcând parte dintr-o relaţie 
foarte neobișnuită. Atunci când au fost construite henge-urile 
(aproximativ 3500 î.H.), Sirius răsărea și apunea în același punct 
de pe orizont ca și Soarele în momentul solstițiului de iarnă 
(care în acea vreme avea loc pe 18 ianuarie) - și marca cu 
exactitate sud-estul și sud-vestul. Există posibilitatea ca un 
astfel de eveniment să fi creat impresia că Sirius era legată într- 
un anume fel de Soare. Din Thornborough, astronomii Epocii de 
Piatră au putut să observe cum steaua oprește aparent cursul 
Soarelui de-a lungul orizontului de la nord spre sud. (în mijlocul 
iernii, atunci când e văzut din emisfera nordică, Soarele se ridică 
la înălţimea lui maximă către sud. Zilele sunt mai scurte, 
temperatura este mai mică, iar natura pare moartă. Dacă 
Soarele nu poate fi oprit să călătorească chiar mai departe către 
sud, atunci cu siguranţă moartea și distrugerea vor fi rezultatul.) 
De la Thornborough, părea că marea stea Sirius împiedică 
progresul către sud al Soarelui și îl convinge pe acesta să își 
reînceapă deplasarea spre nord, spre vară și spre o perioadă a 
abundenței. Pentru agricultorii din Epoca de Piatră, acest aspect 
cu siguranţă avea o importanţă crucială. 

Ei au conștientizat faptul că Sirius (la fel ca toate celelalte 
stele) trece pe deasupra capetelor lor o dată pe zi și de 366 de 
ori pe an. Putem crede că acest aspect i-a determinat să 
împartă cercul zilei în 366 de părţi - care pot fi văzute și ca 366 
de diviziuni (sau grade) ale cerului. Ei au putut face acest lucru 
prin construirea unui henge și divizarea acestuia în 366 de părți 
egale. Ei au marcat aceste diviziuni sau grade cu stâlpi subţiri 
din lemn înfipţi în vârfurile bancurilor pentru a delimita un grad. 
Având aceste repere, preoţii-astronomi au putut observa 
mișcarea stelelor pe linia orizontului. Pentru a măsura stele care 
răsar, precum Sirius, ei ar fi putut confecţiona un cadru de lemn 


- un pătrat cu latura de un grad, așa cum este el văzut din 
centrul henge-ului - după care l-ar fi înclinat astfel încât Sirius 
să răsară vertical în raport cu acesta. In cazul stelei Sirius acest 
experiment a fost cel mai probabil realizat la momentul 
echinocţiului de toamnă, atunci când Sirius se poate observa cel 
mai ușor. 

Deși am fost foarte critici cu privire la direcţia generală în 
care s-a îndreptat arheologia în ultimii ani, nu există nicio 
îndoială cu privire la volumul uriaș de muncă depus la nivel 
tehnic - iar ocazional și la nivel inspiraţional. Un arheolog a 
făcut o sugestie care poate fi catalogată ca precaută, cum că 
existența Phenge-urilor de la Thornborough este posibil să fi avut 
o legătură cu astronomia. Dr. Jan Harding de la Newcastle 
University a înaintat ideea conform căreia configuraţia ușor 
curbată a henge-urilor există deoarece cei care le-au proiectat 
au vrut să construiască o formaţiune ce imită cele trei stele pe 
care noi le cunoaștem sub denumirea de Centura lui Orion. Mai 
mult, el a afirmat că Râul Ouse din apropiere era corelat cu 
Calea Lactee. 

Atunci când am citit prima oară despre această ipoteză am 
considerat-o absurdă - posibil inspirată în taină de afirmaţia 
similară a lui Robert Bauval referitoare la piramidele de la Gizeh. 
Bauval avusese un număr destul de mare de argumente ce se 
bazau atât pe cultură, cât și pe artefacte pentru ipoteza sa 
referitoare la importanţa pe care o acordau egiptenii antici 
Constelaţiei lui Orion. În cazul Thornborough se părea că nu 
există nimic altceva decât o asemănare de formă. Cu toate 
acestea, o verificare a poziţiilor relative ale stelelor și ale henge- 
urilor scoate la iveală o potrivire aproape perfectă (vez; figura 
9). 
Descoperind mai multe motive pentru a corela aceste henge- 
uri cu stelele, noi am devenit tot mai atrași de teoria lui Harding 
și am început să investigăm o posibilă legătură a acestui 
complex cu Centura lui Orion și Sirius - cea spre care indică 
acest grup de stele. 

Vârfurile  bancurilor ce delimitează henge-urile de la 
Thornborough formează un orizont artificial neschimbător. Când 
orice planetă sau stea apărea deasupra acestui orizont, ea 
răsărea la exact aceeași altitudine ca oricare altă planetă sau 
stea. Acest lucru nu se întâmplă într-un peisaj ondulatoriu. ( Vezi 


figura 10.) Atâta vreme cât vârfurile bancurilor sunt egale, și 
ţinem totodată seama de panta foarte lină în care sunt 
construite henge-urile, scena devine cea mai perfectă formă 
posibilă de observator astronomic cu ochiul liber. 

Una dintre cele mai importante condiţii pentru a putea realiza 
o serie de cercetări încununate de succes este să te asiguri că 
împrejurările în care le desfășori rămân neschimbate. Această 
cerință a fost perfect satisfăcută de către henge-urile gigantice 
de la Thornborough și Dorchester-on-Thames. În același timp, 
este clar 

Figura 9: Henge-urile de la Thornborough 
peste care sunt suprapuse stelele din Centura lui Orion 

Stelele răsar la momente diferite pe un orizont ondulatoriu, ceea ce face 
ca cercetările să fie dificil sau imposibil de realizat 


Figura 10: Stele răsărind pe un orizont ondulatoriu 


că pentru astronomia experimentală utilizarea pietrelor, precum 
cele găsite la Stonehenge sau alte cercuri, ar fi ineficientă și 
total inadecvată. Elemente de marcare ar fi putut fi utilizate în 
cazul superhenge-urilor și ele au fost fără îndoială folosite, însă 
acestea erau doar niște stâlpi din lemn, înfipţi în sol, dincolo de 
vârfurile bancurilor, acolo unde se dovedea a fi necesară 
prezența lor. Aceștia puteau fi „reglaţi fin“ sau înlăturați 
complet și plasați într-o locaţie cu totul diferită. Ar fi fost relativ 
ușoară deplasarea acestor stâlpi în funcţie de necesități. 
Instrucţiunile primite din centrul  henge-ului, care era 
„dispozitivul ocular” al acestui telescop fără lentile, le-ar fi 
permis celor de dincolo de bancuri să facă ceea ce era necesar 
pentru a se asigura că stâlpii de marcare ocupau „exact” locul 
dorit. 

Zi de zi, noapte de noapte, timp de secole, oamenii și-au 
rafinat probabil cunoștințele de astronomie, și-au îmbunătăţit 
calendarele ritualice și agricole, și-au stabilit datele sărbătorilor 
sau evenimentelor în funcţie de observaţiile făcute din interiorul 
henge-urilor. Ce fel de observaţii se puteau face prin intermediul 
henge-urilor? Răspunsul este - o multitudine. 

Observatorii din interiorul henge-urilor puteau depista poziţia 
răsăritului de Soare pe durata întregului an, împreună cu 
mișcările sale spre nord sau spre sud, în funcţie de succesiunea 
anotimpurilor. Ei puteau „marca” punctele poziţiilor extreme ale 
soarelui din mijlocul verii și cel din mijlocul iernii prin utilizarea 
stâlpilor de marcare. Știm din calendarele lunare scobite pe 
coarne de cerb și oase, ce datează dintr-o perioadă foarte 
timpurie, că umanitatea a fost fascinată încă de pe atunci de 
comportamentul straniu și dificil de evaluat al Lunii. Este posibil 
ca Luna să fi fost studiată decenii întregi din interiorul henge- 
urilor. Observatorii probabil și-au dat seama într-un final că 
mișcările sale, pe perioada unei luni, le oglindesc pe cele ale 
Soarelui în comportamentul său anual. Este posibil să fi înțeles 
totodată ritmurile lunare mai complicate, precum „ciclul Saros”. 
Acesta poate fi interpretat din mișcarea Lunii pe o perioadă mai 
mare de timp și reprezintă o combinaţie de tipuri diferite de 
Lună „lunară” ce pot fi utilizate pentru a anticipa producerea 
unor eclipse. 

Observatoarele de la Thornborough și de la alte henge-uri au 
putut fi, de asemenea, utilizate pentru a urmări punctele de 


răsărit şi de apus atât ale planetelor, cât şi ale stelelor. În cazul 
planetelor, s-ar fi putut observa mai bine mișcarea lor uneori 
întortocheată și s-ar fi putut stabili niște valori absolute pentru 
perioadele lor. Având în vedere faptul că planetele sunt obiecte 
apropiate care orbitează în jurul Soarelui, pe un plan mai mult 
sau mai puțin similar celui în care se află Pământul, ele par a 
avea mișcări extrem de complexe. Stelele se află la o distanţă 
de mai mulţi ani lumină, uneori la milioane de ani lumină, în 
raport cu orice planetă, și din această cauză ele răsar și apun în 
același punct al orizontului pe perioade lungi de timp - însă nu 
la infinit. 

Există un fenomen cunoscut de toţi astronomii sub denumirea 
de precesia echinocţiilor și oricine a utilizat henge-urile uriașe 
ca observatoare pe o perioadă lungă de timp nu se poate să nu 
fi observat efectul ei. Precesia se produce ca rezultat al 
mișcărilor secundare ale Pământului. În afară de rotirea în jurul 
propriei axe și de orbitarea în jurul Soarelui, Pământul prezintă 
și alte mișcări pe termen lung. Una dintre acestea este tendinţa 
de a se comporta ca un titirez, care, pe lângă faptul că se 
rotește, și „oscilează dintr-o parte în alta” pe propria axă (vez; 
figura 11). O astfel de oscilație are loc într-o perioadă foarte 
lungă de timp în termeni umani (aproximativ 26.000 de ani). Din 
punctul de vedere al unui observator de la sol efectul ar fi că, 
foarte încet, stelele și-ar modifica punctele de răsărit și de apus 
pe orizont. Abia după două generaţii umane stelele și-ar 
modifica punctele de răsărit și de apus cu un grad întreg, și 
tocmai de aceea observaţia pe termen lung era singura care le 
putea dezvălui existenţa precesiei constructorilor astronomi ai 
henge-urilor. 

Acest ultim exemplu oferă o explicaţie perfectă pentru 
dimensiunile atât de mari ale henge-urilor. Noi am studiat 
deplasarea unei stele care răsare pe linia orizontului în prezent 
cu ajutorul unor instrumente optice avansate. Telescoapele fac 
ca lucrurile foarte mici să apară foarte mari și, dacă sunt dotate 
cu ţintă și scale de măsură, ele pot fi utilizate pentru a măsura 
obiecte incredibil de mici. Ochiul unui fiinţe umane nu este atât 
de sofisticat pentru a putea discerne o fantă mică la o distanţă 
mare. Cea mai bună modalitate de a compensa acest handicap 
este ca fanta respectivă să fie cumva „mărită”. Dar cum poate fi 
realizat acest lucru? Răspunsul este să privești prin cel mai 


mare cerc posibil. În cazul astronomiei cu ochiul liber, orizontul 
real e cel mai bun exemplu, însă acesta este ondulatoriu, și, în 
același timp, este destul de dificil să observi stelele care răsar 
din cauza anomaliilor atmosferice. 


Pământul nu se rotește, pur și simplu, în jurul axei proprii (A). 
El se rotește în același timp și în jurul polilor săi (B). 


Figura 11: Precesia echinocțiilor terestre 


Un henge de dimensiuni reduse poate sluji destul de bine 
anumitor scopuri observaţionale, însă există mai multe șanse de 
a se produce o eroare. Dacă dorești un observator cu o precizie 
foarte bună, atunci acesta va trebui să aibă dimensiuni foarte 
mari, dar nu atât de mari încât să nu-ţi mai fie auzite 
instrucţiunile pe care le strigi din centru. Dimensiunea perfectă 
este cea pe care o are trioul de la Thornborough. Un șir de stâlpi 
drepţi înfipţi în pământ chiar dincolo de vârful bancului ar 
apărea ca o linie foarte fină, atunci când este privită din centrul 
henge-ului. Noaptea, un astfel de stâlp nu ar fi vizibil deloc, însă 
s-ar putea vedea apariţia instantanee a unui stele sau planete 
care tocmai a trecut de primul stâlp, și care poate fi 
cronometrată până la apariţia ei de după un al doilea stâlp, 
plasat la o distanţă de 2 yarzi megalitici în linie cu traiectoria 
stelei. Folosirea pendulului pentru cronometrarea stelei produce 
rezultate cu o precizie de fracțiuni de secundă. 

Majoritatea arheologilor și chiar unii experţi din domeniul 
astroarheologiei, care este studiul astronomiei antice, acceptă 
existenţa unor limitări mari în astronomia cu ochiul liber. Dintr- 
un anumit punct de vedere, acest lucru este adevărat, mai ales 
atunci când percepţia vizuală umană este raportată la 


telescoapele de mare precizie. Însă noi am demonstrat deja în 
cartea Civilization One că există și un alt factor implicat, care 
este adesea uitat sau nu este înţeles pe deplin. Acesta constă în 
abilitatea de a măsura cu exactitate trecerea timpului, fără de 
care orice formă de astronomie e condamnată la a avea un 
potenţial extrem de limitat. Cel mai bun telescop din lume ar fi 
inutil din punct de vedere astronomic dacă nu ar fi asociat și cu 
un ceas de mare precizie. 

Cele trei henge-uri uriașe de la Thornborough nu sunt 
singurele care au existat în peisajul ținutului North Yorkshire în 
Epoca de Piatră. Au fost găsite și alte superhenge-uri în 
apropierea acestora. Unele dintre ele au fost detectate doar în 
momentul apariţiei aviaţiei, deoarece erau foarte degradate din 
cauza intemperiilor și lucrărilor agricole, încât arătau ca niște 
„semne” de culoare diferită pe suprafaţa solului. De fapt, există 
nu mai puţin de șase henge-uri mari situate aproape unul de 
altul în această parte a lumii, iar prezenţa lor pe o arie atât de 
restrânsă tinde să adauge intensitate sentimentului că această 
zonă a Britanniei a fost considerată foarte specială de către cei 
care au muncit la săparea șanţurilor și la ridicarea bancurilor. 

Dr. Jan Harding nu are dubii în privinţa faptului că, pe lângă 
scopul astronomic al henge-urilor, există și un motiv religios. Noi 
putem accepta această teorie ca fiind parțial adevărată, însă ea 
nu trebuie să umbrească gradul de excelenţă al științei 
implicate. Astronomia, care este o întreprindere pur științifică, e 
considerată o inovaţie recentă. Fiinţele umane de pe cuprinsul 
întregii planete au privit stelele vreme de nenumărate generaţii, 
însă doar în preajma secolului al XVIII-lea unii cercetători au 
început să abandoneze ideea potrivit căreia mișcările celeste 
sunt asociate cu religia și soarta. Inainte de acel moment de 
cotitură, și chiar și astăzi, pentru milioane de oameni de pe 
glob, felul în care stelele se mișcă pe cer și relaţiile complicate 
dintre Soare, Lună și planete sunt considerate adesea semne de 
prevestire a unor evenimente viitoare. Acesta este domeniul 
astrologiei, și chiar dacă astronomii moderni devin extrem de 
agitaţi atunci când este pomenit termenul de astrologie, e 
interesant de observat că unul dintre cei mai mari eroi ai lor, Sir 
Isaac Newton, a petrecut o perioadă mult mai mare din viaţa sa 
studiind astrologia decât astronomia sau fizica. 

Strămoșilor noștri antici cerul, și în special cerul de noapte, 


trebuie să le fi părut o minune și, după cum vom vedea mai 
târziu, un lucru înfricoșător. Semnificaţia sa este pierdută pentru 
noi în prezent dintr-un mare număr de motive, dintre care cel 
mai important este poluarea luminoasă. Majoritatea oamenilor 
din naţiunile industrializate trăiesc acum în așezări urbane, 
înconjurați de lumini artificiale de diverse tipuri. Acest aspect 
face ca observarea stelelor să fie destul de dificilă. Dacă unii 
cititori doresc să își facă o idee referitoare la modul în care 
strămoșii noștri percepeau cerul de noapte, ei vor trebui să se 
deplaseze într-o zonă foarte izolată, într-o noapte în care cerul 
este lipsit de nori, de preferat atunci când Luna nu răsare. 
Braţul larg al Căii Lactee pe cer, panoplia de stele și 
configuraţiile create de către cele mai strălucitoare și mai 
magnifice dintre ele dau naștere unei priveliști care inspiră un 
sentiment copleșitor de venerație, chiar și pentru aceia dintre 
noi care fost crescuţi să înţeleagă ce sunt cu adevărat planetele 
și stelele. Cu toate acestea, una dintre stele este mai 
strălucitoare decât toate celelalte. Această stea e Sirius și se 
pare că ea a avut importanţa cea mai mare pentru specia 
noastră, atât din punct de vedere astronomic, cât și astrologie, 
de la începuturile conștiinței umane. 

Prezenţa lui Sirius, așa cum este ea văzută de la 
Thornborough, poate să fi reprezentat unul dintre cele mai 
convingătoare motive pentru crearea acestor structuri masive. 

Prezenţa stelei Sirius în fiecare noapte, în partea de sud-est a 
henge-urilor, ne-a oferit unele dintre cel mai importante indicii 
atunci când am conștientizat faptul că asocierea aparentă dintre 
cele trei henge-uri de la Thornborough și Centura lui Orion nu 
este în niciun caz o coincidenţă. 


7 Capitolul 6 
In căutarea lui Sirius 


Localizarea stelei Sirius 


Există literalmente milioane de stele care pot fi văzute pe cer 
noaptea, dintre care câteva mii pot fi numite strălucitoare și 
distinctive. Nu este de mirare că strămoşilor noştri le-a fost uşor 
să creeze imagini fanteziste, pentru a marca anumite zone ale 
cerului. Prin simpla lege a mediilor, avem sute de situații în care 


trei stele par să formeze un șir, din perspectiva umană. Noi 
eram cât se poate de conștienți de acest lucru atunci când am 
citit prima dată despre arheologii, de obicei conservatori, care 
au afirmat că superhenge-urile de la Thornborough au fost 
construite cu intenţia de a reprezenta cele trei stele din Centura 
lui Orion. Dar chiar dacă henge-urile au fost menite să 
simbolizeze stele, de ce tocmai acest trio? 

Stelele care alcătuiesc Centura lui Orion sunt Delta Orionis, 
Zeta Orionis și Epsilon Orionis - cunoscute mai mult sub 
denumirea de Mintaka, Alnitak și Alnilam. Ele sunt extrem de 
strălucitoare și gruparea se află la o distanţă destul de mare de 
alte stele strălucitoare, ceea ce face ca dispunerea lor liniară să 
fie cu atât mai evidentă. Pentru greci, ele reprezentau centura 
sau brâul uriașului vânător Orion. Constelaţia este una dintre 
cele mai mari grupări care pot fi observate pe cerul nopţii. In 
emisfera nordică ea se vede cel mai bine în lunile de iarnă. 

În timp ce Pământul efectuează mișcări de precesie în jurul 
propriei axe și pe măsură ce galaxia se rotește lent în jurul 
centrului ei, priveliștea stelelor, așa cum este ea văzută de pe 
Pământ, se schimbă gradual. Aceste alterări sunt atât de mici 
încât ele abia dacă au stârnit interesul umanităţii de-a lungul 
mileniilor, însă, chiar și așa, Centura lui Orion este una dintre 
cele mai longevive părţi ale oricărei constelații. Ea a fost vizibilă 
în configuraţia ei actuală în ultimii 1,5 milioane de ani și are 
șanse să rămână așa vreme de încă 2 milioane de ani. Toate 
culturile antice au cunoscut mai mult ca sigur Centura lui Orion 
și multe dintre ele s-au folosit de ajutorul conferit de aceasta în 
navigaţie. 

Oare ce i-a convins pe cei care au studiat îndeaproape henge- 
urile de la Thornborough de faptul că ele ar fi putut fi ridicate cu 
intenţia de a reprezenta cele trei stele din Centura lui Orion? 
Există o serie de motive care susţin această idee, dintre care 
unul a fost forma unică a configurației pe care ele o formează. 

Figura 9 prezintă o vedere de sus a celor trei henge-uri de la 
Thornborough. Noi le-am măsurat cu mare atenţie, atât din 
perspectiva aeriană folosind tehnologia sateliților, cât și de la 
sol cu ajutorul unor rulete lungi. Toate măsurătorile noastre au 
fost efectuate din și până la centrele henge-urilor. Ştiam că 
distanța dintre henge-ul nordic (henge-ul A) și cel central 
(henge-ul B) era puţin mai mică decât distanţa de la henge-ul 


central (B) la henge-ul sudic (C). Prima distanţă este de 366 
prăjini megalitice, iar cea de-a doua este de 360 prăjini 
megalitice (o diferenţă mai mică de 2 procente). Atunci când am 
analizat foarte atent distanţa dintre cele trei stele ale Centurii 
lui Orion, ni s-a părut că distanţele dintre Mintaka și Alnitak, pe 
de o parte, și dintre Alnitak și Alnilam, pe de alta, aveau 
aproximativ același raport ca și distanţele dintre henge-uri. 

După aceea am luat o fotografie a Centurii lui Orion, mult 
mărită, pe care am suprapus-o peste fotografia aeriană a 
henge-urilor. Nu am făcut nimic din ceea ce ar fi distorsionat 
imaginea și abia dacă am ajustat puţin dimensiunea sa totală 
până când cele trei stele s-au suprapus cu Hhenge-urile. 
Rezultatul se poate vedea în figura 9. Spre surprinderea 
noastră, distanţele dintre stele nu doar că erau aproape identice 
cu cele dintre henge-uri la nivel proporţional, însă și curbura lor 
părea aproape la fel. 

In timp ce finalizam manuscrisul pentru această carte, am 
început să discutăm despre precizia aparentă a henge-urilor ca 
o copie a Centurii lui Orion și despre improbabilitatea ca acești 
oameni antici să fi fost capabili să atingă performanţe 
inginerești atât de mari. Am luat hotărârea să întrerupem 
redactarea cărţii pentru a verifica încă o dată măsurătorile. Alan 
își exprima entuziasmul în e-mailul pe care i l-a trimis lui Chris a 
doua zi: 

„Am făcut un lucru pe care nu l-am mai făcut niciodată. Am 
luat stelele din Centura lui Orion (ei bine, o fotografie a lor) și 
am mărit-o considerabil pentru a se observa mai bine distanţa 
dintre ele. După aceea, am trasat linii cu ajutorul programului 
de editare a imaginilor de la mijlocul stelei A la mijlocul stelei B 
și de la mijlocul stelei B la mijlocul stelei C. Am mărit aceste linii 
proporțional până când cea mai lungă dintre ele (AB) măsura 
366 cm. Când am făcut acest lucru am descoperit că linia mai 
scurtă (BC) măsura cu puţin sub 360 cm. 

Apoi am realizat același experiment și cu henge-urile, într-o 
imagine pe Google Earth. De această dată am adus imaginea în 
programul de editare grafică și am construit cercuri în jurul 
fiecăruia dintre aceste henge-uri pentru a-mi da seama unde se 
afla „cu exactitate” centrul în fiecare caz (astfel încât evaluarea 
nu a fost făcută pe ghicite). Am trasat linii la fel ca în cazul 
stelelor, după care am mărit liniile proporţional până când linia 


mai lungă (AB) avea 366 cm. Atunci am observat că linia mai 
scurtă, BC, măsura exact (nu aproape, nu foarte aproape, ci 
chiar exact) cu puţin sub 360 cm. Concluzia: henge-urile de la 
Thornborough nu sunt o copie bună, nu sunt nici măcar o copie 
foarte bună a Centurii lui Orion. Ele sunt o copie absolut, 
absolut, absolut exactă a Centurii lui Orion. 

Aș spune că acest rezultat este imposibil, însă am refăcut 
toate măsurătorile de trei ori și am obţinut aceleași cifre de 
fiecare dată.” 


Nu avem nicio îndoială că acești astronomi ai Epocii de Piatră 
au fost incredibil de pricepuţi - și nici că aceste henge-uri sunt 
într-adevăr o copie fidelă a Centurii lui Orion. 

Fusesem convinși de veridicitatea teoriei Centurii lui Orion cu 
mult timp înainte, însă doream să vedem dacă puteam găsi și 
alte dovezi. Acestea urmau să apară ca rezultat al experienţei 
noastre anterioare în recrearea cerului nocturn, așa cum apărea 
el cu mii de ani în urmă. 

Folosind programe foarte performante, noi am reușit să 
obținem ceva ce în urmă cu doar câteva decenii fie ar fi fost 
ceva imposibil, fie ar fi consumat extrem de mult timp. In doar 
câteva minute am putut privi ceea ce strămoșii noștri antici 
vedeau atunci când se uitau pe cer noaptea, la orice dată, din 
orice perioadă, până în anul 4000 î.H. Nu ne-a luat prea mult 
timp să ajungem la două concluzii importante referitoare la 
modul în care henge-urile de la Thornborough fuseseră 
amplasate. 

Henge-urile sunt dispuse pe o direcţie aproximativă de la 
nord-vest la nord-est, iar intrările lor sunt aliniate cu aleea care 
le unește. Cu alte cuvinte, puteai merge din centrul henge-ului A 
în centrul henge-ului C fără să fii nevoit să te caţeri pe vreun 
vârf de banc. După cum am spus, aliniamentul henge-urilor B și 
C indica direct către colina pe care se află în prezent Catedrala 
Lincoln, însă pentru această direcţie poate exista și o altă 
explicaţie. Punctul în care Soarele a răsărit la extrema sudică, în 
ziua solstițiului de iarnă, în anul 3500 î.H., a fost, totodată, și 
punctul în care a răsărit Sirius. Pe măsură ce Sirius a atins în jur 
de 4°, steaua s-a aflat deasupra centrului căii de acces 
(drumului) între henge-uri, părând o lumină călăuzitoare - după 
doar câteva ore și Soarele a făcut același lucru. 


Dacă Centura lui Orion reprezintă un grup de stele foarte 
cunoscut, Sirius se bucură de o faimă mult mai mare. Acest 
lucru se datorează și faptului că ea e cea mai strălucitoare stea 
de pe cer și a fost așa încă de pe vremea în care fiinţele umane 
au apărut pentru prima oară pe Pământ. Importanţa lui Sirius în 
mitologie nu poate fi subestimată, ea apărând în poveștile 
folclorice sau chiar în religia majorităţii civilizaţiilor antice. Ea 
era deosebit de importantă pentru vechii egipteni și pentru 
oamenii din Mesopotamia, la fel cum a fost, probabil, și pentru 
constructorii henge-urilor din Britannia antică. 

Dacă vom arunca o privire asupra figurii 12, vom observa 
cum, pe cerul nocturn, o linie dreaptă trasată prin Centura lui 
Orion către sud va duce la Sirius - într-adevăr, Sirius a fost 
adesea localizată cu ajutorul acestei tehnici - împreună cu alte 
zone ale cerului care au fost, istoric vorbind, considerate a fi 
importante din motive ritualice sau navigaţionale. 


Dini " 
Dleigeux 


Rigel 


pa Saiph 


Figura 12: Centura lui Orion indicând spre Sirius 


Prezenţa concomitentă a Soarelui și a lui Sirius în același loc 
pe cer ne-a determinat să conștientizăm un aspect care ne 
nedumerise timp de ani de zile; cum au diferențiat strămoșii 


noștri antici zilele marcate de Soare și cele percepute din 
perspectiva stelelor - pentru că aceste zile sunt foarte diferite. 

Pentru majoritatea dintre noi, în prezent, timpul ţine de 

consultarea ceasului de la mână sau a agendelor. Noua zi 
începe la miezul nopţii, iar următorul an începe pur și simplu 
atunci când ceasul anunţă ora 00:00 pe data de 31 decembrie. 
În realitate, acestea sunt niște aproximări arbitrare - deși foarte 
utile. 
Cronometrarea timpului se bazează pe observaţia astronomică 
a mișcărilor Pământului și este o operaţiune extrem de 
complexă. Zilele variază, de fapt, ușor în lungime, însă o zi 
solară medie are 24 de ore a câte 60 de minute, împărţite la 
rândul lor în 60 de secunde - oferind un total de 86.400 secunde 
pe zi. Cu toate acestea, dacă dorim să privim orice stea, de 
exemplu Sirius, ea se va întoarce în același punct al cerului în 
86.164 secunde (cu 236 secunde mai devreme decât Soarele). 
Această perioadă definește o zi siderală. Ea se produce pentru 
că stelele sunt de fapt staţionare, iar mișcarea lor aparentă se 
datorează rotației Pământului în jurul propriei axe. Ziua solară e 
mai lungă, deoarece se ia în calcul și mișcarea planetei în jurul 
Soarelui, ceea ce face ca o rotire a Pământului să dureze 
aparent mai mult. 

Într-un ciclu de orbitare în jurul Soarelui (un an), toate aceste 
diferenţe a câte 236 de secunde între ziua siderală și cea medie 
solară însumează exact o zi în plus. Din acest motiv, avem 365 
de 

răsărituri de Soare într-un an și 366 răsărituri de stele. 

Este clar că astronomii din Britannia neolitică au înţeles 
această diferență. Dacă am privi prin fanta oricărui henge de la 
Thornborough spre sud-est, zi de zi, vreme de un an, aceasta e 
ceea ce am observa. Pentru ca Soarele să se ridice în același 
punct deasupra fantei în două ocazii succesive este nevoie de 
365 de zile. In schimb, steaua Sirius va răsări de 366 ori înainte 
de a reveni în același punct. 

Această stare aparent misterioasă a lucrurilor cu siguranţă i-a 
fascinat pe acești astronomi neolitici și, mai mult decât atât, 
obsesia lor faţă de numărul 366 ne-a demonstrat cu mult timp 
în urmă că ei erau familiarizați cu anul alcătuit din zile siderale - 
care nu are nicio denumire modernă, însă căruia noi îi spunem 
„an stelar”. Importanţa acestei descoperiri nu poate fi 
subestimată, iar superhenge-urile ne-au ajutat încă o dată să ne 
confirmăm predicțiile referitoare la metodele și cunoștințele 
astronomilor din Britannia antică. 


Un henge Sirius 


Prezenţa stelei Sirius în fanta sud-estică în momentul 
solstițiului de iarnă a părut să confirme faptul că cele trei 
henge-uri au fost proiectate ca o reproducere fidelă a Centurii 
lui Orion. La urma urmei, Centura lui Orion indică pe cer direct 
către Sirius, iar cele trei henge-uri uriașe au servit aceluiași scop 
pentru observatorii tereștri - aspect care a fost în mod clar o 
funcţie intenţionată a ansamblului. 

O posibilitate mai degrabă subtilă ne-a trecut prin minte 
imediat după ce am descoperit aliniamentul lui Sirius cu henge- 
urile. Dacă cei care au construit superhenge-urile au considerat 
importantă reproducerea Centurii lui Orion pe Pământ, nu este 
oare posibil că ei să fi recreat totodată și steaua Sirius? Știam că 
în localitate existau alte superhenge-uri, dintre care pe unele le 
identificasem și le măsurasem mai devreme, însă nu știam dacă 
exista unul în locul în care ar trebui să se afle Sirius (raportat la 
henge-urile de la Thornborough) în cazul în care el fusese 
transpus pe sol. 

Cu puţin efort, am reușit să răspundem la această întrebare, 
atât spre surpriza, cât și spre încântarea noastră. Exista într- 
adevăr un henge aflat în linie cu intrările sud-estice ale henge- 


urilor de la Thornborough. Omisesem acest henge pentru că el 
fusese aproape în totalitate distrus de-a lungul secolelor de 
lucrări agricole, deși rămăseseră urme de nuanţe diferite la 
nivelul solului, vizibile în anumite condiţii. El se află în apropiere 
de o locaţie numită „Cana Barn“ și se pare că el fusese în trecut 
un henge cu aceleași proporţii ca cele trei de la Thornborough. 

Am măsurat distanţa dintre henge-ul sudic al „Centurii lui 
Orion“ și henge-ul de la Cana Barn pentru a vedea dacă era un 
număr întreg interesant în termenii secundelor megalitice de 
arc. Am fost uluiți să descoperim că distanţa din centrul henge- 
ului C de la Thornborough până la henge-ul de la Cana Barn era 
de exact 10.000 m. La început am respins acest număr, crezând 
că este doar o coincidenţă incredibilă, dar mai târziu ne-am 
amintit că distanţa dintre centrele celor două henge-uri 
exterioare de la Thornborough era de 1500 m. 

Părea aproape imposibil ca două dimensiuni de importanţă 
vitală să fie din întâmplare în metri - însă cum ar fi putut acești 
constructori de henge-uri din Epoca de Piatră să se folosească 
de metri pentru a proiecta amplasamentul Phenge-urilor? 

Era foarte ciudat, însă departe de a fi imposibil, deoarece 
sistemul metric este cu mult mai vechi decât cred majoritatea 
oamenilor. 

Măsurarea atentă a distanţei dintre cea de-a treia stea din 
Centura lui Orion (Alnilam) și Sirius, așa cum apar ele pe cer, ne- 
a furnizat o distanţă probabilă la sol între henge-ul C de la 
Thornborough și un henge ipotetic al stelei Sirius. Din estimările 
noastre, distanţa dintre henge-ul C de la Thornborough și un 
henge ipotetic al lui Sirius ar fi trebuit să fie egală cu ceva mai 
mult de 11 km. Faptul că distanţa reală dintre Phenge-ul C de la 
Thornborough și cel de la Cana Barn e de 10.000 m ne-a sugerat 
că poziţia sa deţinea o importanţă ritualică. 

Din studiul hărților celeste am observat că, deși stelele din 
Centura lui Orion indică direcţia lui Sirius, această săgeată nu 
este chiar dreaptă. Când am transpus atât Centura lui Orion, cât 
și steaua Sirius pe harta aeriană a localităţilor Thornborough și 
Cana Barn, ne-am dat seama că, deși distanța dintre 
Thornborough și Cana Barn nu era de exact aceleași proporții ca 
distanţa dintre stele, alinierea ușor deviată a Phenge-ului de la 
Cana Barn se armoniza cu configuraţia stelelor. Cu alte cuvinte, 
părea să nu existe niciun dubiu în privinţa faptului că 


superhenge-ul de la Cana Barn fusese parte din același complex 
ca și Thornborough și a reprezentat o încercare clară - și destul 
de uimitoare - de a plasa în teren reprezentarea stelei Sirius. 

Mulțumită intervenţiei lui Edmund Sixsmith am reușit să 
vizităm locaţia fostului henge de la Cana Barn. Aici ne-a venit 
ideea de a ajunge pe Platoul Gizeh. Oare au copiat egiptenii 
antici această configuraţie a Centurii lui Orion atunci când au 
construit piramidele, 800 de ani mai târziu? Oare piramidele de 
la Gizeh sunt o replică a henge-ului de la Cana Barn? 


Știința și tehnologia neolitică 


Chiar dacă arheologii au sugerat că Hhenge-urile de 
Thornborough sunt o reprezentare a Centurii lui Orion, ei nu au 
oferit și o explicație pentru precizia incredibilă de care dă 
dovadă acest amplasament. Pe cerul nocturn, cele trei stele 
acoperă o distanţă care este cu aproximaţie echivalentul unui 
pumn uman ţinut la o lungime de braţ. Distanţa ușor diferită 
între Mintaka și Alnitak în raport cu cea dintre Alnitak și Alnilam 
abia dacă poate fi observată cu ochiul liber și, chiar dacă ar fi 
fost perceptibilă, cum de ar fi fost posibil ca cineva care utiliza 
astronomia cu ochiul liber să măsoare corect aceste distanţe 
atunci când au fost recreate stelele pe sol la o scară atât de 
mare? 

Se pare că arheologii nu s-au gândit cum a reușit cineva cu o 
tehnologie atât de primitivă să cartografieze la sol o 
reprezentare atât de uriașă, și totuși precisă, a Centurii lui 
Orion. Probabil și-au imaginat că acei constructori și-au făcut o 
impresie artistică a configurației stelare, după care au scalat-o. 
Acei astronomi neolitici au privit cerul, după care au ridicat o 
placă mare de ardezie pe care un scrib a făcut semne cu cretă 
pentru a reprezenta stelele. 

Poziţia relativă a celor două stele exterioare ar fi fost ușor de 
marcat - deoarece în privința lor nu s-ar fi putut greşi. Insă 
poziționarea exactă a stelei din mijloc e cea care ridică întrebări, 
având în vedere devierea ei laterală și distanţa ușor descentrată 
dintre cele două stele exterioare. Aproape că ne putem imagina 
scena în care bărbatul cu creta a împlinit ordinele de a plasa cel 
de-al treilea punct. „Ușor mai la stânga, puţin mai jos. Nu așa 
mult. Acum ceva mai la dreapta - da, acolo... cred.” 


După realizarea acestui desen, astronomii ar fi trebuit să îl 
scaleze. Dacă am presupune că ei au avut o placă mare de 
ardezie care le-ar fi permis să deseneze cele două stele 
exterioare, să spunem, la 1 m distanţă una de alta, ei ar fi 
trebuit după aceea să aducă desenul la o scară de 1500 de ori 
mai mare pentru a obţine distanţa pe care o găsim la 
Thornborough. Dat fiind faptul că o reprezentare metrică ar 
trebui să împartă distanța de pe desen în două segmente de 
504,132 mm și respectiv 459,868 mm - ar fi fost practic 
imposibil ca acei oameni să ajungă la un rezultat cât de cât 
precis pe lungimea celor 1,5 km de teren. 

Metoda pe care ei au utilizat-o nu a fost însă aceasta. 

Folosind doar percepţia vizuală naturală un astfel de obiectiv 
nu poate fi atins, iar dacă cineva stă și analizează situaţia puţin, 
va ajunge cu siguranţă la concluzia că astronomii din Epoca de 
Piatră fie au avut acces la instrumente optice performante cu 
funcţie de măsurare, fie au utilizat o altă tehnologie pentru a 
obţine o acuratețe atât de mare. Prima dintre aceste sugestii cu 
siguranţă nu se încadrează în informaţiile pe care le avem 
despre acea perioadă, iar răspunsul la această enigmă confirmă 
încă o dată sugestiile noastre anterioare referitoare la utilizarea 
pendulelor. 

După cum am mai spus, acestea sunt cele mai vechi 
dispozitive cunoscute omenirii. Am făcut experimente cu mai 
multe posibile tehnici și credem că aceste henge-uri au fost 
concepute mai ales pentru a încorpora cât mai multă „magie” 
cu putinţă - ceea ce a însemnat construirea pe diverse niveluri 
și utilizarea valorilor astronomice. 

Oamenii de atunci cu siguranţă au luat în calcul diverse 
informaţii înainte de a începe. Se știe că iniţial au fost efectuate 
lucrări de pământ numite cursus-uri în locaţia respectivă înainte 
de a fi construite primele henge-uri care le predatează cu puţin 
pe cele pe care le vedem astăzi. Cursus-urile au fost probabil 
utilizate pentru a ușura măsurătorile necesare pentru 
îndeplinirea sarcinii. Henge-urile exterioare se puteau afla în 
orice poziţie ar fi dorit constructorii, însă henge-ul din mijloc 
trebuia să se afle într-un anume loc. De aceea, ei aveau nevoie 
să înţeleagă distanţa relativă dintre stele. 

Există două modalităţi prin care acest obiectiv ar fi putut fi 
atins, și este posibil ca cei care au proiectat ansamblul de la 


Thornborough să fi utilizat ambele metode pentru a-și verifica și 
reverifica rezultatele. Prima metodă i-ar fi adus nu la 
Thornborough, ci la Dorchester-on-Thames. De vreme ce henge- 
ul este o structură singulară, probabil că el a fost construit 
înainte de complexul de la Thornborough. Noi credem că, în 
jurul anului 3500 î.H., un preot-astronom aflat în centrul henge- 
ului a ţinut un pendul cu lungimea de jumătate de yard 
megalitic, a privit către est și a așteptat ascensiunea Centurii lui 
Orion deasupra vârfului de banc. În momentul în care prima 
stea a apărut deasupra ridicăturii de pământ, de la 3* până la 4* 
altitudine relativă în raport cu orizontul real din spatele 
bancurilor, preotul-astronom a început să balanseze pendulul. 
Până la momentul apariţiei celei de a treia stele, pendulul a 
oscilat de 1452 de ori. Convertirea lungimii firului de pendul în 
dimensiuni liniare ar fi avut ca rezultat 1452 jumătăţi de yard 
megalitic, valoare care atunci când e înjumătăţită devine 726 de 
yarzi megalitici. Din acest motiv, cei care au desfășurat 
experimentul cu siguranţă au bănuit că voinţa zeilor este ca 
cele două henge-uri exterioare să se afle la o distanţă de 726 de 
„chestii” una de cealaltă.!* 

Există și o a doua metodă, chiar mai surprinzătoare, iar în 
acest caz este inclusă și poziția henge-ului mijlociu în raport cu 
henge-urile exterioare. În acest caz, ei au înălţat un stâlp 
vertical, lung, pe un teren drept, cu un orizont neobstrucţionat, 
și apoi au stat într-un punct situat puţin mai la nord de locul în 
care stelele din Centura lui Orion ar putea fi umbrite de stâlp 
atunci când acestea se aflau la culminaţia lor maximă (cel mai 
înalt punct de pe cer) în sud. 

Stelele, în acest punct, s-ar fi aflat în vârful arcului lor, 
rămânând astfel pentru o scurtă perioadă de timp, pe o linie 
aproape perfect orizontală în raport cu solul. După aceea, ei au 
așteptat momentul în care prima stea a trioului a apărut din 
spatele stâlpului - și au început să balanseze pendulul. Au 
numărat bătăile până la momentul la care a doua stea a apărut, 
iar apoi până la a treia. Timpul scurs pe durata fiecărei balansări 


16 Această metodă nu va funcţiona pentru plasarea stelei mijlocii la 
fel de exact ca un henge pe sol datorită unghiului la care stelele răsar 
deasupra vârfului de banc (a întăriturii de pământ în jurul henge-ului). 
Doar metoda următoare ar putea oferi o poziţionare precisă a henge- 
ului central. 


de pendul ar fi fost de aproximativ 1,002 secunde moderne, iar 
lungimea pendulului ar fi fost prin urmare atât de apropiată de 
metrul modern, încât nu ar fi existat nicio diferenţă. 

Am făcut experimentul utilizând un program astronomic 
pentru computer, care utilizează evident minutele și secundele. 
Distanţa dintre Mintaka și Alnitak a fost parcursă în 366 de 
secunde, iar cea dintre Alnitak și Alnilam în 360 de secunde. 

Aceste rezultate ne-au atras imediat atenția. 

Nu a trebuit să mai convertim rezultatele în yarzi megalitici 
pentru că numerele erau deja perfecte. Ştiam deja că există 366 
de prăjini megalitice între primul și al doilea henge și 360 prăjini 
megalitice între al doilea și al treilea henge. Cumva, 
constructorii henge-urilor au reușit să convertească o secundă 
de timp de pe cer într-o prăjină megalitică pe sol. Mai mult, 
366+360=726, astfel încât prima metodă care indicase 
existența a 726 de „unităţi” între henge-ul A și henge-ul C era 
de asemenea corectă. 

Am bănuit imediat că descoperisem o explicaţie pentru 
utilizarea aparentă a metrului, din moment ce secunda și metrul 
sunt două jumătăţi ale aceluiași lucru. Ambele se utilizau acum 
4 500 de ani - astfel încât nu e deloc imposibil ca ele să fi fost 
utilizate și acum 5 500 de ani, la momentul construirii 
ansamblului de la Thornborough. 


O superștiință din vremurile îndepărtate ale preistoriei 


Civilizaţia sumeriană s-a dezvoltat în regiunea din jurul 
râurilor Tibru și Eufrat, în zona în care se află Irakul în prezent. 
Oamenii preistorici cunoscuţi sub numele de ubaidieni s-au 
stabilit iniţial în această regiune și au întemeiat așezări care au 
devenit treptat orașele-cetate antice Adab, Eridu, Isin, Kish, 
Kullab, Lagash, Larsa, Nippur și Ur. Pe măsură ce regiunea a 
prosperat, ea a fost ocupată de semiţii din deșerturile sirian și 
arab, atât în calitate de imigranţi, cât și ca năvălitori. Apoi, în 
jurul anului 3250 î.H., un nou grup ai cărui membri au fost 
numiţi sumerieni au sosit și au început să realizeze căsătorii cu 
populaţia băștinașă. Acești nou-veniţi scunzi, bruneţi erau destul 
de evoluaţi din punct de vedere intelectual și tehnologic și 
vorbeau o limbă aglutinantă care nu se înrudește cu nicio altă 
limbă cunoscută. Nimeni nu știe de unde au apărut. 


Pe măsură ce sumerienii au preluat controlul, ţara a devenit 
bogată și puternică. Ei au inventat prelucrarea sticlei, roata, 
scrierea; limba lor a ajuns în cele din urmă limba intelectualilor, 
la fel ca și greaca sau latina mai târziu. Lor li se acordă totodată 
meritul de a fi descoperit secunda temporală. 

Am demonstrat în cartea noastră Civilization One că 
sumerienii au utilizat și pendulul. Mai mult, ei nu au folosit 
geometria de 366* pe care o găsim în Europa Occidentală. Ei 
sunt consideraţi a fi cei care au inventat conceptul de 360* cu 
care suntem familiarizați în prezent. Pentru că aparent nu 
cunoșteau sau respingeau sistemul celor 366°, ei nu foloseau 
nici yardul sau prăjina megalitică. In schimb, au optat pentru o 
lungime liniară, egală cu o bătaie de pendul pentru o mică parte 
din zi - secunda. 

Folosind exact aceeași metodă, bazată pe astronomie, de 
observare a mișcării de rotaţie a Pământului, sumerienii au 
reușit să menţină cu exactitate lungimea pendulului de 1 
secundă pe durata întregii lor istorii. În cazul sumerienilor, 
lungimea unui astfel de pendul era de 1 metru, mai precis de 
99,88 cm - o unitate pe care ei o numeau „dublu-kush”."? 

Această unitate a fost confirmată de răposatul Livio Stecchini, 
un distins profesor de metrologie, care a susținut că dublu-kush 
fusese utilizat de sumerieni pentru a obţine și unităţi de 
măsurare a capacităţii și a greutăţii care sunt aproape identice 
cu litrul și kilogramul. În lucrarea sa A History of Measures, 
Stecchini a spus că toate măsurile antice sunt, prin definiţie, 
interrelaționate. El s-a folosit de analiza unor date numerice 
pentru a-și confirma ipoteza, spre satisfacția sa, însă ideile sale 
au fost respinse de majoritatea academicienilor din prezent pe 
motiv că dovezile aduse nu s-au încadrat în categoria acelora pe 
care ei le preferă sau le înţeleg. La fel ca Alexander Thom, Livio 
Stecchini a a avut un spirit de observaţie deosebit și a adus o 
contribuţie majoră la o înţelegere mai bună a trecutului. 

Deși istoria le recunoaște sumerienilor meritul de a fi creat 
sistemul de 360* și un sistem avansat de calcul, noi am avut 
dubii multă vreme că ei ar fi fost responsabili pentru originile 
unor astfel de sisteme. 

Dovezile utilizării aparente a metrului și a secundei la 
Thornborough ne-au întărit impresia anterioară - mai exact, că 


17 Stecchini Livio C.: www.metrum.org/measures/index.htm 


aceste unităţi îi predatează pe sumerieni. Curând ne-am dat 
seama că metrul a predatat chiar și construirea henge-urilor de 
la Thornborough. 

Henge-urile au fost o inovaţie pentru anul 3500 î.H., având în 
vedere că structurile care le-au predatat au fost lucrări de 
pământ misterioase cunoscute sub denumirea de „cursus-uri”. 
Se crede că termenul a fost propus de William Stukely (1687- 
1765) și s-a bazat pe cuvântul latin „cursus“ (traseu), deoarece 
Stukely și alții de la acea vreme au crezut că aceste lucrări de 
pământ fuseseră piste romane pentru atletism. Acum știm că 
cursus-urile din Britannia îi predatează pe romani cu câteva mii 
de ani, și chiar dacă ideea că ele ar avea legătură cu atletismul 
este absurdă, numele lor s-a păstrat. 

Majoritatea cursus-urilor sunt bancuri (ridicături) ce dispun de 
șanțuri paralele de-o parte și de alta și care alcătuiesc, în 
general, însă nu mereu, trasee drepte. Cele mai mici cursus-uri 
au o lungime de aproximativ 30 m, iar cele mai mari identificate 
până acum se întind pe o distanţă de până la 10 km. Lăţimea 
fiecărui cursus variază, de asemenea, de la câțiva metri până la 
100 m. Arheologii sunt conștienți că aceste cursus-uri nu sunt 
pur și simplu drumuri sau trasee, pentru că ele au capetele 
închise. Există posibilitatea ca unele dintre ele să fi fost folosite 
ca un mijloc de a ajunge dintr-un loc în altul, însă au avut 
totodată, cu siguranţă, și un scop mai important, cum ar fi cel 
„ritualic”. Nimeni nu poate spune însă cu exactitate la ce 
serveau cursus-urile. 

Chris citea un articol despre cursus-ul Greater Stonehenge, 
când i-a venit o idee. Articolul povestea cum o echipă de la 
Universitatea din Manchester, condusă de profesorul și 
arheologul Julian Thomas, a datat cursus-ul ca fiind 
contemporan cu Thornborough și cu aproape 500 de ani mai 
timpuriu decât cercul de la Stonehenge. Membrii echipei au fost 
în măsură să-i identifice vârsta cu precizie după ce au 
descoperit un târnăcop din coarne de cerb care fusese folosit la 
săparea cursus-ului. Când târnăcopul a fost datat cu ajutorul 
carbonului, a rezultat că el există cam din 3600 și 3300 î.H. - 
ceea ce a generat senzaţie printre arheologi. 

Profesorul Thomas a afirmat: „Cursus-ul are lăţimea de 100 m 
și lungimea de o milă și se află la aproximativ 500 m nord de 
Stonehenge.” Este posibil ca profesorul Thomas să fi rotunjit 


dimensiunile de dragul unei comunicări mai ușoare sau se poate 
ca el să fi raportat dimensiunile reale. Evident, el nu a reușit să 
găsească o explicaţie pentru aceste valori rotunde, exprimate în 
metri, deoarece se „știe” faptul că constructorii neolitici nu 
aveau unităţi de măsură și, în orice caz, sistemul metric a fost 
inventat de francezi la sfârșitul secolului al XVIII-lea, astfel încât 
orice corespondenţă cu siguranţă a fost doar o coincidenţă 
lipsită de sens. 

Noi dispunem însă de informaţii diferite și poate că această 
corespondenţă nu e chiar întâmplătoare. 

Chris a răsfoit atunci lucrarea /nscribed Across the Landscape 
- The Cursus Enigma, a lui Roy Loveday. Aceasta este o carte 
excelentă scrisă de un bărbat care a petrecut mai multe decenii 
studiind lucrările de pământ ciudate. Răsfoind repede paginile, 
Chris a ajuns la două grafice care spuneau o poveste uimitoare. 

Primul arăta variația în dimensiuni a unor cursus-uri cu o 
lungime de până la 800 m. Graficul arăta un număr extrem de 
disproporționat de cursus-uri cu lungimi metrice exprimate în 
numere întregi. Cele mai multe aveau lungimi de 100, 200, 300, 
400 și 750 m. Loveday ar fi putut rotunji aceste valori, însă cu 
siguranţă nu a făcut acest lucru pentru toate. Pe lângă asta, 
următorul grafic avea chiar mai multe de spus. 

Acesta arăta distribuţia atât a henge-urilor, cât și a cursus- 
urilor în funcţie de lățimea medie a monumentului. Din nou, 
cursus-urile prezintă o distribuție copleșitoare a  lățimilor 
exprimate în numere întregi de 20, 30, 40, 50, 60, 70 și 100 m. 
Mai mult, am observat un alt aspect important, henge-urile nu 
urmau nicio configuraţie în termenii metrilor. Din 23 de cursus- 
uri, doar 20 manifestau aceste lățimi exprimate în numere 
întregi. 

Nu avea niciun sens ca Roy Loveday să rotunjească 
dimensiunile în cazul cursus-urilor, dar nu și în cazul henge- 
urilor. Părea că metrul, sau mai bine spus, lungimea pendulului 
de măsurat secunde de 99,55 cm a fost folosit ca unitate de 
măsură standard înainte ca cei care au ridicat henge-urile să 
înceapă să folosească yardul megalitic. Unele dintre cursus-uri 
au 6000 de ani, ceea ce ne face să credem că secunda și metrul 
sunt extrem de vechi. 

De unde au apărut însă secunda și metrul? Am avut impresia 
că mai exista ceva acolo, construit cu mult înainte de momentul 


apariţiei cursus-urilor. Părea că acestea erau o reconstituire, nu 
un original. Noi știm deja că lumina călătorește cu 600.000.000 
jumătăţi de kush pe secundă în vid și că cea mai veche metodă 
de calcul este sistemul sumerian în care se folosesc numerele 
60 și 10. Din acest motiv părea foarte probabil, chiar dacă era 
cumva surprinzător, ca cei care inventaseră cu adevărat metrul 
și secunda să cunoască ceva și despre viteza luminii. Această 
ipoteză pare nebunească, însă noi nu permitem ideilor 
preconcepute să blocheze faptele sau să ne umbrească 
investigaţiile. Mai târziu, am întâlnit și un savant care găsise un 
potenţial răspuns la această întrebare neobișnuită. Un răspuns 
cu totul uimitor! 

Mai mult decât atât, știam că sistemul megalitic ulterior 
fusese și el rezultatul unui nivel fantastic de competenţă 
științifică, care nu era compatibil cu abilităţile aparente ale 
oamenilor neolitici din Insulele Britanice. El a fost în mod clar 
bazat pe cunoașterea multor relaţii speciale din fizica 
Pământului - și chiar a Lunii sau a Soarelui. În plus, sistemul 
celor 366 de grade indică o conștientizare a armoniilor minunate 
existente în cazul luminii și al muzicii.!* El sugerează chiar și o 
scală uimitoare a temperaturii, unde punctul de îngheţ al apei 
este de zero grade, cel de fierbere este de 366 grade și unde 
există zero absolut (cea mai scăzută temperatură din univers), 
care este de exact minus 1000 grade. Totul se lega mult prea 
bine pentru a fi doar un șir incredibil de coincidente. 

Ne-am dat seama că, întâmplător, descoperisem un lucru de- 
a dreptul remarcabil - ceva ce era cu mult mai important decât 
rezultatele  scrupuloase ale arheologiei neolitice. Prietenul 
nostru inginer civil, Edmund Sixsmith, a adunat toate lucrările și 
corespondenţele importante pe care le-a găsit despre sistemul 
366. El le numește „simetriile Knight și Butler”, însă noi suntem 
departe de a fi primii care au descoperit dovezi ce contrazic 
interpretarea tradițională a trecutului. Teoria trecerii „de la haos 
la ordine”, care susţine că evoluţia societăţilor a constat într-o 
ascensiune destul de lină de la ignoranță la excelenţă, e ridicolă 
și greșită. Trecutul îndepărtat este evident mult mai complex 


18 Iniţial, intenţia a fost ca metrul modern să aibă la bază un pendul 
cu bătaia de o secundă. Vezi Anexa 5 pentru o cronologie a dezvoltării 
acestei unităţi. 

19 Civilization One: Knight C. Butler A., Watkins, 2004. 


decât pretinde arheologia. 

Thomas Jefferson a studiat atent toate unităţile de măsură 
britanice cunoscute în secolul al XVIII-lea și a concluzionat că 
acestea au fost rezultatul unei cunoașteri științifice care 
provenea din antichitatea străveche. Întocmai colegului său, 
Benjamin Franklin, Jefferson a fost o personalitate enciclopedică, 
un om dotat cu o inteligenţă de primă clasă, care a adoptat o 
perspectivă generală asupra subiectului. Alexander Thom și 
Livio Stecchini au fost metrologi ai secolului XX care nu s-au 
temut să investigheze faptele la nivel macro și să raporteze cu 
sânge rece aspectele incomode. 

Mulțumită tehnologiei moderne, noi am fost în măsură să 
plasăm în context munca acestor oameni - și să furnizăm multe 
alte noi fapte ce alcătuiesc dovezi despre care arheologia 
standard susţine că nu ar exista. 

E timpul ca lucrurile să fie reanalizate. Faptele nu mai pot fi 
ignorate prea multă vreme. 


Capitolul 7 
Schimbarea vechilor concepţii 


Un zid al tăcerii 


Ne-am exprimat fără niciun fel de reţineri, încă de la început, 
criticile faţă de arheologi și faţă de modul în care aceștia 
practică arheologia, însă întotdeauna am avut un respect 
deosebit faţă de munca de calitate făcută de atât de mulţi 
oameni. În diferite stadii ale cercetărilor noastre separate sau 
mutuale am luat legătura cu mulţi cărturari de clasă mondială în 
domenii variate, precum studiile biblice, geologia și astronomia. 
Mulţi dintre aceștia au fost extrem de cooperanţi, ba mai mult, 
unii ne-au devenit și prieteni buni. Arheologia s-a dovedit însă a 
fi mult mai greu de pătruns. 

Suntem conștienți că „misterele trecutului” au atras mereu 
unele persoane ciudate și că au fost vehiculate unele teorii mai 
mult decât bizare. Academicienii nu au timp să analizeze orice 
nouă idee care le este propusă - însă se poate vedea destul de 
repede dacă unele teorii prezintă mai multe merite decât altele. 
Niciunul dintre noi nu și-a propus să elaboreze o nouă 
paradigmă a istoriei antice, însă am fost îndrumați pe acest 


drum de dovezile care ne-au ieșit în cale. 

In timp ce lucram la prima noastră carte, am fost contactaţi 
de primul profesor de arheoastronomie din lume, în prezent 
profesor emerit al Universităţii din Leicester. Am primit un mesaj 
prin care el ne transmitea că citise și apreciase una dintre 
cărţile mai vechi ale lui Chris, Urie/'s Machine, care, prin 
contribuţia lui Alan, a introdus pentru prima dată ideea 
descoperirii yardului megalitic cu ajutorul pendulului. A fost un 
început promiţător, însă, din păcate, acesta a fost și sfârșitul 
scurtei noastre relații. Toate încercările ulterioare de a 
coresponda cu acest expert au fost sortite eșecului. Noi chiar i- 
am scris, spunându-i că poziția sa importantă impunea un 
răspuns - fie și numai pentru a exprima dezacordul. 

l-am scris lui Aubrey Burl, un arheolog foarte mediatizat, care 
a efectuat săpături în diverse situri megalitice și care, înainte de 
a se retrage din activitate, a fost unul dintre lectorii principali în 
arheologie la Hull College of Higher Education din East Riding, 
Yorkshire. Am primit din partea lui o replică politicoasă, în care 
afirma că nu văzuse niciodată un „yard megalitic”, ca și cum ar 
fi fost o simplă chestiune de măsurare cu ruleta. 

După ce am primit răspunsuri foarte entuziaste din partea 
unor matematicieni, a unui astronom de marcă și a mai multor 
ingineri după apariţia cărţii Civilization One, ne-am gândit să 
abordăm pe cineva care avea un interes generic față de știință 
și care era obișnuit să evalueze idei noi și provocatoare. Așa 
cum am menţionat și mai devreme, am cerut organizaţiei British 
Association of Teachers of Mathematics să arunce o privire 
peste descoperirile noastre și am primit un răspuns foarte 
pozitiv. După aceea ne-am decis să îl contactăm pe Michael 
Shermer, americanul care a întemeiat Skeptic's Society, și care 
este redactor-șef al publicaţiei Skeptic - un bărbat și o 
organizaţie specializaţi în criticarea ideilor noi. 

l-am trimis un scurt rezumat și l-am întrebat dacă ar dori un 
exemplar al cărţii noastre. Răspunsul a venit destul de repede, 
însă a fost mai degrabă ciudat. El a sunat ca cel al unui 
aristocrat plictisit, ce nu uită să menţioneze că ar fi preferat să 
își soarbă tacticos ceaiul pe terasă. Următorul lucru despre care 
am aflat după ce i-am trimis cartea a fost faptul că recenzia 
acesteia fusese publicată în Skeptic. 

Shermer dăduse exemplarul din Civilization One unui scriitor 


pe nume Jason Colavito, un tânăr care, credem noi, a redevenit 
creștin exact în momentul în care era pe cale să își piardă religia 
- ceea ce l-a determinat să manifeste un dispreţ profund faţă de 
toate ideile noi. Recenzia lui nu a fost altceva decât o înșiruire 
isterică și lipsită de logică. El a descris cartea și ideile cuprinse 
în ea după cum urmează: 


„Superficială și adesea greu de citit din cauza numărului 
foarte mare de ecuaţii matematice, cartea săvârşeşte păcatul 
desfrâului, caracteristic literaturii populare: nu este deloc 
interesant să o lecturezi. Depășind cu puţin 250 de pagini, 
volumul cuprinde atât de multe afirmaţii incredibile și speculaţii 
nedovedite, încât ar fi necesară o mustrare groasă cât o carte 
pentru a pedepsi corespunzător acestui triumf al numerologiei 
asupra științei.” 


Cu alte cuvinte, el nu a fost capabil să urmărească sumele 
simple (toate ecuaţiile, cu excepţia celor din anexele tehnice) și 
a considerat că subiectul abordat e mult prea greu de înţeles. 
Nu au existat nici afirmaţii, nici speculaţii nedovedite în cartea 
noastră, deoarece am fost deosebit de atenţi să susţinem tot 
ceea ce am scris prin dovezi incontestabile. Păcat că acest 
Colavito nu a dat și un exemplu de situaţie în care noi să fi făcut 
o afirmaţie nefondată sau vreo greșeală. 

Este într-adevăr trist - noi suntem dornici de critici 
constructive și dezbateri raţionale, însă recenziile de acest gen 
nu fac altceva decât să diminueze reputaţia unei publicaţii 
deoarece permite existenţa în paginile sale a unui jurnalism de 
o calitate atât de proastă. 

In vara anului 2008, Chris se afla în Scoţia în compania lui 
Malcolm Sinclair, șeful clanului Sinclair și Earl of Caithness. 
Malcolm deţine mai multe Phenge-uri și structuri megalitice pe 
moșiile sale și a fost foarte interesat de cercetarea în care eram 
implicaţi. Ne-a sugerat că ar trebui să luăm legătura cu Richard 
Bradley, profesor de arheologie antică la Reading University, 
deoarece și acesta avea câteva teorii referitoare la henge-uri. 
Am pregătit cu atenţie o mapă informativă și i-am trimis-o lui 
Richard Bradley. 

Răspunsul lui a fost politicos, însă departe de a fi încurajator. 
Profesorul Bradley a indicat unele erori săvârșite de Alexander 


Thom, în mare parte din cauza faptului că nu înţelegea bine 
arheologia, dar a și recunoscut meritele inginerului pentru 
demararea cercetărilor în acest domeniu. Bradley nu a fost de 
acord cu faptul că Thom a fost complet ignorat, afirmând că, în 
prezent, foarte puţini arheologi ar respinge ideea unei 
metrologii antice. Ne-a spus totodată că unele reanalizări ale 
siturilor megalitice pe care el le monitorizase au confirmat 
justeţea unora dintre afirmaţiile lui Thom. 

Nu s-a simţit însă suficient de competent pentru a face 
comentarii referitoare la calculele care s-au aflat la baza 
argumentului nostru, spunând: 


„Trebuie să știți că abilităţile mele matematice sunt destul de 
reduse, astfel încât nu pot exprima comentarii referitoare la 
acest aspect al muncii voastre.” 


Îi suntem foarte recunoscători profesorului Bradley pentru 
răspuns. Afirmația că nu se pricepe la numere este destul de 
întemeiată - dar dacă matematica este un element-cheie în 
înțelegerea trecutului, nu a venit oare momentul să extindem 
aria de cunoștințe necesare disciplinei? Eforturile noastre de a 
găsi pe cineva care să deţină deprinderile necesare încă mai 
continuă. 


Ingineri competenți 


Edmund Sixsmith, prietenul nostru inginer, este de părere că 
munca lui Alexander Thom a fost în mod neînțelept ignorată - și 
consideră că  „simetriile Knight și Butler” merită să fie 
recunoscute și examinate serios. De aceea, el a investit destul 
de mult timp în încercarea de a discuta cu experți aflați pe o 
poziție contrară lui Thom și în căutarea unor aliaţi bine plasați. 

El i-a scris arheo-astronomului Clive Ruggles: 


„Urmează să scriu un mic articol de tipul unei „scurte 
biografii” pentru publicaţia Royal Statistical Society, pe care cei 
de acolo intenţionează să îl publice în curând, și m-am gândit să 
mă consult cu dumneavoastră în pregătirea sa. x 

Articolul caută să fie factual și să nu stârnească polemici. In 
aproximativ 1500 de cuvinte, el trebuie să sintetizeze povestea 


cercetărilor megalitice ale lui Thom, a rezultatelor sale și a 
răspunsului pe care acestea l-au generat.” 


Nu a primit niciun răspuns. O conversaţie telefonică ulterioară 
cu secretara lui Ruggles a confirmat că acesta primise 
scrisoarea. Noi credem că este un domn fermecător și extrem 
de inteligent, și de aceea nu ne așteptăm ca el să răspundă la 
scrisori nesolicitate din partea publicului, însă Edmund a 
considerat atitudinea expertului dezamăgitoare în acele 
împrejurări. Este clar că profesorului i-ar plăcea ca toată lumea 
să considere cazul închis. 

Edmund a descoperit curând că Aubrey Burl compune scrisori 
foarte frumoase și este de o curtoazie desăvârșită. Intr-una din 
zile, ei au discutat la telefon despre cercetările din trecut asupra 
yardului megalitic. Burl a manifestat interes față de cercetare și 
crede că, deși s-au folosit unităţi regionale de măsură în yarzi 
(un yard Perth, un yard Boyne etc.), nu exista o singură unitate. 
A admirat rezultatele măsurătorilor lui Thom, însă nu a fost de 
acord cu concluziile acestuia. Edmund a fost curios să afle cum 
procedase Burl cu datele statistice. Era el însuși expert în 
statistică? Sau apelase la un statistician să-l ajute, iar dacă da, 
cine era acela? Răspunsul era - nici una, nici alta. Aubrey Burl 
condusese echipa și se bazase pe propriile măsurători și abilităţi 
aritmetice, logice și intelectuale. 

Dezbaterea academică din jurul cercetărilor lui Thom pare să 
fi luat sfârșit în 1999, atunci când Clive Ruggles a bătut ultimul 
cui în sicriul yardului megalitic ca unitate de măsură exactă. Ela 
concluzionat, spunând că „atunci când vine vorba de o critică 
statistică minuțioasă, cea mai bună sursă este, încă o dată, 
Heggie.”20 

Noua strategie a lui Edmund a fost să îl abordeze pe Douglas 
Heggie, profesor de astronomie matematică la Universitatea din 
Edinburgh. Discuţia dintre ei s-a dovedit a fi mult mai 
fructuoasă. Întrebat, pe e-mail, care era poziţia lui în privinţa 
yardului megalitic, distinsul profesor a răspuns că abordarea sa 
iniţială a fost să pună sub semnul întrebării presupusa acuratețe 
a yardului megalitic mai curând decât conceputul în sine, despre 
care a spus că supraviețuiește într-o formă oarecum evazivă. Cu 


20 Astronomy în Prehistoric Britain and Ireland: Ruggles C., Yale 
University Press, 1999. 


toate acestea, profesorul Heggie a recunoscut că nu este expert 
în domeniul analizei statistice. 

Edmund a răspuns prin a afirma că, din câte înţelesese, 
Heggie fusese expertul și că era puţin surprins să îl vadă 
exprimându-și modestia în privința expertizei sale statistice. 
Heggie a confirmat că nu au existat elemente de expertiză în 
opiniile sale despre yardul megalitic. Scopul pe care l-a urmărit 
în cartea sa, Megalithic Science, a fost să exprime genul de 
suspiciuni pe care orice savant le-ar resimţi atunci când se 
confruntă cu dovezi statistice aparent puternice în favoarea unei 
noi ipoteze. 

Douglas Heggie a fost întru totul sincer și, mai mult decât 
atât, s-a comportat impecabil. Acesta este un exemplu ideal 
pentru modul în care procesele utilizate în mediul academic pot 
crea o situaţie în care toată lumea citează pe toată lumea atunci 
când se dorește a fi criticată o teorie. Dacă vom merge înapoi 
suficient de mult pe firul dezbaterilor, vom descoperi că au 
existat unele discuţii importante, însă nimic din ceea ce ar 
putea fi spus pentru a demonstra că Thom s-a înșelat. 

Aceasta a fost sursa problemei. 

Aubrey Burl a refuzat mai demult să analizeze dovezile 
noastre „deoarece pornisem de la o eroare (yardul megalitic), 
ceea ce însemna că întreaga noastră muncă nu era altceva 
decât o eroare mai mare.” Dacă, așa cum se spune, progresul 
este adus de omul neînțeles, noi am descoperit totodată că 
orice progres poate fi împiedicat de cel care crede că știe prea 
multe pentru a mai avea nevoie de dovezi. 

Nu putem sublinia suficient de mult cât de dificil este să 
câștigi teren atunci când ai idei noi, chiar și atunci când acestea 
nu contrazic fapte general acceptate. Insă opiniile provocatoare 
exprimate de noi - în mod direct - se referă la veridicitatea 
anumitor idei înrădăcinate referitoare la ceea ce ar fi putut sau 
nu realiza oamenii neolitici din nord-vestul Europei. Sugestia că 
ei înțelegeau chestiuni complexe, precum natura sferică și 
dimensiunile Pământului, ale Lunii și ale Soarelui, este anulată 
din start, fără a se acorda atenţie unor dovezi noi - mai ales 
atunci când analiza acelor dovezi presupune unele deprinderi pe 
care majoritatea arheologilor nu le au. 

Edmund nu a renunţat prea ușor la misiunea sa și a continuat 
să caute o modalitate prin care să transforme descoperirea 


noastră într-un sistem de măsurare frumos integrat, cu originea 
în preistoria îndepărtată, și să-l supună atenţiei unei audienţe 
inteligente, înzestrată cu gândire matematică. In următoarea 
fază a demersurilor sale, el a trimis o scrisoare la revista New 
Scientist. Această excelentă publicaţie săptămânală intitulase 
numărul din 31 ianuarie 2009 „Şase mistere ale sistemului 
solar”. Acest lucru l-a determinat pe Edmund să le trimită o 
scrisoare intitulată „Simetrii terestre şi  mnemonica 
misterioasă”. Scrisoarea, redată mai jos, a introdus sistemul 
magic al celor 366 de grade într-o manieră care a permis 
conceptului să se sprijine pe virtutea propriilor calităţi 
remarcabile. 


„Stimate Domn, 


Fiecare elev știe că Pământul orbitează în jurul Soarelui cu o 
viteză egală cu 1/10 000 din viteza luminii. 

Există șase aspecte mnemonice mai puţin cunoscute 
referitoare la Pământ, Lună și Soare. Datele mnemonice depind 
de două numere întregi M și N și de o unitate de lungime L. 

Circumferinţa polară a Pământului e egală cu M2N unităţi 
Circumferinţa polară a Lunii e egală cu 100 MN unităţi 
Circumferința Soarelui e egală cu 40.000 MN unităţi 

Valoarea lui M poate fi dedusă foarte rapid. Este de 366. 
Raportul dintre dimensiunea Pământului și a Lunii e de 366:100. 
Dat fiind faptul că Pământul realizează acel număr de rotații 
siderale într-un an (cel mai apropiat număr întreg) se poate 
considera că acesta e un număr frumos. 

Sau numărul zilelor dintr-un an bisect. 

N înmulţit cu lungimea nu scoate la iveală un număr prea 
drăguţ, însă dacă noi - în manieră destul de arbitrară - acordăm 
lui N valoarea 360, această valoare face ca unitatea de lungime 
să fie de 2,722 picioare. 

Evident, 360 e un număr foarte prietenos alcătuit din primele 
trei numere prime 2x2x2x3x3x5. 

Până aici, toate bune și frumoase, însă nimic remarcabil, dat 
fiind faptul că raportul între Pământ, Lună și Soare este de 
366:100:40 000. 

Un aspect destul de interesant este acela că unitatea de 
2,722 picioare nu este un număr oarecare. Dacă se va introduce 


valoarea de 2,722 picioare în motorul de căutare Google, 
rezultatul obţinut va fi yardul megalitic. El a fost descoperit 
acum 40 de ani de profesorul Alexander Thom. Acesta nu 
cunoștea faptul că Pământul și Luna erau divizate atât de 
perfect (ca feliile unei portocale) în cazul în care se utiliza 
această unitate de măsură. 

Avem o serie de date mnemonice pentru cineva capabil să-și 
reamintească numărul de 2,722 picioare, însă acest lucru nu e 
nici științific, nici spectaculos. 

Următoarele trei date mnemonice sunt totuși destul de 
surprinzătoare pentru unii oameni. 

La fiecare 10.000 de zile, Luna se rotește de M ori în raport cu 
stelele. 

Dacă o scală de temperatură e definită prin punctul de îngheţ 
al apei egal cu zero și cu punctul ei de fierbere ca fiind MS, 
atunci zero absolut e minus 1000*. 

Masa Pământului este egală cu MN X 1020 livre imperiale. 

Foarte ciudat. 

Folosind datele de pe pagina următoare, puteţi verifica aceste 
numere pe un calculator. Aceste trei seturi de date sunt toate 
precise, cu o acuratețe mai mare de unu la o mie. 

Toate acestea sunt lucruri puţin bizare.” 


New Scientist primește mii de scrisori săptămânal din toate 
colțurile lumii și publică mai puţin de 10. Aceasta nu a fost 
publicată - probabil că nimeni nu a ajuns să o citească cu 
atenţie, deoarece ea pare foarte ciudată la prima vedere. 

Edmund a avut mai mult succes cu revista Significance, o 
publicaţie găzduită de Journal of the Royal Statistical Society. 
Are un tiraj de 6000 de exemplare și ajunge la persoanele 
interesate de analiza și interpretarea datelor. Ea a părut a fi un 
instrument bun pentru campania lui Edmund. 

Editorul de la Significance a considerat că materialul trimis se 
află la limita științei și a fost iniţial sceptic. Atunci când i s-a 
oferit un calculator și a fost îndrumat în privinţa proprietăţilor 
improbabile ale yardului megalitic, el a spus că va „trebui să se 
gândească la asta în baia lui”. După o săptămână a fost de 
acord să publice ceva. La momentul scrierii acestei cărți, el 
colabora cu Edmund pentru a găsi cea mai bună modalitate de 
prezentare a poveștii lui Thom și a yardului său megalitic, 


precum și a sicriului bine bătut în cuie în care aceștia se 
odihnesc. 

Există oare un grup de cititori mai potriviţi decât ei care să 
spună dacă Simetriile lui Knight și Butler merită să fie luate în 
considerare? Poate că Simetriile nu pot fi explicate, poate că ele 
sunt ciudate, dar statisticienii au pregătirea necesară pentru a 
putea judeca dacă acestea sunt doar o serie de coincidenţe 
trăsnite sau un fapt inconfortabil. Puteţi să spuneţi că suntem 
niște optimişti, însă noi credem că munca lui Thom va fi, în cele 
din urmă, recunoscută, iar cercetarea noastră va fi acceptată ca 
validă. 


Al doilea inginer 


Chris, care citește cu regularitate New Scientist, a descoperit 
o scrisoare deosebit de interesantă, publicată în numărul din 
iunie 2008. Scrisoarea, semnată de James Russell din County 
Antrim, Irlanda de Nord, se referea la un articol din luna 
precedentă: 


„Citaţi paradoxul inteligenței, formulat de Colin Renfrew, care 
susţine că, deși creierul uman nu s-a schimbat prea mult din 
punct de vedere genetic în ultimii 60.000 de ani, 
comportamentul s-a modificat brusc acum 10.000 de ani. 
Renfrew și-a bazat fără îndoială perspectiva asupra conduitei 
umane pe doctrina arheologică că, dacă în teren nu există 
dovezi, atunci nu există nicio dovadă. 

Eu vreau să îi spun că nu este doar o coincidenţă faptul că în 
urmă cu 10 000 de ani a fost, de asemenea, și momentul în care 
a luat sfârșit ultima eră glaciară, iar nivelul mării a trecut prin 
ultima sa modificare majoră. Orice dovadă a existenţei unor 
structuri, oricât de substanţială ar fi fost, construite în Europa 
nordică înainte de această perioadă ar fi fost acoperită de mare 
după topirea ghețarilor, iar orice structură situată la mai puţin 
de 60 de metri deasupra nivelului de atunci al mării acum s-ar 
afla sub ape. 

Dacă un arheolog, peste 10 000 de ani, ar analiza o hartă a 
Marii Britanii situate cu 60 metri deasupra conturului din 
prezent, ar concluziona că noi nu am avut orașe mari, nici 
centrale nucleare sau termice, nici poduri suspendate, nici 


parlament, nici politicieni... și ar spune că am fost niște fermieri 
din zona deluroasă, cu o reţea de electricitate provenită de la 
generatoare eoliene. Paradoxul ar dispărea dacă 
comportamentul uman s-ar fi dezvoltat gradual de-a lungul a 
60.000 de ani, însă toate dovezile unei astfel de evoluţii sunt 
acum inexistente.” 


lată că găsisem un suflet înrudit. Cineva care își folosea 
bunul-simţ și căruia nu îi era teamă să provoace chiar și 
arheologi renumiţi, precum Colin Renfrew. Chris a încercat să 
afle mai multe despre James Russell și să vadă dacă poate lua 
legătura cu el. 

Chris a găsit curând un bărbat cu același nume, din aceeași 
locaţie, și i-a trimis un e-mail pentru a vedea dacă el era autorul 
scrisorii apărute în New Scientist. Răspunsul a venit imediat: 


„Dragă Chris, 

L-ai găsit chiar pe acel James Russell. Sunt inginer, lucrez în 
domeniul fixării pilonilor, și de aceea Pământul și straturile sale 
geologice prezintă interes pentru mine. Văd în fiecare zi 
sedimentele depuse pe parcursul a mii de ani și trebuie să decid 
dacă acestea pot fi folosite ca materiale pentru fundații. 

Scrisoarea din New Scientist a fost editată din lipsă de spațiu 
în pagina lor cu scrisori și probabil că a fost puţin mai acidă 
decât  intenţionam.  Paragrafele lipsă  explicau logica 
argumentării mele. 

Pe durata erei glaciare (cu 10 000 de ani în urmă), activitatea 
umană se desfășura în zone mult mai apropiate de ecuator. 
Insulele Britanice și Europa nordică se aflau sub gheaţă, iar 
nivelul mării era cu 200 de picioare mai scăzut decât în prezent. 
Temperatura scade cu 3 grade la fiecare 1000 de picioare 
înălțime, precipitațiile erodează munţii și râurile transportă 
nutrienți (substanţe nutritive) în văi și în zonele de coastă. In 
aceste zone, recoltele sunt mai bogate datorită fertilităţii, 
umezelii și căldurii, iar animalele sălbatice se pot înmulţi. 
Oamenii puteau trăi cu ușurință în apropierea mărilor, având 
destule provizii de hrană vegetală și animală. 

Dacă civilizațiile s-ar fi dezvoltat pe durata acestei ere 
glaciare, ele nu ar fi putut supravieţui pe ceea ce acum sunt 
Insulele Britanice din cauza gheţurilor, așa că au fost nevoite să 


se stabilească undeva mai aproape de ecuator și, ca o 
consecinţă a argumentului de mai sus, mai aproape de coastele 
de atunci. Chiar și în prezent, orașele noastre cele mai 
importante, cea mai mare parte a infrastructurii și sângele 
civilizaţiei noastre - centralele producătoare de electricitate - 
sunt situate în apropierea mărilor... 

De aici provenea referirea la centralele electrice și la 
infrastructură din scrisoare. 

Concluzia mea a fost că domnul Colin Renfrew făcuse o 
deducție perfect logică și rezonabilă, și anume că întotdeauna 
există un proces stabil de dezvoltare, că acest principiu se poate 
aplica totodată creierului uman și, în consecinţă, dezvoltării 
civilizaţiilor. Impresia mea legată de articol a fost că el a părut 
să afirme că apariţia bruscă a orașelor și civilizaţiilor complexe 
ar fi trebuit să fie precedată de exemple de dezvoltare 
progresivă, care nu au fost descoperite. După care a început să- 
și nege propria idee intuitivă corectă, spunând că nu existau 
artefacte care să sprijine ipoteza lui. Sugestia mea a fost să se 
aibă în vedere că, din cauza schimbării climatului, artefactele, 
care ar putea avea dimensiunea unor orașe întregi, s-ar putea 
afla la o adâncime considerabilă sub apă. 

Acum mă duc la serviciu, dar te las să te gândești la faptul că 
arheologii vor găsi foarte puţine artefacte ce datează cu mai 
mult de 10.000 de ani în urmă, dacă nu vor îmbrăca costumul 
de scafandru. Chiar și așa, cu siguranţă că acele artefacte au 
fost deteriorate de acţiunea valurilor pe măsură ce s-a ridicat 
nivelul mării, de pescuitul prin dragare sau au fost îngropate în 
depozite sedimentare pe fundul oceanului.” 


Mai târziu am aflat că Jim Russell este un inginer calificat, 
care înţelege problemele implicate de natura suprafeţei terestre 
și care a patentat mai multe echipamente de fixare a pilonilor. 
Chris a răspuns acestei scrisori explicându-i aria noastră de 
interes și adăugând faptul că noi i-am considerat mereu pe 
ingineri persoane deosebit de inteligente (în sensul cel mai 
profund al cuvântului) și deschise. E-mailul pe care l-am primit 
ca răspuns a fost extrem de încurajator: 


„Consider că observaţia voastră cum că inginerii ar fi deschiși 
prezentării de dovezi și dezbaterilor e cât se poate de 


adevărată. Inginerii sunt în general educați să observe situaţia, 
să proceseze informaţia și să propună cele mai bune idei, în 
general fără a ţine seama de prejudecăţi. 

Am dezvoltat și am patentat un sistem de fixare și testare a 
pilonilor despre care majoritatea firmelor contractante au spus 
că nu va funcţiona niciodată și apoi, vreme de 25 de ani, am 
subcontractat și am testat cu succes piloni pentru aceleași 
organizații. 

Bineînţeles că sunt dispus să conversez pe subiectul vostru. 
Este posibil ca o minte limpede, ce a beneficiat de o altfel de 
formare, să fie capabilă să facă o observaţie sau să vă sugereze 
o abordare diferită, dar benefică asupra cercetării voastre.” 


Aceste vești erau mai mult decât binevenite și următoarea 
parte a e-mailului lui Jim ne-a demonstrat că acesta era cu 
adevărat un spirit liber, nealterat de scrupulozitate convenției 
științifice. El ne-a adresat tot felul de întrebări „nerezonabile”: 


„Am urmărit un documentar despre miezul păturii de gheaţă 
din Groenlanda în urmă cu câteva seri. Acestea și nucleele de 
noroi din adâncul mării par să fie singurele depozite care mai 
păstrează încă nemodificate condiţiile glaciare. Tehnicile de 
analiză a aerului sunt incredibile. Pot fi observate cumva 
schimbările calitative ale aerului din punctul de vedere al 
activităţii umane? Există în mostrele de noroi vreun indiciu 
despre granulele de polen, încrucișarea plantelor sau transferul 
intercontinental de recolte produse de oameni? A studiat cineva 
aceste aspecte? 

Toate zonele platformelor continentale aflate sub nivelul mării 
din prezent se află probabil în zona de flux (maree) de ceva 
timp, pe măsură ce marea a crescut, și cu siguranţă au fost 
supuse distrugerilor provocate de valuri. Zidurile de apărare 
marină moderne, construite din materiale noi, sunt adesea 
distruse în câţiva ani prin acţiunea valurilor. 

Ce șanse de supravieţuire au avut, prin urmare, structurile 
antice? Este oare posibil să existe câteva locuri în lume unde 
mișcările plăcilor tectonice au scufundat civilizațiile într-o 
perioadă destul de scurtă de timp pentru ca acţiunea valurilor 
să nu le fi distrus complet? Un jurnalist cu numele de Graham 
Hancock a făcut cercetări în acest domeniu și a descoperit unele 


lucruri destul de interesante. Chiar dacă el nu face parte din 
mediul academic și ideile sale au fost trecute cu vederea, eu 
cred că ele merită să fie luate în serios.” 


Chris i-a răspuns că Graham Hancock era un prieten ale cărui 
idei deveneau tot mai importante pentru noi pe zi ce trecea. In 
urmă cu mai mulţi ani, în timp ce lua cina împreună cu Graham, 
Chris (care printre altele este și instructor de scufundări) s-a 
oferit să îl instruiască pe acesta înaintea investigaţiilor sale 
subacvatice legate de găsirea posibilelor ruine din apropierea 
coastei Japoniei și din Oceanul Indian. Vom reveni la teoriile lui 
Graham Hancock mai târziu în această carte. l-am trimis lui Jim 
un rezumat al celor mai importante descoperiri ale noastre 
despre yardul megalitic, pendule și astronomia neolitică. Ne-a 
spus că nu mai auzise niciodată de yardul megalitic, însă 
creierul său de inginer nu întâmpina nicio dificultate în 
înţelegerea chestiunilor implicate. 


„Cu orice lungime de pendul și orice unitate de măsură, 
câteva bucăţi de lemn, câteva sfori, puţină răbdare și o vedere 
suficient de bună, un inginer megalitic ar fi putut aproxima cu 
ușurință circumferința Pământului. Dacă eu pot demonstră că 
metoda funcţionează, acest lucru face ca ideea propusă de voi, 
a cunoașterii [de către oamenii megalitici] circumferinței 
Pământului, să treacă de la „imposibil” la „posibil”, însă va fi 
datoria voastră să faceţi trecerea de la „probabil” la „categoric”. 

Dacă aș vrea să studiez mișcarea planetelor sau a stelelor 
fără ajutorul instrumentelor moderne, aș avea nevoie de un 
punct fix din care să pot face măsurătorile. In același timp, aș 
avea nevoie de puncte de referinţă situate la distanţe egale una 
de cealaltă pentru a putea verifica mișcările stelare sau 
planetare pe fondul unui orizont artificial. În mod ideal, m-aș 
afla la o distanţă de la care aș fi auzit de asistentul care îmi 
plasează punctele de referinţă de 360 (sau 366) grade în jurul 
punctului meu de referință (puţin la dreapta, puţin la stânga, 
EXACT ACOLO). 

Punctele ar trebui să fie la o scală similară în raport cu steaua 
observată, astfel încât să pot detecta chiar și variaţii minuscule, 
pe care să le pot evidenția cu ajutorul unor lumânări aprinse 
plasate pe semnele de marcare. 


În condiţii ideale, ochiul meu ar trebui să se afle la același 
nivel ca și cercul alcătuit din puncte de referinţă de pe Orizontul 
Artificial (0.A.)...” 


Faptul că Jim a pomenit despre necesitatea unui orizont 
artificial a fost într-adevăr foarte important - având în vedere că 
noi nu îi povestisem despre henge-uri. Susţineam de multă 
vreme că cele mai multe, dacă nu chiar toate henge-urile au 
fost create ca orizonturi artificiale! La fel ca Alexander Thom, 
aveam aici un inginer care manifesta suficient de multă empatie 
față de această problemă neolitică pentru a descrie aceeași 
soluție după aproximativ 5500 de ani. El a ajuns chiar să descrie 
dimensiunea și modul de utilizare a henge-ului: 


„Cel mai bine ar funcţiona cu mine stând în centru și 
observând stelele și planetele pe măsură ce acestea răsar la est 
și apun, sub orizontul meu artificial (O.A.), la vest. Aș putea 
marca O.A. Și înregistra orice variații. 

Aș putea număra chiar și bătăile pendulului meu între 
răsăritul și apusul unor stele cunoscute fixe, dar și ale celor 
rătăcitoare, ajungând în cele din urmă să punctez și să înţeleg 
mișcările lor pe cer.” 


După aceea, Jim a început să „prezică” trecerea de la henge- 
uri cu stâlpi din lemn la structurile din piatră sau megalitice - 
așa cum s-a întâmplat și în preistorie. 


„O structură din lemn poate servi scopurilor mele, dar dacă aș 
dori ca observaţiile să poată fi continuate mai mult de una sau 
două generații după mine, structura din lemn ar ajunge să se 
Micșoreze, să putrezească și să devină inutilă ca punct de 
referinţă. 

Descendenții mei ar fi nevoiţi să reia procesul de gândire. 
Tocmai de aceea, piatra masivă ar fi singurul material din care 
poate fi construită structura unui orizont artificial (O.A.) ce s-ar 
înălța deasupra vegetației și ar fi suficient de stabilă pentru a 
facilita observaţii de-a lungul mai multor sute de ani. 
Descendenții mei ar fi siguri că multe generaţii de observatori ar 
putea sta în centru, în punctul fix, rigid, din piatră, iar orizontul 
artificial (O.A.) ar fi cel mai stabil cu putinţă. Orizontul meu 


artificial din lemn (ușor de marcat) se poate sprijini și pe un 
schelet din piatră; dacă ar fi putrezit lemnul, urmașii mei ar fi 
putut confecţiona o copie a unui mic segment și să înlocuiască 
doar cercul de referinţă al orizontului artificial.” 


Jim ne-a ajutat foarte mult în investigaţiile noastre pentru că 
el dispune de foarte multe cunoștințe inginerești, însă nu și de 
idei preconcepute despre arheologie. Majoritatea arheologilor 
sunt produsul departamentelor universitare care își preiau 
studenții direct din școală, după care le testează abilitatea de a 
absorbi perspectiva standard asupra trecutului. Dacă dorești o 
notă bună, trebuie să ai capacitatea de a recita teoriile 
acceptate. Chiar și în cazul studiilor post-universitare se 
așteaptă conformarea în fața protocoalelor standard și 
progresele bazate pe cunoștințele acceptate. Următorul e-mail 
de la Jim a evidenţiat gândirea sa proaspătă, logică: 


„Nu-mi vine să cred cât de asemănătoare este Stonehenge cu 
o platformă perfectă pentru monitorizarea cerului. Toate 
emisiunile (de televiziune) despre această structură pe care le- 
am urmărit o analizează de la nivelul solului și o prezintă ca pe 
un loc de venerare. Dacă aș fi locuit pe insula principală a Marii 
Britanii în perioada neolitică și aș fi avut nevoie de un 
observator astronomic, acesta ar fi fost localizat în sud pentru a 
acoperi o porțiune cât mai mare de cer. Cu siguranţă mi-aș fi 
dat seama că, printr-o ușoară modificare a structurii de lemn, aș 
putea suprapune un orizont artificial din lemn peste pietrele de 
perimetru și practica observarea stelară și lunară. Recompensa 
mea ar fi că, pe lângă abilitatea mea de prezicere a eclipselor și 
controlul implicit asupra naturii, eu aș deţine suficientă putere 
asupra maselor care îmi venerează zeul ales jos, pe pământ, 
pentru a continua să-mi îmbunătăţesc instrumentul științific și 
să îmi menţin stilul de viaţă cu care m-am obișnuit. (Folosirea 
religiei care mijloc de supunere e primitivă în comparaţie cu 
armele AK47, foametea și armele chimice utilizate de civilizaţia 
noastră modernă dezvoltată!). 

Stonehenge satisface cerințele mele științifice actuale, însă 
există posibilitatea, ca acum 4000 de ani să fi existat și alte 
cerinţe, în funcţie de vizibilitatea orizontului sau condiţiile 
meteo locale, care pot face ca ideea propusă de mine să nu fie 


adecvată. Fiecare opţiune ar trebui să fie examinată fără a ţine 
seama de ideile preconcepute. 

Mare parte din procesul gândirii se dezvoltă prin asocierile pe 
care le facem și prin discuţiile pe care le avem; în cazul în care 
sugestia mea este falsă, ea poate inspira pe altcineva să ofere o 
altă idee, mai bună. 

Poate că vorbesc despre lucruri vechi aici, însă nu am mai 
auzit niciodată pe cineva care să propună o astfel de explicaţie 
pentru funcţia structurii [Stonehenge]. Oare am spus ceva vechi 
sau ceva nou?” 


Cât de încântați am fost de aceste rânduri! 

Desigur, după părerea anumitor arheologi, Jim nu este decât 
un alt inginer care se amăgește pe sine, la fel ca Thom. Noi 
credem însă că această „întoarcere la principiile de bază“ se 
aplică foarte bine în cazul perioadelor preistorice, dintre care 
face parte și neoliticul britanic. 

Mai târziu, Jim a început să-și rafineze modul de a gândi, iar 
mintea sa a întrevăzut și alte posibilităţi: 


„Inginerul meu antic și-ar fi dat seama după vreo două nopţi 
că axa sferei celeste se rotește în jurul Stelei Nordului și că acea 
axă este înclinată în raport cu orizontul. Un stâlp vertical în 
partea de nord ar limpezi cerul și ar permite măsurători în acel 
sector. Anumite părţi din lemn ale Phenge-ului meu ar putea fi 
modificate pentru a atinge acest obiectiv.” 


Jim și-a pus peste puţin timp o întrebare semnificativă: 


„Astronomia antică a părut întotdeauna că se bazează pe 
evenimentele care au loc pe linia orizontului. Există oare vreo 
posibilitate ca ea să se fi ocupat și de acele aspecte pe care 
NASA cheltuie milioane de dolari în prezent, mai exact, pe 
avertismente timpurii ale impactului unor obiecte provenite din 
orice zonă a universului cu Pământul? Dacă o civilizație 
străveche a fost traumatizată de un impact terestru atunci când 
membrii ei au văzut pe cer un avertisment cu puţină vreme 
înainte, acest fapt ar fi putut încuraja respectiva civilizație să 
construiască un observator.” 


La fel ca și nouă, lui Jim i s-a părut ciudată ideea că oamenii 
nu au înţeles într-adevăr mișcările obișnuite ale Soarelui, Lunii și 
Pământului cu multă vreme în urmă. Poluarea luminoasă 
existentă în mediul nostru modern ne împiedică pe majoritatea 
dintre noi fie și să observăm cerul nocturn, în timp ce omul 
neolitic s-ar fi armonizat și ar fi observat cu mult mai mare 
acuratețe mediul natural. 

Analizând modul în care este luminată Luna, uneori înainte ca 
Soarele să apună, e aproape imposibil să nu observăm faptul că 
Luna e o sferă luminată de Soare. Am bănuit de mult timp că 
perioada în care oamenii au crezut că Pământul e plat nu a fost 
decât o regresie pe termen scurt, din cauza faptului că religia a 
fost adaptată pentru o audienţă mai puţin educată și sofisticată, 
devenind astfel mai puternică din punct de vedere politic decât 
știința. (Din nefericire, suntem martorii unei reînvieri a 
superstiţiei care încearcă să domine raţiunea științifică, mai ales 
în anumite zone ale Statelor Unite). 

Jim a ajuns la aceleași concluzii, oferind și un exemplu despre 
cum ar fi putut fi observate efectele cu obiecte uzuale, cum ar fi 
o bilă de lut - similară celei despre care noi credem că a fost 
utilizată pe post de greutate pentru pendul. 

El a sugerat că dacă astronomii neolitici ar fi plasat o astfel de 
bilă de lut între degetul index și degetul mare, apoi ar fi rotit-o 
la o lungime de braţ, ca și cum i-ar fi verificat precizia, ei ar fi 
observat unele lucruri. Pe durata zilei ei ar fi văzut doar bila, 
însă noaptea, cu o singură sursă de lumină, ca de exemplu un 
foc aprins, ei ar fi văzut un model în miniatură al sistemului 
alcătuit din Pământ, Lună și Soare și fazele Lunii în umbrele de 
pe suprafaţa bilei. 

Rotind bila în plan drept, ei ar fi putut vedea chiar eclipsa bilei 
în umbra capului lor, și chiar eclipsa focului în spatele bilei. 
Principiul ar fi funcţionat și în situaţia în care ar fi plimbat un 
obiect, precum un fruct ce atârnă pe o ramură de pom. Este 
prea fantezist, a întrebat Jim, să ne imaginăm un om neolitic, 
acum 4000 de ani, cu o bilă de lut sau cu un fruct în mână 
făcând exact acest lucru și observând asemănarea dintre umbra 
de pe piatră și umbrele de pe Lună și eclipsele? 

Jim trecea prin stadii similare cu cele parcurse de noi în 
propriile interogări - însă din perspectiva unui inginer. El a venit 
chiar și cu ideea posibilei utilizări a apei în henge-uri, o idee 


care îl fascina pe Chris de ceva vreme din două motive: în 
primul rând pentru că această posibilitate oferă o metodă rapidă 
și precisă de identificare a unui nivel perfect (la fel ca o nivelă 
cu bulă de aer în prezent); iar în al doilea rând pentru că apa 
poate deveni o oglindă perfectă în care se reflectă stelele, ceea 
ce ar ajuta la realizarea aliniamentelor pe o perioadă scurtă de 
timp. Însă Jim, care nu știa nimic despre utilizarea apei în 
henge-uri, a mers mai departe. El ne-a scris într-un e-mail: 


„Utilizarea profilelor naturale ale orizontului ar limita sever 
precizia  observării evenimentelor. Creșterea vegetației în 
depărtare sau între observator și orizont duce la imprecizii. 
Importanța apei în crearea unui plan cu adevărat drept de 
observaţie pare să fi fost trecută cu vederea în arheologie. În 
forma cea mai simplă, consideraţi un observator (cu vedere 
bună) aflat pe o platformă din mijlocul unui lac mic, iar în faţa 
acestuia, la nivelul ochilor, un stâlp. Consideraţi o serie de alţi 
stâlpi așezați în cerc, cu bare orizontale plasate între vârfurile 
stâlpilor la, să spunem, 6 metri distanţă (mai departe înseamnă 
mai multă precizie) și la exact aceeași înălțime deasupra apei. 
Alinierea stâlpului central și a vârfurilor stâlpilor exteriori 
produce un instrument pentru vederea în plan orizontal, cu o 
acuratețe comparabilă cu cea a nivelărilor optice folosite în 
prezent la construirea clădirilor. Observațiile vizuale ar putea fi 
făcute acum până dincolo de perimetrul cercului, chiar până la 
stele. Același instrument, format din apă și lemn, ajută la 
monitorizarea evenimentelor care au loc pe „orizontul artificial” 
după căderea întunericului. Inlocuiţi lacul cu un lac artificial într- 
un șanț, pe teren uscat, înfigeţi câţiva stâlpi în șanț, și aţi 
obținut marcajele unui henge. Stâlpul din mijloc poate fi fixat 
mai târziu privind peste perimetrul fără apă, stând oriunde în 
apropiere de centru.” 


Jim nu a avut dreptate în toate privinţele însă, deoarece un 
mic număr de arheologi au identificat prezenţa apei în unele 
henge-uri, dacă nu chiar în toate. Dar pentru că aceștia nu s-au 
gândit la henge-uri ca la niște instrumente astronomice, ei au 
ratat cu totul importanţa acestui aspect. 

Jan Harding, expertul în henge-uri de la Newcastle University, 
care a întreprins o mulţime de cercetări de calitate la 


Thornborough, spunea: 


„Henge-urile sunt, în general, amplasate în zone joase, pe 
fundul unor bazine sau văi naturale, și multe se află în imediata 
vecinătate a apei... Există posibilitatea ca șanțurile din interiorul 
lor să fi conţinut apă pe perioade lungi de timp, de-a lungul 
anului.” 


Colin Richards de la Universitatea Manchester, specializat în 
arheologie, arhitectură și monumente neolitice, precum și în 
etnoarheologie, a sugerat că arheologii au interpretat greșit 
înfățișarea monumentelor de tip henge - mai ales atunci când 
au presupus că șanțurile din interiorul acestora au fost create ca 
rezervoare de recepţie a apei. 

Atât Harding, cât și Richards consideră că apa slujea nevoilor 
religioase sau spirituale ale constructorilor de henge-uri - 
aceștia susţinând teoria că oamenii neolitici erau persoane 
nesofisticate care construiau structuri superbe doar pentru a 
desfășura practici religioase. Richards spune că el dorește să-și 
focalizeze atenţia asupra importanţei „constituţiei sociale a 
naturii și a peisajului.” 

Problema este că nu există înregistrări scrise care să confirme 
funcţia acestor structuri, și orice demonstraţie a vreunei teorii 
seamănă cu încercarea de a termina un joc de puzzle complex 
numai cu o mână de piese. 


Stație de observare a cometelor 


Identificând necesitatea unei ape liniștite, necurgătoare, Jim a 
ajuns la un alt aspect al henge-urilor care pe noi ne interesa de 
foarte multă vreme. El ne-a scris: 


„Îmi amintesc din perioada în care luam lecţii de zbor, cu ani 
buni în urmă, că subiectul „atenţiei la trafic” pe un curs de 
coliziune era deosebit de important. Mi se spunea că dacă 
elementele care se apropie se văd nemișcate în parbriz, atunci 


21 Henge Monuments of the British Isles: Harding J., Tempus, 2003. 
22 „Henges and Water - Towards an Elemental Understanding of 
Monumentality and Landscape în Late Neolithic Britain”: Richards C., 
Journal of Material Culture, vol. 1, nr. 3, 1996. 


ele vor intra în mine exact în acel punct! Dacă ele păreau că se 
îndepărtează, însemna că nu mă aflam în pericol de coliziune. 

Ar putea fi spus același lucru și despre o cometă care se 
apropie? Există posibilitatea ca despre un obiect aflat în trecere 
pe cer să se poată spune cu siguranţă că nu se află pe un curs 
de coliziune, iar despre unul care devine mai mare, dar rămâne 
în același loc, în raport cu stelele, să se poată spune că se află 
pe un curs de coliziune? Dacă da, atunci ar fi nevoie doar de un 
simplu test care necesită un orizont artificial pentru a marca 
punctul și un pendul pentru a măsura timpul de la răsăritul unei 
stele fixe cunoscute.” 


Aceasta este o informaţie deosebit de importantă, venită din 
partea unui inginer cu orientare geologică. În 1997, Chris a fost 
rugat să investigheze, cu ajutorul unor dovezi furnizate de către 
Jack Miller, geologul de marcă de la Universitatea Cambridge, 
impactul cu o cometă, despre care se credea că a cauzat o 
inundație globală. Acest fapt a avut ca rezultat publicarea cărţii 
Uriel's Machine, în 1999, în care se afirma că un tsunami masiv, 
cauzat de impactul unei a șaptea părţi dintr-o cometă, a 
devastat într-adevăr planeta acum aproximativ 9000 de ani.% 
Dovezi despre acest eveniment au fost găsite în toate culturile 
din lume, iar un număr tot mai mare de geologi susţin în prezent 
această ipoteză. 

În acest volum, Chris a recreat o mașinărie descrisă în Cartea 
lui Enoh, care este, fără îndoială, cea mai veche povestire scrisă 
din lume. Un personaj, despre care se spune că este un „înger” 
(la acea vreme nu era în mod sigur o descriere a unei apariţii 
transcendentale), pe nume Uriel - care înseamnă „flacăra lui 
Dumnezeu” în ebraica veche - i-a dictat o serie de instrucţiuni 
lui Enoh pentru construirea unei mașinării. Aceasta era, de fapt, 
un cerc de stâlpi din lemn atent aliniaţi cu ajutorul undei 
sinusoidale a unui pendul, pentru a putea marca mișcările de la 
orizont ale Soarelui. Unul dintre beneficiile principale ale acestui 
dispozitiv era abilitatea sa de a indica dacă o cometă 
îndepărtată se află sau nu pe o traiectorie care va duce la un 
impact cu Pământul. Dacă ea urmează o astfel de traiectorie, 
utilizatorul știa că trebuie să se refugieze în Alpi, în Munţii 
Stâncoși sau în oricare alt loc suficient de înalt, pentru a nu fi 


23 Uriel's Machine: Knight C. Lomas R., Century, 1999. 


ras de pe suprafaţa planetei de un tsunami gigantic. 

Jim Russell a identificat aici, în mod intuitiv, o utilizare 
autentică a astronomiei antice. Chris i-a trimis un exemplar din 
Uriel's Machine şi, după ce a citit-o cu atenţie, Jim a spus că 
interpretarea lui Chris a Cărţii lui Enoh a fost perfect logică. 


Folosind henge-urile 


Jim Russell este un om ocupat, însă și-a rezervat o perioadă 
considerabilă de timp pentru a conduce o gamă de experimente 
practice pentru a stabili cât de multe lucruri pot fi realizate cu 
tehnologia neolitică dacă o persoană deţine cunoștințe 
astronomice de bază. Anexa 6 a fost scrisă de Jim în urma 
experimentelor și a rezultatelor sale uimitoare. 

jim a sugerat că există două metode de estimare a 
circumferinței Pământului - o metodă orizontală și una verticală. 
El a arătat că metoda orizontală este mult mai precisă decât cea 
verticală, deoarece distanţele percepute sunt mai depărtate 
unele de altele. Însă, această metodă poate fi folosită doar în 
condițiile unui cer limpede, la răsărit, la echinocţiu, în timp ce 
metoda verticală poate fi folosită în orice zi a anului. Ambele 
metode presupun utilizarea fie a stelelor, fie a Soarelui pentru 
calcularea circumferinței Pământului la latitudinea de 
observație. 

Aparatul construit de Jim cu scopul de a-și demonstra teoria e 
de dimensiuni foarte mari, dar relativ reduse în comparaţie cu 
cel care ar fi existat în vremurile neolitice. Aparatul de acum 5 
500 de ani ar fi putut fi de câteva ori mai mare și, prin urmare, 
mai exact. 

Pe 21 martie 2009, Jim și-a „cărat” tija verticală de observaţie 
la 30 de mile de casă cu ajutorul unui autocamion, a montat-o în 
30 de minute, a studiat 3 minute și s-a întors înapoi acasă în 
aceeași seară. Rezultatul acestui scurt experiment a fost o 
valoare de 25.802 mile pentru circumferința Pământului. Jim și-a 
dat seama că eroarea de aproximativ 3 procente din acest 
rezultat a fost cauzată de vântul care bătea asupra firului cu 
plumb aflat pe stâlpul din lemn. Condiţiile meteo ideale 
(vizibilitate bună și lipsa completă a vântului) sunt deosebit de 
importante pentru experimente. Jim este de părere că un 
echipament vertical, de dimensiuni mai mari sau metoda 


orizontală ar da rezultate cu o precizie mai mare de +50 de 
mile. În concluzia acestui raport, Jim precizează că experimentul 
său trebuie să fie considerat un succes remarcabil, având în 
vedere că în urmă cu șase luni nimeni nu propusese nici măcar 
o metodă neolitică de determinare a circumferinței terestre. 

Jim consideră că a demonstrat astfel faptul că astronomii 
neolitici ar fi putut să determine experimental diametrul 
Pământului și ar fi putut obţine rezultate mai precise decât el, 
utilizând un echipament la scară mai mare. 

După părerea unora, faptul că oamenii neolitici ar fi putut 
face astfel de experimente și măsurători nu înseamnă că le-au și 
făcut. Alţii ar putea nega relevanţa experimentelor, deoarece nu 
au fost descoperite până acum rămășițe ale unui astfel de 
echipament. Însă, deși lemnul putrezește, rezultatele acestor 
măsurători rămân neschimbate. După cum a spus Jim Russell, 
„singura dovadă care există în cazul ambelor metode sunt 
rezultatele”. lar acestea există din abundență pentru cei care 
vor să le vadă. 


Capitolul 8 
Transformând cercul în pătrat 


Lanţul de foc 


Au trecut destul de mulţi ani de când am descoperit că yardul 
megalitic al lui Alexander Thom făcea parte dintr-un sistem 
uluitor de complex, bazat pe 366 de grade, ce putea fi recreat 
rapid, de către oricine, cu ajutorul unui pendul. De-a lungul 
timpului am găsit din ce în ce mai multe atribute extraordinare 
pentru unitatea de măsură identificată, dar neînţeleasă de 
Thom. Şansele ca această unitate să fie parte a unei erori sau a 
lipsei de precizie sunt practic egale cu zero. Orice analiză 
statistică aplicată unui șir de caracteristici manifestate de 
această unitate neconvenţională de 2,722 picioare sau 82,966 
cm poate face ca afirmaţia că ele nu sunt interrelaţionate să fie 
de-a dreptul greșită. 

Mai exact, yardul megalitic al lui Thom este real. 

Una dintre primele și cele mai neobișnuite caracteristici ale 
yardului megalitic este proprietatea sa geodezică - ceea ce 
înseamnă că o secundă de arc în acest sistem de 366 de grade 


este egală cu exact 366 yarzi megalitici. O consecinţă imediată 
a descoperirii acestui lucru este acceptarea faptului că 
astronomii neolitici au măsurat circumferința Pământului cu o 
precizie care rămâne încă neîntrecută. Munca experimentală 
condusă de Jim Russell a arătat cum au reușit acei astronomi 
antici să atingă o astfel de performanţă, iar existența unor 
artefacte demonstrează că ei au obținut într-adevăr astfel de 
rezultate. Faptul că Thornborough a fost plasat la o zecime 
(1/10) din circumferința planetei la Polul Nord poate fi un 
accident, însă atunci când aflăm că henge-urile de nord și de 
sud se află, din punct de vedere al latitudinii, la exact 4 secunde 
de arc unul de altul (4 x 366 yarzi megalitici), coincidenţa 
dispare cu siguranţă pentru orice persoană cu o gândire 
științifică.” 

In jurul anului 3500 î.H., atunci când a fost construit 
complexul Thornborough, Sirius a răsărit în același punct ca și 
Soarele la momentul solstițiului de iarnă - însă doar în acel loc. 
Preotul-astronom care a proiectat ansamblul Thornborough a 
avut la dispoziție și o altă stea (Alphard), care a răsărit la est și 
a apus la vest. Alphard a avut această traiectorie pe o perioadă 
de aproximativ 100 de ani. Acest aspect cu siguranță a facilitat 
înțelegerea astronomică a constructorilor, deoarece, chiar dacă 
Alphard a fost singura stea care a răsărit și a apus în același loc, 
indiferent de latitudine, ei au observat că punctul cel mai înalt al 
traiectoriei stelei s-a modificat chiar și pe distanţe mici. Atunci 
când ei se deplasau spre sud, culminaţia ei era mai înaltă, iar 
spre nord, mai joasă. 

Am stabilit deja că cei care au construit henge-urile știau cum 
să măsoare latitudinea (poziţia nord și sud între poli) prin 
observarea diferenţelor de unghi ale oricărei stele la momentul 
culminaţiei sale. Stabilirea longitudinii este însă un proces mult 
mai complex - principalul motiv fiind acela că nu există puncte 
fixe de început și de sfârșit. Deși nordul și sudul Pământului 
culminează în mod clar la poli - punctele axei sale - direcţia est- 
vest este infinită. 

Această absenţă a unui punct natural de întrerupere a fost 
soluţionată prin crearea unui meridian artificial la Greenwich (în 
apropiere de Londra) și a unei linii imaginare (Internaţional Date 


24 Experimentele şi rezultatele obţinute de Jim Russell pot fi văzute în 
Anexa 6. 


Line) în partea opusă a planetei. Acestea sunt, desigur, 
convenţii create de conducătorii puternicului Imperiu Britanic de 
odinioară. Alte ţări, printre care Franţa și Statele Unite ale 
Americii, au încercat, fără a reuși, să-și stabilească propriile 
meridiane. 

Așadar, cum puteau determina oamenii neolitici poziţia 
relativă a anumitor locaţii în termenii longitudinii (est-vest)? 
Răspunsul a venit de la Jim Russell care s-a pus în locul acelor 
astronomi neolitici. Pornind de la modul în care aceștia au 
calculat circumferința Pământului, el a propus ideea conform 
căreia ei au folosit semnale de fum pentru a măsura timpul 
scurs între momentele de răsărit ale stelelor pe măsură ce 
acestea apăreau pe orizontul estic. Acest aspect l-a determinat 
pe Chris să se gândească la o posibilă conexiune cu Lincoln - 
colina situată la aproximativ 127 de kilometri distanţă și către 
care indică drumurile de la Thornborough ca prin ţinta (viziera) 
unei arme. El l-a sunat pe Alan pentru a-i împărtăși o teorie 
interesantă: 

— Cred că avem un răspuns pentru modul în care 
constructorii de henge-uri ar fi putut măsura longitudinea, dar și 
latitudinea, iar totul are legătură cu Lincoln și Thornborough. 
Ştim deja că ambele locaţii se află la exact 1 grad megalitic una 
de alta, iar Jim Russell a venit cu o metodă care poate explica 
modul în care constructorii au măsurat longitudinea relativă. El 
a sugerat că între două puncte est-vest fixe și liniare se poate 
comunica rapid pentru a se începe cronometrarea momentelor 
diferite ale răsăritului stelei - dar mi-am dat seama că acest 
principiu funcţionează din orice unghi. 

Adu-ţi aminte de Alphard, a spus Chris. În trecut a răsărit și a 
apus de la est la vest, într-un punct din care putea fi observată 
de acești oameni - indiferent de latitudinea sau longitudinea la 
care se aflau. 

— Da, dar numai 100 de ani, a răspuns Alan. 

— Suficient timp pentru a putea construi o reţea pe aceste 
insule, a replicat Chris. Imaginează-ţi următorul scenariu. Marele 
astronom de la Thornborough trimite o echipă pe dealul Lincoln, 
despre care știau deja că se află la exact 1 grad sud. După 
aceea au pregătit câte un maldăr de vreascuri pentru a face 
focuri în aer liber, cu 5 kilometri distanţă între ele, pe drumul de 
la Thornborough la Lincoln. Fiecare foc este limitat de două 


rânduri de piei de animale cusute - una acoperă vederea 
dinspre nord și cealaltă dinspre sud. 7 

Alan a schițat aranjamentul pe tabla lui de desen. Intre timp, 
Chris a continuat. 

— Cei de la Lincoln au un pendul pentru a putea măsura 
trecerea timpului - în secunde megalitice sau, mai probabil, în 
secunde moderne. Echipa de la Lincoln se află la 127 de 
kilometri distanță, ceea ce înseamnă cu aproximativ 66 de 
kilometri mai la est în termenii longitudinii în raport cu 
Thornborough. Din această cauză, ei vor vedea steaua Alphard 
cu câteva minute mai devreme. 

— Da, a răspuns Alan. Așteaptă un moment... Pentru o vreme 
s-a așternut liniștea, timp în care Alan a făcut un calcul rapid în 
programul său astronomic de pe calculator. Mai am puţin! a 
spus el și apoi a urmat încă o pauză. Chris, a tresărit Alan după 
câteva clipe, sunt exact 4 minute - adică 4 minute, nu 3 minute 
și 59 secunde sau 4 minute și 1 secundă - exact 4 minute! 

A urmat o conversaţie aprinsă în care am discutat implicaţiile 
micului nostru experiment. Amândoi înțelesesem semnificaţia 
celor 4 minute, într-o zi solară, 4 minute reprezintă intervalul de 
timp necesar Pământului pentru a se roti cu 1 grad în jurul axei 
sale. Henge-ul sudic de la Thornborough și colina Lincoln se află 
la o distanţă de exact un grad megalitic de la nord la sud și la 
un grad modern de la est la vest! 

Vreme de ani de zile am avut o bănuială că geometria bazată 
pe 366 de grade și cea bazată pe 360 de grade au fost folosite 
concomitent - iar acum aveam confirmarea acestui fapt. Era 
aproape sigur că sistemul megalitic de 366 de grade fusese 
utilizat pentru a măsura longitudinea și cel de 360 de grade 
pentru a măsura latitudinea. 

Am fost uluiți. Nu cred că există foarte mulţi cititori care să 
conștientizeze magnitudinea acestui rezultat. Această 
descoperire are implicaţii uriașe și dă o lovitură de graţie 
membrilor instituţiilor academice care depun toate eforturile 
pentru a ignora existența unei metrologii neolitice. Faptul că 
henge-urile de la Thornborough indică spre colina Lincoln de-a 
lungul celor mai nivelați 127 de kilometri din Marea Britanie și 
descoperirea noastră că cele două locaţii sunt amplasate una 
față de alta la exact 1 grad megalitic (366 x 60 x 6 yarzi 
megalitici) în latitudine și la 1 grad modern în longitudine e 


dincolo de orice coincidenţă. 

Am dezbătut îndelung ideea că yardul megalitic și sistemul 
său asociat de 366 de grade reprezentau noaptea (bazându-se 
pe stele), iar metrul/secunda și sistemul de 360 de grade 
reprezentau ziua (bazându-se pe Soare). Am găsit și un prim 
indiciu în acest sens. 

Oriunde am privi, vom vedea că suntem binecuvântaţi (sau 
poate că uneori blestemaţi) cu noi descoperiri majore, care 
merită toată atenţia academicienilor. Intr-o conversaţie ce a 
durat mai puţin de două minute, am aflat despre o altă 
descoperire. 

Este adevărat că steaua Alphard a fost cea care le-a furnizat 
constructorilor de henge-uri instrumentul absolut de care aveau 
nevoie, datorită comportamentului ei est-vest de pe o perioadă 
scurtă de timp. 

Importanta descoperire a deturnat conversaţia, destul de 
natural, însă după o oră și ceva, Chris a revenit la ideile sale 
iniţiale despre modalitatea în care acești astronomi remarcabili 
din neolitic au reușit să obţină o asemenea precizie. 

— Felul în care au făcut toate aceste lucruri este într-adevăr 
inteligent, a spus Chris. Folosind doar un aranjament de focuri în 
aer liber, așa cum a sugerat Jim, procesul a decurs cu siguranţă 
astfel: cu puţin timp înainte de răsăritul stelei Alphard, fiecare 
și-a alimentat cu lemne focurile. Fiind mai departe, spre est, cei 
aflaţi pe colina Lincoln au văzut primii răsăritul stelei Alphard și 
au descoperit imediat focul în partea de nord - în aceleași timp 
au început să balanseze pendulul și să numere bătăile. Când 
următoarea echipă vede lumina focului de la Lincoln, membrii 
acesteia își descoperă propriul foc în partea de nord, și așa mai 
departe de-a lungul lanţului de focuri până când semnalul 
transmis ajunge la Thornborough. Echipa de la Thornborough 
descoperă imediat focul în partea dinspre Lincoln. 

Alan și-a dat seama de consecinţe. 

— Aha, îmi dau seama ce vrei să spui. 

— Da, după cum a sugerat și Jim - mesajul merge înapoi de-a 
lungul reţelei liniare pe măsură ce fiecare staţie își coboară 
acoperitoarea mascând focul vreme de câteva secunde. Odată 
ce semnalul ajunge din nou la Lincoln, ei observă câte bătăi de 
pendul s-au scurs până atunci. Insă continuă să balanseze 
pendulul. Alan devenise destul de ocupat cu schiţele pe tabla lui 


de desen. 

Chris a continuat. 

— Atunci când echipa de la Thornborough vede steaua 
Alphard răsărind, trimite un al doilea semnal luminos prin 
intermediul focului de reper. Când acest semnal e trimis mai 
departe la Lincoln, echipa de acolo se oprește din numărat. 
Acum vine rândul trucului cu adevărat ingenios propus de Jim. 
Cele două echipe se află la o distanţă de 127 de kilometri una 
de alta - cât de repede crezi că își pot compara notițele cu 
privire la cronometrările răsăritului stelei Alphard și cât de 
preciși crezi că au fost ei în măsurarea diferenţei în termenii 
bătăilor de pendul? 

Alan a făcut o pauză înainte să răspundă. 

— Urma să spun că echipa de la Lincoln ar fi trimis o persoană 
la Thornborough cu informaţiile, însă sunt convins că ei erau 
capabili să utilizeze semnalele de foc într-un anumit fel pentru a 
putea comunica. În plus, așa cum am descoperit, ei au fost cât 
se poate de preciși. 

— Ai dreptate. Ei au dat dovadă de o precizie cu o marjă de 
eroare de o singură bătaie de pendul, iar întregul proces de 
comunicare a durat câteva secunde, nu ore sau zile. 

— Poftim? a spus Alan. Viteza asta e incredibilă! 

— Cu siguranţă e. Mă îndoiesc că am fi mai rapizi în prezent 
folosindu-ne de telefoanele mobile. Secretul este că ei au 
introdus o metodă de corecție genială pentru a compensa 
întârzierile inevitabile din cauza semnalizării. Atunci când primul 
semnal s-a întors de la Thornborough pentru a confirma 
primirea semnalului iniţial de la Lincoln, echipa a notat cât de 
mult a durat - să spunem 22 de bătăi de pendul, adică 22 de 
secunde. După aceea, ei au înjumătăţit acest număr, obţinând 
11 secunde, care reprezenta timpul necesar pentru 
transmiterea mesajului pe o singură cale între cele două locaţii. 

— Păi, stai puţin, a spus Alan, în timp ce mai făcea câteva 
calcule. În momentul în care echipa de la Lincoln vede cel de-al 
doilea semnal luminos... A făcut o scurtă pauză... ei vor fi 
numărat 251 de bătăi de pendul de când au văzut prima oară 
steaua Alphard, după care ar fi scăzut 11 bătăi consumate cu 
semnalele de foc și atunci ar fi știut că se află la 240 de secunde 
est de Thornborough. lar pentru că știau că Alphard e vizibilă 
iarna pe jumătate din suprafaţa de rotaţie a Pământului, ei au 


putut calcula rapid distanţa precisă la est. 

— Nu putem ști cu siguranță că au procedat exact așa, a 
recunoscut Chris. Insă dat fiind faptul că acum nu pot exista 
dubii că au măsurat Pământul și au înţeles conceptele de 
latitudine și longitudine, ei trebuie să fi folosit o astfel de 
tehnică. 

— Încă ceva, a zis Alan. Echipa de la Lincoln ar fi putut trimite 
informaţiile celor aflaţi la Thornborough destul de rapid prin 
intermediul focului - expuneri mai lungi ale flăcărilor pentru a 
indica minutele și semnale mai scurte pentru secunde. Noi știm 
acum că ei nu au avut nevoie decât de patru semnale 
luminoase lungi - dacă au folosit minutele pe care le folosim și 
noi în prezent, fapt care este foarte probabil. Se pare că 
sumerienii au învăţat aceste unităţi de la oamenii Britanniei. 

Am descoperit o cultură care înţelegea foarte multe aspecte 
ale funcţionării mecanismelor celeste - stelele, Luna, Soarele, 
Pământul și, probabil, planetele. Cel mai important, ei au reușit 
să cartografieze cerurile, jos, pe Pământ - cu o precizie 
uimitoare. Au produs o copie imensă, perfectă, a stelelor din 
Centura lui Orion și încă una a stelei Sirius, la 10.000 m 
depărtare. Se pare că iniţial Sirius trebuia să fie reprezentat 
printr-un alt henge, aflat la sute de kilometri depărtare de 
Oxfordshire. 

Cine au fost acești oameni? Toate dovezile indică o bază 
integrată a puterii; un preot-astronom care a proiectat structuri 
pe distanţe de mii de kilometri pătraţi, de-a lungul mai multor 
secole. Ideea acceptată de comunitatea arheologică care 
susține că henge-urile au fost locuri concepute pentru 
venerarea unor zeități necunoscute este ilogică. Acești oameni 
au fost, în primul și cel mai important rând, astronomi; este 
posibil ca înţelegerea cerului de către aceștia să fi avut și o 
componentă tehnologică, însă cercurile gigantice de pe 
suprafața Pământului au fost instrumente științifice, nu proto- 
biserici! 

Ne întrebăm ce vor crede arheologii din viitorul îndepărtat 
despre uriașele structuri subterane de la CERN, cel mai mare 
laborator din lume în care se studiază particulele subatomice. 
Marele Accelerator de Hadroni (Large Hadron Collider) este un 
tunel circular, cu o circumferință de 27 de kilometri, îngropat la 
100 m sub graniţa franco-elveţiană. Dacă echipamentul nu ar 


mai fi acolo, structura goală ar putea fi orice - prin urmare, ea 
va fi considerată un mormânt sau un loc de venerare pentru 
zeitățile lumii subterane? 

În realitate, această structură circulară plană este un super- 
instrument științific deservit de un personal local de 2600 de 
persoane, spre beneficiul a 7931 de savanţi din cadrul a 580 de 
universităţi din 80 de ţări. Printre numeroasele realizări obţinute 
aici se numără și invenţia lui Sir Tim Burners-Lee - internetul. 
Cercetările curente sunt concepute să faciliteze călătoria în 
timp; chiar dacă este vorba doar de particulele subatomice. 

E posibil ca analogia CERN-ului cu Thornborough sau alte 
henge-uri de pe cuprinsul Britanniei să nu fie chiar atât de 
fantezistă pe cât s-ar părea. Este posibil ca ambele să fi fost 
create pentru beneficiul unor savanți internaţionali? Au fost 
creatorii henge-urilor originari din Insulele Britanice sau era 
vorba de un grup format din oameni din diferite zone 
geografice, care au venit aici pentru a profita de beneficiile 
astronomice oferite de întinderile Europei nord-vestice? 

Cel puţin acum, nu se poate spune cu siguranţă. In schimb, 
suntem convinși că ei au folosit unități de măsură, mai exact 
metri și secunde, dar și yarzi megalitici. Dovezile, așa cum sunt 
ele, zugrăvesc imaginea unui popor care a utilizat această 
tehnologie, însă noi nu credem că ei au fost și cei care au 
inventat-o. Tehnologia este, pur și simplu, prea avansată. 

Extrăgând cât de multe date am putut din structurile aflate pe 
Insulele Britanice, noi ne-am continuat drumul. Atenţia noastră 
s-a îndreptat către o altă presupusă copie a Centurii lui Orion 
aflată departe, în nisipurile de la Gizeh. 


Conexiunea cu Gizeh 


În bibliotecile noastre, amândoi avem o carte din 1994. Ea 
descrie cercetarea despre care am vorbit în capitolul 1, mai 
exact The Orion Mystery, scrisă de Robert Bauval și Adrian 
Gilbert. Ei descriu procesul prin care au ajuns la concluzia că 
cele trei piramide de la Gizeh sunt o copie a Centurii lui Orion. 
Această teorie pare suficient de rezonabilă, însă niciunul dintre 
noi nu a fost un susţinător sau un detractor al acesteia, în 
sensul că aveam o părere neutră. Dacă am fi fost rugaţi să ne 
exprimăm o opinie la momentul respectiv, am fi fost puţin 


sceptici, însă am fi susţinut pe deplin nevoia unei investigaţii 
mai ample a ideii propuse. Cu siguranţă, argumentul avea 
meritele sale, iar obiecțiile unora dintre oponenți nu erau prea 
impresionante. 

La începutul anului 2008, piramidele de la Gizeh și 
amplasamentul lor ne-au captat atenţia. Atunci când ne-am dat 
seama că henge-urile de la Thornborough au fost într-adevăr 
create ca o reprezentare a Centurii lui Orion, munca lui Bauval și 
a lui Gilbert a căpătat un nou sens pentru noi. 


Cercul are o circumferință de 1 yard megalitic. Diagonala unui pătrat care 
încadrează cercul e egală cu un remen egiptean. 


Figura 14: Relaţia dintre un yard megalitic și un remen egiptean 


Nu a fost o surpriză totală, pentru că noi stabiliserăm deja o 
legătură aparent inexplicabilă între Britannia megalitică și 
Egiptul Antic cu câţiva ani mai înainte. În prima carte pe care 
am scris-o împreună, Civilization One, vorbisem despre faptul că 
cele două unităţi majore de lungime, cotul regal și remen-ul, 
păreau să derive din yardul megalitic. 

Descoperisem că un cerc cu o circumferință de un yard 
megalitic avea un diametru de un cot regal. lar remen-ul era 
diagonala unui pătrat care încadrează cercul respectiv (vez; 
figura 14). 

Marea Piramidă a lui Keops pare să fi fost construită 


folosindu-se raportul pe care noi îl cunoaștem sub denumirea de 
pi. Conceptul este destul de dificil de explicat, însă daţi-ne voie 
să sugerăm că preoţii egipteni au confecţionat o roată care avea 
circumferința de un yard megalitic. Să presupunem acum că ei 
au folosit-o pentru a măsura 279 de rotații la sol pentru fiecare 
latură a piramidei. Acum, în loc să folosească roata pentru 
laturile piramidei, ei au utilizat o măsură care era echivalentă cu 
diametrul roții de 279 de ori pentru a determina înălțimea 
piramidei. Din aceste motive, piramida finalizată ar exprima 
raportul pi, indiferent dacă cei care au construit-o înțelegeau 
sau nu acest lucru. 

Imbinând teoria lui Bauval cu descoperirile noastre mai vechi 
despre folosirea unităţilor de măsură megalitice pe Platoul 
Gizeh, am considerat că este necesar să recitim cu mai multă 
atenţie The Orion Mystery. Nu am fost dezamăgiţi de ceea ce 
am descoperit. 

Un aspect pe care nu îl apreciasem la întreaga lui valoare 
până atunci a fost importanţa fluviului Nil în cadrul imaginii 
cerului, pe care egiptenii au încercat aparent să o recreeze în 
deșert. Când este văzută de pe Pământ, Centura lui Orion apare 
adiacentă Căii Lactee. Calea Lactee este galaxia de care 
aparține Soarele nostru, iar dâra alb-lăptoasă care se poate 
observa pe cerul nocturn apare din cauza faptului că noi privim 
oblic către centrul galaxiei cu milioanele sale de stele. Doar 
cineva care a văzut cerul într-o noapte cu adevărat limpede, 
fără lună, și dintr-o locaţie aflată departe de orice lumini poate 
să îi aprecieze cu adevărat măreţia. Oricui ar privi cerul în astfel 
de împrejurări i s-ar ierta faptul că percepe Calea Lactee 
asemeni unui râu mare, argintiu, care șerpuiește pe cer. 

O temă centrală din cartea The Orion Mystery este 
proximitatea celor trei piramide de la Gizeh faţă de fluviul Nil. 
Am aflat din inscripţiile aflate în morminte și temple, precum și 
din descifrarea documentelor de papirus că egiptenii antici 
denumeau adesea Calea Lactee „Nilul din Cer”. Oare nu ar fi 
posibil, s-au întrebat Bauval și Gilbert, ca această asociere să fi 
fost inclusă și în încercarea egiptenilor de a recrea pe Pământ 
Centura lui Orion? Ideea ni s-a părut rezonabilă la început, iar 
acum ni se pare chiar bună, deoarece ne-am dat seama imediat 
că o situaţie asemănătoare a existat și la Thornborough. Privind 
în jos, din aer, se poate vedea cum râul Ure șerpuiește dincolo 


de o latură a superhenge-urilor - o situaţie asemănătoare cu 
cea de la Gizeh, cu piramidele și fluviul Nil. Cu siguranţă există 
posibilitatea ca cei care au proiectat amplasamentul celor trei 
henge-uri în North Yorkshire să fi avut în vedere și râul adiacent, 
în încercarea de a face o copie terestră a Căii Lactee. 

Lucrarea lui Bauval și a lui Gilbert nu a rămas necomentată. O 
astfel de critică a venit din partea astronomului Ed Krupp de la 
Griffith University din Los Angeles. El a sugerat că autorii The 
Orion Mystery se făceau vinovaţi de o amăgire prin faptul că 
„întorseseră pe dos harta Egiptului” atunci când au demonstrat 
similarităţile dintre cele trei piramide de la Gizeh și stelele 
Centurii lui Orion. Robert Bauval a fost cel care și-a apărat cu 
asiduitate poziția adoptată în The Orion Mystery. El a primit 
sprijin în acest sens din partea unor astronomi precum Archie 
Roy, profesor emerit la Glasgow University, și de la dr. Percy 
Seymour, un astronom și astrofizician sud-african. 

Conform teoriilor lui Bauval, nu doar cele trei mari piramide 
ce reprezintă Centura lui Orion sunt cele care demonstrează 
eforturile de proiectare cosmologică ale egiptenilor antici. El 
afirmă că și alte stele din jurul Centurii lui Orion sunt 
reprezentate prin intermediul unor piramide aflate în diverse 
locaţii ale deșertului egiptean. Este posibil să fie așa, însă noi 
ne-am concentrat asupra celor trei piramide principale de la 
Gizeh - datorită asocierii lor cu Centura lui Orion, dar și datorită 
măsurilor megalitice pe care le descoperisem acolo pe durata 
cercetării noastre pentru Civilization One. 

Am încercat să facem cele mai precise măsurători cu putinţă 
în cazul piramidelor de pe Platoul Gizeh. E limpede că proiectul 
acesta nu fusese la fel de complex ca cel al henge-urilor de la 
Thornborough, chiar dacă eforturile depuse pentru construirea 
lor au fost semnificativ mai mari. Distanţa dintre centrul henge- 
ului A și centrul henge-ului C de la Thornborough este de exact 
1500 de metri, în vreme ce distanţa de la centrul Marii Piramide 
(a lui Keops) și centrul celei mai mici dintre cele trei piramide 
(Mykerinos) este de aproximativ 943 de metri. Căutând prin cât 
mai multe înregistrări și măsurători cu putinţă, am ajuns la 
concluzia că distanţa dintre centrul piramidei Keops și centrul 
piramidei mijlocii (Kefren) este de aproximativ 479 de metri, iar 
distanţa dintre piramida mijlocie și cea sudică e de aproximativ 
463 de metri. 


Pornind de la această informaţie, noi am descoperit curând 
ceva care ne-a surprins peste măsură. A devenit destul de 
evident faptul că amplasarea la sol a celor trei mari piramide de 
pe Platoul Gizeh nu fusese planificată în Egipt, ci la mii de 
kilometri depărtare - în locaţia celor trei henge-uri de la 
Thornborough, în Marea Britanie! 


Capitolul 9 
Navigând spre stele 


O întâlnire în Spania 


Robert Bauval a făcut senzaţie atunci când, împreună cu 
Adrian Gilbert, a scris The Orion Mystery în 1994, în care 
susținea că piramidele de la Gizeh au fost concepute ca o 
reprezentare a stelelor din Centura lui Orion. Pare o afirmaţie 
rezonabilă dat fiind faptul că se știe că aceste stele au fost 
importante pentru constructorii piramidelor, dar din păcate, din 
ziua în care a fost scrisă această carte, egiptologii au încercat 
din răsputeri să respingă această idee în favoarea propriilor 
teorii. 

Poate că Robert nu este egiptean, dar cu siguranţă gândește 
ca unul, fiind născut și crescut în Alexandria de către părinţii lui 
de origine belgiană. Vorbește fluent araba și și-a petrecut cea 
mai mare parte a vieții locuind și muncind ca inginer constructor 
în Orientul Mijlociu și în Africa. 

Am decis că trebuie să îi povestim despre descoperirile 
noastre lui Robert, despre care știam că locuise o perioadă în 
sudul Angliei. Am descoperit însă că plecase din ţară având 
norocul să-și vândă casa chiar în momentul în care criza 
creditelor din 2008 a lovit lumea occidentală. Este evident că îi 
lipseau climatele calde ale tinereţii sale din Alexandria din 
moment ce își cumpărase acum un apartament pe Costa del 
Sol, în sudul Spaniei. Printr-o coincidenţă, noua locuinţă a lui 
Robert se afla la o distanţă de doar 15 minute cu mașina deo 
casă de vacanţă a lui Chris, așa că a fost foarte simplu de 
stabilit o dată și o oră convenabile pentru o întâlnire. 

Am părăsit Anglia devreme, într-o dimineaţă foarte rece de 
ianuarie și în mai puţin de trei ore am ajuns în Malaga, un oraș 
plăcut și călduros. Deoarece nu aveam prea multe bagaje, am 


reușit să închiriem rapid un automobil și am pornit în călătoria 
noastră de 30 de kilometri pe autostrada marcată spre Cadiz. 
Am oprit doar la un supermarket local pentru a cumpăra cele 
necesare. Curând după aceea, am stat pe marginea unei 
piscine, într-un soare arzător, plănuind cum să îi prezentăm mai 
bine descoperirile noastre lui Robert Bauval. 

Am ajuns acasă la Robert a doua zi devreme. Apartamentul 
încântător se afla într-o clădire înaltă, care oferea o vedere 
panoramică fantastică la Mediterană. In primele câteva ore am 
vorbit despre multe lucruri și Chris a fost surprins să afle că o 
prietenă de-a lui îi vizitase pe Robert și pe soția acestuia cu o 
seară înainte. Era vorba despre o romancieră americană, 
Katherine Neville. În urmă cu câţiva ani, Chris se bucurase de o 
cină memorabilă cu Katherine și soţul ei, Karl Pribram, profesor 
universitar deţinător de multiple premii și neurochirurg. 
Conversaţia fusese foarte variată, de la motivul care a stat în 
spatele căderii Cavalerilor Templieri, cele mai recente cercetări 
ale lui Karl, și până la starea cuantică a elementelor condensate 
Bose-Einstein din creierul uman. 

Nu puteam decât să sperăm că discuţia de azi avea să fie la 
fel de antrenantă - dar mai puţin complicată! 

Robert îl invitase pe fratele lui mai mare, John Paul, să ni se 
alăture. John Paul este arhitect și locuiește în această parte a 
Spaniei de 45 de ani. El a fost o forță majoră în dezvoltarea 
acestei regiuni ca locaţie turistică. El a fost dintotdeauna un 
matematician amator talentat, și acum era nerăbdător să afle 
cât mai multe despre proprietăţile metrologice care au stat la 
baza descoperirilor noastre. 

Întâlnirea noastră cu Robert a decurs bine. Amândoi erau 
entuziasmați de descoperirile noastre, iar Robert a găsit chiar și 
câteva conexiuni puternice cu propriile cercetări recente. Ambii 
fraţi au observat imediat logica cercului de 366 de grade care se 
formează prin rotaţiile axiale ale Pământului pe orbita solară. 
Atunci când am vorbit despre legătura 233-732 folosită la 
Thornborough pentru a se produce un cerc cu circumferința de 
2 x 366 unităţi egale, Robert a ridicat mâna în aer cerând parcă 
o pauză în conversaţie. 

„Aceste numere - 732 din 366 la pătrat cu 233 și pi. Le-am 
descoperit și noi în Egipt - mai întâi în Saqqara, de către Jean- 
Philippe Lauer”, a spus Robert în timp ce se uita în jos la 


planurile monumentelor preistorice circulare britanice. S-a 
ridicat brusc și a luat din rafturile bibliotecii o copie a cărții sale, 
The Egypt Code. A răsfoit paginile și a presat cartea ca să stea 
deschisă înainte să ne-o dea nouă. 

Piramidele din Saqqara se află la câţiva kilometri sud de 
Platoul Gizeh și sunt mai vechi cu câteva decade. Studiind un 
plan al peretelui de graniţă, Lauer identificase că pereţii aflaţi la 
nord și la sud de peretele graniţă al complexului Djoser aveau 
fiecare 2 x 366 panouri. La prima vedere, părea să fie o 
recunoaștere ceremonială a unui șablon de număr „magic” mai 
mult decât o aplicaţie practică, cu scopuri astronomice. Cu toate 
acestea, era evident că cineva din Egipt cunoștea importanţa 
acestor valori cu aproximativ 100 de ani înainte ca trio-ul de la 
Gizeh să fie proiectat! Devenea foarte interesant. 

După câteva ore de conversaţie, ne-am plimbat până la un 
restaurant pescăresc, aflat la vreo 3 km de-a lungul plajei, ca să 
ne continuăm discuţia. Soarele strălucea cu putere, ca într-o zi 
de vară din Marea Britanie, și mâncarea era pe măsura 
conversaţiei. Am continuat să vorbim în timp ce soarele apunea 
de cealaltă parte a mării. 

Atunci când ne-am întors de la apartamentul lui Robert, ne- 
am întrebat cum va reacţiona când va afla de o nouă abordare a 
faimoasei lui teorii a corelaţiei cu Centura lui Orion. Era posibil 
să-i placă, dar pe de altă parte, eram foarte conștienți și de 
faptul că exista posibilitatea să nu-i placă. 


O noua viziune asupra Teoriei Centurii lui Orion 


Robert Bauval este, fără îndoială, „stăpânul Platoului Gizeh” și 
nimeni nu îi poate spune elegant că există posibilitatea să se fi 
înșelat. De aceea, nici nu am încercat asta. In schimb, i-am 
oferit un argument ca să ia în considerare o ajustare 
semnificativă a faimoasei lui teorii. 

Noi  descoperisem faptul că anticele culturi  măsurau 
distanţele parcurse de stele cronometrându-le mișcările cu 
ajutorul pendulurilor. Se pare că nimeni, nici măcar Robert, nu 
se gândise prea mult la modul în care constructorii piramidelor 
din Gizeh reușiseră să determine poziţia relativă a stelelor 
pentru a le cartografia atât de precis pe pământ. Se pare că 
majoritatea comentatorilor au presupus, pur și simplu, că acești 


constructori au făcut acest lucru uitându-se la cer pentru a-și 
crea o imagine mentală a grupului de stele și au desenat apoi 
aranjamentul pe o foaie de papirus sau pe o tăbliță, înainte de a 
demara extraordinarul lor proiect. 

În opinia noastră, această metodă, pur și simplu, nu ar 
funcţiona sau mai bine spus nu ar rezulta nivelul de precizie 
care știm că a existat în cazul piramidelor de la Gizeh și Centurii 
lui Orion. 

Anii noștri de muncă în domeniul metrologiei preistorice și 
antice ne învăţaseră deja să-i respectăm pe acești vechi 
constructori ca pe niște adevăraţi ingineri și să îi considerăm 
mai mult decât niște artiști obișnuiți. Calitatea magnifică a 
proiectelor Thornborough și Gizeh strigă cât o ţin plămânii că în 
spatele acestei precizii infailibile a existat o adevărată știință. 

Stelele, așa cum se văd ele noaptea pe cer, sunt puţin mai 
mari decât o „împunsătură de ac“ de lumină, și oricare două 
stele pot fi comparate cu oricare două obiecte de pe pământ la 
orice scară arbitrară. Dar în momentul în care trei stele sunt 
comparate cu trei obiecte terestre, cu excepţia cazului în care 
există o potrivire perfectă, trebuie să se decidă care sunt cele 
două stele corecte (căci întotdeauna vor fi două corecte), astfel 
încât gradul de inacurateţe pentru plasarea celei de-a treia să 
poată fi stabilit. Modalitatea standard de comparare a celor trei 
piramide principale de la Gizeh cu forma stelelor din Centura lui 
Orion, folosită atât de Robert, cât și de criticii săi, este de a se 
considera că piramidele Keops și Kefren sunt cele „corecte” și 
apoi de a se argumenta o micuță eroare în plasarea piramidei 
Mykerinos (cea mai sudică și de departe cea mai mică dintre 
cele trei). 

Suntem cât se poate de siguri că aceasta nu a fost o 
presupunere corectă. Având în vedere că unealta utilizată a fost 
pendulul și deoarece am aflat din descoperirile noastre de la 
Thornborough și din alte părți că distanţele de pe pământ au 
fost traduceri directe ale timpului din cer, deducem că cele două 
piramide din exterior (Kefren și Mykerinos) ar fi trebuit să fie 
plasate primele și apoi piramida centrală Keops. 

Acest lucru se întâmplă deoarece, așa cum am spus și în 
capitolul 6, perioada de timp dintre stelele exterioare Mintaka și 
Alnitak care ajung la un punct fix a fost măsurată în secunde pe 
măsură ce se ridicau deasupra orizontului, iar apoi acest număr 


a fost tradus în același număr de unităţi de lungime. Distanţele 
dintre prima și a doua și dintre a doua și a treia au fost 
măsurate atunci când cele trei stele din Centura lui Orion se 
aflau la același nivel cu orizontul (la altitudinea lor maximă - 
exact la sud). Cu toate acestea, chiar dacă observatorii antici 
puteau măsura cu acuratețe „centrul de repaus” al stelei din 
mijloc în termeni orizontali, nu aveau cum să măsoare deviația 
sa verticală de la linia dreaptă faţă de celelalte două stele. 

Acest element putea să fie estimat numai cu ochiul liber. 

De aceea, ne-am aștepta ca acești ingineri perfecţioniști care 
au proiectat piramidele să fie extrem de preciși în elaborarea 
fiecărui aspect din planul de ansamblu - cu excepţia gradului de 
deviaţie al piramidei Kefren, cu scopul de a imita forma stelelor 
pe care le copiau. Constructorii știau punctul exact de pe linia 
„din spate” sud-vest - nord-est în care să plaseze piramida din 
mijloc, dar nu și decalajul de 90 de grade pe direcţia nord-vest. 

Prin urmare, ne-am aștepta să găsim anumite erori în ceea ce 
privește acest aspect - numai acest aspect. Exact asta am și 
descoperit atunci când am schimbat puţin logica teoriei 
corelaţiei cu Centura lui Orion. 

Intâlnirea noastră cu Robert și John Paul fusese incredibil de 
amuzantă și stimulantă. Dar acum trebuia să îi prezentăm 
această nouă interpretare. Nu făcea parte din cercetarea 
noastră principală - dar tot trebuia să i-o împărtășim. 

l-am spus lui Robert că există o metodă diferită de a analiza 
amplasamentul de la Gizeh, având în vedere această eroare 
așteptată. Și i-am sugerat că această soluţie se potrivește cu 
toate faptele mai bine decât orice altceva discutat înainte. 

Cu câteva luni în urmă, în timp ce stăteam la barul hotelului 
nostru din Gizeh, bând bere egipteană rece ca gheaţa și privind 
în sus la piramida lui Kefren, această idee a început să prindă 
contur. În aceeași zi, studiasem îndelung și foarte atent barca 
piramidei reasamblată și găzduită lângă Marea Piramidă și ni s-a 
părut că este posibil ca importanţa acestui vas și a altora ca el 
să fi fost subestimată de către egiptologi. 

Au fost găsite șapte gropi pentru bărci în jurul piramidei lui 
Khufu de la Gizeh, dintre care două sunt asociate cu cele mai 
mici, așa-numitele Piramide ale Reginei. Aceste gropi pentru 
bărci sunt foarte mari - peste 50 de metri lungime, 7 metri 
lăţime și aproape 4 metri adâncime. În timp ce unele dintre 


gropi au fost găsite goale, două bărci intacte au fost descoperite 
în 1954 de către tânărul arheolog egiptean Kamal el-Mallakh. 
Când una dintre lespezi a fost ridicată de pe groapa de la est, a 
fost descoperit acolo bordajul de lemn al marii bărci - care 
fusese dezasamblată și pusă cu grijă într-o capsulă plată cu 
patru milenii și jumătate în urmă. Cele 1224 de piese ale uneia 
dintre aceste bărci libaneze din cedru au fost reasamblate de 
Ahmed Youssef Mustafa în decursul unei perioade de 10 ani și 
se află acum expusă într-un muzeu superb în formă de barcă de 
lângă Marea Piramidă. 

În absenţa unor însemnări antice despre aceste vase, oamenii 
de știință au făcut speculaţii cu privire la înţelesul și scopul lor. 
Conform directorului egiptean de Antichităţi, Zahi Hawass, 
bărcile de la sud de piramidă sunt bărci solare în care sufletul 
regelui urma să călătorească simbolic prin ceruri împreună cu 
zeul Soare. Alţii sugerează că groapa, care este situată paralel 
cu drumul pietruit, ar fi putut conţine barca funerară folosită 
pentru aducerea trupului regelui la locul final de odihnă. Acest 
lucru ridică însă un semn de întrebare cu privire la motivul 
pentru care barca nu a fost refolosită după îndeplinirea acestei 
sarcini și a fost atât de atent îngropată la Gizeh. Noi credem că 
bărcile au fost amplasate în acele gropi pentru a servi unui scop 
viitor mai degrabă decât pentru că nu mai era nevoie de ele. 

Noi credem că dr. Hawass s-a apropiat destul de mult de 
adevăr. Pe măsură ce s-au dezvoltat credinţele religioase 
egiptene, faraonii au început să fie îngropaţi împreună cu 
artefacte de care să se folosească în viaţa de apoi și, prin 
urmare, pare rezonabil să presupunem că aceste bărci au fost 
împachetate cu o asemenea pricepere pentru o întrebuințare 
ulterioară - pentru a servi călătoriei regelui spre Duat, tărâmul 
morţilor care se află printre stele. 

Însemnări puţin mai târzii găsite la piramidele de la Saqqara 
ne vorbesc despre felul în care vedeau regii antici egipteni 
călătoria de apoi - care însemna a naviga spre stele. Nu există 
nicio urmă de îndoială că Centura lui Orion și Sirius erau de o 
importanţă majoră pentru egiptenii antici. Printre inscripţiile 
găsite pe pereţii piramidelor de la Saqqara se află și următoarea 
incantaţie: 


„Fii ferm, rege, atunci când te vei afla sub ceruri 


lar frumoasa Stea va străluci deasupra Căii Navigabile 
Şerpuitoare...” 


Frumoasa Stea a lui Isis este Sirius (Sopdet pentru egiptenii 
antici), care, la răsăritul său heliacal în ziua solstițiului de vară, 
marchează începutul inundaţiei Nilului, cea aducătoare de viaţă. 
Aceasta era inundația care reda viață întregului ţinut al 
Egiptului. Mai mult, și cele trei stele din Centura lui Orion 
indicau către Sirius. 

Câteva săptămâni după ce începea inundația anuală, Nilul 
acoperea marginea platoului Gizeh. Oricine stătea lângă 
piramida lui Keops și se uita spre sud, înspre Sirius, care se 
ridica înainte de zori în această perioadă a anului, putea să vadă 
cum se reflecta lumina bilioanelor de stele ale Căii Lactee pe 
suprafața Nilului, astfel încât orizontul însuși se topea într-o 
continuă cale navigabilă, pornind chiar de la picioarele sale și 
întinzându-se până sus de tot înspre ceruri. Este oare posibil ca 
regii să fi crezut că bărcile lor aveau să plece în momentul în 
care Sirius se ridica deasupra căii navigabile, călăuzindu-i pe 
drumul lor spre Duat? Inscripţiile din Saqqara par a descrie 
tocmai acest lucru, iar bărcile au fost găsite pregătite pentru 
călătorie. 

Egiptenii își asociau zeii cu anumite constelații sau cu 
anumite corpuri cerești. Constelaţia Orion era considerată o 
manifestare a lui Osiris, zeul morţii, al renașterii și al vieţii de 
apoi. Calea Lactee o reprezenta pe zeița cerului, Nut, mama 
zeului Soare - Ra. Orizontul era deosebit de important în cultura 
egipteană, deoarece aici apărea și dispărea Soarele în călătoria 
sa zilnică. Însuși Soarele era asociat cu o serie de zeități în 
funcţie de poziţia sa pe cer. La răsărit, Soarele era Horus, copilul 
divin al lui Osiris și Isis. La amiază era Ra, iar la apus era Atum, 
zeul creator care i-a ridicat pe faraoni din mormintele lor către 
stele. 

Strălucirea roșiatică a Soarelui la apus era considerată 
sângele Zeului care „murea” și era asociată cu Osiris, zeul 
morții și al renașterii. Acest lucru a dus la corelarea nopţii cu 
moartea și a zorilor cu renașterea și viaţa. 

Suntem de părere că marii regi, precum Keops, Kefren și 
Mykerinos, se considerau zei pe pământ și așteptau să își 
înceapă noua viață, după moartea terestră, pe tărâmul zeilor, 


unde aveau să ajungă călătorind către stele. Dar cum se 
așteptau ei să ajungă acolo? Conform însemnărilor găsite, 
răspunsul este navigând în jos, pe Nil și pe lângă orizont, 
ajungând la ceruri și apoi, într-un final, la Centura lui Orion. 

Și în ce urmau ei să navigheze? Oare ne oferă bărcile 
îngropate atât de atent lângă piramide un indiciu amplu și 
tangibil? Şi atunci următoarea întrebare ar fi: Cum credeau ei 
mai exact că va avea loc această călătorie? 


Călătoria către Duat 


Din câte știm noi, nu există niciun text egiptean care să 
descrie explicit structura lumii de apoi - locul aflat între stele. 
Cultura de mai târziu a grecilor s-a inspirat însă foarte mult din 
credinţele egiptene și anumite texte descriau cerul înstelat după 
cum urmează: 


„Cerul este solid și făcut din aer (ceaţă) îngheţat de foc, 
precum cristalul, și cuprinde (elementele) de foc și respectiv de 
aer ale celor două emisfere.” 

Aetius, Il, 11, 2 


„Stelele fixe sunt ataşate de sfera de cristal; planetele sunt 
libere.” 
Aetius, Il, 13, 2 


Grecii considerau că stelele erau ataşate de o sferă de cristal 
care era fixată deasupra și paralel cu suprafața Pământului. 
Pare foarte probabil ca egiptenii timpurii să fi văzut lucrurile 
într-un mod similar. 

l-am spus lui Robert Bauval că este posibil ca vechii egipteni 
să fi construit piramidele ca pe o conexiune terestră cu stelele 
din Centura lui Orion. Nu ca pe o copie simbolică a 
aranjamentului stelelor în onoarea lui Osiris, ci ca pe o corelaţie 
fizică între stele și piramide - un canal direct între tărâmul 
oamenilor și tărâmul zeilor. În acest caz, călătoria ar fi decurs 
astfel: 


1. Cele trei piramide au fost construite cu atenţie astfel încât 
să corespundă poziţiei stelelor - pentru a se putea „conecta” 


eficient cu ele. Acest lucru a fost realizat cu ajutorul unui 
pendul, cu care au fost măsurate distanţele dintre stelele aflate 
în urcare. Apoi, oscilațiile cronometrate ale pendulului au fost 
transformate în lungimi de pendul. Centrul fiecărei piramide 
corespundea uneia dintre stele. 

2. Fiecare piramidă, și prin urmare fiecare stea, a fost 
asociată cu unul dintre cei trei regi (tată, fiu și nepot). Marea 
piramidă, cea mai apropiată de Nil, este cea a lui Keops, urmată 
de cea a lui Kefren și de cea mai mică, care îi aparţine lui 
Mykerinos. 

3. Prima stea din Centura lui Orion care răsare deasupra 
orizontului este Mintaka. Keops a fost primul rege care „a 
răsărit” la naștere și „a apus” în cele din urmă la moarte. A 
doua stea este Alnilam și corespunde următorului rege, Kefren, 
iar a treia, Alnitak, este steaua lui Mykerinos. (Logica este 
evidentă - dar inversează ordinea lui Robert Bauval.) 

4. Este posibil ca bărcile să fi adus trupurile regilor decedați la 
piramide, dar au fost dezasamblate și păstrate în „mormintele” 
pregătite pentru ele. Trupurile lui Keops și Kefren au fost duse în 
piramide la 34 de ani după ce au murit. Apoi, când Mykerinos a 
murit, 22 de ani mai târziu, cei trei regi au fost pregătiţi pentru 
călătoria lor. 

5. „Bărcile spirituale”, cu alte cuvinte „esenţa” bărcilor care 
fuseseră atât de atent construite și îngropate în sit, au fost 
asamblate pe digul din faţa complexului de piramide. Cei trei 
regi au pornit către stele, Keops navigând spre sud, în josul 
Nilului, în barca sa mistică, urmat de Kefren și apoi de 
Mykerinos. 

6. Călătoria a început după lăsarea întunericului și, pe când 
răsărea Sirius, strălucirea Căii Lactee se reflecta perfect în râu 
pentru a crea o cale pe apă sclipitoare și neîntreruptă de la 
Pământ spre cer. Barca lui Keops, reprezentând-o pe Mintaka, a 
traversat orizontul prima. Cele trei bărci s-au ridicat una după 
cealaltă pe calea cerească de pe apă și au navigat în șir, în sus, 
pe Calea Lactee înspre Centura lui Orion. 

7. Au navigat pe câmpia stelelor care era paralelă cu 
Pământul, dar cu mult deasupra lui; acolo, nici măcar cele mai 
măreţe păsări nu pot ajunge. Stelele albe strălucitoare se aflau 
pe un „teren” celest - exact ca piramidele de albe și 
strălucitoare de sub ele. 


Dacă această explicaţie este corectă, înseamnă că legătura 
dintre stelele din Centura lui Orion și piramide este diferită de 
corelaţia originală făcută de Robert. In acest caz, piramidele ar 
fi inversate între ele în termenii stelelor pe care le reprezintă. În 
loc să privim Centura lui Orion de pe Pământ, cheia problemei ar 
fi să privim din cer în jos. Din tărâmul zeilor, regii decedați ai 
Egiptului puteau să se uite în jos, spre ţara pe care au condus-o 
odată. 

Credem că revizuirea noastră adusă teoriei corelaţiei cu 
Centura lui Orion a lui Robert are avantajul de a corespunde 
tuturor faptelor cunoscute. Înlătură în special aparenta 
inexactitate a amplasării piramidelor în raport cu cele trei stele - 
cu excepţia micii erori anticipate în deviația „traiectoriei”. l-am 
explicat aceste lucruri lui Robert, care s-a grăbit să răspundă. 

„Nu poate fi corect”, a spus el, dând din mână dintr-o parte în 
alta. „Propuneţi un nivel de exactitate în poziţia piramidelor una 
față de cealaltă care nu poate fi atins.” 

Nu am putut decât să fim de acord cu raţionamentul lui 
Robert, chiar dacă eroarea laterală dispăruse complet atunci 
când a fost introdusă ușoara noastră modificare. 

„Este într-adevăr ciudat”, a spus John Paul dând din cap și 
ridicând sprâncenele. Poate că ne împărtășea părerea că era un 
argument stângaci să sugerezi că explicația noastră era greșită 
doar pentru că se potrivea cu faptele cunoscute „prea” bine. 


Inertia academică 


Unul dintre motivele pentru care Robert nu accepta sugestia 
noastră era că aceasta mai fusese vehiculată înainte, din 
diverse motive, într-o manieră foarte agresivă și publică. In 
acest caz, atacul venise de la acel maestru al corectitudinii și 
obiectivităţii - BBC. 

Abilitatea „cercurilor conducătoare” de a respinge categoric 
ideile noi, și în special atunci când acea schimbare vine de la 
indivizi consideraţi amatori, nu ar trebui niciodată subestimată. 
Este corect ca noile idei să fie testate, dar uneori procesul este 
mai puţin decât obiectiv. În 1999, programul științific de 
televiziune extrem de apreciat al BBC, Horizon, aruncase la 
„gunoi” teoria corelaţiei a lui Robert. Cele două emisiuni au fost 


realizate cu cooperarea lui Robert, chiar dacă acesta fusese 
conștient că vor fi difuzate cu titlurile incendiare de Atlantis 
Revisited (Atlantida Revizitată) și Atlantis Reborn (Renașterea 
Atlantidei). Echipa Horizon știa că oricine este asociat cu 
termenul de „Atlantida” are toate șansele să fie văzut ca un 
fanatic. 

Robert Bauval și Graham Hancock au fost trataţi foarte urât 
de aceste producţii Horizon și, în urma unei plângeri oficiale, 
Comisia pentru Standardele de Emisie a decis că partea centrală 
a atacului Horizon îndreptat împotriva lui Hancock și Bauval 
fusese într-adevăr nedreaptă. Plângerea susţinută de CSE a 
identificat ca fiind nedreaptă reprezentarea dată de Horizon 
teoriei corelaţiei Gizeh-Centura lui Orion, deoarece criticului lui 
Robert Bauval i s-a dat șansa de a-și explica punctul de vedere, 
în timp ce dovezile lui Robert au fost eliminate în mare măsură. 

Dacă folosește la ceva, părerea noastră este că Chris Hale, 
producătorul programelor Horizon, nu a fost necinstit cu bună- 
știință - a fost doar o victimă a propriilor prejudecăţi. El și-a 
exprimat punctul de vedere într-o secţiune a unei publicaţii 
numite Archaeological Fantasies” editată de Garrett G. Fagan. 
Hale are obiecţii în legătură cu un aspect al afirmațiilor făcute 
de Hancock și susținute de Bauval și acest lucru l-a determinat 
să facă o analiză părtinitoare a dovezilor cu privire la teoria 
corelaţiei cu Centura lui Orion. Discutăm despre această 
coliziune a stilurilor de gândire, despre care noi credem că are 
implicaţii considerabile în procesul mai extins al identificării a 
ceea ce constituie abordări justificate ale raţionamentului în 
Anexa 10. 

Ne stă în fire să protejăm ideile pe care le-am susţinut timp 
de mulți ani și foarte puţini oameni sunt dispuși sau capabili să 
facă faţă informaţiilor noi, care nu reprezintă doar o mică sau 
incrementală ajustare a ideilor deja fixate în memorie. Indiferent 
dacă este vorba despre un profesor de talie mondială în 
domeniul său sau despre o persoană care crede în răpirile 
extraterestre - oamenii caută informaţii care susțin 
presupunerile deja existente și resping orice ar necesita o 
revizie majoră a viziunii lor asupra lumii. Acest lucru se aplică nu 
numai ideilor în sine, ci și metodei de raționament folosite. 


25 Archaeological Fantasies: How Pseudoarchaeology Misrepresents 
the Past and Misleaas the Public: Fagan G.G., Routledge, 2006. 


Robert Bauval nu face excepţie, chiar dacă în acest caz el se 
baza pe o experienţă anterioară validă, crezând că se mai 
confruntase cu demonstraţia noastră atunci când contracarase 
atacul Horizon. Înţelegem perfect faptul că variaţia sugerată de 
noi pentru teoria corelaţiei pare similară cu cea prezentată de 
Ed Krupp, directorul Observatorului Griffith din Los Angeles. 
Astronomul american a declarat într-un interviu pentru 
programul Horizon: 


„Atunci când a apărut The Orion Mystery, curiozitatea mea a 
fost bineînţeles stârnită. Dacă există cineva care vine cu o idee 
bună despre astronomia antică, atunci vreau să știu. In timp ce 
citeam cartea, mă sâcâia ceva. În The Orion Mystery există o 
imagine întinsă pe două pagini (care ilustrează două fotografii: 
una cu Piramidele de la Gizeh și una cu Centura lui Orion) și 
oricine s-ar uita la ele ar spune: aha! Piramidele de la Gizeh, 
Centura lui Orion cam seamănă una cu cealaltă, adică avem trei 
în șir, trei în șir; oblic, oblic; avem o hartă!” 


Imediat după aceea, Krupp a descris imaginea unui nebun 
care vede două seturi a câte trei obiecte într-un șir înclinat și 
ajunge la presupunerea nefondată că exista o conexiune 
directă. Faptul că nu a menţionat toată seria de motive care au 
dus la conexiunea despre care se vorbește a alimentat 
preconcepţiile grupului convenţionalist. Krupp a continuat: 


„Ceea ce m-a deranjat s-a dovedit a fi destul de evident. În 
adâncul meu știam că era ceva în neregulă cu aceste poze și am 
descoperit că nordul pentru constelația Orion este aici în partea 
de sus a paginii. Nordul pentru piramidele de la Gizeh este aici 
jos. Nu este marcat, dar eu știam deja în care parte se afla 
nordul în cazul piramidelor și știam și care era nordul în cazul 
Centurii lui Orion. Pentru ca harta piramidelor de pe pământ să 
corespundă cu cea a stelelor de pe cer, trebuie să întorci Egiptul 
cu susul în jos și, dacă nu vrei să faci asta, atunci trebuie să 
întorci cerul cu susul în jos!” 


Argumentul lui Krupp nu era tocmai perspicace. Cu excepţia 
unei convenţii moderne complet arbitrare, de ce ar presupune 
cineva că nordul vine sus și sudul vine jos? Unii oameni sunt 


încă derutaţi de faptul că Egiptul de Sus se află în sudul ţării și 
Egiptul de Jos în jumătatea de nord. Această descriere se 
referea, de fapt, la căderea râului Nil de la altitudini mai mari 
înspre nivelul mării în delta care varsă apa proaspătă a Nilului în 
Mediterană. 

Ce am încercat noi să îi spunem lui Robert avea, din pură 
coincidenţă, legătură cu comentariul lui Krupp, însă concluziile 
noastre aveau la bază cu totul alte motive. De fapt, descrierea 
noastră asupra evenimentelor neagă obiecţia lui Krupp și face 
teoria corelaţiei mai corectă ca niciodată. 


Solar sau stelar? 


În introducerea publicaţiei menţionate mai sus, 
Archaeological Fantasies, editorul afirmă: 


„Orice teorie legată de piramide trebuie să coincidă și cu 
celelalte aspecte deja cunoscute despre civilizaţia egipteană.” 

Acesta este evident un sfat bun - de cele mai multe ori. Dar 
este o nebunie să spui că este o regulă care trebuie întotdeauna 
aplicată în toate cazurile, așa cum este expusă aici. 

Este important să fii atent la lucrurile complet imprevizibile. 
Un geolog eminent de la Universitatea Cambridge i-a spus odată 
lui Chris: „Tu vorbești despre un sistem închis. Și dacă nu este 
un sistem închis?” îi răspunsese comentariului lui Chris care 
susţinea că poveștile antice despre inundaţiile globale de genul 
Potopului lui Noe nu pot fi adevărate, deoarece nu există 
suficientă apă ca să inunde totul simultan. Acestea fiind spuse, 
este posibil să fi fost constructorii egipteni ai piramidelor 
influenţaţi de un grup venit din afara culturii lor? Dacă excludem 
automat ideile candidate la explicaţia dovezilor existente doar 
pentru că nu par să corespundă așteptărilor noastre anterioare 
legate de o anumită cultură, ar fi imposibil să depistăm 
vreodată pătrunderea unei influenţe externe majore. 


Una dintre criticile aduse teoriilor lui Robert Bauval este 
accentul aparent exagerat pus pe chestiunile stelare implicate, 
având în vedere că Vechiul Regat este în general considerat a fi 
fost o cultură cu o orientare copleșitor de solară. Importanţa 
Soarelui pentru acești oameni nu poate fi pusă la îndoială, de la 


zeul Ra până la incredibilul oraș Heliopolis. Istoricii spun că abia 
mult mai târziu, cel mai probabil ca urmare a influențelor 
babiloniene, egiptenii au devenit extrem de interesaţi de 
astronomie. 

Înainte de era piramidelor și, destul timp după ea, studiul 
stelelor nu pare să fi fost o îndeletnicire majoră a egiptenilor 
antici. Cu toate acestea, piramidele par să implice un mare 
interes pentru stele și acest lucru este confirmat și de multe 
dintre „vrăjile” și „incantaţiile” incluse în Textele Piramidelor. 
Dacă avem dreptate în legătură cu metoda pendulului folosită 
pentru a trasa hărţi ale stelelor pe Platoul Gizeh, nivelul de 
observaţie astronomică al celor care au proiectat piramidele 
trebuie să fi fost remarcabil. 

Așadar, de unde a apărut această cunoaștere astronomică? 

Înainte să răspundem la această întrebare, merită să ne 
îndreptăm atenţia asupra unei anomalii legate de piramide. 
Această anomalie se referă la piramida ruinată a lui Djedefre, 
care se află la aproximativ opt mile la nord de Gizeh, într-un loc 
numit acum Abu Rawash. 

Djedefre a fost succesorul și fiul lui Keops și a devenit rege în 
anul 2528 î.H., după moartea tatălui său. Se pare că a murit opt 
ani mai târziu, când a venit la tron fratele său Kefren, urmat de 
fiul său Mykerinos. Întrebarea este, dacă cele trei piramide ale 
Egiptului au fost, așa cum este unanim acceptat, concepute sub 
forma unui proiect singular, de ce a fost exclus fiul cel mai mare 
al lui Kefren din plan, piramida sa fiind construită mai departe 
de Nil, în nord? 

Djedefre înseamnă „trainic precum Ra“ și el a fost primul rege 
care a folosit titlul de Fiu al lui Ra ca parte a numelui său regal, 
ceea ce se consideră în general că arată popularitatea 
crescândă a cultului zeului Ra. Oare acest rege nu a acordat 
importanţă ideilor noi și poate străine culturii sale, care spuneau 
despre stele că sunt la fel de importante precum Soarele? 

O groapă pentru barcă a fost găsită și la această piramidă, 
dar era goală, cu excepţia unor bucăţi provenind de la peste 
100 de statuete, reprezentându-i în mare parte pe Djedefre pe 
tronul său. Au fost găsite și trei busturi, mai mult sau mai puţin 
complete, dintre care unul se află acum la Luvru, în Paris, și 
altul este expus la Muzeul Egiptean de Antichităţi din Cairo. 
Statuetele par să fi fost distruse intenţionat, ca și cum s-ar fi 


dorit negarea statutului regelui. Se crede că au existat 
neînțelegeri în familia regală și că Djedefre a câștigat tronul 
ucigându-i pe fratele său vitreg mai mare, Kauab. După aceea s- 
a căsătorit cu sora lui, Hetepheres Il, văduva fratelui său vitreg 
mort, pentru a-și putea susţine aspiraţiile la tron, având în 
vedere că propria mamă libiană era o „soţie inferioară” care nu 
avea nicio legătură cu familia regală. 

Este posibil ca ruptura cu familia tatălui său să-l fi determinat 
pe Djedefre să-și mute templul și mormântul înspre nord, la Abu 
Rawash, unde a început construcţia unei mari piramide. Această 
structură se ridicase numai până la 20 de capete atunci când 
Djedefre a murit. Ipoteza unui conflict în cadrul familiei pare 
foarte probabilă, deoarece lucrul la piramidă a fost întrerupt 
imediat. Mai mult, nu există explicaţii cu privire la motivul 
pentru care Kauab nu a fost succedat de oricare dintre propriii 
fii, Setka, Baka sau Hernet, ceea ce înseamnă că este posibil ca 
toți aceștia să fi murit înainte sau în același timp cu tatăl lor. 

Au existat foarte multe speculaţii care susțineau că Djedefre 
a fost ucis de Kefren și apoi ar fi fost distruse toate imaginile 
asociate cu domnia sa scurtă de numai opt ani. Există 
posibilitatea ca și fiii lui Djedefre să fi fost uciși, cu scopul de a fi 
eliminată orice competiţie pentru tron. 

Un lucru cert este acela că toţi regii egipteni l-au slăvit pe Ra 
și știam deja că drumul din spatele piramidelor, care leagă cele 
trei monumente de la Gizeh, indică pe direcția nord-est, înspre 
Heliopolis, orașul Soarelui. Djedefre dă dovadă de un cult și mai 
mare pentru Ra. La piramida sa din Abu Rawash, la solstițiul de 
vară, Soarele răsare dinspre Heliopolis - ceea ce l-a motivat cu 
siguranţă pe rege în alegerea locației. 

A fost Djedefre complet exclus din plan? Dovezile existente 
până în prezent arată că nu. 

Teoria conflictului este acum pusă sub semnul întrebării, 
deoarece se pare că statuetele au fost distruse în timpul erei 
romane și creștine. Mai mult, din dovezile fragmentare din jurul 
piramidei reiese că, după moartea lui, Djedefre s-a bucurat de 
aprecierea oamenilor. Incă este considerată un mister alegerea 
lui Djedefre de a-și construi piramida la Abu Rawash, dar există 
dovezi că el a adoptat altfel de credinţe religioase decât familia 
sa. Piramida lui are o serie de elemente care par desprinse din 
vremurile anterioare, în timp ce adoptarea numelui de „fiu al lui 


Ra“ indică deviaţiile lui religioase care se distanţau de 
înclinațiile stelare ale tatălui său, Keops. Indiferent dacă fiii lui 
Keops au început să se omoare între ei pentru putere sau nu, nu 
există niciun motiv care să ne facă să credem că întreaga 
familie nu s-a înţeles de minune - cel puţin în timpul vieţii lui 
Keops. Dovezi recente au scos la iveală faptul că Djedefre a fost 
cel care s-a ocupat de înmormântarea tatălui său la Gizeh și că 
tot el a fost și cel care a ordonat construcţia bărcilor funerare 
ale lui Keops, pe care a fost găsit numele lui Djedefre. 

Noi credem că există o explicaţie extrem de bună a motivului 
pentru care piramida lui Djedefre se află la Abu Rawash, și nu la 
Gizeh. 

Se pare că nimeni nu s-a uitat atent la poziţiile relative ale 
piramidelor asociate cu Keops și fiii săi Kefren și Djedefre. 
Folosind o cartografiere din satelit, am măsurat distanţa dintre 
piramida lui Djedefre și piramida lui Keops de la Gizeh. Primul 
lucru care a ieșit în evidenţă a fost unghiul liniei drepte. Trăgând 
o linie din colţul nord-vestic al piramidei lui Djedefre prin centrul 
acesteia și colţul sud-estic și înainte pe o distanţă de puţin peste 
8 km, linia intersectează piramida lui Keops în colţul nord-vestic, 
apoi continuă prin centrul acesteia și apoi atinge colţul sud- 
estic. Piramidele sunt perfect aliniate, tot așa cum piramida lui 
Keops este aliniată cu cea a lui Kefren. 

Piramida lui Keops este poziționată astfel încât diagonalele 
părţilor sale laterale sunt perfect aliniate cu piramidele celor doi 
fii ai săi. Toată lumea a presupus că Keops stătea cu faţa la 
răsărit și își întindea mâinile spre fiii săi, formând cu amândouă 
unghiuri de 90 de grade. Șansele ca acest aranjament să fi fost 
accidental sunt practic imposibile și a fost nevoie de foarte 
multă pricepere ca să se obţină o aliniere atât de precisă pe o 
distanță până dincolo de linia orizontului. Concluzionăm astfel 
că până și această piramidă depărtată era parte a unui plan 
complex creat de Keops în timpul vieţii. Este posibil ca el să fi 
acceptat credinţele religioase ale lui Djedefre și și-a dorit, în 
ciuda acestora, să îl includă și pe fiul său în teologia amplă, cu 
orientare stelară, pe care o dezvoltase, pentru a se asigura că el 
și progenitura sa aveau să găsească o casă eternă în Duatul de 
deasupra. 

Atunci când am măsurat distanţa dintre piramidele lui Keops 
și Djedefre, aceasta era de 8 218 m, ceea ce ne-a stârnit 


interesul pe loc. Apoi am măsurat distanţele dintre locaţiile 
fiecărui sarcofag și am descoperit că trupurile mumificate ale 
celor doi regi fuseseră așezate la o distanţă de 8235 m unul de 
celălalt - ceea ce, cu o precizie de 99,6 , înseamnă fix 10.000 de 
yarzi megalitici! 


Întrebând stelele despre piramidele de la Gizeh 


Acestea fiind spuse, să ne întoarcem la întrebarea de unde a 
apărut această cunoaștere astronomică care a stat la baza 
proiectării piramidelor. Răspunsul nostru este că ea a fost adusă 
din Insulele Britanice - și avem motive întemeiate să facem 
această afirmaţie aparent ciudată. 

Insulele Britanice, împreună cu alte câteva părţi din Europa 
Occidentală, păstrează încă rămășițele a zeci de mii de structuri 
care au fost utilizate pentru monitorizarea și măsurarea 
mișcărilor Lunii, planetelor și stelelor. Henge-urile de la 
Thronborough fuseseră folosite cu aproape un mileniu înainte să 
fie construite piramidele. Dat fiind faptul că atât aceste 
monumente preistorice circulare de la Thornborough, cât și cele 
trei piramide de pe Platoul Gizeh par a fi construite după forma 
Centurii lui Orion, am găsit trei explicaţii posibile pentru această 
conexiune. 

În primul rând, există posibilitatea să nu fie absolut nicio 
legătură. Pur și simplu, două culturi diferite și-au îndreptat 
atenţia asupra lui Sirius, cea mai strălucitoare dintre stele, și au 
observat că o linie aproape dreaptă trasată de trei stele indică 
înspre ea. După aceea, ei au atribuit o semnificaţie mistică 
acestor stele și au decis dintr-un oarecare motiv să construiască 
un model al lor pe pământ. 

A doua explicaţie presupune existenţa unui contact între 
vechii egipteni și oamenii din Britannia megalitică, în urma 
căruia egiptenii au adoptat credinţele nordicilor, combinând 
„magia” astronomică bazată pe stele a acestora cu teologia lor 
solară. 

A treia posibilitate este aceea că preoţii-astrologi ai culturii 
britanice megalitice au fost implicaţi activ în proiectarea și 
construirea piramidelor. În timp ce toate dovezile indică faptul 
că oamenii din Britannia au fost cu mult în urma egiptenilor în 
domeniul construcţiilor din piatră și în cel al producţiei de unelte 


din bronz, aceștia erau clar înaintea egiptenilor în materie de 
astronomie și de adoptare a sistemelor complexe de măsurare. 
Criticii ar putea argumenta că orice legătură între aceste două 
culturi ar fi dus la adoptarea metalelor în Britannia la o dată 
mult mai timpurie, dar avem un motiv întemeiat să credem că 
acest lucru ar fi fost considerat un blestem pentru preoțimea 
megalitică. Acesta este un argument prea complicat pentru a fi 
prezentat în cadrul acestei cărţi. Urmând această versiune 
„puternică” a teoriei Britanico-Egipteană, putem afirma că 
preoţii megalitici au ajuns în Egipt sau că regii egipteni și-au 
trimis preoţii-constructori spre nord ca să investigheze „magia” 
stelelor, așa cum era ea înţeleasă de oamenii despre care 
auziseră. 

Dovezile sugerează că ultima dintre aceste opţiuni a fost și 
cea care s-a adeverit. 

Dacă piramidele au fost plasate așa cum am argumentat - 
cronometrând stelele din centura lui Orion pe măsură ce se 
ridicau și apoi transformând lungimile de pendul folosite în 
unităţi liniare - atunci putem spune unde și când a fost făcut 
acest lucru. Acest fapt este posibil, deoarece unghiul de ridicare 
a stelelor se schimbă în funcţie de altitudine, iar atunci când am 
privit răsăritul stelelor din Centura lui Orion de la Gizeh, din jurul 
anului 2500 î.H., nu am descoperit absolut nicio corelaţie cu 
amplasarea propriu-zisă a piramidelor în niciun fel de unități. 

Apoi am încercat să facem asta la Thornborough și potrivirea 
a fost imediată - și incredibil de precisă! Folosind programe 
obișnuite de astronomie am analizat datele de la echinocțiul de 
toamnă din Thornborough din ziua de 14 octombrie 2500 î.H. Și 
am descoperit că cele trei stele au răsărit la intervale egale 
între ele: 


Mintaka 21:02:27 
Alnilam 21:10:49 
Alnitak 21:18:11 


După cum am menţionat și mai devreme, cele două stele din 
exterior sunt cele care trebuie cronometrate atunci când răsar 
pentru că unghiul stelei din mijloc distorsionează cronometrarea 
reală și, prin urmare, va distorsiona și distanţa dintre stele. 
Acest lucru înseamnă că din momentul în care a răsărit Mintaka 


până în momentul în care a răsărit Alnitak au fost 15 minute și 
44 de secunde - în total 944 de secunde. 

Perioada de timp scursă între răsăritul primei și ultimei stele 
reprezintă 944 de oscilaţii de pendul, ceea ce însemna 99,55 cm 
lungime: 944 de astfel de lungimi măsoară 940 de metri. 
Distanţa dintre centrul piramidei lui Keops și cel al piramidei lui 
Mykerinos, după câte ne-am putut da noi seama, este de 942 
metri. De aici, rezultă o potrivire de 99,8 cu ceea ce este un 
rezultat pe cât posibil de exact, dat fiind faptul că am putea fi 
ușor inexacţi în estimările noastre asupra distanţei dintre 
centrele piramidelor și ţinând cont de faptul că egiptenii ar fi 
putut fi ușor inexacţi în amplasarea lor. 

Fie este o coincidenţă imensă că ambele structuri reprezintă 
copii ale Centurii lui Orion și că cronometrarea stelelor de la 
Thornborough din 2500 î.H. S-a potrivit cu poziția piramidelor de 
pe pământ, fie chiar există cu adevărat o conexiune. Devine 
evidentă necesitatea unui studiu mai amănunţit asupra 
posibilelor conexiuni între cele două culturi. Personal, suntem 
mai mult decât convinși că cele trei mari piramide de pe Platoul 
Gizeh au fost construite după un model care nu a fost creat 
pentru prima dată pe nisipul deșertic de pe malurile Nilului, ci în 
ţinutul verde și plăcut din nordul Yorkshire-ului. Atât henge-urile 
de la Thornborough, cât și Piramidele de la Gizeh au fost 
planificate de ingineri care nu au avut cum să șteargă dovezile 
prezenţei lor în aceste locuri. In ambele cazuri putem vedea 
pașii acestor constructori la fel de clar ca și când ar merge încă 
pe aici. 


Capitolul 10 
Revelaţie la Roma 


Palatul tuturor zeilor 


La sfârșitul lunii februarie 2009, am plecat spre Roma, 
deoarece trebuia să ținem un discurs în cadrul unei conferinţe 
despre noile direcţii ale egiptologiei. Am plecat devreme. Am 
fost luaţi de la aeroport de un șofer și duși la hotelul la care 
eram cazaţi înainte de ora 10, iar 30 de minute mai târziu ne 
aflam în faţa unei clădiri pe care amândoi o catalogasem ca 
fiind cea mai mare structură din perioadă romanilor. Panteonul, 


sau „lăcașul tuturor zeilor”, se află în inima acestui frumos oraș 
și le întrece pe toate celelalte clădiri în materie de frumuseţe, 
arhitectură și impact vizual, de la Catedrala Sf. Petru până la 
Coloseum. 

El a fost construit la începutul secolului al II-lea d.H. De către 
Hadrian, cu scopul de a înlocui o structură care fusese distrusă 
în anul 80 d.H. Primul Panteon s-a pierdut într-un incendiu mare, 
despre care se crede că a fost provocat de către evreii pre- 
creștini drept răzbunare pentru uciderea lui lacov, fratele lui 
lisus, ulterior distrugerii întregului lerusalim în 70 d.H. 

În spatele fațadei sale pline de piloni corintieni se întinde un 
gigantic amfiteatru circular, din beton, care are un diametru de 
43,3 m (142 de picioare) și o înălţime tot de 43,3 m. Cupola de 
5000 de tone încă deţine recordul pentru cea mai mare cupolă 
ranforsată din lume. 

Fără îndoială, Roma este un oraș fabulos. Chiar dacă multe 
dintre clădirile de aici au fost distruse în secolul al Vil-lea, el 
rămâne în mod uluitor intact și este încă un oraș relativ mic, 
care poate fi traversat pe jos într-o singură zi. Cu siguranţă 
pentru mulţi vizitatori, mai ales cei veniţi din Lumea Nouă, 
acesta pare un loc antic. Amintirea evenimentelor dramatice din 
trecutul îndepărtat ne antrenează mintea. Aici a distrat-o lulius 
Cezar pe iubita lui Cleopatra, frumosul faraon elenic al 
egiptenilor. Aici și-a găsit împăratul moartea în mâinile 
asasinilor. Aliatul său, Marc Antoniu, a călătorit și el în Egipt, 
unde a început o relaţie cu Cleopatra. Copilul lui Cezar și al 
Cleopatrei a fost strangulat și nu a apucat să vadă niciodată 
Roma. O întreagă dramă antică extrem de captivantă. 

Deși orașul este vechi și a fost asociat în egală măsură cu 
puterea și cu conflictele, după aprecierea noastră nu este chiar 
atât de vechi. Trebuie amintit faptul că orașul a apărut la 3000 
de ani după ce au fost construite henge-urile de la 
Thornborough. Acest lucru face ca zilele Imperiului Roman să fie 
mult mai apropiate în timp de zilele noastre decât sunt 
structurile neolitice care se întind în peisajul Insulelor Britanice. 

lulius Cezar a fost cel care a condus prima invazie romană a 
Britanniei, în 55 î.H., și conform istoriei „acceptate”, au dat 
peste un trib primitiv, ai cărui membri se pictau în albastru. Au 
venit acolo cu destul de multe idei noi, însă nu toate erau așa 
originale pe cât credeau invadatorii. Drumurile drepte existau 


deja în Britannia. Au fost descoperite chiar și toalete în care se 
trăgea apa în așezăminte vechi de peste 5000 de ani, precum 
școala din Skara Brae, Orkney. Atunci când au încercat să 
introducă creștinismul romanizat, băștinașii le-au spus romanilor 
că știau deja despre acest zeu care a murit și a înviat în urmă cu 
1000 de ani. 

Pe când ne plimbam pe străzile înguste și prin piaţetele 
spaţioase ale Romei, am început să discutăm despre provocarea 
de a vorbi cu oameni care nu sunt familiarizați cu perioada 
britanică neolitică despre punctele-cheie ale descoperirilor 
noastre recente. In ciuda dificultăţilor de traducere, discursul pe 
care l-am ţinut a doua zi s-a desfășurat extraordinar de bine. 
Chiar dacă au fost foarte amabili cu noi, nu a fost genul de 
audiență care să transforme această excursie într-un succes 
neașteptat. Cu o seară înainte, la cină, am cunoscut doi colegi 
care zburaseră cu avionul din părţi diferite ale Statelor Unite ale 
Americii. 


Sfinxul și inundația 


Unul dintre cei care au vorbit în cadrul acelei conferinţe a fost 
Robert Schoch, un geolog de la Universitatea Boston, care 
venise însoţit de încântătoarea sa soţie, Kate. Robert este un 
academician modest, deschis la minte. El a vorbit elocvent și 
convingător despre datarea Marelui Sfinx (aflat pe platoul Gizeh) 
cu ajutorul eroziunii apei. A arătat că, în timp ce o mare parte 
din Sfinx a fost fie distrus, fie reconstruit de-a lungul mileniilor, 
construcţia iniţială poate fi datată ţinându-se cont de groapa 
care a fost săpată în piatră, în jurul monumentului. Pereţii din 
piatră ne arată că baza a fost coborâtă relativ recent, în timp ce 
partea principală a săpăturii a fost finalizată înainte să aibă loc o 
inundație de proporţii. Din acest motiv, el consideră că Sfinxul 
original are peste dublul vârstei piramidelor situate în jurul său 
pe Platoul Gizeh. 

Robert a spus că dovezile geologice ale impactelor cometelor 
antice schimbă sau ar trebui să schimbe felul în care percepem 
trecutul. Ideea că aceste evenimente cataclismice s-au petrecut 
cu o oarecare frecvenţă a fost acceptată pe scară largă în 
domeniul geologiei. Astfel de impacte, mai ales cu oceanele, 
creează în mod firesc mega-tsunamiuri care se răsfrâng asupra 


teritoriului continental și cauzează ploi musonice care pot cădea 
timp de decade. 

Conform lui Schoch, proprietăţile pietrei de pe spatele și de 
pe părţile laterale ale Sfinxului ar putea fi datorate unei curgeri 
masive și prelungite a apei, așa cum s-ar putea întâmpla după 
impactul unei comete. 

În 1999, Chris a scris Uriel’s Machine împreună cu Robert 
Lomas, carte în care au fost prezentate cazul geologic și 
dovezile antropologice care au demonstrat că potopul biblic 
provocase o catastrofă globală majoră. Chiar dacă argumentul 
lui Chris începe cu expunerea dovezilor publicate de geologi de 
marcă, este bine să citești o confirmare detaliată că acest lucru 
s-a întâmplat cu adevărat. Ar fi de preferat ca aceste dovezi să 
fie greșite - deoarece, conform intervalelor anterioare ale unor 
astfel de evenimente oribile, ne paşte oricând un alt impact. In 
acel moment am afla ce înseamnă cu adevărat o „schimbare 
climatică”. Acum câţiva ani, în timp ce zbura de la Dallas la San 
Francisco, Chris a observat că în fiecare gaură mare din deșertul 
de sub el era un cerc alb, fapt ce l-a determinat să se uite mai 
înspre nord și să se gândească la bălțile saline din Utah. Dacă 
avusese loc o inundație de proporţii aici (și un fragment mare 
dintr-o cometă lovise coasta Mexicului), această zonă ar fi 
trebuit să fie lovită de un tsunami super-gigant care ar fi 
măturat uscatul. Pe măsură ce a pierdut din intensitate și s-a 
retras înapoi spre mare, valul a lăsat în urmă bălți imense de 
apă marină. 

Ar putea oare aceste cercuri să fie sare de mare și este posibil 
ca bălțile saline să fie rămășițele unei incursiuni ale apei de 
mare? 

Pe când se întorcea în Anglia, Chris a descoperit că răspunsul 
era „da“ și „da”. Se știe că acum 10.000 de ani, în locul 
cunoscut în prezent ca Utah, Statele Unite, oamenii pescuiau în 
lacuri cu apă dulce, într-un peisaj verde, plăcut și apoi totul s-a 
schimbat brusc. Sarea de aici nu este orice sare veche, este în 
mod clar sare de mare - care conţine toate mineralele (inclusiv 
urme de aur) care se găsesc în ocean. 

Această parte a Americii de Nord a fost devastată de un 
impact al unei comete, iar vechile legende ale băștinașilor 
americani povestesc despre supraviețuitorii care stăteau pe 
ridicături înalte de pământ și se uitau la un perete de apă ce 


venea înspre ei.26 în aceeași situaţie a fost și Africa de Nord. 
Câmpiile care fuseseră odată pline de lacuri, frunziș și viaţă 
animală au fost năpădite de căldură și s-au transformat în 
Deșertul Sahara. O altă persoană care a fost prezentă în cadrul 
conferinţei de la Roma, Mahmoud Marei, a condus expediţii în 
mijlocul Saharei și a descoperit acolo picturi rupestre ce 
înfățișau un peisaj verde cu girafe. 

Lumea se poate schimba și se schimbă rapid și neplăcut 
pentru oameni. 


Astrofizicienii antici 


Cea mai surprinzătoare dovadă a venit însă de la o a treia 
persoană: Thomas Brophy, un astrofizician care a lucrat în 
cadrul proiectului Voyager al NASA, în Laboratorul pentru Fizică 
Atmosferică și Spațială și care a făcut parte din programul 
spaţial japonez. 

In urma propriilor cercetări am descoperit că sistemul 
megalitic și așa-numitul sistem metric au fost folosite 
concomitent în timpul mileniului al IV-lea î.H. Cu toate acestea, 
am ajuns la concluzia că era puţin probabil să fie vorba de o 
geneză, ci mai degrabă de o înviere sau regenerare în ceea ce 
privește aceste concepte complexe. Consideram că trebuie să fi 
existat o cultură precursoare mult mai avansată, undeva în 
trecutul îndepărtat. Aici, în Roma, am auzit idei noi, care pot 
reprezenta o piesă lipsă importantă a puzzle-ului pe care 
încercăm să îl rezolvăm. 

Brophy a explicat cum a început să se implice în investigarea 
unui grup de situri megalitice, în inima Saharei, în Egiptul de 
sud, cunoscut sub denumirea de Nabta: o structură despre 
existența căreia știam, dar despre care nu aveam foarte multe 
informaţii. Această locaţie extrem de izolată nu a fost vizitată 
prea des nici de oameni și nici de alte ființe. Ea se află la 
Tropicul Cancerului și este alcătuită dintr-o serie de pietre 
poziționate vertical - unele în formă de cerc. Și mai interesant 
este ceea ce se află sub această construcţie antică. 

Sub nisipurile Saharei sălășluiește o altă structură, mult mai 
veche - de fapt, o structură care predatează cu mult 
deșertificarea acestui imens bandaj al Africii de Nord. 


26 Uriel's Machine: Knight C. Lomas R., Century, 1999. 


Proprietăţile sale îţi întunecă mintea pe deplin, dacă este să îi 
dăm crezare lui Brophy. El o numește „Harta originilor”. 

Așa cum a afirmat și Robert Schoch, munca lui Brophy 
creează trei nivele distincte ale problemei cu care trebuie să ne 
confruntăm. Primul nu este prea controversat din punct de 
vedere academic, al doilea este foarte provocator și al treilea îi 
poate determina pe arheologii convenţionali să facă rost de o 
pușcă. Constructorii antici ai acestui sit deţineau trei nivele de 
cunoaștere, după cum indică și diversele artefacte care au fost 
găsite la Nabta”: 


1. Hărţi și semne care vorbesc despre obiecte, aliniamente și 
evenimente care pot fi observate pe cer cu ochiul liber. 

2. Semne care descriu fenomene și evenimente celeste care 
nu pot fi observate (aparent) cu ochiul liber. 

3. Informaţii astronomice și cosmologice detaliate cum ar fi 
distanţele până la stele, vitezele cu care stelele se îndepărtează 
de Pământ, structura galaxiei noastre (Calea Lactee) și 
informaţii cu privire la originea universului pe care fie doar ce 
le-am descoperit în prezent, fie sunt posibile informaţii (de 
exemplu, acelea cu privire la sistemele planetare din jurul 
stelelor) de care nu dispunem încă. 


Afirmaţii cu adevărat grele! Dar, cu excepţia convenției care 
susține că suntem cele mai inteligente ființe care au existat 
vreodată pe Pământ, nu există absolut niciun motiv pentru care 
nu ar putea fi adevărat chiar și al treilea nivel. Arheologii nu pot 
nici măcar să își exprime o părere, deoarece acesta este un 
teritoriu nou pentru ei. 

Un aspect deosebit de interesant al cercetărilor lui Brophy 
este interesul pe care îl manifestau acești oameni pentru stelele 
din Centura lui Orion și înţelegerea spaţiului tridimensional 
dintre cele trei stele. Este, de asemenea, interesant să notăm că 
s-a descoperit recent că o porţiune din constelația lui Orion, cea 
mai apropiată de Pământ, este o „fabrică de stele” - un loc în 
care stelele se nasc în număr considerabil. 

Brophy argumentează că distanţele relative ale lui Mintaka, 


27 The Origin Map: Discovery of a Prehistoric, Megalitic, Astrophysical 
Map and Sculpture of the Universe: Brophy T., Writers Press Club, 
2002. 


Alnitak și Alnilam, precum și viteza cu care acestea se 
depărtează de noi sunt înregistrate în acest observator 
astronomic antic. El pretinde că știe exact cât de veche este 
această structură aflată sub deșertul Sahara - deoarece 
constructorii ei au datat-o! 

Are incredibila vârstă de 18.000 de ani. Acest lucru înseamnă 
că ea a existat cu mult înainte de sfârșitul ultimei Ere Glaciare. 

Data a putut fi identificată datorită precesiei echinocţiilor 
(vezi capitolul 5), oscilaţia de 26.000 de ani care schimbă 
poziţia stelelor față de orizont și de Soare. 

Trebuie notat că Brophy a arătat că stelele din Centura lui 
Orion, așa cum sunt reprezentate în cercul Nabta, se află în 
poziția în care apar pe meridian - o linie imaginară pe cer de la 
nord la sud, care bifurcă cerul - la solstițiul de vară. Acest lucru 
plasează cercul (de deasupra nisipurilor deșertice) la o dată 
între 6400 î.H. Și 4900 î.H., ceea ce coincide cu descoperirile 
echipei conduse de Fred Wendorf, cel care a descoperit Nabta. 
În schimb, alte părţi ale cercului sunt, conform lui Brophy, 
aliniate clar cu ceea ce exista în jurul anului 16.500 î.H. Robert 
Schoch a spus astfel: 


„Aceasta este o dată atât de veche, încât îi va face pe cei 
care discreditează afirmaţiile și pe academicienii convenţionali 
minuţioși să se oprească din a citi mai departe. Brophy face însă 
o demonstraţie convingătoare a faptului că asta reprezintă de 
fapt pietrele.” 


Având în vedere respingerea descoperirilor lui Alexander 
Thom, cât de rău poate fi pentru Thomas Brophy - 
astrofizicianul care ar putea schimba povestea-standard 
confortabilă a trecutului, care ar deschide ușa către luarea în 
considerare a teoriile noastre? 

Brophy știe câte ceva și despre statistică. A calculat șansele 
ca toate acestea să fie întâmplătoare. El a spus despre unul 
dintre seturile de pietre: 


„Probabilitatea ca aceste stele să fie aliniate cu megaliţii din 
pură coincidenţă poate fi estimată folosind metoda dezvoltată 
de Schaefer (1986) ...Cea mai conservatoare dintre metodele de 
estimare dă un rezultat de mai puţin de 2 șanse la un milion ca 


aceste șapte stele să se alinieze cu megaliţii conform acestui 
sistem. Aceasta este de o mie de ori mai exactă decât cele 3 
deviaţii-standard necesare pentru acceptarea unei ipoteze 
științifice ca fiind validă. Cea mai liberală dintre metodele de 
estimare dă un rezultat de aproximativ unu la zece la puterea 
13, ceea ce echivalează cu alegerea la întâmplare, de două ori 
la rând, a aceleiași persoane dintre toți oamenii de pe pământ. 
Chiar și conform celei mai conservatoare estimări, acestea sunt 
de departe cele mai precise aliniamente astronomice megalitice 
antice dintre toate cele cunoscute în lume.” 


Meci câștigat? 

Ne îndoim. Așa cum susţin tacit și unii academicieni, multora 
nu le va plăcea posibilul sfârșit. Știința și religia sunt mult mai 
apropiate decât își imaginează majoritatea oamenilor. 

Un om care este considerat un egiptolog nonconformist - John 
Anthony West - a scris epilogul cărţii lui Brophy. El vorbește aici 
despre felul în care se poate aștepta Brophy să fie primit de 
către căpeteniile tribului: 


„Dintr-un anumit punct de vedere, munca lui Brophy pare 
radicală, revoluţionară. Cu toate acestea, dintr-un alt punct de 
vedere, ea poate fi privită doar ca cea mai recentă (într-adevăr 
și cea mai dramatică) contribuţie la reconsiderarea istoriei 
antice, care a așteptat mai mult de un secol - dincolo de 
opoziţia aspră, concertată a întregii comunităţi de arheologi, 
istorici, egiptologi, antropologi și toate celelalte discipline 
academice devotate studiului trecutului. 

Așadar, ce i se pregătește Hărţi originilor? Dat fiind faptul că 
până acum au fost aprobate doar idei mult mai puţin radicale, 
reacţia la afirmaţiile lui Brophy poate fi anticipată cu o oarecare 
certitudine. 

Există puţine lucruri în lume mai previzibile decât reacţia 
minţilor convenţionale în faţa ideilor neconvenţionale. Reacţia 
va fi întotdeauna o combinaţie de dispreţ, jignire, abuz și 
batjocură. Ca o consecinţă normală, nivelul de jignire exprimat 
este direct proporțional atât cu calitatea dovezilor justificative, 
cât și cu magnitudinea provocării stârnite de noua idee - cu cât 
sunt mai bune dovezile, cu cât este mai radicală ideea, cu atât 


va fi mai zgomotoasă reacţia.”?8 


Frumos spus, dle West. Și evenimentele ulterioare v-au dat 
dreptate. Atunci când ne-am întors de la Roma, am discutat din 
nou despre aparenta imposibilitate ca oamenii neolitici să fi 
conceput chiar ei minunatul sistem de măsuri și geometria pe 
care le-au folosit. Există vreo posibilitate ca știința pe care am 
descoperit-o și care a fost utilizată la construcţia piramidelor să 
fi venit totuși din Egipt? 

Nu puteam ști răspunsul - nu încă și probabil că nu-l vom afla 
niciodată. Dar acum ne simțeam mai încrezători ca niciodată 
pentru că găsisem câteva piese importante din puzzle. Dacă 
oameni ca Thomas Brophy sunt pregătiţi să publice și să fie 
condamnaţi, atunci cei ca noi au o mare șansă să capete o 
viziune mai clară asupra adevăratului trecut. 


Capitolul 11 
Celţii, druizii și francmasoneria 


Mitul celților 


Chiar dacă că eram extrem de ocupați cu diversele noastre 
călătorii prin Europa sau în afara ei și în ciuda muncii de birou 
astronomice pe care o întreprindeam, exista o parte a 
cercetărilor noastre pe care o neglijasem. Nu ne-am fi dat 
niciodată seama de importanţa niciunuia dintre henge-uri, dacă 
nu am fi ajuns întâmplător în anticul oraș britanic Bath și nu am 
fi aflat de acel arhitect extraordinar pe nume John Wood. 

Cea mai faimoasă clădire proiectată de Wood, Circul Regelui 
din Bath, cu circumferința sa de 366 de yarzi megalitici, ne-a 
determinat să ne îndreptăm atenţia mai întâi spre Stonehenge 
și apoi spre henge-urile uriașe aflate în diferite părți ale 
Britanniei. Desigur, era foarte posibil ca totul să fi fost doar o 
extraordinară coincidenţă. John Wood a copiat, pur și simplu 
dimensiunile monumentului de la Stonehenge atunci când a 
proiectat Circul Regelui și, făcând acest lucru, fără să aibă 
cunoștințe despre măsurile megalitice, ne-a furnizat indiciul de 
care noi aveam nevoie pentru a începe cercetările. Cu toate 
acestea, dacă John Wood ar fi fost doar un alt geniu al secolului 

al XVIII-lea, printre atâţia alţii care au existat în Britannia, 
probabil că nu am fi pornit pe acest drum. Având în vedere 
înclinațiile sale esoterice și fascinația lui pentru istoria antică, nu 
am putut să respingem complet posibilitatea ca John Wood să fi 
știut foarte bine că dimensiunile Circului Regelui sunt extrem de 
importante. Pentru a afla adevărul, trebuia să știm mai multe 
despre acest arhitect și despre orașul Bath. 

John Wood, omul care a proiectat și a construit unele dintre 
cele mai importante clădiri ale orașului Bath, s-a născut în 
Yorkshire în 1704, dar familia sa era originară din Bath, unde 
avea să se întoarcă și el în 1727 ca arhitect urbanist. 
Manifestase încă de la o vârstă fragedă interes pentru artă și 
arhitectură. A acumulat experienţă în cadrul unor proiecte în 
Londra. După ce a mai crescut și s-a maturizat, a început să 
cunoască persoane influente și a devenit obsedat de istoria 
britanică și mai ales de druidism. 

Arheologia și istoria erau oarecum neînţelese în Britannia 
secolului al XVIII-lea. Viziunea generală asupra trecutului antic al 
Britanniei era confuză și în mare parte total greșită. Scrierile 
romane vorbeau despre preoţii-războinici neînfricaţi ai poporului 
denumit celt, la care lulius Cezar făcea referire folosind în 
special termenul de „druizi”. Oamenii de știință ai secolului al 
XVIII-lea au ajuns la concluzia că orice religie sau cultură 
preistorică asociată cu Britannia trebuie să fi avut legătură cu 
aceste personaje ciudate și enigmatice descrise de invadatorii 
romani. 

Chiar și astăzi, cei mai mulţi oameni asociază structurile și 
monumentele megalitice din Insulele Britanice și Bretagne cu 
celții și preoțimea lor druidică. Druizii moderni ies în public în 
veștminte fanteziste pentru a celebra Beltane (ziua de 1 mai) 
sau alte sărbători păgâne, crezând că astfel vor ajunge să 
deţină înţelepciunea antică a strămoșilor lor. Din păcate, celții 
(cuvânt apărut în secolul al XVIII-lea, ca o adaptare a romanului 
Celtae) provin dintr-un trib central-european sau est-european 
care a apărut abia în Epoca de Fier - la mii de ani după ce 
fuseseră construite monumentele de la Thornborough sau 
Stonehenge. Aceste popoare austro-ungare au migrat spre vest 
și nord pentru a ajunge în Insulele Britanice cu puţin timp 
înainte de venirea romanilor. „Noua” lor limbă încă se mai 
vorbește în unele părţi ale Irlandei, Scoției, ării Galilor, 


Cornwallului și Bretagnei, chiar dacă s-a pierdut în ţinuturile în 
care s-au stabilit aceștia iniţial. Celţii cu siguranţă nu au fost 
arhitecţii niciuneia dintre structurile preistorice aflate în Insulele 
Britanice sau în vestul Franţei. 

Este posibil ca celții, după ce au ajuns în Britannia, să își fi dat 
seama de ideile antice și să le fi asimilat în propria memorie 
culturală sau mai există posibilitatea ca preoții druizi să fi fost 
adoptați de celți, împreună cu toate cunoștințele lor provenite 
de la popoare precum Grooved Ware sau Beaker Folk. Ultima 
ipoteză pare cu atât mai probabilă cu cât druizii nu au fost (din 
câte am aflat noi) cunoscuţi în zonele celtice din Europa 
Centrală. 

Termenul druid este o construcţie indo-europeană, care 
păstrează înţelesul literal al celor două părți: „stejar” și 
„Văzând”. S-a considerat că partea „stejar” face referire la 
calităţile stejarului - bătrân, puternic, consacrat, solid, în timp 
ce elementul „văzând” însemna înţelegere, cunoaștere, dar și 
„magie” în irlandeză sau „proroc” în galeză. Aceste popoare 
erau recunoscute pentru cunoștințele lor în domeniul magiei. 
Este interesant faptul că termenul „magie” a existat în toate 
culturile antice, din China până în Persia, unde a fost asociat 
chiar și cu magii - preoţii-astronomi de acum 5 000 de ani. Ca și 
druizii, magii persani se îmbrăcau în mantii albe și se credea 
despre ei că ar poseda mari puteri datorită cunoștințelor lor 
despre Soare, Lună și stele. 

O descoperire recentă a mai multor trupuri mumificate în 
Regiunea Autonomă Xinjiang Uigur din Bazinul Tarim, vestul 
Chinei, ar putea furniza un indiciu despre modul în care a ajuns 
conceptul de magie astronomică tocmai în această ţară 
îndepărtată. Datorită nisipurilor deșertice, pline de sare, în care 
au fost îngropate, aceste trupuri vechi de 4000 de ani sunt 
incredibil de bine păstrate, având pielea intactă, carne, păr și 
organe interne. Se crede că ai au fost cei care au condus 
această parte a Chinei, chiar dacă au trăsăturile unor vest- 
europeni. Ei au părut roșu și sunt deosebit de înalţi, până și 
femeile măsurând peste 1,83 înălţime. Acești oameni antici 
purtau cămăși, pantaloni, cizme, ciorapi și pălării cu vârf ascuţit, 
ca „de vrăjitoare”, toate foarte colorate. 

Elizabeth Barber, profesor de arheologie și lingvistică la 
Colegiul Occidental din Los Angeles, a spus: 


„Cealaltă femeie... purta o pălărie conică, incredibil de înaltă, 
exact ca acelea pe care le vedem de Halloween la vrăjitoarele 
care zboară pe cozile lor de mătură sau la vrăjitorii medievali 
din cărţi. Această asemănare, oricât de ciudată ar părea, s-ar 
putea să nu fie doar o coincidenţă. Vrăjitoarele și vrăjitorii din 
istoria noastră au adoptat modelul pălăriilor ascuţite și înalte din 
același loc din care am preluat și noi cuvintele magician și 
magie, și anume din Persia. Cuvântul persan Magus (înrudit cu 
englezescul putere, puternic) denumește un preot sau un 
înţelept, mai ales în religia zoroastriană. Magii se distingeau prin 
pălăriile lor înalte; ei aveau cunoștințe de astronomie și 
medicină, puteau controla vântul și clima cu ajutorul unor vrăji 
puternice și puteau lua legătura cu cei aflați în lumea 
spiritelor.”22 


Dr. Barber a sugerat originea acestor oameni antici, spunând: 


„Materialul folosit (pentru hainele acestor oameni) s-a dovedit 
a fi stofa cu țesătură în diagonală, iar decoraţiunile principale 
erau în formă de carouri, exact precum sunt confecţionate 
kilturile scoțiene... Mulţi istorici au presupus că ideea de stofă 
cadrilată era relativ nouă în Scoţia secolului al XVII-lea. 
Arheologia ne spune însă o altă poveste.” 


Dorim să o felicităm pe doamna profesor Barber pentru 
descoperirile sale nemaipomenite. Dar nu putem să nu ne 
întrebăm oare câţi arheologi specializaţi în perioada britanică 
neolitică au reușit să gândească în afara tiparelor și au luat 
avionul spre China ca să vadă aceste artefacte uimitoare pe viu? 
Nu prea mulţi, presupunem. 

Un alt expert, Victor Mair, profesor de limba chineză la 
Universitatea din Pennsylvania, a spus că vechiul cuvânt chinez 
pentru magician era mag, care la nivel fonetic are aceeași 
rădăcină ca „magi”. Mai mult decât atât, caracterul chinezesc 
pentru mag este o cruce cu capetele ușor îngroșate, exact la fel 
ca cea folosită de Ordinul medieval al Cavalerilor Templieri (un 
subiect asupra căruia vom reveni). 

Lumea aceasta misterioasă a vrăjitorilor a fost transpusă în 

poveștile moderne, precum filmele sau seria de cărţi Harry 
Potter, care conţine tot felul de reminiscenţe culturale ale unei 
științe demult apuse. Cozile de mătură pe care acești oameni 
călătoresc în lumina Lunii sunt adesea înfățișate ca niște nuiele 
magice demodate. Cu toate acestea, termenul „coadă de 
mătură” poate face referire și la un băț la fel de solid și lung ca 
acela folosit în cazul unei mături. Constructorii megalitici ai 
henge-urilor au folosit cu siguranţă astfel de bețe pentru a 
realiza marcaje și pentru a crea umbrele de care aveau nevoie 
pentru a calcula perioada zilei, direcţia sau perioada anului. 
Acestea au fost instrumentele principale pe care le-au folosit 
magii, dar și cele care au fost utilizate în Evul Mediu pentru a se 
stabili unde era estul atunci când se construia o biserică. 

Primele raze de soare făceau umbră unui astfel de băț. Locul 
în care răsărea soarele era considerat estul și umbra făcută de 
băț, pe direcţia est-vest, forma linia de-a lungul căreia era 
construit peretele dinspre nord al bisericii (piatra de fundaţie 
era plasată întotdeauna în partea de nord-est). Desigur, soarele 
nu răsare întotdeauna la est, uneori răsare la nord-est și uneori 
la sud-est, în funcţie de perioada anului. Chiar și astăzi, poţi afla 
numele unei vechi biserici britanice uitându-te la umbra unui 
băț și căutând ziua relevantă a sfântului. De exemplu, o biserică 
aliniată la unul dintre solstiţii ar fi fost o biserică a Sf. loan. 

Oamenii erau, cu siguranţă, extrem de simpli dacă îi venerau 
pe cei care aveau, de exemplu, abilitatea de a prezice o eclipsă. 
Acești preoţi-astronomi erau consideraţi vrăjitoare și vrăjitori 
care zburau pe beţele lor, la adăpostul întunericului, spre Lună 
și stelele mari. Mai mult, nu este greu să ne imaginăm că ei și- 
au folosit puterile pentru a obţine cooperarea maselor în diverse 
ocazii - un fel de „faceţi cum spun eu sau vă transform pe toţi în 
broaște la următoarea Lună plină”. 

Așadar, povestea constructorilor megalitici pare a fi mult mai 
complexă decât au impresia oamenii și o legătură directă între 
Thornborough și druizii din timpul Imperiului Roman este 
probabil doar o mică parte din tot acest tablou. Din păcate, 
contează doar ceea ce crede majoritatea, oricât de greșit ar fi. 

In orice caz, druizii din perioada romană a Britanniei au fost 
cu siguranţă oameni învăţaţi. Conform însemnărilor romane, cei 
care purtau denumirea de druizi erau preoţi peripateticieni. Cei 
aleși ca să devină druizi studiau în „școli” în jur de 20 de ani 


înainte să își poată practica meseria - oricare ar fi fost aceea. Ei 
erau cei care dădeau legile, iar deciziile lor trebuiau respectate 
de către toate triburile. Dacă răneai un druid erai condamnat la 
moarte, aceștia fiind consideraţi sacrosancţi. Atunci când au 
invadat Britannia, în anul 43 î.H., romanii știau că nu puteau să 
deţină controlul asupra localnicilor până când nu îi distrugeau 
pe druizi. Legiunile romane i-au urmărit pe nefericiţii druizi prin 
toată ţară până când aceștia s-au retras la baza lor principală de 
la Anglesey. Armata romană (compusă în mare parte din 
mercenari aduși din diferite locaţii, precum Iberia și ludeea) era 
atât de disperată încât a traversat Strâmtoarea Menai înotând 
contra curentului înșelător cu tot cu armuri și cai. 

Romanii au preluat controlul asupra fiecărui sit megalitic 
deţinut de druizi și au reînnoit ceea ce era deja o reţea rutieră 
extinsă, pentru a putea circula în carele lor. Mulţi oameni cred 
că romanii au fost cei care au introdus drumurile drepte în 
Britannia; nu a fost așa - ei nu au avut decât un buget mare, pe 
care l-au folosit pentru a îmbunătăţi drumurile. 

Cu siguranţă unii druizi au scăpat și preoțimea secretă care 
există și în prezent și-a mai făcut simțită prezenţa din când în 
când în istoria britanică, cel puţin până în secolul al XV-lea. S-a 
sugerat că înțelepciunea, credinţele și chiar stilul vestimentar al 
druizilor au fost păstrate în cadrul unei societăți monastice 
celtico-creștine foarte timpurii, cunoscută drept Culdee. 

Druizii erau atât de importanţi pentru istoricii secolului al 
XVIII-lea, încât aceștia au presupus că structurile de origine 
necunoscută, precum Stonehenge, din Wiltshire, fuseseră iniţial 
temple, iar druizii - despre care s-a aflat până la urmă că erau 
preoţi - fuseseră singurii oameni care ar fi putut să le conceapă 
și să le conducă. 


Orașul Bath 


John Wood a devenit foarte cunoscut exact în momentul în 
care epoca romantismului începea să apună în Europa de Vest. 
Aristocraţii care aveau pământ începeau să-și schimbe viziunea 
asupra proprietăţilor lor, pline de cele mai multe ori cu pustnici, 
păstorițe, construcţii stranii şi artă statuară elisiană. Întregul 
concept al idilei pastorale câștiga teren și druizii în mantii albe, 
cu bărbile lor lungi, insignele de onoare și medaliile de aur, se 


potriveau extrem de bine în acest peisaj. lulius Cezar îi 
descrisese pe druizi ca fiind cei mai învăţaţi oameni din aceste 
ţinuturi - cei care controlau știința, religia și legea. 

John Wood nu ar fi putut să nu fie influenţat de ceea ce se 
întâmpla în jurul lui, dar, spre deosebire de ceilalţi, el stabilea 
curente, nu le urma. Wood a scris despre Stonehenge și despre 
cercul de pietre Stanton Drew și a fost fascinat mai ales de 
istoria orașului Bath, a cărui origine a atribuit-o unui rege pe 
nume Bladud. Wood era familiarizat cu ceea ce este clar o 
legendă despre Bladud. Povestea vorbește despre un bărbat 
care a fost alungat de semenii săi, acum mult timp, deoarece 
suferea de o boală de piele îngrozitoare. Impreună cu niște 
porci, care aveau o afecțiune similară, Bladud a călătorit într-un 
loc îndepărtat, unde avea să fie într-o zi orașul Bath. În acel loc, 
porcii lui s-au îmbăiat și s-au vindecat. Bladud a făcut la fel, 
vindecându-se și el. Mai târziu a devenit rege al acelor ţinuturi și 
a fondat un mare oraș acolo unde se afla izvorul vindecător. 

Este aproape sigur că Bladud nu a existat niciodată, dar 
povestea era foarte răspândită la momentul respectiv și John 
Wood a considerat-o adevărată. În prima parte a carierei lui, 
Wood s-a învârtit într-un cerc de oameni foarte puternici, 
influenţi și distinși și am putea pune fascinația lui pentru 
druidism și francmasonerie pe seama asocierii sale cu unele 
dintre aceste persoane. 

John Wood a proiectat diferite clădiri atât în, cât și în jurul 
orașului Bath, iar munca lui a fost foarte preţuită. Pe lângă 
succesul de care a avut parte, Wood a fost obsedat de Bath și, 
deși a fost nevoit să-și modifice planurile destul de mult, Circul 
Regelui a fost considerată cea mai grandioasă operă a sa. Ideea 
iniţială a lui Wood fusese să creeze trei zone publice magnifice, 
în locaţii diferite, dar toate la fel de frumoase. Prima dintre 
acestea avea să fie „Forumul Regal”, a doua avea să fie un circ 
mare, destinat spectacolelor sportive, iar cea de-a treia clădire, 
la fel de impunătoare, era destinată celor care doreau să facă 
exerciţii medicinale și fizice și avea să fie numită „Sala Imperială 
de Gimnastică”. Nu se știe exact unde urmau să fie construite 
aceste structuri, chiar dacă la momentul potrivit aveam să 
descoperim un posibil indiciu. În realitate, singura clădire care a 
fost construită complet a fost Circul, care a devenit în final un 
cerc de case mai degrabă decât un forum pentru sport. 


Nu există nicio explicaţie mai bună pentru intenţiile lui Wood 
în ceea ce privește Bath decât cea exprimată de Paul Newman 
într-o carte despre acest oraș, publicată în 1986, la editura 
Pevensey.* Newman spunea despre Wood: 


„A proiectat un oraș în care casele nu sunt unităţi izolate, ci 
sunt unite prin terase elegante, semicercuri și pieţe, toate 
construite dintr-o minunată piatră cioplită pală care denotă 
ordine, frumuseţe și armonie... Anumite clădiri din Bath par 
aproape ciudat de frumoase; în niciun alt oraș englezesc nu se 
mai găsește o astfel de combinaţie rară între simplitatea 
designului și abundența decorului.” 


Wood era de părere că proporţiile arhitecturii clasice fuseseră 
inspirate de divinitate - și, fără îndoială, avea aceeași părere și 
despre Stonehenge sau alte cercuri de pietre. Savura din plin 
ordinea și simetria și, datorită fascinaţiei sale față de 
astronomie, credea cu siguranţă în mitul care spunea că fiecare 
dintre cele șapte dealuri ale orașului Bath reprezenta câte un 
corp ceresc. 

Este adevărat că Circul Regelui nu avea să fie edificiul pe care 
Wood îl concepuse inițial, dar cel puţin a avut dimensiunea și 
forma „potrivită” - un triunghi echilateral în interiorul unui cerc 
de proporţii divine. Ţinând seama de tot ceea ce am aflat 
despre Wood, despre interesele și obsesiile sale, părea și încă 
pare foarte puţin probabil ca dimensiunile celei mai importante 
capodopere ale sale să fi fost accidentale. Acest lucru este 
confirmat și de faptul că Piaţa Reginei, o creaţie timpurie de-a 
lui John Wood, aflată ușor la sud de Circul Regelui, are exact 
aceleași dimensiuni. (O diagonală trasată dintr-un colţ în altul al 
Pieței Reginei are exact 96,6 m, care este și diametrul Circului 
Regelui.) Cu alte cuvinte, Piaţa Reginei are și ea atribute 
megalitice. Piaţa Reginei nu poate fi o copie întâmplătoare a 
Stonehenge-ului deoarece ea este un pătrat, nu un cerc. Mai 
mult decât atât, ea a fost construită „înainte” de Circul Regelui. 

O altă dovadă a faptului că John Wood știa exact ce face a 
fost scoasă la lumină de curând. Prezentatorul de emisiuni TV și 
arhitectul britanic Dan Cruickshank nu a fost primul care a 
remarcat că, dacă ne uităm la o hartă a orașului Bath, vom 

descoperi că atunci când unim printr-o linie Circul Regelui de 
Piaţa Reginei vom obţine imaginea unei „chei” uriașe. Mai mulţi 
comentatori, inclusiv Cruickshank, au sugerat că geometria și 
măsurile acestor două structuri și drumul care le unește oferă 
„cheia” către mintea esoterică a lui John Wood, în ceea ce 
privește planurile sale pentru orașul Bath. 

Este greu de spus ce legătură exista între John Wood și 
druidismul modern. Din punct de vedere istoric, druidismul 
modern a apărut în 1717. Există posibilitatea ca druizii să se fi 
întâlnit neoficial o perioadă, dar au luat naștere oficial în ziua 
echinocţiului de toamnă (23 septembrie) a anului 1717. Această 
întâlnire a avut loc în taverna Apple Tree din Covent Garden, 
Londra, și au participat mulţi dintre cei care înfiinţaseră prima 
Mare Lojă Francmasonică la Goose și Gridiron, în curtea bisericii 
Sf. Paul din Londra cu trei luni mai devreme, în ziua solstițiului 
de vară - sărbătoarea Sf. loan Botezătorul. 

Aceiași oameni au format două societăţi secrete, dar extrem 
de influente, care susţin deopotrivă că sunt deţinătoarele 
cunoașterii antice. In plus, au ales momente-cheie din punct de 
vedere astronomic pentru a-și face apariția. 

In ceea ce privește membrii francmasoneriei, credem cu tărie 
că ei deţin asemenea cunoștințe, deoarece Chris a petrecut 
peste 30 de ani reconstituind modul în care au fost transmise 
aceste secrete. 

Atunci când druizii și-au început oficial existenţa, fapt ce a 
devenit posibil (ca și în cazul francmasoneriei) datorită unei 
îmblânziri a legilor religioase draconice din Anglia și Ţara Galilor, 
John Wood avea numai 13 ani. Se pare că a ajuns la druidism 
datorită propriului interes pentru structurile megalitice, precum 
Stonehenge. Cu siguranţă îl cunoștea pe William Stukely, primul 
arheolog important al Britanniei. Acesta a fost membru fondator 
al Societăţii de Antichităţi, francmason și Marele Maestru al 
Ordinului Antic al Druizilor, o funcţie pe care a deținut-o timp de 
46 de ani, încă din 1722. De-a lungul vieţii sale, pastorul Stukely 
a popularizat ordinea istorică semimitică. El nu a avut prea mult 
timp pentru John Wood sau mai bine spus, pentru concluziile lui 
cu privire la Stonehenge. Chiar dacă Stukely este considerat 
„părintele” arheologiei, John Wood a cartografiat mai bine și mai 
exact Stonehenge-ul decât acesta sau oricare alt istoric din acea 
perioadă. 


Nu există dovezi care să ateste că John Wood a fost druid 
practicant sau francmason, dar atunci când ne uităm la clădirile 
lui și la așezarea lor, ne dăm seama că există o probabilitate 
copleșitoare ca acesta să fi fost puternic influenţat de ei și, ceea 
ce este și mai probabil, să fi fost adeptul ambelor culte. 

Pe casele din jurul Circului Regelui din Bath există frize care 
înfățișează diferite imagini. Acestea formează o colecție ciudată, 
iar multe dintre ele au o origine puternic masonică și ar fi 
recunoscute de orice mason modern. Printre aceste gravuri se 
regăsesc imaginile unor compasuri și pătrate, secere și căpiţe 
de porumb, plante de acacia, stele cu 5 colţuri, triunghiuri 
echilaterale, piramide, stupi și o mulţime de alte simboluri 
francmasonice. 

Oare chiar a lăsat John Wood o „cheie” în clădirile din Bath pe 
care le proiectase cu atâta atenţie și, dacă este așa, ce lacăt 
deschidea aceasta? Să fi știut Wood despre yardul megalitic și 
despre geometria megalitică sau folosirea lor fusese, pur și 
simplu, rezultatul studierii siturilor precum Stonehenge? 

Ne-am amintit de o carte pe care am scris-o împreună mai de 
mult. Aceasta este So/omon's Power Brokers și a fost publicată 
în 2007. So/lomon's Power Brokers vorbește despre secretele 
francmasoneriei și despre transmiterea misterioasă, dar 
continuă, a cunoașterii antice. Această cunoaștere, care pare să 
fi fost absorbită de și transmisă prin francmasonerie, include 
aspecte ale geometriei megalitice și își îndrumă adepţii spre 
filosofia antică și spre ritualuri bazate pe renaștere, care pretind 
a avea o origine arhaică. 

l-am numit pe cei care deţin și transmit aceste informaţii 
„Familia Stelelor”, deoarece cunoștințele lor includ foarte multă 
astronomie și o înţelegere profundă a rolului planetei Venus și a 
relației acesteia cu Soarele. Există momente în istorie când a 
fost clar că Familia Stelelor reprezenta o linie ereditară, dar și 
alte perioade în care cunoașterea a fost transmisă prin 
intermediul  frăţiilor și al instituţiilor. Francmasoneria și 
druidismul au fost, fără îndoială, două dintre acestea. 

Cu toate acestea, noi nu sugerăm că fiecare francmason sau 
druid, fie el din antichitate, fie modern, a deţinut toate 
cunoștințele Familiei Stelelor. Din contră, se pare că aceste 
informaţii au fost cunoscute de foarte puţini oameni și este 
posibil ca francmasoneria, druidismul modern și alte culte 


asemănătoare, împreună cu societăţile mai vechi, precum 
ordinul monastic cistercian și Cavalerii Templieri, să fi oferit, pur 
și simplu, un model de conduită prin care acest material mai 
profund și mai esoteric să poată fi transmis puţinilor aleși. 

Cercetările noastre legate de Familia Stelelor se întind dincolo 
de aria de acoperire a acestei cărţi și am fi putut desconsidera 
importanţa orașului Bath sau cel puţin am fi putut să nu vorbim 
acum despre acest subiect, dacă nu am fi descoperit ceva 
uimitor. Am depistat aproape din întâmplare un alt cerc în Bath, 
nu foarte departe, în partea dreaptă a Circului Regelui. Atunci 
când am măsurat atent distanţa, ne-am dat seama că era ceva 
megalitic în acele cifre. 

Primul cerc este, desigur, Circul Regelui și cel de-al doilea, 
înspre est, este parcul Henrietta. Acest parc este denumit după 
Henrietta Laura Pulteney, prima contesă a Bath-ului și 
moștenitoarea unei averi imense, din care mare parte a fost 
cheltuită în și în jurul acestui oraș. Henrietta s-a născut în 1766, 
iar arhitectul John Wood murise deja de 12 ani. Ela murit la 
vârsta de 50 de ani, chiar înainte să fie finalizat Circul Regelui, 
dar în timpul vieţii fusese un apropiat al familiei Pulteney, una 
dintre cele mai bogate familii din Europa acelor vremuri. 

Nu se știe exact ce s-a intenţionat a fi Parcul Henrietta iniţial. 
Cercul său poate fi văzut pe o hartă veche a centrului orașului 
Bath, ce datează din perioada în care Circul Regelui fie era încă 
în construcție, fie tocmai fusese finalizat. Tot ce se poate vedea 
pe această hartă este un cerc perfect în mijlocul a ceea ce era 
la momentul respectiv pământ nevalorificat. Parcul Henrietta a 
fost deschis publicului mult mai târziu, în 1897, iar valorificarea 
pământului în această parte a orașului Bath fusese încetinită 
foarte mult, mai ales din cauza Războiului American de 
Independenţă. Multe dintre proprietăţile familiei Pulteney se 
aflau în America de Nord și India de Vest. Neliniștea, cauzată de 
conflictele dintre Britannia și coloniile ei americane, a avut o 
influență nefastă asupra averii acestei familii și se poate 
observa că, din acest motiv, dar și din altele, pământul aflat la 
est de Circul Regelui nu a fost complet valorificat decât mult 
după începutul secolului al XIX-lea. 

Ceea ce ne-a determinat să ne îndreptăm atenţia asupra 
cercului care a devenit în cele din urmă Parcul Henrietta a fost 
faptul că distanţa de la centrul parcului la centrul Circului 


Regelui este de exact 2 secunde megalitice sau, mai exact, 732 
yarzi megalitici (607,3 m). Aceasta era o coincidenţă bizară. 

Nu am putut să nu ne întrebăm dacă a fost conceput și un al 
treilea cerc sau chiar construit și distrus după, astfel încât să fie 
realizată o copie perfectă a monumentelor de la Thornborough, 
care ilustrează Centura lui Orion. Această investigaţie va fi 
făcută mai în amănunt după ce vom finaliza cartea. 


Francmasoneria antică 


Această informaţie a fost extrem de importantă în cercetarea 
noastră, în special datorită faptului că aceste cercuri au fost cele 
care ne-au adus la henge-uri. Timp de ani de zile am dat peste 
„indicii” că unele aspecte ale cunoașterii cu privire la sistemul 
megalitic supravieţuiseră și că altele dintre ele fuseseră 
încapsulate în cea mai  exclusivistă dintre societăți, 
francmasoneria. Acestea nu erau dovezi care puteau confirma 
sau infirma legătura francmasoneriei cu aceste valori megalitice 
- dar cu siguranţă ne-au făcut mai suspicioși. Insă, nu am avut 
mult de așteptat până am găsit dovezi extraordinare că o astfel 
de cunoaștere a fost folosită de francmasoni la acea vreme și 
după. 

Conform unor francmasoni moderni, frăția nu este altceva 
decât o invenţie a secolului al XVIII-lea - un amalgam de fapte 
istorice și fantezii, create intenţionat pentru a stimula 
camaraderia și pentru a-i determina pe membrii săi să fie buni 
cetăţeni. Până și acei francmasoni seniori care încurajează 
această idee, mai ales ofițerii plătiţi ai Marii Loji Unite din 
Anglia, știu că nu este adevărată. 

Chris a scris prima lui carte în 1996, după 20 de ani de 
cercetări individuale asupra originilor ritualurilor folosite de 
francmasonerie. Se așteptase să descopere că evoluaseră din 
ritualuri folosite de zidarii medievali (așa cum sugerează istoria), 
dar a aflat că nu era deloc așa. De fapt, a descoperit că multe 
dintre ritualurile vechi ale ordinului vorbesc despre transmiterea 
anumitor cunoștințe din trecutul îndepărtat. 

Celor care solicită să devină francmasoni și sunt acceptaţi li 
se cere să treacă prin trei probe, numite „grade”, care sunt 
structurate astronomic. În templul masonic, Maestrul este 
așezat la est, marcând răsăritul soarelui la echinocţiu, Custodele 


Senior la sud pentru a marca Soarele la meridianul său și 
Custodele Junior la vest, reprezentând apusul Soarelui. Maestrul 
stă între doi piloni, Boaz și lachin, aflaţi în afara Templului 
Regelui Solomon - aceștia reprezintă extremele Soarelui la 
orizont și la solstiţii. 

lachin (care înseamnă temelie) se află în nord-est, marcând 
solstițiul de vară, și Boaz (care înseamnă forţă) se află în sud-est 
și marchează solstițiul de iarnă. La ritualul de trecere a primului 
grad, candidatul stă pe linia umbrei făcută de lachin și, la gradul 
doi, în umbra lui Boaz. In final, după ce este trecut și cel de-al 
treilea grad, candidatul este făcut Maestru Mason într-o cameră 
complet întunecată, după ce a fost în prealabil „ucis” simbolic și 
înviat în lumina lui Venus care răsare la echinocţiu. 

Această amplasare poate fi observată și în siturile megalitice, 
precum Newgrange, din Irlanda, unde Venus luminează centrul 
structurii o dată la fiecare opt ani - iar acest lucru se întâmplă 
chiar înainte de zorii solstițiului de iarnă. 

„Moartea” candidatului este de fapt reconstituirea presupusei 
asasinări a lui Hiram Abif, arhitectul Templului Regelui Solomon; 
acest eveniment, dacă s-a întâmplat cu adevărat, a avut loc în 
jurul anului 980 î.H. Hiram Abif fusese trimis de către regele 
fenician al Tirului, Hiram, în schimbul unei sume imense, 
deoarece arhitectul aducea cu el mari secrete de care Solomon 
avea nevoie disperată. Se spune că arhitectul a fost omorât de 
muncitorii care au încercat fără succes să afle acele mari 
secrete. 

Odată devenit Maestru Mason (cel mai înalt grad al 
„francmasoneriei” moderne), individul este liber să se alăture 
altor frăţii, cum ar fi aceea a Ritului Scoţian Antic și Acceptat. 
Ritul Scoţian are o importanţă deosebită pentru că cele 33 de 
grade ale sale spuneau iniţial povestea (din păcate multe lucruri 
au fost alterate) progresului unei cunoașteri antice de dinainte 
de Potopul lui Noe, din vremurile Vechiului Testament până în 
Evul Mediu și dincolo de el. În Statele Unite, oricine poate 
ajunge la cel de-al 32-lea grad (fără a participa la majoritatea 
gradelor intermediare), dar cel de-al 33-lea grad este rezervat 
pentru doar aproximativ 1 din masonii eligibili. 

Cel care pornește pe drumul francmasoneriei și se așteaptă 
să înţeleagă ce ar putea însemna cu adevărat talmeș-balmeșul 
de gesturi, simboluri, pasaje ciudate este în final dezamăgit. În 


realitate, pentru francmasoni nu contează atât de mult 
ceremonia în sine (deși cei mai mulţi ar recunoaște că 
înglobează câteva elemente foarte frumoase și prozaice), ci mai 
degrabă elementele sale frăţești și caritabile. 

Această serie aparent fără sens de lecturi, ceremonii și 
acordare de diferite grade, dincolo de cele trei recunoscute ale 
„Ucenicului”, „Fratelui Mason” și „Maestrului Mason”, a 
reprezentat pentru Chris un puzzle foarte dificil, atunci când a 
pornit pe acest drum, cu mulţi ani în urmă. Chris a încercat să 
descopere ce însemna de fapt francmasoneria. 

Rezultatele cercetărilor lui sunt detaliate în bestsellerul The 
Hiram Key”! scris de fratele său mason Robert Lomas. Departe 
de a fi o absurditate, Chris a descoperit că francmasoneria are o 
integritate istorică autentică și că elementele sale există într- 
adevăr din trecutul îndepărtat. S-a dovedit că în loc să fie 
ajutată de oficializarea care a avut loc în Anglia secolului al 
XVIII-lea, francmasoneria a fost de fapt sărăcită și diminuată. 
Înainte de înfiinţarea Marii Loji la Londra, francmasoneria fusese 
o societate scoțiană, iar Chris a descoperit „esenţa” ordinului în 
ritualurile și ceremoniilor de dinainte de secolul al XVIII-lea. 

Conform cărţii The Hiram Key, adevăratele secrete ale 
francmasoneriei trebuiau descoperite în cadrul ei sau, poate mai 
probabil, dedesubtul ei, într-o încăpere mică și stranie din Scoţia 
secolului al XV-lea, cunoscută sub denumirea de Capela 
Rosslyn. Cercetările noastre din trecut, realizate atât în comun, 
cât și individual, au arătat cât de importantă este de fapt Capela 
Rosslyn pentru francmasonerie. Aceasta nu este altceva decât o 
încercare de a recrea Templul Regelui Solomon pe teren britanic 
- chiar dacă a fost, de fapt, construită după proiectul Templului 
Regelui lrod. Deși se vrea a fi o capelă creștină și doar o mică 
parte din ceva mult mai mare, câţiva experţi au certificat faptul 
că nu este nimic de genul acesta. Este complet izolată - partea 
sa vestică nefinalizată pare că ar fi fost doar o bucată dintr-o 
biserică mult mai mare - dar acest lucru nu este decât un fals, o 
modalitate de a induce în eroare o Biserică Catolică geloasă în 
legătură cu adevărata obârșie a clădirii. 

Se vehiculează ideea că adevăratele secrete ale 
francmasoneriei pot fi găsite dedesubtul capelei, unde au fost 
îngropate de William Sinclair, în jurul anului 1440. Sinclair este 

aristocratul scoţian influent care a creat această capodoperă din 
piatră gravată. The Hiram Key prezintă chiar și un plan de 
ansamblu detaliat și mesaje sau indicii arhitecturale care fac 
trimitere la secretele francmasoneriei, despre care se crede că 
sunt atent ascunse cu mult sub structură. Până în prezent, cei 
care au fost responsabili de așa-numita capelă au considerat de 
cuviință să nu deranjeze posibila sa comoară, dar Rosslyn 
rămâne un loc care atrage sute de mii de vizitatori în fiecare an. 
Este un real sanctuar pentru francmasoni, care vin din toată 
lumea pentru a-l vedea. 

Până și Dan Brown, în romanul său Codul lui Da Vinci, a găsit 
de cuviinţă să folosească descoperirile lui Chris despre Rosslyn 
și să le țeasă într-o ficţiune care este în întregime depășită de 
adevărata istorie, atunci când vine vorba de intrigă și mister. 

Continuând cercetările începute de Chris, Alan și-a unit forţele 
cu John Ritchie, istoric și cercetător, care a crescut în satul unde 
se află capela. Ei au efectuat măsurători atente ale clădirii și li s- 
a permis accesul chiar și pe acoperiș sau în galeria de deasupra 
părții din spatele marelui altar. Detaliile le puteţi citi în cartea 
Rosslyn Revealed.” Experienţa lui Alan în astronomie istorică a 
fost de mare ajutor, deoarece așa a fost posibilă revelarea 
importanţei majore a Capelei Rosslyn într-un sens astronomic. 
Tot atunci, am descoperit și cât de mult efort a fost depus 
pentru a se stabili dimensiunile sale și poziția sa geografică. 

Templul Rosslyn, așa cum se cade să fie numit, este deosebit 
de important din punct de vedere al latitudinii sale, la fel cum 
era și Templul lui Solomon. Ambele au fost construite dintr-un 
anumit tip de piatră - aparţinând aceluiași strat - și ambele au 
permis vizualizarea unui eveniment rar, cunoscut sub 
denumirea de „Shekinah”, care este întâlnirea de dinaintea 
zorilor pe cer a planetelor Mercur și Venus, chiar în faţa 
Soarelui. Mai multe detalii legate de Shekinah și semnificaţia sa 
istorică pot fi găsite în So/omon's Power Brokers.” Dar ceea ce a 
dus la publicarea cărţii Rosslyn Revealed a fost faptul că acest 
templu a fost construit folosind astronomia cu ochiul liber și că 
poate fi descris mai bine ca un „observator” decât ca o biserică. 

Așa cum Solomon a așezat atent piatra de fundaţie a 
templului său la 1440 de ani (un ciclu Shekinah complet) după 


32 Rosslyn Revealed: Butler A. Ritchie J., O Books, 2006. 
33 Solomon's Power Brokers: Knight C. Butler A., Watkins, 2007. 


ce s-a terminat potopul, Rosslyn a fost început tot la 1440 de 
ani după presupusa moarte a lui lisus. 

Cu siguranță nu mai poate exista nicio îndoială că 
francmasoneria îi datorează foarte multe Capelei Rosslyn. S-a 
sugerat chiar și faptul că aici ar fi luat naștere francmasoneria. 
Secretele, atât cele de sub Capela Rosslyn, dar și cele din 
arhitectura și gravurile sale somptuoase, trebuiau să fie 
protejate în egală măsură de Biserică și de stat în zilele extrem 
de periculoase ale secolului al XV-lea. Una dintre modalităţile de 
a atinge un astfel de nivel de discreţie ar fi fost să înscrie toți 
masonii implicaţi în proiect într-o frăţie secretă - o extensie a 
francmasoneriei deja puternice, care exista din vremea 
Cavalerilor Templieri. Din moment ce Capela Rosslyn a fost o 
copie atent creată a Templului din lerusalim, pare adecvat să 
afirmăm că ea se află în inima francmasoneriei. 

Francmasoneria s-a anglicizat după ce James al Vl-lea a 
devenit și James | al Angliei. Multe dintre ceremoniile sale au 
fost alterate în timpul conflictelor interne dintre grupurile 
denumite „Anticii” și „Modernii” și unele dintre legendele sale 
originare au fost schimbate sau înlocuite pentru a induce o 
obârșie mai englezească. După estimările noastre, 
francmasoneria și-a pierdut esența în momentul în care a 
devenit o societate esențialmente englezească, chiar la 
începutul secolului al XVIII-lea. Prin urmare, pare natural să 
presupunem că orice moştenire cu adevărat antică, cum este 
cunoaşterea măsurilor megalitice şi a fantasticului sistem vechi 
din care făceau parte, fusese pierdută de francmasonerie. In 
timpul multelor discursuri pe care le-am ținut amândoi 
francmasonilor din întreaga lume nu am văzut vreodată nici cea 
mai mică „scânteie” sau recunoștință în ochii audienței noastre, 
atunci când termeni precum yardul megalitic au fost menționați 
- nici măcar printre cei mai elevați dintre masoni. 

Cu toate acestea, francmasoneria se descrie pe sine ca fiind 
cel puțin la fel de antică precum cea mai timpurie structură 
megalitică. Reacția standard este ca aceste ritualuri vechi să fie 
considerate o invenție romantică. Avem motive întemeiate să 
credem că aceste afirmații au substanță. 

Când cineva petrece ani de zile adunând și analizând cele mai 
vechi ritualuri ale Ritului Scoțian - găsite prin unele dintre cele 
mai timpurii loji înregistrate ale Scoției - iese la iveală un tablou 


extrem de înspăimântător. Chiar la rădăcina francmasoneriei se 
află ideea că, înainte de potopul biblic, a existat o civilizaţie 
avansată care era expertă în științe - de la matematică până la 
astronomie. Când povestea este pusă cap la cap, aflăm cum 
cunoașterea acestei științe precursoare a fost notată pe un 
postament cunoscut ca „Delta lui Enoh”. Acest postament este 
descris într-un ritual masonic ce nu a mai fost folosit de peste 
200 de ani. 

Se spune că el are formă triunghiulară și că este piesa 
centrală a unui templu proiectat de Enoh, pe vremea în care 
erau construite Newgrange și alte situri megalitice importante în 
Insulele Britanice. In timp ce templul lui Enoh se afla în ţinutul 
care avea să devină cunoscut sub denumirea de Canaan și, mai 
târziu, Israel, Cartea lui Enoh descrie, prin observaţie 
astronomică, modul în care a călătorit acesta spre latitudinea 
Newgrange și apoi l-a întâlnit pe Dumnezeu.** 

Cartea lui Enoh este unul dintre cele mai vechi scrieri 
cunoscute de omenire. A fost pierdută în secolul | d.H. Și a fost 
redescoperită de un francmason, în Etiopia, în secolul al XVIII- 
lea - la mult timp după ce intrase în uz gradul masonic. 

Ritualul descrie cum Enoh și-a luat secretele și s-a oprit într- 
un final în ţinutul Canaanului unde a făcut excavații în pământ, 
creând nouă apartamente, unul deasupra celuilalt, fiecare 
având acoperișul arcuit - iar cel de jos a fost scobit în rocă tare. 
In coroana fiecărei arcade a lăsat o apertură închisă cu o piatră 
pătrată și deasupra acestor apartamente a construit un mic 
templu. Toate acestea s-au întâmplat înainte de potopul biblic și 
au fost concepute să reziste la presiunea apelor dezlănţuite și 
să protejeze secretele antice de dedesubt. Ritualul spune: 


„Nimeni nu știa despre locul în care se afla preţioasa 
comoară: și că ar putea rămâne nedescoperită, și că ar putea 
supravieţui potopului, despre care Enoh știa că va transforma 
lumea într-o vastă mare de nămol. De aceea a acoperit apertura 
și piatra care o închidea și marele inel de fier folosit pentru 
ridicarea pietrei cu pavajul de granit al templului său primitiv.” > 


Conform legendei masonice, Potopul a venit și a făcut prăpăd, 


34 The Book of Hiram: Knight C. Lomas R., Century, 2003. 
35 The Book of Hiram: Knight C. Lomas R., Century, 2003. 


dar Delta lui Enoh s-a păstrat în siguranţă dedesubtul ruinelor 
templului său timp de mii de ani. 

Ritualul se mută, în cele din urmă, în vremea regelui 
Solomon, acum aproximativ 3 000 de ani. După ce David (tatăl 
lui Solomon) a cucerit lerusalimul, a decis să construiască un 
templu, dar această însărcinare a fost într-un final preluată de 
fiul său, Solomon. Noul rege le-a ordonat muncitorilor săi să 
elibereze terenul de deasupra orașului și aceștia au auzit un 
sunet gol atunci când au lovit o rocă. Când s-au uitat mai atent, 
au descoperit o cameră subterană. Căutările duc, în cele din 
urmă, la recuperarea secretelor pierdute ale lui Enoh. 

Templul lui Solomon a fost construit deasupra sitului 
arhiantic. 

Pe măsură ce povestea spusă de ritualuri avansează, aflăm că 
templul a fost distrus de babilonieni și reconstruit, distrus iar de 
romani în 70 î.H. Şi părăsit timp de 1000 de ani. Apoi, povestea 
ne spune cum Cavalerii Templieri, în calitate de descendenţi ai 
preoţimii din lerusalim, au ajuns aici în 1118, după prima 
Cruciadă, și au făcut săpături în căutarea secretelor pierdute. 
Le-au găsit în 1128 și au devenit instant cel mai bogat și mai 
influent ordin religios care a existat vreodată. 

Templierii au redescoperit secretele antice și au început să 
facă imediat schimbări imense în societate. Din punct de vedere 
social, arhitectural, politic, comercial și spiritual - acești oameni 
au modificat radical lumea. Pentru a înțelege complexitatea 
însărcinării lor și amploarea succesului lor, vezi cartea noastră - 
Solomon's Power Brokers. 

Ceea ce vrem să subliniem este faptul că francmasoneria a 
pretins dintotdeauna că este protectoarea unei cunoașteri 
științifice antice - și fiecare aspect al ritualurilor lor se bazează 
pe astronomie observaţională. Să fie oare așa? 

Întrebarea care apare acum este - s-a aflat John Wood în 
posesia cunoașterii antice atunci când a conceput orașul 
modern Bath? Părea ciudat să ne imaginăm asta, dar, dacă cele 
mai vechi ritualuri ale francmasoneriei nu au fost o totală 
invenţie, există posibilitatea ca cineva să fi înţeles secretele 
antice ale științei. 

Aveam la dispoziţie mai puţin de un an ca să așteptăm un 
noroc picat din cer care va transforma posibilitatea intenţiilor 
megalitice ale lui Wood din improbabilă în extrem de probabilă. 


Aveam să descoperim absolut întâmplător că un alt oraș, cu 
mult mai măreț, a fost conceput folosindu-se o formă pură a 
gândirii megalitice. 


Capitolul 12 
Noul lerusalim 


Un henge modern 


O echipă de televiziune din L.A. Călătorise la Londra pentru a 
face un documentar în două părţi pentru History Channel despre 
părinţii fondatori ai Statelor Unite, iar Chris fusese de acord să 
dea un interviu cu privire la legăturile masonice cu acest grup 
august. Cu o seară înainte, Chris consultase unele dintre cărţile 
sale anterioare pentru a-și aminti câteva detalii - și i-a fugit 
gândul la o vizită plăcută pe care a făcut-o în Washington în 
urmă cu câţiva ani, atunci când stătuse la un mic hotel din 
Georgetown. 

Georgetown este o așezare istorică, devenită oraș în 1751, 
dar care acum face parte din orașul Washington D.C. El încă 
degajă o atmosferă de lume-veche și, fiind situat pe un teren 
mai înalt, în partea de nord-vest a orașului, oferă o priveliște 
splendidă a Monumentului Washington și dincolo de acesta. 
Chris a mers pe jos de la hotelul său până la râul Potomac 
pentru a se uita la Rosslyn - un nume care prezenta un mare 
interes pentru el. Când s-a întors în cameră, a deschis Google 
Earth ca să vadă dacă poate localiza hotelul și pentru a stabili 
ruta pe care mersese în acea zi. 

Când era pe punctul de a închide programul, ceva i-a atras 
atenția și a mutat acel obiect în centrul ecranului. Acesta era un 
cerc foarte mare care semăna extrem de bine cu un henge. 
Desigur, aici, în Lumea Nouă, nu putea exista un astfel de 
monument, dar dacă ar fi fost în Anglia, Chris ar fi fost surprins 
să nu fie vorba despre un henge. Era chiar ridicol, dar a folosit 
totuși opțiunea de măsurare din cadrul programului și a 
transformat diametrul cercului din metri în yarzi megalitici doar 
ca să vadă ce se întâmplă. A rămas șocat atunci când și-a dat 
seama că era extrem de aproape de a avea un diametru de 2 
grade megalitice. 

O cercetare mai amănunţită a demonstrat că era într-adevăr 


vorba despre un henge, în cadrul circumferinței căruia era 
situată casa vicepreședintelui Statelor Unite ale Americii. Cu 
toate acestea, era un henge foarte recent. Cunoscut ca „Cercul 
Observatorului”, el a fost construit de marina militară în 1893 și, 
conform website-ului oficial al Casei Albe, a fost creat astfel 
încât oamenii de știință să poată „observa soarele, luna, 
planetele și anumite stele, să măsoare cu exactitate timpul și să 
stabilească datele astronomice necesare pentru o navigare 
precisă.”36 

Ar putea oare să existe o definiţie mai bună de atât? 

Nimic nu s-a schimbat, de fapt, nici după 5500 de ani. În loc 
de pendule manuale, astronomii Marinei americane folosesc 
orologii cu pendul - care sunt exact același lucru, numai că au în 
plus atașat un mecanism de balansare care nu presupune efort 
din partea utilizatorului și un cadran pe care se poate citi 
trecerea timpului, astfel încât utilizatorii să nu mai fie nevoiţi să 
numere bătăile ei înșiși. Dar procesul în sine este identic, 
necesitând abilități identice și oferind beneficii identice 
utilizatorilor. 

Această descoperire ne-a uimit mai mult decât orice altceva. 
Având în vedere că un henge relativ modern este folosit în mod 
curent pentru măsurarea timpului, adunarea datelor 
astronomice și înlesnirea navigației, de ce nu poate fi acceptată 
asemănarea dintre acesta și monumentele neolitice? A fost 
unanim acceptat faptul că acești oameni antici erau pescari, așa 
că ar fi avut cu siguranţă nevoie de astfel de informaţii. Dacă 
cercetătorii din mediul academic ar descoperi o ceașcă de cafea 
și o farfurioară din Epoca de Piatră, oare ar face legătura cu 
băuturile calde sau ar presupune că este vorba de un fel de 
talisman religios pentru colectarea spiritelor celor morţi? 

Cercul Observatorului din Washington D.C. Este o veritabilă 
dovadă pentru a susţine o teorie arheologică. Fiinţele umane nu 
s-au schimbat fiziologic sau intelectual timp de peste 100.000 
de ani. Curiozitatea lor, nevoia lor de cunoaștere sunt cu 
siguranţă la fel, așa că nici tehnicile folosite pentru atingerea 
rezultatelor dorite nu se vor schimba, cel puţin în esenţă. 

Următorul pas a fost să încercăm să stabilim dacă 
Observatorul Maritim avea o dimensiune megalitică din pură 
coincidenţă sau fusese o construcţie intenţionată. 


36 http://mww.whitehouse.gov/about/vpresidence/ 


Am început prin a ne uita la puncte de reper cheie, cum ar fi 
Casa Albă, Clădirea Capitoliului, Monumentul Washington şi 
Monumentele Comemorative ale lui Jefferson și Lincoln. Imediat 
am descoperit o reţea aferentă planului stradal - cartată tot în 
secunde megalitice de arc. 

Am rămas complet uluiți. 


Secretul elipsei 


Ceea ce descoperisem era extraordinar - era oare posibil ca 
Washingtonul să fi fost proiectat folosind proporţii megalitice? 

Trebuia să fim precauţi în tragerea concluziilor pentru că 366 
de yarzi megalitici se apropie foarte mult ca dimensiune de 
1000 de picioare (996,25 picioare), care provin din piciorul 
minoan antic folosit acum 4000 de ani. Cercul Observatorului ar 
putea avea un diametru megalitic intenţionat proiectat, dar 
construirea absolut precisă a Cercului este dificilă și s-ar putea 
ca cei care l-au proiectat să fi vrut ca acesta să aibă un 
diametru de 2000 de picioare. Până la urmă, piciorul englezesc 
era utilizat frecvent în Statele Unite atunci când a fost finalizat 
Cercul Observatorului, așa cum este și acum. Acesta părea cel 
mai probabil răspuns, deși se știe că exista tendinţa ca toate 
măsurătorile britanice la scară largă din Statele Unite să fie 
măsurate în yarzi, mire, prăjini sau furlongi mai mult decât în 
picioare. In yarzi Cercul are aproximativ 666,6 unităţi, iar în mire 
121,21 unităţi. 

Din câte am aflat, nimeni în istorie nu a folosit 1000 de 
picioare ca unitate de măsură importantă, dar, chiar și așa, știm 
că britanicii neolitici și minoanii de mai târziu au folosit secunda 
de arc, adică 366 de yarzi megalitici sau 1000 de picioare 
minoane. Aceasta era desigur subdiviziunea 1/360 a unei 
secunde megalitice de arc din circumferința polară a 
Pământului. 

Trebuia să fim extrem de circumspecţi în legătură cu ce 
începeam să descoperim, deoarece coincidenţele începeau să 
se adune. 

Cărţile noastre au devenit foarte căutate și primim foarte 
multe scrisori de la oameni care au idei pe care doresc să ni le 
împărtășească. Acesta este un lucru extraordinar - până și noi 
ne-am cunoscut așa - Alan l-a contactat pe Chris după ce a 


apărut The Hiram Key. Mai mulţi oameni care au luat legătura 
cu noi de-a lungul anilor au avut idei destul de interesante, în 
timp ce alţii par să fie fanteziști până la extrem. Există o 
categorie de oameni pe care noi îi numim „cei care unesc 
punctele”. Aceștia sunt cei care iau o hartă și trasează linii între 
anumite puncte prestabilite pentru a obţine simboluri sau alte 
forme despre care se presupune că ar fi semnificative - dar 
punctele alese întotdeauna par că au fost selectate pentru a se 
potrivi într-un anumit tipar. Ei ignoră punctele similare care nu 
se potrivesc și iau adesea obiecte fără nicio legătură pentru a 
completa tiparul. Este ca o formă vizuală de numerologie, unde 
simbolurile sunt găsite fără sau aproape fără motiv. 

Există oameni care sunt convinși că guvernul Statele Unite 
face parte dintr-o conspirație masonică și/sau uneori evreiască, 
menită să instaureze o „Nouă Ordine Mondială”. Acești oameni 
sunt convinși că vor fi găsite tot felul de simboluri secrete atunci 
când cineva face conexiuni între anumite structuri din 
Washington. Există multe cărți axate pe această preocupare, ca 
să nu mai vorbim despre o serie de website-uri excentrice. 
Oamenii susţin că au descoperit tot felul de forme și simboluri 
atunci când au unit diverse puncte de reper din Washington 
D.C., iar una dintre cele mai faimoase este o stea cu cinci 
colţuri, evident imensă.” 

Datorită folosirii frecvente a simetriei, construirea formelor 
geometrice în planul de ansamblu al Washingtonului nu este 
deloc dificilă. Planul orașului a fost proiectat de către inginerul și 
arhitectul francez Charles L'Enfant și, chiar dacă planul iniţial a 
fost oarecum modificat de Andrew Ellicot, esenţa proiectului 
original al lui L'Enfant s-a păstrat. L'Enfant a desenat străzi late, 
cercuri și pieţe la toate intersecțiile mari și foarte multe parcuri. 
Impreună cu tiparul reţelei de străzi din Washington D.C. Este 
destul de ușor ca planul să devină gazda anumitor forme 


37 Steaua cu cinci colţuri a fost utilizată deseori în Creştinism în 
perioada medievală, deşi în prezent ea a căpătat nuanţe demonice 
sau chiar satanice - bazate pe prejudecăţi şi pe o ignorare completă a 
simbolismului ei. Steaua cu cinci colţuri a fost utilizată vreme 
îndelungată ca un simbol al planetei Venus, de vreme ce ea 
reprezintă ciclul venusian. E un simbol al cunoaşterii şi al luminii, 
corelat cu Lucifer (Venus ca steaua dimineţii), îngerul luminii care a 
ajuns în mod eronat să fie asociat cu răul. 


geometrice, folosind doar o hartă, un creion și imaginaţie în 
exces. 

O formă la fel de importantă ca cercul pentru constructorii 
neolitici din Europa Occidentală a fost elipsa, care are un centru 
natural, dar este construită în jurul a doi centri. Aceasta formă 
poate fi foarte ușor construită pe o plajă, de exemplu. Pune 
două bețe în nisip și creează o buclă dintr-o funie care să fie 
puţin mai lungă decât distanţa dintre bețe. Apoi, plasează bucla 
peste bețe și, ţinând un alt băț în interiorul buclei, întinzând-o la 
maximum, trasează un cerc în nisip. Forma care va rezulta va fi 
o elipsă. 

In cazul elipsei Washington, cei doi centri (beţele) se aflau la 
exact 276 de picioare de-o parte și de alta a centrului. Însă, 
nouă ne-a atras atenţia o axă mare (est-vest). Am urmat calea 
pe care aceasta o lua, chiar pe lângă marginea elipsei ca să ne 
dăm seama de întinderea iniţială. Din centrul acestei căi, pe 
partea de vest a elipsei, până la centrul căii, pe partea de esta 
elipsei, sunt exact 366 de yarzi megalitici. 

După aceea ne-am îndreptat atenţia înspre sud-estul elipsei - 
spre Monumentul Washington. Această imensă stelă albă a fost 
proiectată în 1836 de către Robert Mills, arhitect și francmason. 
Excavarea pentru fundaţia monumentului a început în 
primăvara anului 1848 și piatra de temelie a fost pusă în cadrul 
unei ceremonii de pe 4 lulie, organizată de francmasoni. 

In jurul bazei acestui monument mare există două cercuri 
care se întretaie, fiind mărginite de o altă elipsă. Această elipsă 
are de asemenea 366 de yarzi megalitici în lungime. 

Amintindu-ne ce descoperisem în Bath, ni s-a părut important 
să măsurăm unele distanţe dintre anumite clădiri importante din 
Washington D.C., precum și cele dintre punctele geometrice 
focale, cum ar fi linia meridianului de la centrul elipsei. Am făcut 
imediat o descoperire importantă. Distanţa directă dintre 
centrul elipsei și un punct aflat chiar sub centrul clădirii 
Capitoliului este de 2429 m. În yarzi megalitici aceasta 
înseamnă 2927,7. Lucrând cu măsuri de 366 yarzi megalitici (1 
secundă  megalitică de arc din circumferința polară a 
Pământului), distanţa dintre aceste două puncte ar fi de 8x366 
sau 8 secunde megalitice de arc. 

Atunci când am început să utilizăm Google Earth pentru 


38 Vezi Anexa 7 despre geometria megalitică. 


măsurarea diferitelor monumente și structuri megalitice, am 
făcut o serie de verificări ale distanțelor cunoscute și am 
descoperit că programul este extrem de precis. Cu toate 
acestea, henge-urile sunt construite la nivelul solului și nu există 
probleme de perspectivă și paralaxă. Dar clădirile înalte 
introduc distorsiunea, mai ales atunci când fotografia nu a fost 
făcută direct de deasupra. Uitându-ne la Clădirea Capitoliului 
așa cum o prezintă Google Earth, am identificat caracteristici 
exterioare, care erau prezente la nivelul solului intern, și le-am 
proiectat în interior pentru a putea găsi adevăratul centru al 
domului. Noi credem că acest lucru ne-a oferit un punct de 
referință foarte exact. Dacă am fi folosit, pur și simplu, partea 
de sus a domului, așa cum apărea pe fotografia aeriană, ar fi 
existat o eroare de 100 de picioare în măsurători. 

Din aceste considerente, ne-am dat seama că era puțin 
probabil să se fi utilizat unităţi de 1000 de picioare. Opt unităţi 
de 1000 de picioare ar fi măsurat desigur 8000 de picioare, pe 
când rezultatul pe care l-am obţinut noi era de 7970 de picioare, 
cu exact 30 de picioare mai puţin. 

Distanţa a fost însă extrem de exactă în yarzi megalitici - de 
fapt, se încadra perfect în nivelele de acuratețe posibile cu care 
lucram noi. 

Să fi fost și aceasta încă o coincidenţă? Cu siguranţă nu părea 
să fie cazul, pentru că linia meridianului din centrul elipsei s-a 
dovedit a fi un punct foarte important pentru măsurătorile 
megalitice făcute într-o mare parte a orașului Washington D.C. 

La nord-est și nord-vest de centrul elipsei, dincolo de Casa 
Albă, se află două parcuri identice, fiecare cu cercuri în centrele 
lor. Acestea sunt două dintre trăsăturile principale ale 
proiectului iniţial al orașului Washington. Cel dinspre nord-est se 
numește McPherson Square și cel dinspre nord-vest, Farragut 
Square. Distanţa dintre mijlocul elipsei și centrul fiecăruia dintre 
aceste parcuri este de 2988 de picioare, ceea ce înseamnă 3 x 
366 yarzi megalitici. Cu alte cuvinte, fiecare parc este situat la 
fix 3 secunde megalitice de arc de centrul orașului. 

Oricine ar putea spune că s-a vrut, de fapt, a fi 3000 de 
picioare (ex. 1000 yarzi) și că s-a făcut o mică eroare. Dar de ce 
există totuși o distanţă unitară pentru aceste caracteristici? 
Acest lucru nu are nimic de-a face cu reţeaua de străzi - noi ne 
referim la ceva ce există dincolo de planul superficial al orașului. 


Centrul elipsei nu a fost considerat niciodată important, cel 
puţin nu în mod public. În afară de asta, de ce să fi fost făcute 
măsurătorile în picioare? 

Dacă aceste trei pieţe și Capitoliul ar fi singurele locuri din 
Washington care ar putea fi măsurate în secunde megalitice de 
arc, atunci probabil că ar fi doar o coincidenţă stranie. 

Dar, mai departe, spre nord-estul elipsei, se află parcul Logan 
Circle. Aceasta este o altă moștenire a planului de ansamblu 
iniţial al Washingtonului. Distanţa sa față de elipsă este de 
6x366 yarzi megalitici, adică 6 secunde megalitice de arc. 

La nord-vest se găsește un alt parc circular, ce poartă 
denumirea de Dupont Circle. Și acesta are 6x366 yarzi 
megalitici și 6 secunde megalitice de arc polar“, numai că de 
această dată față de punctele centrale vestice ale elipsei. 
Acurateţea în cazul acestor cercuri nu a fost la fel de bună ca în 
cazul cercurilor interioare, dar a depășit 99,5 procente. 

Până și un sceptic ar fi avut acum dubii. Aceasta nu este o 
coincidenţă. Cineva a planificat atent și în secret toate acestea! 

Mai jos, la nord-vest, se află parcul Washington Circle. 
Măsurătoarea de la centrul elipsei până la centrul acestui parc 
este de 5x366 yarzi megalitici sau 5 secunde megalitice de arc. 
Există un parc identic în nord-est denumit Mt. Vernon Square, 
care are, de asemenea, 5x366 yarzi megalitici de la linia de 
piatră a meridianului până la centrul elipsei. In ambele cazuri, 
măsurătorile sunt sub 5000 de picioare și mult mai apropiate de 
valoarea de 4980 picioare, adică 5x366 yarzi megalitici. Incă o 
dată, se pare că nu există niciun motiv practic sau evident care 
să justifice existenţa unor astfel de măsurători atât de ciudate. 

O intersecţie de străzi importantă este Seward Square, aflată 
ia aproximativ 3,3 km sud-est de elipsă. Distanţa dintre centrul 
său și cei ai Elipsei este de 11x366 yarzi megalitici. 

La aproximativ 615 m nord de centrul elipsei și la nord de 
Casa Albă se află Lafayette Square, un parc numit după unul 
dintre cei mai importanţi masoni francezi care s-au luptat pentru 
Republica Americană în Războiul de Independenţă. În centrul 
pieţei se află un oval cu un monument. Distanţa dintre acest 


39 6x366 yarzi megalitici e ceea ce noi am numit un minut megalitic 
de arc al circumferinței polare a Pământului. Am sugerat prima oară 
existenţa unei astfel de unităţi acum mai bine de un deceniu, 
bazându-ne pe un studiu al structurilor megalitice britanice şi minoice. 


centru oval și centrul elipsei în termeni megalitici este de 2 x 
366 yarzi megalitici. La fiecare dintre colţurile Parcului Lafayette 
există câte un monument. Distanţa din jurul tuturor acestor 
monumente totalizează 2 x 366 yarzi megalitici. 

Nu există absolut niciun dubiu: Washington D.C. A fost 
proiectat astfel încât locurile principale să fie conectate printr-o 
reţea ce poate fi măsurată în unități megalitice. Nu există nicio 
posibilitate să fie vorba doar despre o coincidenţă și, în timp ce 
proiectul stradal al orașului este la vedere, această sub-schemă 
este invizibilă pentru oricine nu știe că ea există. Și oricine a 
știut de ea a ţinut-o secret. 


Ochiul lumii 


Elipsa se află la sud de Casa Albă și are o istorie interesantă și 
oarecum misterioasă. Atunci când Charles L'Enfant a proiectat 
Washingtonul, elipsa a fost una dintre primele caracteristicile 
centrale ale sale. Din ce am descoperit, a fost probabil 
proiectată de la început ca punctul central ai noului oraș. 
Centrul elipsei este la: 


Latitudinea 38° 52' 38.17002” Nord 
Longitudinea 77° 02' 11.55845” Vest 
Altitudinea 5.205* (17 077 picioare) deasupra nivelului mării 


În timpul Războiului Civil (1861-65), zona era cunoscută ca 
„Lotul Alb” și a fost folosită de trupele de garnizoană, ajungând 
aproape un morman de gunoi. Elipsa care există astăzi a fost 
proiectată în perioada 1877-80 de către Corpul Ingineresc ai 
Armatei sub comanda locotenent-colonelului Thomas Lincoln 
Casey. Raportul lui Casey din 1878 arată că nivelarea 
pământului pentru construcţia noii elipse este în curs - totul, cu 
excepţia unei porţiuni chiar din centru, care, spune el, nu se afla 
sub autoritatea sa, ci sub autoritatea „Comisiei de District”, 
aparent din cauza unei canalizări nefinalizate de sub pământ. 

De îndată ce elipsa a fost finalizată, terenul pe care se află 
acum Aleea Naţională (care trece la vest de Capitoliu și ajunge 
până la Monumentul Lincoln) a fost drenat. 

Linia care trece de la nord la sud prin centrul elipsei ajunge la 
Casa Albă în nord și la Monumentul Comemorativ al lui Jefferson 


la sud. La început, în vremurile timpurii ale Washingtonului, 
Thomas Jefferson a decis că Statele Unite aveau nevoie de 
propriul meridian”. Până atunci, Statele Unite folosiseră 
„meridianul zero” care trecea, și încă mai trece, prin Greenwich, 
în Anglia. După cum am explicat în detaliu în cartea noastră 
anterioară Civilization One, Jefferson încercase să creeze un nou 
sistem de măsuri pentru noua sa naţiune, iar un meridian zero 
care să treacă prin noua capitală era o prelungire naturală a 
acestei ambiţii. Niciuna dintre sugestiile sale nu a fost adoptată, 
cu excepţia noii monede, dolarul. 

Charles L'Enfant a propus inițial un meridian al 
Washingtonului ia o milă est de Capitoliu, deși nu se știe de cea 
fost aceasta poziția sa preferată. Până să devină Thomas 
Jefferson președinte al Statelor Unite în 1801, el, sau cineva 
apropiat lui, hotărâse că meridianul din Washington trebuia să 
treacă de la nord la sud, chiar prin centrul elipsei. In centrul 
elipsei și puţin deasupra suprafeţei se află piatra care 
marchează meridianul zero. 

Acolo unde meridianul avut în vedere intersecta linia care 
trecea direct spre vest de centrul Capitoliului, a fost plasată o 
altă piatră. Acest reper a devenit cunoscut ca „Jefferson Pier” 
sau „Piatra lui Jefferson” și a rămas în locul său iniţial până după 
Războiul Civil, când a fost, se pare, accidental înlăturată. 
Meridianul Washington nu a fost niciodată adoptat și rămâne 
doar o curiozitate istorică ce demonstrează spiritul și dorinţa 
nemărginită pe care o aveau părinţii fondatori de a se distanţa 
de conducerea britanică și de a-și crea propria naţiune 
puternică. Intr-o lume puternic globalizată, Statele Unite nu au 
înlocuit niciodată meridianul zero care trece prin Greenwich în 
Anglia. 

Jefferson Pier a fost reinstalată pe 2 decembrie 1889. Din 
cauza erorilor, fie cele din proiectarea iniţială, fie cele apărute 
atunci când a fost înlocuită, centrul său este acum localizat la 
2,23 picioare (0,680 m) sud de linia centrală a Capitoliului. 
Inițial, acolo se afla un canal navigabil și Jefferson Pier fusese 
adesea folosită ca stâlp pentru legat bărcile. 

Piatra plasată în centrul elipsei a rămas, dar nu a fost 
niciodată considerată o atracţie turistică. Este destul de mică și 


40 Un meridian de pe care toate celelalte poziţii ar putea fi calculate, 
la est şi la vest. 


poartă inscripţia „Meridianul S-U 1890“. Ciudat, ne-am gândit 
noi, că acest punct incredibil de mic este „adevăratul” centru al 
Washingtonului și, prin urmare, al Statelor Unite - și, în ceea ce 
privește puterea politică, ochiul lumii moderne. 

In multe feluri, Washingtonul este ceea ce era odată 
lerusalimul - centrul pământului. lar această piatră, aproape 
insignifiantă, din mijlocul elipsei, este centrul centrului, exact 
așa cum se credea și despre Delta lui Enoh, aflată în inima 
lerusalimului. 

Această analogie avea să capete din ce în ce mai mult sens. 

Thomas Jefferson a fost un mare om de știință și 
matematician. II studiasem cu atenţie pentru cartea noastră 
Civilization One, în special datorită faptului că el a creat un 
sistem de măsurare nou, bazat pe lungimea axului unui pendul 
cu oscilație de 2 secunde. Acest sistem, deși probabil nici măcar 
Jefferson însuși nu a știut, s-a dovedit a avea multe în comun cu 
sistemul megalitic antic. Jefferson era o persoană deosebit de 
curioasă și știuse foarte bine că măsurile britanice aparent 
aleatorii, cum ar fi livra, pinta și piciorul folosite la acea vreme, 
erau departe de a fi aleatorii. El s-a gândit că ar putea fi 
reminiscenţe ale unei științe din antichitate. Era interesat în 
special de geometrie și este foarte posibil ca piatra meridianului 
să fi fost amplasată în centrul unei mari elipse, tocmai pentru că 
aceasta era forma sa geometrică favorită. 

Atunci când piatra Jefferson a fost plasată în apropierea 
locului în care se află acum Monumentul Washington, noul 
meridian Washington avea încă o piatră de marcaj, aflată la 
aproximativ două mile depărtare. Aceasta se afla în nord, într- 
un loc care este cunoscut oficial ca Parcul Meridian. 

Distanţa de la centrul elipsei la centrul Parcului Meridian este 
de 10x366 yarzi megalitici“!. 

Am văzut deja că a existat o relaţie megalitică directă în ceea 
ce privește distanţa dintre centrul elipsei și clădirea Capitoliului. 
Acum vrem să stabilim dacă a fost sau nu Capitoliul un alt punct 
important pentru măsurătorile megalitice. Prin urmare, am 
măsurat distanţa dintre centrul Capitoliului și centrul intersecţiei 
unui scuar care se situează la mai puţin de un kilometru în nord- 


41 Această măsurătoare pare extrem de probabilă, dar de vreme ce 
Piatra de Meridian iniţială din Meridian Park a fost pierdută, noi nu 
putem certifica precizia distanţei reale. 


est. Acesta este Stanton Square și se pare că a făcut parte din 
planul iniţial al lui L'Enfant pentru Washington. Distanţa dintre 
centrul Stanton Square și centrul Capitoliului este de 3x366 
yarzi megalitici. 

Parcurile și intersecțiile desenate iniţial în planul orașului 
Washington aveau adesea imagini-oglindă create pentru ele, și 
acesta a fost și cazul parcului Stanton. La sud-est de Capitoliu 
se află Seward Square“. Centrul acestei pieţe se află, de 
asemenea, la 3x366 yarzi megalitici de Capitoliu. 

Mai la est față de parcul Stanton și Seward Square se află 
parcul Lincoln. Distanţa de la ambele parcuri până la statuie, 
114 m de-a lungul parcului Lincoln, este de 3x366 yarzi 
megalitici. 

Începuse să devină clar că au existat cel puţin două noduri 
principale chiar de la înfiinţarea orașului Washington. Primul 
este centrul elipsei, care este el însuși situat pe meridianul 
Washington D.C., și al doilea este clădirea Capitoliului. Intre ele, 
aceste noduri se bucură de legături Megalitice cu un număr 
mare de pieţe și cercuri care formează un schelet al amplasării 
geografice a Washington D.C. De fapt, plecând de la planul 
stradal, putem observa astăzi că acesta este un plan „spectral”, 
bazat în întregime pe măsurători megalitice. Clădirea 
Capitoliului este reședința guvernului și, categoric, cea mai 
importantă clădire din ţară - chiar mai importantă decât Casa 
Albă. Noi ne-am întrebat de ce este oare centrul elipsei atât de 
important? 

Mai târziu, am descoperit, aproape accidental, ceva exploziv. 

Washington D.C. Are și un plan structural complet secret. 
Acest lucru demonstrează o bună înțelegere a geometriei 
megalitice pe care lumea se pare că a pierdut-o timp de 
aproximativ trei milenii și jumătate. Trebuie să înţelegem și să 
ne uităm mai atent la grupul de oameni care au creat acest oraș 
- având în vedere și legăturile lor masonice. Aceasta a fost 
singura modalitate prin care francmasoneria a putut transmite 
aceste informaţii arhiantice, cel puţin în ultimii 600 de ani. 


42 Care se află, de asemenea, într-o relaţie megalitică cu centrul 
elipsei. 


Capitolul 13 
Părinţii Fondatori 


Washingtonul francmasonic 


Nu mai este niciun secret faptul că francmasoneria a jucat un 
rol important în întemeierea Statelor Unite ale Americii. Intr- 
adevăr, ar fi fost foarte ciudat ca lucrurile să nu fi stat așa. 
Radicalii motivaţi din punct de vedere intelectual care au 
inspirat atât Revoluţia Franceză, cât și revoluţia contemporană 
din coloniile britanice ale Americii de Nord erau exact genul de 
oameni care sunt în general atrași de francmasonerie. Incă de la 
început, francmasoneria a pledat pentru virtuțile care au fost 
strigate atât la Paris, cât și pe coasta sudică a Americilor, atunci 
când furia incandescentă a oamenilor care se simțeau oprimaţi 
și-a găsit o expresie. Aceste virtuţi sunt libertatea, fraternitatea 
și egalitatea. 

Atât de importante sunt aceste concepte pentru 
francmasonerie, încât s-ar putea spune că prezenţa ei a fost, în 
cea mai mare parte, cea care a „îngăduit” revoluțiilor americană 
și franceză să aibă loc. 

La întâlnirile francmasonice toţi fraţii sunt egali. Diferenţele 
de clasă și poziţie nu înseamnă nimic în cadrul lojei și toţi 
membrii trebuie să respecte aceleași reguli și acorduri mutuale. 
Împreună cu discreţia fără echivoc a Breslei, acest aspect a 
transformat francmasoneria într-un minunat mediu de 
dezvoltare a idealurilor și chiar și a activității revoluționare în 
secolul al XVIII-lea. Poate că francmasonii britanici și americani 
sunt reticenţi în a-și recunoaște implicarea în cele două 
revoluții, însă Grand Orient of France - corpul de guvernare al 
multor francmasoni francezi -, nu face un secret din implicarea 
lor în revoluția americană, iar apoi în cea franceză. Pe site-ul 
web al acestei loji masonice, într-o discuţie despre un 
francmason francez pe nume Lafayette, care a luptat în 
Războiul American de Independenţă, se spune: 


„Lafayette a primit o sabie de la George Washington (care 
era, de asemenea, un francmason de grad înalt)“ în onoarea 
rolului jucat de francmasonii francezi în Războiul American de 


43 Parantezele noastre. 


Independenţă.” 


Din acest motiv, promovarea ideilor de libertate și egalitate în 
lojele masonice a contribuit la realizarea marilor reforme ale 
Revoluţiei Franceze.**% 

Cluburile iacobine, apărute în Franţa pre-revoluţionară, cu 
scopul de a exista un loc în care să se discute despre ideile 
politice și să se planifice activităţile specifice revoluţiei, nu erau 
altceva decât extensii ale lojelor francmasonice. Acesta a fost, 
cu siguranţă, și cazul foarte influentei „Lodge Les Neuf Soeurs”, 
înfiinţată la Paris, în 1776. Această lojă era derivată dintr-o 
organizaţie caritabilă cunoscută sub denumirea de „Societe des 
Neuf Soeurs”, care a avut legături strânse cu Academia de 
Științe Franceză, asupra căreia vom reveni mai târziu. Aceste 
loje franceze ofereau atât sfaturi, cât și sprijin material 
coloniștilor americani în eforturile lor de a se separa de Anglia. 

Existenţa lojelor francmasonice în coloniile americane a 
permis purtarea de discuţii secrete între cetăţenii coloniilor și, 
într-un final, a dus la formarea milițiilor care au luptat împotriva 
Cămășilor Roșii britanice, după izbucnirea revoluţiei, în 1775. 
Unele dintre evenimentele majore care au dus la declanșarea 
Războiului de Independenţă au fost conduse în întregime de 
francmasoni. Un exemplu bun în acest sens a fost vestitul 
incident „Partida de ceai de la Boston” în care un grup de 
coloniști, îmbrăcaţi în indieni mohawk, au urcat la bordul unor 
corăbii ale East India Company. Întreaga încărcătură de la 
bordul corăbiilor a fost aruncată în portul Boston în semn de 
protest față de monopolul virtual al East India Company asupra 
ceaiului adus în colonii. Acest eveniment, care a avut loc pe 16 
decembrie 1773, a fost perceput ca fiind un precursor major al 
Războiului American de Independenţă. Atacurile au fost plănuite 
la The Green Dragon Tavern, în Boston, o clădire care fusese 
cumpărată de St. Andrews Freemasonic Lodge of Boston în 
1764. 


44 Pagina web a lojei Grand Orient of France: 
http://godf.org/foreign/uk/histoireuk02.html 

45 Cei care acum critică cel mai intens şi negativ influenţa 
francmasonică în întemeierea Statelor Unite ar trebui să fie poate mai 
precauţi pentru că, dacă nu ar fi fost francmasoneria, eliberarea 
coloniilor americane de sub controlul britanic ar fi fost îndoielnică. 


Organizaţia care a distrus ceaiul transportat de East India era 
cunoscută ca „Sons of Liberty”, însă nimeni nu s-a îndoit 
vreodată că majoritatea celor implicaţi, și cu siguranţă cei care 
au organizat evenimentul“, au fost francmasonii de la St 
Andrews Lodge care se întâlneau regulat într-o cameră situată 
deasupra Green Dragon Tavern. 

Se știe că George Washington, cel mai celebru general 
american din Războiul American de Independenţă, care ulterior 
a devenit primul președinte al Statelor Unite ale Americii, a fost 
francmason. Într-adevăr, el nu a încercat niciodată să ascundă 
acest lucru. De exemplu, a prezidat la turnarea fundaţiei pentru 
Capitoliu pe 18 septembrie 1793 cu toate însemnele masonice, 
fapt care a fost considerat cea mai mare demonstraţie a 
loialității sale față de francmasonerie. 

Deși numărul francmasonilor implicaţi în Războiul de 
Independenţă este uneori exagerat, nu există îndoială că 
aceștia au avut o oarecare influenţă. La semnarea Constituţiei 
americane pe 17 septembrie 1787, 9 din cei 39 de bărbaţi care 
au semnat documentul erau francmasoni, iar alți 6 au aderat 
cultului mai târziu. Putem afirma că din 39 de semnatari, 
aproape jumătate (15) au fost sau urmau să fie francmasoni. 

Vrem să precizăm ceva cu privire la Constituţia americană și 
la evenimentul în care a fost așezată piatra de temelie pentru 
clădirea Capitoliului din Washington. Ambele date au fost 
deosebit de importante pentru anumite descoperiri pe care le- 
am făcut în legătură cu ceremoniile de inspiraţie masonică. 
Acestea au avut o anumită influenţă și asupra descoperirilor 
noastre ulterioare referitoare la Washington și măsurătorile 
megalitice. 

Ceea ce ne-a determinat să bănuim că există o legătură între 
francmasoni și cei care creaseră și utilizaseră sistemul megalitic 
de geometrie și măsuri cu atât de multă vreme în urmă a fost 
interesul deosebit de mare față de planeta Venus. Am 
demonstrat în Civi/ization One că Venus oferise mijloacele de 
stabilire a yardului megalitic după anul 3200 î.H. Observarea 
planetei Venus, pe distanţa de un yard megalitic (la momente 
specifice din timpul orbitării sale), a fost cea care a permis 
preoţilor megalitici să stabilească lungimea pendulului necesară 


46 Doi protagonişti de bază au fost Joseph Warren şi Paul Revere, 
amândoi francmasoni de marcă. 


pentru a afla dimensiunea reală a yardului megalitic. Chiar dacă 
am arătat că tehnica de stabilire a adevăratei lungimi a yardului 
megalitic se baza iniţial pe mișcările stelelor, această metodă s- 
ar fi dovedit a fi prea variabilă în raport cu precizia extremă 
cerută. În jurul anului 3500 î.H., planeta Venus a fost utilizată 
pentru acest scop. Venus a fost importantă și în stabilirea 
lungimii pendulului de 1-metru-l-secundă (lungimea de 1 
metru, bătaia de 1 secundă). 


Puterea zeiței 


În majoritatea culturilor din lume, Venus, ca zeitate, a fost 
considerată a fi de sex feminin. Probabil că acest aspect nu e 
surprinzător. În calitatea sa dublă de stea matinală și de seară, 
Venus oferă o priveliște spectaculoasă și deosebit de frumoasă, 
întrecând cu mult în luminozitate orice obiect celest, cu excepția 
Soarelui și a Lunii. Nicio altă planetă sau stea nu strălucește atât 
de puternic precum planeta Venus, iar pe un cer lipsit de lună, 
ea este capabilă să producă umbră. 

Mulţi francmasoni ar fi șocați să afle că mare parte din cultul 
lor se bazează pe adorarea planetei Venus și pe venerarea zeiţei 
cu același nume, însă avem destule motive să credem că 
lucrurile stau într-adevăr așa. Dintre argumentele aduse în 
favoarea faptului că francmasoneria se bazează pe o variantă a 
Religiei Misterelor în care Marea Zeiţă, care a fost odinioară 
venerată deopotrivă în Europa și Asia, cele care ocupă un loc 
central sunt prezentate în cartea lui Alan, The Virgin and the 
Pentacle*” și în cea pe care am scris-o împreună, intitulată 
Solomon's Power Brokers*. 

Dovezi substanţiale, atât pentru importanţa „femininului” în 
francmasonerie, cât și pentru interesul profund al acestei 
societăţi faţă de astronomie și astrologie, provin mai puţin din 
studierea a ceea ce francmasonii au făcut în trecut, cât din 
analizarea momentelor în care ei au făcut lucrurile respective. 

Ca de exemplu, să studiem mai întâi semnarea Constituţiei 
Americane, despre care noi presupunem că a fost influenţată de 
francmasoni de marcă precum George Washington și Benjamin 
Franklin. Data aleasă pentru ceremonie a fost cea de 17 


47 The Virgin and the Pentacle: Butler A., O Books, 2005. 
48 Solomon's Power Brokers: Knight C. Butler A., Watkins, 2007. 


septembrie 1787, iar ceremonia a avut loc în orașul 
Philadelphia, pe atunci capitală, iar Franklin era un fost Mare 
Maestru al Provincial Lodge of Pennsylvania. Înainte de această 
dată, Statele Unite abia născute se bazaseră în mare măsură pe 
Declaraţia de Independenţă ce fusese concepută în grabă și 
semnată pe 4 iulie 1776. Statele Unite ale Americii au devenit o 
republică autentică abia în momentul în care au avut o 
constituţie, iar aceasta nu a dobândit o formă finală decât în 
1787. 

Delegații din diferite state tinere ale Statelor Unite inițiale 
veniseră în Philadelphia încă din luna mai a anului 1787, unde 
au purtat discuţii de-a lungul următoarelor trei luni și jumătate. 
De fapt, avem motive întemeiate să credem că textul 
Constituţiei a fost scris cu destul de multă vreme înainte de data 
de 17 septembrie, însă s-a dorit în mod clar ca ratificarea 
Constituţiei să aibă loc la un anumit moment. 

Acum ajungem și în lumea astrologiei, care are de-a face nu 
doar cu poziţiile planetelor și ale stelelor de pe cer, ci mai 
degrabă cu influenţa pe care aceste poziţii ar putea-o exercita 
asupra Pământului și a locuitorilor săi. Astrologia a fost 
demitizată într-o măsură mai mică sau mai mare de către 
știință, iar astronomii urăsc să audă de ea. Totuși, acest aspect 
nu contează câtuși de puţin, deoarece, deși majoritatea 
oamenilor inteligenţi în prezent nu iasă prea mult loc astrologiei, 
strămoșii noștri i-au acordat cu siguranţă un loc de cinste. 
Francmasoneria dispune de un bogat folclor astrologie, iar la 
momentul întemeierii sale oficiale, ea dispunea de mulţi membri 
pasionaţi de astrologie. Mulţi astronomi sunt tulburaţi să afle 
(motiv pentru care ei rareori vorbesc despre asta) că cel mai 
mare erou al lor, Sir Isaac Newton (1642-1727), eminentul 
savant englez și geniu enciclopedic, a petrecut mai mulţi ani din 
viaţă studiind astrologia decât astronomia și fizica! 

Amândoi eram convinși că francmasoneria se bazează pe 
astronomie și, printr-o tradiţie străveche, pe un anumit tip de 
astrologie. O sursă importantă de dovezi care au susţinut 
această perspectivă a constituit-o versiunea fotocopiată a unei 
cărţi vechi care a ajuns în posesia lui Chris cu mai mulţi ani în 
urmă, în vreme ce făcea un tur al Statelor Unite ale Americii. La 
acea vreme, această carte, Stellar Theology and Masonic 


Astronomy, se găsea foarte greu și, din moment ce trata 
astrologia, Chris i-a dat-o lui Alan, care studiase acest subiect 
vreme de mai mulţi ani. Să afirmi că această carte i-a deschis 
ochii lui Alan ar fi puţin spus. El a devorat-o. Ea a fost scrisă în 
1882 de către un francmason american, Robert Hewitt Brown, 
iar pentru oricine înţelege astronomia și astrologia istorică, ea 
demonstrează un fapt dincolo de orice îndoială: cartea arată că 
francmasoneria nu este doar influențată de astronomie și 
astrologie - întreaga ei structură se bazează pe ele. 

Ca un aspect secundar interesant, în paginile fotocopiate ale 
Stellar Theology and Masonic Astronomy, anumite pasaje au 
fost extrem de dificil de citit. Acest lucru s-a întâmplat și pentru 
că pasajele respective fuseseră intenţionat „tăiate” în cartea 
originală, probabil pentru a-i împiedica pe cei ce o consultă în 
biblioteca masonică să citească aceste secţiuni. Printr-un mare 
noroc, procesul de fotocopiere a paginilor a făcut vizibile 
cuvintele aflate sub liniile trasate cu stiloul - cel puţin suficient 
de mult cât să fie lizibile. Aproape toate secțiunile respective se 
refereau la planeta Venus, semnul zodiacal al Fecioarei și la 
informaţii legate de Religia Misterelor și Demetra. E clar că 
cineva, într-un anumit moment din trecut, nu a dorit ca 
francmasonii de rând să acceseze aceste informații. 

Alan a început să analizeze atent evenimente francmasonice 
din trecut pentru a observa dacă cei care te-au organizat au 
ţinut cont de ceea ce se întâmpla atunci pe cerul de deasupra 
capetelor lor. Au existat perioade lungi în istorie, atât în cea 
antică, cât și în cea modernă, în care nimeni nu ar fi făcut o 
mișcare strategică importantă referitoare la un tratat, la o 
căsătorie dinastică sau la orice alt eveniment statal major, fără 
a consulta un astrolog competent. 

Alan a realizat o hartă astronomică/astrologică pentru data la 
care a fost semnată Constituţia Americană și, cu toate că s-a 
așteptat ca ceva semnificativ să iasă în evidenţă, rezultatul l-a 
șocat chiar și pe el. 

În momentul semnării Constituţiei, Soarele, împreună cu 
planetele Mercur și Venus se aflau în semnul zodiacal al 
Fecioarei. Venus este „planeta” zeiţei, iar Fecioara este semnul 

ei zodiacal. Acest semn zodiacal reprezintă pentru „fecioară” 
unul dintre aspectele Marii Zeițe a religiei antice, chiar și în 
prezent. Ca un exemplu modern, apariția Fecioarei Maria în Noul 
Testament nu e nici pe departe o coincidenţă. Dacă se dorea ca 
cineva să adopte o nouă religie, fecioara trebuia, pur și simplu, 
să fie un element-cheie. De ce? Pentru că ea exista în practic 
oricare altă religie, iar prezenţa ei era cu precădere centrală în 
Religia Misterelor, care a proliferat înainte de și la multă vreme 
după apariţia creștinismului. 

Religia Misterelor, dintre care misterele Demetrei și ale lui Isis 
au fost cele mai populare, fiind celebrate pe cuprinsul întregii 
lumi cunoscute. Ele aveau multe elemente comune și, pentru a 
nu intra în detalii, exista o fecioară, un zeu tânăr care era 
sacrificat, iar apoi înviat, plus alte evenimente asemănătoare pe 
care le putem găsi în partea de început a Noului Testament. 

Perioada cea mai des aleasă pentru sacrificiul zeului și pentru 
bocetul mamei sale, sfânta fecioară, era începutul toamnei5, iar 
asta se întâmpla cu un motiv întemeiat. Aceasta este perioada 
din an în care Soarele se află în semnul zodiacal al Fecioarei - 
sau cel puţin s-a aflat în vremurile străvechi. În emisfera 
nordică, perioada în care Soarele se afla în Fecioară era marcată 
de recolta agricolă. În acest interval al anului era tăiat 
porumbul, iar zeul sacrificat era adesea cunoscut ca „zeul 
porumbului”. Cu alte cuvinte, porumbul și zeul erau sinonime. 
Desigur, „întocmai” porumbului, zeul renăștea odată cu apariția 
noii recolte, însă era necesar ca el să moară pentru ca 
umanitatea să poată supravieţui încă un an. 

Vedem că unele simboluri ale Religiei Misterelor, împreună cu 
zeul sacrificat și înălţat (înviat) al porumbului, sunt încă 

prezente în iconografia și practica francmasonică. Aceste 
simboluri sunt un mănunchi de porumb, fecioara care plânge, 
povestea lui Hiram Abif, care a fost sacrificat pentru finalizarea 
Templului lui Solomon, moartea și reînvierea, care sunt o parte 
importantă a ceremoniei celui de-al Treilea Grad. Pe scurt, 
niciunul dintre cei care înțeleg cu adevărat religia antică și 
simbolismul astrologie nu ar putea să nu recunoască că sunt 
multe aspecte ale Religiei Misterelor în francmasonerie. 

Cât de străvechi sunt zeul porumbului și fecioara, în termenii 
dezvoltării religiei, e un aspect încă necunoscut, dar cu 
siguranţă un fenomen similar era prezent la momentul în care 
henge-urile au fost construite în Britannia și în care Egiptul a 
început să se facă remarcat de-a lungul fluviului Nil. Grecia l-a 
avut pe zeul sacrificat Dionisos, iar Egiptul l-a avut pe Osiris - 
ambii fiind expresii ale imperativelor religioase ce erau aproape 
sigur deja străvechi în perioada pe care noi o numim astăzi 
antică. De fapt, putem spune cu o anumită certitudine că mitul 
zeului porumbului care moare și renaște, împreună cu mama sa, 
care era și ea în mod paradoxal fecioară, merge înapoi în timp, 
probabil până la cele mai timpurii zile de practicare a agriculturii 
de către fiinţele umane. 

In Grecia, această zeiță era Demetra, care nu era altceva, în 
concepţia multor cărturari, decât o copie a unei zeițe venerate 
în insula Creta, cu siguranţă înainte de mijlocul celui de-al II-lea 
mileniu î.H., în Epoca de Bronz. În Grecia continentală, Demetra 
a fost în mod special venerată într-o locaţie numită Eleusis, 
aflată nu departe de Atena. 

In fiecare an, mii de adepţi ai Demetrei, plus un număr de noi 
recruți, se adunau în septembrie la Atena. După pregătirea 
rituală în marea din apropiere, ei mergeau în procesiune pe tot 
drumul către Eleusis. Acolo, fiecare celebrant o întâlnea pe zeiţă 
faţă în faţă într-o ceremonie despre care se cunosc foarte puţine 
lucruri, dacă nu chiar nimic. Motivul pentru care misterele 
Demetrei au rămas atât de puţin cunoscute este acela că 
adepţii erau ameninţaţi cu pedeapsa cu moartea dacă 
dezvăluiau ceva din cele petrecute la Eleusis. Este posibil să fi 
fost consumată o masă rituală constând în prăjituri de orz și 
fiecare participant să fi trecut printr-o ceremonie care simboliza 
moartea și renașterea, asemănătoare celei care încă există în 
francmasonerie. Oricare ar fi fost magia, ea a avut un efect 


profund asupra oamenilor vreme de multe secole, iar venerarea 
Demetrei a continuat până târziu în era creștină. 

Toate aceste aspecte sunt deosebit de interesante, însă ele 
depășesc cu mult scopul studiului nostru în cazul acestei cărți. 
Totuși, trebuie să remarcăm că ratificarea Constituţiei Statelor 
Unite ale Americii a avut loc pe 17 septembrie 1787. Adoratorii 
Demetrei se întâlneau anual pe data de 14 septembrie, iar 
anumite obiecte ritualice erau aduse atunci de la Atena la 
Eleusis. După aceea, credincioșii mergeau pe coastă pentru baia 
rituală și, pe 17 septembrie, erau făcute sacrificii într-un templu 
din Atena cunoscut sub denumirea de Eleusinion. Procesiunea 
către Eleusis începea pe 19 septembrie. 

Mult mai târziu, în secolul XX, în Statele Unite, o întreagă 
săptămână a fost considerată prin lege ca având o importanţă 
deosebită. Ea este cunoscută sub denumirea de „Săptămâna 
Constituţiei” și se întinde pe perioada 17-23 septembrie, 
coincizând în mod absolut cu perioada ceremoniilor Demetrei 
din Atena și Eleusis. 

Nu este greu să ne dăm seama de motivul pentru care toate 
acestea au fost importante pentru Constituţia Americană. Până 
la semnarea Constituţiei, Statele Unite nu erau o entitate cu 
adevărat legală. Cu alte cuvinte, s-ar putea sugera că, în pofida 
Declaraţiei de Independenţă și a războiului cu Anglia care a 
urmat, statele erau încă o colonie britanică. 

Această legătură cu Britannia trebuia să moară oficial înainte 
de a se putea naște noua republică, iar asta a reprezentat 
Constituţia. Nicio altă perioadă a anului nu putea fi mai 
semnificativă pentru această întreprindere. Mai mult, planetele 
Mercur și, desigur, Venus au răsărit înaintea Soarelui pe 17 
septembrie 1787 - s-au „înălţat” înaintea zorilor. Pentru un 
astrolog, acest eveniment, în care ambele planete se află în 
semnul zodiacal al Fecioarei, reprezintă o venerare a zeiţei 
renașterii (Venus), în propriul semn zodiacal (al Fecioarei). 
Totodată reprezintă și o anunţare a acestui eveniment lumii 
(Mercur aflat și el în Fecioară). Venus însăși e un simbol al morţii 
și al reînvierii deoarece ea alternează constant între a fi o stea 
de dimineaţă și una de seară. Cu alte cuvinte, ea „moare” și 
„renaște” cu fiecare orbitare în jurul Soarelui. 

Semnarea Constituţiei a avut loc în jurul amiezii, moment în 
care planetele Mercur și Venus se aflau chiar deasupra capului, 


într-un punct denumit mijlocul cerului. Pentru orice astrolog, și 
în special pentru unul care este un adept al „misterelor” și al lui 
Venus, nu putea exista un moment mai bun pentru un astfel de 
eveniment. 

Fără îndoială, unii dintre oamenii care vor citi această 
explicaţie vor striga: „Coincidenţă!” De aceea, vrem să analizăm 
și un alt moment esenţial din nașterea Statelor Unite. De 
această dată vom vorbi despre așezarea pietrei de temelie 
pentru clădirea Capitoliului din Washington D.C. - locul în care 
va fi dezbătută democraţia, se vor stabili legi și președinții vor fi 
forţaţi să capituleze în faţa voinţei poporului - o componentă 
esenţială și chiar crucială a democraţiei. 

Așezarea pietrei de temelie a Capitoliului a avut loc pe 18 
septembrie 1793. Vom discuta imediat despre felul în care și 
motivele pentru care orașul Washington a fost întemeiat, însă e 
o certitudine faptul că piatra a fost așezată de către George 
Washington în acea zi de miercuri a anului 1793, iar 
evenimentul a fost însoţit de o mare ceremonie și de prezenţa 
unui grup însemnat de francmasoni din diferite loji. Washington 
a purtat șorțul său masonic, așa cum a fost și reprezentat 
frecvent în picturile ce surprind evenimentul. 

Pentru încă o dată, un moment istoric important avea loc pe 
perioada celei mai importante săptămâni, în care Demetra. 
Fusese celebrată în Atena și Eleusis. De asemenea, în acea 
dimineaţă, Soarele și Mercur se aflau în semnul zodiacal al 
Fecioarei, însă, precedându-le pe amândouă și situată aproape 
la cea mai mare distanţă posibil față de Soare, ca stea de 
dimineaţă, răsărise Venus, cu exact 170 de minute înaintea 
zorilor. 

Ce alt început mai adecvat și de mai bun augur ar fi putut 
exista pentru însăși casa democraţiei americane? 


O zeiţă nouă pentru o națiune nouă 


Toată această nouă activitate se desfășura sub imperiul 
conceptului de neatârnare care era cu mult superior cuvântului 
libertate. După cum părinţii fondatori trebuie să fi știut deja, 
Libertatea a fost iniţial o zeiță romană pe nume „Libertas”, care 
era slăvită de către sclavii eliberaţi și de cei care fuseseră 
eliberaţi din închisori. Simbolul ei era boneta frigiană, pălăria 


conică din material moale purtată de revoluționarii francezi, însă 
ca statuie ea era reprezentată stând în picioare, în toată 
splendoarea ei, cu torţa libertăţii în mâna dreaptă. Orice dubii 
legate de absenţa conștientizării de către francmasoni a 
legăturii dintre libertate și zeiță sunt spulberate atunci când 
cineva întreprinde o călătorie la New York, unde uriașa Statuie a 
Libertăţii stă pe piedestalul ei - un dar pentru Statele Unite din 
partea francmasonilor francezi. 

Multe alte ceremonii francmasonice, care au avut loc în 
diferite momente și în diferite părţi ale lumii, poartă același 
simbolism astronomic și astrologie ca și semnarea Constituţiei 
Americane și așezarea pietrei de temelie a Capitoliului. De 
aceea, noi suntem siguri că, deși această săptămână din luna 
septembrie nu este considerată specială sau semnificativă de 
către masoni în prezent, ea a fost cu certitudine astfel nu mai 
demult de secolul al XVIII-lea. Nu putem găsi însă nicio 
menţiune a acestui fapt în articolele de ziar sau în alte descrieri 
ale oricăreia dintre cele două ceremonii și de aceea este posibil 
ca cei care au organizat evenimentele să fi știut cu exactitate ce 
făceau, însă publicul să nu fi fost conștient de semnificaţiile 
implicate. De asemenea, pare probabil ca doar „anumiţi” 
francmasoni să fi cunoscut secretul. 

Noi am considerat aceste informaţii extrem de interesante și 
utile în ceea ce privea francmasoneria și originile ei. În plus, 
exista și o puternică conexiune referitoare la Venus între 
francmasoni și sistemul megalitic antic. În același timp, era cât 
se poate de posibil ca această conexiune să fie doar o simplă 
coincidenţă. La urma urmei, multe civilizaţii și grupuri umane au 
venerat planeta Venus, însă ele nu au manifestat o cunoaștere a 
geometriei și matematicii megalitice. Probabilitatea unei 
conexiuni „directe” a crescut atunci când am descoperit 
geometria și măsurătorile megalitice aplicate la planul de 
amplasament al capitalei Washington. 

Ştiam deja că orașul Washington e saturat cu simbolism și 
planificare urbană masonică, și chiar și poziția sa geografică 
oferea o sumedenie de indicii referitoare la adevăratele credinţe 
ale masonilor care l-au conceput. Capitala Statelor Unite se află 
la graniţa dintre două state, Maryland și Virginia. Chiar dacă 
aparent ambele state fuseseră numite după personaje regale 
europene, se poate sugera că ambele nume sunt simboluri ale 


zeiței care a fost venerată la momentul semnării Constituţiei și 
la așezarea pietrei de temelie a Capitoliului. Maria (Mary) e un 
nume relativ modern pentru zeiță, în înfățișarea ei de Fecioara 
Maria, iar numele Virginia vorbește de la sine. 

Mai mult, districtul care urma să găzduiască orașul 
Washington a fost numit „Columbia”. Originile acestui nume 
sunt destul de obscure. Explicaţia oficială este aceea că el s-a 
vrut a fi o aluzie la Cristofor Columb, marinarul și exploratorul 
despre care se crede în mod eronat că ar fi fost primul european 
care a descoperit Lumea Nouă. Acest nume a apărut în 1738 
într-o copie a publicaţiei britanice lunare The Gentleman's 
Magazine în asociere cu posesiunile britanice din America de 
Nord. La acea vreme, relatarea activităţilor parlamentare nu era 
permisă în Britannia, astfel încât gazetarii perioadei utilizau 
adesea subterfugii pentru a transmite cititorilor ceea ce se 
întâmpla. Un astfel de ziarist a fost Samuel Johnson, care a scris 
în mare parte pentru publicaţia The Gentleman's Magazine. 

Cu scopul de a ocoli cenzura naţională, Johnson a relatat 
întâlnirile parlamentare, nu ale Britanniei, ci ale Lilliputului, 
regatul fictiv menţionat în Că/ătoriile lui Gulliver de către 
scriitorul și satirul Jonathan Swift. Samuel Johnson e primul care 
a utilizat cuvântul „Columbia” pentru a descrie teritoriile 
Imperiului din Americi. Acest nume a apărut pentru prima oară 
în The Gentleman's Magazine, în luna iunie 1738.5! S-a presupus 
că Johnson, în caz că el ar fi fost într-adevăr cel care a propus 
cuvântul „Columbia”, nu a făcut decât să parafrazeze numele lui 
Cristofor Columb. Trebuie desigur să reamintim faptul că acesta 
nu a pus niciodată piciorul pe teritoriul Statelor Unite, 
neajungând personal niciodată mai departe de Indiile de Vest. 
Dar nu există nicio dovadă clară că numele său e cel din care 
derivă „Columbia” - și mai trebuie să precizăm și că numele 
acestui marinar în genoveza lui nativă era Christoffa Corombo, 
iar în spaniolă, Cristobal Colón (el fiind angajat de Regina 
Isabella a Spaniei). 

Noi avem însă o altă explicaţie, pe care nu am mai auzit-o 
sugerată vreodată de cineva. Dacă ne întoarcem la originile 
numelui lui Columb, îl vom găsi a fi direct asociat lingvistic cu 
numele unui sfânt catolic - Sf. Columba, care a trăit în secolul al 
VI-lea. Se crede în general că Sf. Columba și-a luat numele din 

latinul columba care înseamnă „porumbel”. Porumbelul este un 
simbol străvechi și, încă din vremuri imemoriale, a fost asociat 
cu diferite versiuni ale zeiței. Referințele cele mai timpurii și mai 
elocvente despre porumbelul ca simbol al zeiței provin din Creta 
minoică, unde „absența” unei portretizări concrete a însăși 
zeiţei, în multe sanctuare a fost înlocuită prin prezenţa 
porumbeilor. Zeiţele elene ulterioare au păstrat această 
asociere cu porumbelul, care apoi a ajuns la Roma, în calitate de 
însoțitor al zeiței Venus. 

Având în vedere acestea, noi credem că este foarte posibil ca 
numele „Columbia” să fi portretizat încă de la început acele 
armonii feminine. 

Indiferent dacă lucrurile au stat sau nu astfel, nu a durat 
multă vreme până la apariţia unei asocieri clare între Columbia 
și o zeitate feminină. Această asociere fusese cu certitudine 
realizată înainte de întemeierea Districtului Columbia în 1791. În 
Statele Unite există cel puţin 13 localități numite Columbia. 
Foarte repede, acest nume a fost asociat îndeaproape cu 
Libertatea, numele unei alte zeițe, iniţial denumită „Libertas”, 
care pentru romani îndeplinea o funcţie specială printre sclavii 
eliberaţi. Americanii au îndrăgit-o pe Columbia și ea poate fi 
zărită în forma multor sculpturi și pe nenumărate afișe populare 
și patriotice. 

Prin urmare, aici avem situaţia neobișnuită în care numele 
„Columbia” (unul dintre numele date zeiţei) este acordat unui 
district situat la graniţa dintre Virginia și Maryland - ale căror 
nume sunt derivate, la fel, din cele mai fundamentale și mai 
puternice aspecte ale divinității feminine. 

lar dacă toate acestea nu sunt de ajuns, noi am descoperit și 
că forma Districtului Columbia, așa cum a fost măsurat el la 
releveul din 1791, este de diamant, avându-și colţurile în 
punctele cardinale. Diamantul a fost întotdeauna asociat cu 
divinitatea feminină, încă de la începutul timpului, fiind o 
reprezentare simbolică a vaginului. |n cazul orașului 
Washington, există și o anumită locaţie, care aproape că se 
confundă cu centrul acestui diamant care s-a dovedit de o 
importanţă semnificativă în cadrul cercetării noastre și va fi 
tratată în detaliu în capitolul următor. 


Aliniamente astronomice 


Nicio discuție despre meritele francmasonice în cazul capitalei 
Washington nu ar fi completă fără menţionarea lui David 
Ovason, autorul volumului 7he Secret Zodiacs of Washington 
D.C. Ovason e astrolog și, prin urmare, a fost capabil să 
observe configuraţiile proiectate în mod deliberat în arhitectura 
acestui oraș pe care un istoric obișnuit le-ar putea omite - în 
cazul în care astfel de configurații pot fi demonstrate a avea o 
rezonanţă cosmologică. După cum am sugerat anterior, „noi” nu 
credem foarte mult în astrologie în prezent, însă mulţi dintre 
strămoșii noștri credeau cu sfințenie și, de aceea, putem spune 
că a ignora posibilităţile astrologiei, numai din cauza unei 
prejudecăţi moderne, echivalează cu a arunca copilul cu tot cu 
apa în care s-a îmbăiat. Am putea la fel de bine să afirmăm că 
nu credem în profeţiile oracolelor și astfel să ignorăm prezenţa 
oracolului la Delphi sau în oricare altă locaţie antică unde s-au 
făcut profeţii oraculare. 

Ovason și-a îndreptat atenţia către planul de ansamblu al 
capitalei Washington și către multe dintre monumentele sale și 
decoraţiile acestora. El a observat numeroase exemple de 
zodiace create în și în jurul Washingtonului, într-o perioadă mare 
de timp. După multă muncă de cercetare referitoare la 
simbolistica și reperele astronomice ale capitalei Washington, 
Ovason a ajuns la aceeași concluzie ca și noi: cei care au 
proiectat și au construit Washingtonul au acordat o mare atenţie 
astronomiei și astrologiei și au dat dovadă de un interes sporit 
față de semnul zodiacal al Fecioarei și față de planeta Venus. 
Datorită observaţiilor lui David Ovason, am început să ne 
gândim dacă nu cumva întregul amplasament al orașului fusese 
făcut în funcţie de semnul zodiacal al Fecioarei. 

Una dintre cele mai importante zone din Washington este 
Naţional Mall. Aceasta e o fâșie lungă de spaţiu verde, mărginit 
de unele dintre cele mai importante clădiri civice ale 
Washingtonului. Zona se întinde către vest de la Capitoliu și 
ajunge în cele din urmă la Monumentul Washington, la 
aproximativ 2 km distanţă. După aceea se continuă până la 
Lincoln Memorial. Întreaga distanţă de la treptele Capitoliului și 
până la Lincoln Memorial este de 3 km. 

Monumentul Washington, un obelisc uriaș aflat la vest de 
Capitoliu, a fost ridicat între anii 1848 și 1884. El este cea mai 
înaltă clădire din Washington, având înălţimea de 169,294 m. 
Oricine stă pe treptele Capitoliului și privește către vest nu 
poate să nu îl vadă. Monumentul Washington se află exact în 
punctul în care Soarele apune la două momente importante din 
an. 

La latitudinea capitalei Washington, Soarele apune mult în 
nord-vest în mijlocul verii și departe în sud-vest în mijlocul iernii. 
Insă, în doar două zile pe an el apune exact la vestul cardinal - 
la echinocţiile de primăvară și de toamnă. În cazul echinocţiului 
de toamnă, care are loc în jurul datei de 21 septembrie în 
fiecare an, astrologii spun despre Soare, pe măsură ce acesta 
apune în Washington, că se află la 29 de grade de semnul 
zodiacal al Fecioarei.” 

Aceasta înseamnă că Monumentul Washington și Capitoliul 
sunt „aliniate”, astfel încât în unul dintre cele două momente 
din an în care Soarele apune exact în spatele Monumentului, așa 
cum e el văzut din faţa Capitoliului, să se producă pe durata 
acelei perioade cruciale în care Soarele se află în semnul 
zodiacal al Fecioarei. Desigur, chiar în aceeași zi (echinocțiul de 
toamnă), Soarele „va răsări” tot în Fecioară, un eveniment care 
ar putea fi observat de la Capitoliu prin simpla întoarcere a 
privirii către est. 

De aceea, s-ar putea sugera că întreaga orientare a capitalei 
Washington a fost proiectată ţinându-se cont de semnul 
zodiacal al Fecioarei." 


53 Există o diferenţă între poziţiile astrologice şi cele astronomice. 
Semnele zodiacale din astrologie sunt „fixe” în timp şi sunt mai 
degrabă teoretice decât concrete. In prezent, de pildă, pe 21 
septembrie Soarele e „în realitate” mult mai aproape de începutul 
constelaţiei Fecioarei decât de sfârşitul ei. Această ciudăţenie se 
produce pentru că studiul astrologiei e foarte vechi şi, chiar dacă 
poziţiile stelare s-au deplasat din cauza precesiei echinocţiilor, 
astrologia nu s-a modificat în acord cu ele. In secolul al XIX-lea, când 
Monumentul Washington a fost finalizat, astronomii ar fi spus că 
echinocțiul de toamnă a avut loc chiar la începutul constelaţiei 
Fecioarei. 

54 Deşi echinocțiul de primăvară e, desigur, la fel de relevant atât din 
punctul de vedere al astronomiei cu ochiul liber, cât şi al orientării 
oraşului Washington D.C. 


Forma actuală a raționalismului din sânul mediului academic 
e bună și valoroasă, cu toate că ea își are unii critici foarte bine 
informaţi cu privire la respingerea aproape totală de către ea a 
calităților umane mai incerte. Cu toate acestea, ar fi o eroare 
gravă să considerăm că această abordare a logicii e singura sau 
chiar cea mai bună. De exemplu, abordarea medievală a raţiunii 
intelectuale ar fi fost considerată sălbatică și nedisciplinată dacă 
ar fi raportată la standardele din prezent. În aceeași manieră, 
cărturarii secolului al XVIII-lea și cei de la începutul secolului al 
XIX-lea erau întru totul deschiși față de amestecul esotericului 
cu exotericul. Oricare ar fi părerea cuiva cu privire la 
dezirabilitatea unui astfel de lucru - rămâne cu certitudine un 
fapt pe care orice istoric ce își merită statutul academic trebuie 
să-l înţeleagă pe deplin. A proiecta un raţionalism pur modern în 
minţile unor savanţi precum Newton sau Franklin, de exemplu, 
ar fi într-adevăr o atitudine necugetată. 

Am descoperit că secunda megalitică de arc a fost folosită 
pentru a crea o reţea de poziţionare a structurilor importante și 
că amplasamentul la sol a fost calculat în funcţie de repere 
astronomice. Acum avem dovezi puternice care susțin afirmaţia 
că astronomia masonică a fost de asemenea utilizată în 
proiectarea noii capitale a Statelor Unite ale Americii. 

În lumea din prezent, arhitecţii și proiectanţii civili schiţează 
idei pe planșa de desen sau pe computerul lor pentru a crea 
forme interesante. În cea mai mare parte, ei deţin o înţelegere 
redusă sau nu înţeleg deloc, și nici nu sunt interesanţi de 
puterea simbolismului.” De la construirea henge-urilor de la 
Thornborough, Stonehenge, a piramidelor, a Templului lui 
Solomon, a [Bisericii Rosslyn] și până la orașul Washington - 
simbolismul a fost un factor arhitectural fundamental. 

Mai mult, urma să aflăm în curând că această decizie de a 


55 Abordarea modernă din domeniul arhitecturii civice ar putea fi 
comparată cu moda curentă a tatuajelor bărbăteşti şi feminine, 
adesea o parodie brută şi ignorantă a unor presupuse modele celtice. 
E o imagistică în mod clar impresionantă, însă lipsită de orice valoare 
comunicativă interioară. Tatuajele au fost utilizate vreme de 5 000 de 
ani pentru a reflecta statutul social sau originile unei persoane, un 
fapt indicat de Otzi, omul neolitic al cărui trup bine conservat a fost 
găsit în gheţurile din Alpi. Prin comparaţie, tatuajele moderne nu sunt 
decât nişte mâzgălituri. 


sărbători valori preistorice nu a dispărut nici după perioada 
părinţilor fondatori. 


Capitolul 14 
Proporțţiile zeilor 


Un nou Stonehenge 


După ce am descoperit că orașul Washington fusese proiectat 
folosindu-se gradele de arc megalitic, am hotărât, pentru a fi 
siguri, să verificăm și câteva dintre clădirile mai noi care 
împodobesc orașul. Ne așteptam ca întreaga idee originală a 
conexiunilor megalitice să se fi pierdut de-a lungul anilor, iar 
clădirile recente din secolul XX să nu se încadreze în această 
configuraţie; însă ne înșelam amarnic. 

Una dintre cele mai importante structuri din Washington, 
centrul puterii militare a Statelor Unite, se află chiar peste râul 
Potomac, în Arlington, Virginia. Acesta este Pentagonul - sediul 
central al Departamentului de Apărare al Statelor Unite. Ca un 
aspect interesant, această clădire are propriul simbolism, 
devenind o expresie a conducerii militare a Statelor Unite. 
Oamenii din prezent utilizează denumirea de „Pentagon” atunci 
când vor să se refere la Departamentul de Apărare, mai mult 
decât atunci când vorbesc strict despre clădire. 

Chris a măsurat cu atenţie distanţa de la centrul elipsei la 
centrul Pentagonului. El a convertit numărul rezultat în metri și 
nu i-a venit să-și creadă ochilor. Centrul Pentagonului fusese 
plasat cu grijă la 10 grade megalitice de centrul importantei 
elipse - asta însemnând 10x366 yarzi megalitici. Precizia acestei 
distanţe a fost mai mult decât impresionantă. 

Chris l-a sunat imediat pe Alan pe Skype pentru a-i spune ce 
descoperise. 

— Poftim? a exclamat Alan. Asta e nebunie curată... de-a 
dreptul ciudat. Alan a deschis programul Google Earth pe 
calculatorul său și a mărit imaginea pentru a putea verifica 
acest rezultat neobișnuit. 

Dumnezeule. Ai dreptate, a răspuns Alan. Ce se poate spune 
și despre alte distanţe de la Pentagon? a întrebat el. 

— Tocmai am descoperit această potrivire și te-am sunat. 
Desigur, trebuie să verificăm dacă mai există și alte conexiuni, a 


răspuns Chris. 

Însă Alan deja măsura următorul punct evident de conexiune 
- Capitoliul. 

— Măi... să fie, s-a auzit vocea lui Alan. Din centrul 
Pentagonului până la domul Capitoliului sunt exact 15x366 yarzi 
megalitici - 15 frumoase secunde megalitice din circumferința 
polară a Pământului. Cu jumătate mai mult decât distanţa până 
la centrul elipsei. 

— Cred că tocmai am eliminat orice posibilitate de a fi doar o 
coincidenţă - ceea ce ar fi oferit, într-o anumită măsură, mai 
multă siguranță, a răspuns Chris în timp ce verifica 
măsurătoarea făcută de Alan. Mai există ceva interesant aici... 
Privește la unghiul pe care îl face linia care pornește de la 
centrul Pentagonului pe măsură ce se îndreaptă către domul 
Capitoliului. Chris a continuat: Pentagonul a fost plasat în ceea 
ce pare un unghi arbitrar, însă linia megalitică către Capitoliu e 
o bisectoare perfectă pe partea aflată cu faţa la râu - iar acolo 
pare a fi intrarea principală. 

Lui Alan i-a scăpat un oftat. 

— S-au gândit destul de mult la asta - oricare ar fi fost 
oamenii care s-au ocupat de acest proiect! a spus el. Nimeni nu 
poate nega faptul că Pentagonul a fost orientat către Capitoliu - 
la o distanţă de 15 secunde megalitice! 

Am continuat să analizăm relaţiile de distanţă ale 
Pentagonului și, aproape de necrezut, am descoperit că de la 
centrul Pentagonului și până la centrul bazei Monumentului 
Washington sunt 9 x 366 yarzi megalitici. 

Nu suntem ingineri de cadastru, însă este mai mult decât 
evident că găsirea unei astfel de locaţii care să prezinte trei 
relații de acest gen cu structuri preexistente este o adevărată 
provocare - indiferent care ar fi unităţile de măsură alese. 
Aceasta a părut a fi o realizare incredibilă. Însă ceea ce ne-a 
tulburat a fost intenția secretă din spatele acestui 
amplasament. 

Am privit mai atent această clădire impozantă și am 
descoperit că ea nu e nimic altceva decât o întrupare perfectă a 
unei structuri megalitice moderne. lar „perfectă” e singurul 
cuvânt pe măsură! 

Analizând un plan aerian al Pentagonului, distanţa dintre 
centrul clădirii și oricare dintre cele cinci colţuri ale sale este de 


241,6 metri. Acest lucru înseamnă că circumferința cercului în 
interiorul căruia a fost proiectat Pentagonul e de 1518 metri. 
Când convertim această circumferință în yarzi megalitici, 
rezultatul e 1829,6 yarzi megalitici, ceea ce înseamnă 5 x 366 
yarzi megalitici, cu o precizie de 99,9 procente. 

Această clădire cu cinci laturi și cinci etaje e construită în 
interiorul unui cerc cu o circumferință de exact 5 secunde 
megalitice. De aici putem deduce că arcul format de oricare 
două dintre cele cinci puncte are o lungime de exact 366 yarzi 
megalitici! 

Uluitor. 

Cercul în interiorul căruia a fost proiectat Pentagonul este o 
copie fidelă și la o scară mai mare a complexului Stonehenge și, 
desigur, al extrem de importantelor henge-uri uriașe de la North 
Yorkshire și Cambridgeshire, în Anglia. Pentagonul e de exact 
cinci ori mai mare decât henge-ul de la Stonehenge și de două 
ori și jumătate mai mare decât henge-urile de la Thornborough, 
așa cum apăreau ele în anul 3500 î.H.! 


O idee ciudată 


A devenit imediat necesar să aflăm cine a proiectat 
Pentagonul și apoi l-a amplasat într-o poziţie atât de remarcabil 
integrată în raport cu alte clădiri importante din Washington. 
Am descoperit ceva deosebit de interesant. 

Pentagonul se presupune a fi creaţia lui Henry L. Stimson, 
secretar de război în 1941, într-o vreme în care părea foarte 
probabil că Statele Unite vor fi atrase în cel de-al Doilea Război 
Mondial. Departamentul de Apărare își desfășura activitatea la 
acea vreme în diferite clădiri din interiorul și din jurul 
Washingtonului, însă odată cu expansiunea rapidă a puterii 
militare, a fost necesară construirea unei noi clădiri, care să fie 
destul de mare, pentru a putea fi centralizate eforturile de 
apărare. Pe 17 iulie 1941, a fost convenită o audiere 
congresională pentru a se discuta despre această chestiune, iar 
generalul de brigadă Eugene  Reybold din cadrul 
Departamentului de Război i s-a dat sarcina de a raporta în 
termen de cinci zile un plan pentru soluţionarea problemei. 

S-a luat decizia de a amplasa noua clădire peste râul 
Potomac, într-o locaţie în care se afla o fostă fermă de cercetare 


agricolă, numită Arlington Farms. Proiectul original viza un 
amplasament dreptunghiular simplu, dar s-a sugerat că 
drumurile de acces cereau ca unul dintre colțurile 
dreptunghiului să fie decupat, rezultând o clădire asimetrică cu 
cinci laturi. 

Afirmația că proiectarea unei structuri superbe precum 
Pentagonul a devenit realitate doar pentru că o fermă veche era 
deservită de drumuri incomode nu pare a avea prea multă 
autenticitate! Insă este ciudat cum o idee lipsită de sens poate 
să prindă la public dacă e repetată de suficient de multe ori. 
Lumea ar fi plină de clădiri bizare dacă arhitecţilor li s-ar cere să 
lucreze constrânși de limite precum amplasamentul unei ferme 
vechi de un secol. 

E destul de clar că niciuna dintre conexiunile megalitice pe 
care le-am identificat nu ar fi existat dacă Pentagonul ar fi fost 
plasat cu adevărat în prima locaţie sugerată, la Arlington Farms. 
Experții sunt de acord că locaţia finală a Pentagonului face parte 
dintr-o poveste ciudată. Autorul unei cărţi deosebite despre 
povestea Pentagonului” și-a exprimat surprinderea în legătură 
cu nivelul la care președintele de atunci al Statelor Unite, 
Franklin D. Roosevelt, s-a implicat personal în proiect. De 
exemplu, spune Steve Vogel, președintele a avut un rol 
important în alegerea locației pentru noua clădire. Armata și 
Departamentul de Război optaseră pentru amplasamentul 
original, însă Roosevelt s-a implicat personal atunci când 
„cineva” din DC Commission of Fine Arts a obiectat împotriva 
zonei Arlington Farms, pe motiv că noua clădire ar bloca axa 
principală din planul original pentru orașul Washington al lui 
L'Enfant. 

Așadar, cine conducea DC Commission of Fine Arts, ne-am 
întrebat noi? S-a dovedit că președintele ei era vărul lui Frank D. 
Roosevelt, Frederick A. Delano - un bărbat pe care Roosevelt îl 
desemnase personal președinte al Naţional Resources Planning 
Commission cu câţiva ani în urmă. 

Ofiţerul de armată responsabil de proiect, generalul Brehon B. 
Somervell, a insistat că obiecţia lui Delano nu era validă, însă 
Roosevelt, care nu a răspuns afirmațiilor lui Somervell prin 
argumente raţionale, nu a ţinut seama de opinia generalului. El, 
pur și simplu, a făcut apel la gradul său, spunând: „Dragul meu 

general, eu încă sunt comandant-șef al Armatei!” 

Vogel povestește cum Pentagonul a fost construit pe baza 
unor minciuni. El susţine că la momentul în care structura uriașă 
cu cinci laturi era construită cu o viteză uimitoare, la începutul 
celui de-al Doilea Război Mondial, responsabilii au afirmat o 
serie de neadevăruri în legătură cu acest proiect, cu costurile 
sale și chiar cu numărul de etaje pe care urma să le aibă. Vogel 
spune despre Pentagon că a fost construit după „designul lui 
Roosevelt”s:. 

Președintele și-a impus voinţa, iar în cel de-al doisprezecelea 
ceas, Pentagonul a fost mutat spre sud, acolo unde se află și 
astăzi, într-o zonă dărăpănată, numită, pe bună dreptate, Hell's 
Bottom (Fundul ladului). Lucrările de excavaţie pentru Pentagon 
au început pe 11 septembrie 1941.% Clădirea a fost inaugurată 
în ianuarie 1943 și, având în vedere dimensiunile ei, structura a 
fost finalizată într-o perioadă de timp uimitor de scurtă. 

S-a raportat că Roosevelt a încercat să scoată personalul 
militar din Pentagon odată ce războiul cu Japonia și Germania a 
luat sfârșit, invocând faptul că edificiul era mult prea mare 
pentru vremuri de pace. El și-a dorit ca Pentagonul să devină în 
cele din urmă un „memoria!l” al naţiunii. Insă declanșarea 
Războiului Rece - teama faţă de un atac sovietic - a pus capăt 
unor astfel de gânduri. 


Pentagonul gradului 32 


Unul dintre obiectivele principale ale francmasoneriei este 
construirea unui templu al cunoașterii în inima orașului lui 
Dumnezeu. Orice nou iniţiat al ordinului află chiar de la început 
despre construirea Templului lui Solomon, care e considerată în 
prezent de majoritatea francmasonilor ca fiind o analogie 
simplistă referitoare la propria viaţă - construirea adevărului pe 
o temelie stabilă -, o analogie copilăroasă și naivă care probabil 
insultă inteligenţa oricărui adult modern. Motivul pentru care ea 
pare să fie acceptată de un număr foarte mare de membri ai 

59 Printr-o turnură ciudată a sorții, acest lucru s-a întâmplat cu exact 
60 de ani înainte de ziua în care un avion de pasageri deturnat a fost 
izbit de faţada vestică a clădirii pe 11 septembrie 2001. 


breslei este acela că ei tind să ignore contemplarea ritualului 
simplist și se concentrează asupra aspectelor sociale și 
caritabile ale francmasoneriei. Misterul evident ce înconjoară 
francmasoneria a apărut datorită faptului că membrii ei nu 
îndrăznesc să vorbească despre ceea ce fac la adunările 
francmasonice de teamă să nu fie luaţi în râs de familiile, 
prietenii și colegii lor. De fapt, acele părţi ale ritualurilor care 
sunt desemnate a fi secrete constau în câteva incantaţii și 
semne lipsite de importanţă. 

Mai mult, trebuie să reamintim că de-a lungul istoriei, și mai 
ales în perioada Cavalerilor Templieri (care au apărut ca ordin 
religios în secolul al XI-lea), de exemplu, povestirile care erau 
menite să transmită informaţii importante au avut mereu două 
niveluri: unul evident și unul ascuns, care trebuia înţeles doar 
de către receptorul „ales”. 

Există 33 de grade în influenta Francmasonerie de Rit Scoţian 
Antic și Acceptat, iar multe dintre ritualuri sunt, în mod 
surprinzător, secrete chiar și față de masonii care deţin gradul 
respectiv. A devenit o obișnuință ca francmasonii să fie 
promovați în etape, fiind sărite câteva grade o dată și 
acordându-se doar cu numele gradele care lipsesc din traseul 
efectiv. Un francmason de Rit Scoţian i-a spus odată lui Chris că 
a cerut o copie pentru ritualul unuia dintre gradele pe care 
tocmai le primise, însă prin care nu trecuse niciodată, și a fost 
informat cu răceală că nu poate primi copia respectivă. 

Am studiat gradele Ritului Scoţian pentru a vedea dacă ar 
putea exista o conexiune semnificativă cu imaginea unui 
pentagon regulat. Și am descoperit curând că penultimul grad 
era uimitor de relevant. Gradul 32, cunoscut și sub denumirea 
de „Prinţul Sublim al Secretului Regal”, are loc figurativ într-o 
tabără militară. Se spune că amplasamentul este format dintr-o 
serie de figuri geometrice. Forma exterioară e o figură cu nouă 
laturi, în interiorul căreia se află o figură cu șapte laturi, apoi 
urmează o figură cu cinci laturi sau un pentagon, în interiorul 
căruia se află un triunghi. În cele din urmă, în triunghi există un 
cerc, care reprezintă infinitatea. Cu toate acestea, o mare parte 
a ceremoniei pentru gradul 32 se concentrează pe importanţa 
militară a Pentagonului. 

Candidatul la grad este întrebat ce anume dorește și el 
trebuie să răspundă că dorește să fie admis ca soldat și slujitor 


în Marea Armată Masonică a Prințului Sublim al Secretului Regal. 
El continuă spunând că vrea să îi apere pe cei oprimaţi, să îi 
protejeze pe inocenți și să lupte împotriva dușmanilor lui 
Dumnezeu și ai umanităţii. 

Toate acestea aveau o importanţă foarte mare în proiectarea 
unui sediu care să adăpostească personalul militar al Statelor 
Unite într-un moment în care naziștii își croiau drum prin 
Europa. Atacul japonez de la Pearl Harbour urma să aibă loc în 
câteva luni. 

În ritual se oferă următoarea explicaţie: 


„Tabăra  Ritului  Scoţian Vechi (Antic) și Acceptat al 
Francmasoneriei e un nonagon (poligon cu nouă laturi) ce 
cuprinde un heptagon (poligon cu șapte laturi), între liniile 
căruia se află un pentagon ce cuprinde un triunghi în centrul 
căruia se găsește un cerc. Astfel, noi găsim numerele mistice de 
3, 5, 7 și 9, toate emanând din centrul cercului infinităţii. 
Întrucât aceste numere simbolizează atribute divine și principii 
masonice, la fel ar trebui să emane și munca masonică 
dragostea divină, să fie îndrumată de înţelepciunea divină și să 
fie exercitată prin puterea divină pentru binele umanităţii și 
întru cinstirea lui Dumnezeu. 

A doua emanaţie din infinitate e reflectată de pentagon, 
fiecare unghi al acestuia reprezentând o diviziune a Armatei de 
Rit Scoţian. Acum fiți atenţi în timp ce sunt repetate atributele 
lor.” 


Practic întreaga parte ceremonială a gradului 32 constă în 
explicaţii militare ale celor cinci colţuri ale pentagonului după 
care gradul este conferit celor aleși. Ca un aspect interesant, 
forţele armate ale Statelor Unite sunt alcătuite din cinci 
componente: Armata (Army), Corpurile Marinei (Marine Corps), 
Marina, Garda de Coastă (Coast Guard) și, din 1947, Forţele 
Aeriene (Air Force). 

Pe măsură ce ritualul gradului 32 evoluează, se aude un 
strigăt care îi cheamă pe bărbaţii loiali să poarte bătăliile care 
vor urma. Sună o trompetă, urmată de o chemare la arme. 
Candidaţii aud strigăte care spun: „Dușmanul”, „Salvaţi-ne“ și 
„Pe metereze”. Ei își dau seama că se află sub asediu și că 
vieţile tuturor bărbaţilor, femeilor și copiilor se află în primejdie. 


E posibil ca această ceremonie stranie să aibă ceva în comun 
cu Washington sau, mai exact, cu construirea Pentagonului? 

Gradul predatează în manieră evidentă decizia de a construi o 
mare clădire din care să fie administrate activitățile de război, 
însă oamenii care l-au conceput ar fi fost încântați să își vadă 
simbolismul ritualului lor masonic de nivel înalt materializat. 
Desigur, ei nu ar fi putut spune acest lucru nimănui decât 
membrilor propriei elite, însă ar fi avut un sens deplin pentru cei 
care știau. Puterea simbolismului nu poate fi nicicând 
subestimată - iar pentru oamenii a căror viaţă e centrată în jurul 
francmasoneriei, aceasta ar fi fost o idee minunată. E atestat 
faptul că Franklin D. Roosevelt a fost fascinat de arhitectură. El 
a proiectat clădiri pentru Warm Springs, o staţiune balneară din 
Georgia, pe care a cumpărat-o în 1926; case și două oficii 
poștale în Dutchess County, New York, unde a și locuit; dar și 
biblioteca sa prezidenţială. Se știe totodată că el prezenta o 
atracţie faţă de trecut, redecorându-și casa în stil georgian. 
Multe dintre clădirile Washingtonului din acea epocă, inclusiv 
Jefferson Memorial, își datorează în mod direct stilul lor 
neoclasic preferinţei lui Roosevelt. 

Franklin D. Roosevelt a fost și francmason. A fost iniţiat în 
Holland Lodge No. 8 (Loja Olandeză Nr. 8), în New York City, pe 
11 octombrie 1911. El a ajuns francmason de Rit Scoţian de 
gradul 33. Să fi fost el oare influenţat să mute Pentagonul în 
poziţia sa actuală? Este posibil ca ideea de a folosi simbolismul 
militar al formei pentagonale - așa cum e ea utilizată în ritualul 
gradului 32 - să fi fost conformă cu aspiraţiile lui Roosevelt. 

Dacă mai este cineva care încă se îndoiește de conexiunea 
dintre Pentagon și ritualul gradului 32 al Ritului Scoţian, există și 
un alt aspect foarte semnificativ al proiectului arhitectural care 
trebuie avut în vedere. Ritualul precizează că există un triunghi 
în interiorul Pentagonului. Dacă cineva va desena un triunghi 
echilateral în planul Pentagonului, el se va încadra într-o 
manieră neașteptat de armonioasă. Vârful triunghiului va fi 
plasat în interiorul unuia dintre colţurile Pentagonului (așa cum 
e arătat în diagrama folosită în ritual), iar baza triunghiului se va 
forma pe linia peretelui interior al clădirii. Peretele interior ar fi 
putut fi plasat la orice nivel, însă el a fost, fără îndoială, 
proiectat ca bază a unui triunghi încadrat în pentagon. 

Şansele ca proiectarea Pentagonului să nu fi fost direct 


influenţată de ritualurile Francmasoneriei de Rit Scoţian par să 
fie extrem de mici. În plus, urma să găsim chiar și mai multe 
dovezi, care cu siguranţă îi vor convinge inclusiv pe cei mai 
sceptici indivizi. 

Nu duceam lipsă de fapte care să sprijine afirmaţia noastră că 
secundele megalitice au fost folosite ca unităţi de măsură 
pentru proiectarea urbanistică a Washingtonului, însă urmam să 
identificăm și mai multe indicii. Există o conexiune megalitică 
extrem de precisă între centrul elipsei și unul dintre cele mai 
importante monumente comemorative din complexul Naţional 
Mall. Acesta este Second World War Memorial, care e situat la 
aproape un kilometru vest de Monumentul Washington. Distanţa 
dintre centrul elipsei și centrul unei alte elipse care formează 
punctul focal al Memorialului este de exact 2 x 366 yarzi 
megalitici. Acesta a fost un rezultat foarte surprinzător pentru 
că, Memorialul nu ar fi putut fi terminat decât după anul 1946. 
De fapt, el este mult mai recent. Locaţia Memorialului a fost 
anunţată de către președintele Clinton de Ziua Veteranilor, în 
1995, iar Memorialul nu a fost deschis publicului decât pe data 
de 29 aprilie 2004. Am descoperit totodată că distanţa dintre 
centrul Memorialului și locaţia cât se poate de importantă de 
sub domul Capitoliului este de 9 x 366 yarzi megalitici sau 9 
secunde megalitice de arc. 

Unităţile de măsură megalitice se găsesc la tot pasul în 
Washingtonul din prezent. 


Triunghiul gradului 33 


După cum am văzut anterior, penultimul grad al 
Francmasoneriei de Rit Scoţian afirmă că forma din interiorul 
pentagonului este un triunghi - iar această formă este totodată 
reprezentativă pentru ultimul grad al Francmasoneriei de Rit 
Scoţian. 

Pentru a face o scurtă recapitulare, noi am stabilit că distanța 
din centrul clădirii Pentagonului, prin ușa din faţă, peste râul 
Potomac și până la Capitoliu, e o linie dreaptă cu lungimea 
exactă de 15 secunde megalitice. Distanţa de la Capitoliu și 
până în centrul elipsei este de 8 secunde megalitice, iar cea de 
la centrul elipsei la Pentagon e de 10 secunde megalitice. 
Aceste lungimi alcătuiesc un triunghi uriaș pe suprafaţa 


Washingtonului cu o lungime de 33 de secunde megalitice 
(puţin peste 6,22 mile și reprezentând 33x366 yarzi megalitici). 

Fără mai fi nevoie să o spunem, ideea celor 33 de unităţi era 
deja familiară. 

Aceasta este călătoria pe care o persoană o poate face de la 
un modest Ucenic Francmason, proaspăt admis în rândurile 
breslei, până la rangul de Mare Inspector-General Suveran - 
asta doar dacă persoana respectivă e aleasă în această poziţie. 
In special în Statele Unite ale Americii există numeroși 
francmasoni de gradul 32 - însă puţini dintre ei ajung vreodată 
să facă ultimul pas, cel al gradului 33. 

Simbolul-cheie folosit în ritualul pentru acest grad este 
triunghiul. 

Deși francmasoneria din prezent este în general foarte 
deschisă cu privire la activităţile și structura sa, gradul 33 
rămâne într-o oarecare măsură înconjurat de mister. Tot ceea 
ce se afirmă este că gradul 33 reprezintă o onoare acordată 
doar la discreţia Consiliului Suprem. Ne-am decis să încercăm să 
aflăm ceva mai multe despre ceea ce se întâmplă la acest nivel 
înalt al francmasoneriei, astfel încât Chris a contactat un prieten 
care e membru de gradul 33 al Ritului Scoţian - Jurisdicţia 
Sudică, ce își are sediul Consiliului Suprem în Washington. 
Răspunsul a fost uluitor: 


„Toţi cei de nivel 33 trec prin același ritual pentru a-și primi 
gradul. 

Cu toate acestea, doar un număr de maximum 33 de membri 
de gradul 33 sunt „activi”, în sensul că au dreptul de a vota în 
Consiliul Suprem care guvernează Ritul Scoţian. Cei 33 de Activi 
sunt numiţi Mari Inspectori Generali Suverani. Ei conduc breasla 
din statul în care trăiesc... Restul suntem doar membri onorifici 
de grad 33 care nu decid decât ora la care se trezesc 
dimineața... 

Ritul Scoţian e diferit de toate celelalte loje masonice, în 
sensul că există o ierarhie benefică. Prin asta vreau să spun că 
în toate celelalte corpuri masonice membrii își aleg Marele 
Maestru, sau care i-o fi numele, și deţin aparent dreptul de a 
conduce împreună organizaţia. În Ritul Scoţian, Comandantul 
Suprem este un angajat plătit cu normă întreagă, care are 
datoria de a coordona toate activităţile și majoritatea acţiunilor, 


sau cel puţin pe cele cărora nu li se opune Consiliul Suprem. 
Votul Consiliului Suprem este definitiv, iar membrii primesc doar 
recunoașterea pentru activităţile lor, însă nu au dreptul la 
cuvânt sau la chestionarea deciziilor. 

E o dictatură, însă argumentul beneficiului ierarhic oferă 
credibilitate prin a se afirma că aceasta este cea mai eficientă 
organizaţie masonică, care poate răspunde nevoilor și se poate 
schimba instantaneu, în timp ce fraternitatea masonică 
controlată de Marile Loje autonome ale fiecărui stat, fără niciun 
corp naţional colectiv care să vorbească în numele fraternității, 
e teribil de ineficientă și începe să devină arhaică.” 


Prin urmare, Ritul Scoţian nu pretinde să fie democratic. 
Există un singur bărbat care ia toate deciziile și se așteaptă ca 
ele să fie ratificate fără obiecţii. De unde provine o astfel de 
persoană? A cui voinţă o reprezintă cei aflaţi pe o asemenea 
poziţie? Dacă avem dreptate atunci când afirmăm că 
președintele Roosevelt a fost influențat de dorinţele Ritului 
Scoţian referitoare la amplasarea și dimensiunile Pentagonului - 
ce alte aspecte au mai fi fost „dictate” în timpul secolului XX? 

Suntem îngrijoraţi; nu pentru că lucrurile care s-au întâmplat 
sunt rele, ci pentru faptul că antimasonii (în aceeași măsură 
ignoranţi și plini de prejudecăţi) vor interpreta această situaţie 
ca pe un complot masonic. Chiar dacă a existat vreo influenţă 
asupra președintelui Roosevelt, noi suntem siguri că nu a fost 
absolut nimic rău în activitatea sa de atunci sau din oricare alt 
moment. 

Dacă avem dreptate, atunci scopul Ritului Scoţian a fost, pur 
și simplu, cel de a sărbători cunoașterea străveche și de a întări 
puterea Statelor Unite prin aderarea la ritualul anticilor. Însă 
care a fost exact planul pe care ei l-au pus în practică? 


Camera subterană 


Povestea lui Enoh, de altfel importantă pentru Ritul Scoţian, 
este simbolizată printr-un triunghi. Marele triunghi format între 
centrele Pentagonului, Capitoliului și elipsei are lungimea de 33 
de secunde de arc megalitic. Din moment ce sunt 366 de yarzi 
megalitici într-un grad megalitic, cineva ar putea să împartă 
simbolic fiecare grad al Ritului Scoţian în 366 de părţi. În 


vremurile străvechi, exista obiceiul de a se acorda un grad pe 
an, ceea ce ar putea însemna că un iniţiat progresa cu un yard 
megalitic o dată la fiecare zi siderală (o rotire a Pământului în 
jurul propriei axe). Pornind de la acest considerent, după 36 de 
ani de studiu intens, cei mai inteligenţi și mai buni candidaţi vor 
fi atins cel mai înalt nivel de distincţie. 

Prin urmare, există o legătură fascinantă între un grad 
megalitic și un grad al Ritului Scoţian. Un yard megalitic pentru 
fiecare tranzit al unei stele precum Sirius pe cer. Acesta este un 
exemplu perfect de gândire neolitică. Ce alt scop ar putea avea 
triunghiul gigantic din mijlocul Washingtonului? Importanţa 
Capitoliului și a Pentagonului e evidentă, însă ce anume face ca 
acea elipsă să fie atât de specială? 

Meditând asupra acestui subiect, noi ne-am adus aminte de 
afirmaţia locotenent-colonelului Thomas Lincoln, din secolul al 
XIX-lea, că deţinea controlul asupra proiectului de construire a 
elipsei - cu excepţia unei excavații care se petrecea în centrul 
amplasamentului. Aceste lucrări subterane au fost descrise ca 
aflându-se sub autoritatea „Comisarilor districtuali” - fiind vorba 
în aparenţă de un canal colector. 

Ştiam că ideea unei excavații într-o locaţie sfântă are o 
importanţă crucială pentru Francmasoneria de Rit Scoţian. Chris 
vizitase templele de Rit Scoţian din Statele Unite și văzuse cum 
sunt construite camerele subterane în scopul desfășurării 
ritualurilor enohiene (inspirate de povestea lui Enoh). 

Bănuiala noastră a fost că acest triunghi de dimensiuni 
enorme (a cărui bază conectează structura care a găzduit 
personalul militar al Statelor Unite cu centrul guvernului 
naţional și cu unghiul superior aflat în dreptul excavaţiei 
cunoscute în elipsă) ar putea avea o valoare simbolică; și, 
poate, ar fi ceva mai mult decât un simbol. 

Desigur, încăperea ipotetică din centrul elipsei a fost 
planificată concomitent cu Capitoliul și ambele au fost aduse în 
starea lor actuală cam în același timp. Insă cel de-al treilea 
punct (unghi) al triunghiului nu a existat până când Hell's 
Bottom (Fundul ladului) a devenit locul de construcţie al 
Pentagonului. Prin urmare, dacă teoria noastră e corectă, 
triunghiul gradului 33 e o înfrumusețare adusă la mijlocul 
secolului XX unei locaţii preexistente. 

Perfect logic, din moment ce fiecare generaţie caută să 


construiască și să amplifice realizările strămoșilor. Părinţii 
fondatori au construit în liniște, cât au putut, în funcţie de 
valorile fizice ale folclorului masonic -, iar la începutul anilor '40 
un grup select de masoni de grad 33 a procedat la fel atunci 
când au introdus o componentă nouă în rețeaua „Noului lor 
lerusalim”. 

Am vorbit deja despre ritualurile Ritului Scoţian Antic cu 
privire la triunghiul Delta al lui Enoh - care este un triunghi antic 
din aur, ce avea menirea de a păstra cunoașterea antedeluviană 
(de dinaintea potopului). 

Scriptura creștină include doar referințe pasagere la Enoh; 
Cartea lui Enoh s-a bucurat de o mare popularitate printre cei 
care au scris Noul Testament. Deși în prezent această carte nu 
este una canonică în majoritatea Bisericilor creștine, ea este 
citată în Noul Testament (Scrisoarea către ludei 1:14-15) și de 
către mulţi dintre părinţii timpurii ai Bisericii. Acesta a fost 
documentul cel mai cunoscut dintre manuscrisele de la Marea 
Moartă, găsite la Qumran - însă el a fost pierdut pentru lumea 
occidentală începând cu sfârșitul secolului | î.H. A fost 
redescoperit de James Bruce, un francmason scoţian; Bruce și-a 
propus să descopere cartea pierdută și s-a întors triumfător din 
Etiopia în 1773. Acest lucru s-a întâmplat, desigur, la multă 
vreme după ce detaliile povestirii fuseseră deja folosite de către 
francmasoni. 

Numele lui Enoh, în limba ebraică, Sol Henoch, înseamnă „a 
iniţia” și „a instrui”. Una dintre legende spune că Enoh a primit 
de la Dumnezeu darul înţelepciunii și al cunoașterii și că, în 
acest scop, i-au fost trimise 30 de volume din cer, în care se 
aflau toate secretele celor mai misterioase științe. Babilonienii 
credeau că el fusese familiarizat îndeaproape cu natura stelelor 
și îi atribuie introducerea astronomiei. 

Francmasonii ne spun că Enoh a căutat singurătatea și 
discreţia Muntelui Moriah, iar în acel loc el a dorit să 
construiască un templu subteran. Fiul său, Matusalem, a fost cel 
care s-a ocupat de acest aspect; deși nu a știut care era scopul 
structurii. Acest templu este format din nouă seife (galerii 
subterane) din cărămidă, situate perpendicular una faţă de alta 
și comunicând prin deschideri lăsate în arcada fiecărei galerii. 
După aceea, Enoh a dorit creare unei tăblii triunghiulare din aur 
cu laturile de un cot. El a înfrumusețat triunghiul cu cele mai 


preţioase pietre și a acoperit tăblia cu o piatră de agată de 
aceeași formă. Mai târziu, Enoh a gravat cu o serie de caractere 
inefabile adevăratul nume al Zeităţii și, plasând triunghiul pe un 
piedestal cubic din marmură albă, el a plasat artefactul în cea 
mai adâncă galerie. Când această clădire subterană a fost 
finalizată, el a făcut o ușă din piatră în pământ și, atașându-i un 
inel din fier cu ajutorul căruia putea fi ocazional ridicată, a 
plasat-o peste deschiderea bolţii superioare (cea mai apropiată 
de suprafață) și a acoperit-o, astfel încât deschiderea să nu 
poată fi detectată. După potop, toată cunoașterea acestui 
templu și a comorii sacre pe care o conţinea a fost pierdută 
până când, mai târziu, ea a fost descoperită de un alt mason de 
cinste care, precum Enoh, a fost implicat în ridicarea unui 
templu în aceeași locaţie. 

Conform tradiţiei, această locaţie era și cea în care Avraam a 
plănuit să-și sacrifice fiul în jurul anului 1900 î.H.5 

Legenda ne spune că după ce Enoh a finalizat templul 
subteran, temându-se că principiile acestor arte și științe, pe 
care el le cultivase cu atâta asiduitate, vor fi pierdute în 
distrugerea generală despre care a fost avertizat printr-o viziune 
profetică, el a ridicat doi stâlpi - unul de marmură, care să 
reziste focului, și un altul din alamă, care să reziste la acțiunea 
apei. Pe stâlpul din alamă, el a gravat istoria creaţiei, principiile 
artelor şi ale științelor și doctrinele  Francmasoneriei 
Speculative, așa cum erau ele practicate în acele vremuri; iar pe 
stâlpul din marmură a inscripţionat caractere hieroglifice, 
indicând că aproape de locul în care se aflau stâlpii exista o 
comoară prețioasă, depozitată într-un seif subteran. 

Al 13-lea grad al Francmasoneriei de Rit Scoţian, Arca Regală 
a lui Enoh, folosește triunghiuri și se centrează pe ascunderea și 
redescoperirea camerei subterane ce conţine cunoașterea 
pierdută a lui Enoh. 

Este oare posibil ca lucrările întreprinse în centrul elipsei pe 
durata construirii sale să fi avut un scop diferit decât cel 


60 Numele lui Avraam e legat de ideea regalității prin întâlnirea sa cu 
Melchizedek. Ulterior, timp de sute de ani, toţi regii evrei din vremea 
lui Solomon şi-au sacrificat copiii zeului Moloch pentru a-şi consolida 
dreptul de a domni. După captivitatea babiloniană, toate aceste 
practici au fost interzise şi e probabil ca povestea lui Avraam să fi fost 
adaptată pentru a se armoniza cu noile idei. 


declarat de întreţinere a canalului de colectare? Nu știm încă, 
însă nu pot exista dubii în privinţa a trei fapte: 


1. Piatra plasată în centrul elipsei marchează centrul focal al 
orașului Washington. O foarte mică eroare a fost înregistrată în 
poziționarea iniţială a Casei Albe, iar aceasta a dus la o altă 
eroare, însă nu pot există îndoieli în privinţa faptului că locul în 
care a fost plasată Piatra de Meridian în 1890 a fost considerat 
centrul absolut al diamantului ce reprezenta Districtul Columbia. 
(Vezi Anexa 9). 

2. Ritualurile Francmasoneriei de Rit Antic Scoţian au 
influenţat puternic amplasamentul orașului de la întemeierea sa 
și până în vremurile noastre. lar în mijlocul acestor ritualuri se 
află ideea unei camere subterane secrete ce conţine un triunghi 
pe care e gravată cunoașterea antedeluviană. 

3. Există, sau a existat, o cameră sub piatra din centrul 
elipsei, care se află în vârful superior al triunghiului cu lungimea 
de 33 de grade megalitice ce conectează Pentagonul cu 
Capitoliul. 


Dacă acea cameră încă mai există și conţine ceva de mare 
importanţă pentru francmasonerie - despre ce ar putea fi oare 
vorba? 

Data la care au fost întreprinse lucrările asupra acelui „canal” 
oferă un indiciu potențial. 

Elipsa a fost creată între anii 1877 și 1880 și, conform 
raportului locotenent-colonelului Thomas Lincoln Casey din 
1878, la acea vreme zona din centru era excavată de către 
persoane care nu se aflau sub comanda lui. La acea dată, la 3 
500 mile depărtare, lucrări de excavaţie erau desfășurate și la 
Rosslyn, așa-numita capelă din Scoţia care a fost, de fapt, 
construită ca depozitar al unor artefacte preţioase recuperate 
de sub Templul de la lerusalim. 


O icoană veche pentru un Ierusalim nou 


În momentul construirii elipsei, capelei Rosslyn i se aduceau 
îmbunătăţiri, culminând cu finalizarea unui baptiseriu nou și a 
unei orgi bisericești care a fost amplasată pe peretele vestic în 
1881. E oare posibil ca francmasonii scoțieni să fi scos ceva de 


sub biserica Rosslyn în timpul acelor lucrări și să îl fi dat 
francmasonilor de Rit Scoţian din Washington? 

Această idee poate părea fantezistă, însă avem destule 
motive care ne fac să credem că așa s-a întâmplat. 

Toate dovezile noastre din trecut indică faptul că dorinţa de a 
construi un nou lerusalim a luat diverse forme în diferite stadii 
ale istoriei. După cum am menţionat și înainte, a existat un 
puternic impuls în secolul al XII-lea de a construi Noul lerusalim 
în Marea Britanie. Câţiva preoţi din lerusalim, care au reușit să 
scape din distrugerea Templului din lerusalim și de măcelărirea 
poporului iudeu, au fugit în Europa în anul 70 d.H. O profeție din 
Apocalipsa după loan, carte care și-a găsit în mod misterios 
locul în Noul Testament, spune că la 1000 de ani după 
distrugerea Ierusalimului, acesta va fi jefuit din nou, iar 
descendenţii preoților vor trebui să își ia armele și să 
recucerească orașul. In acord cu această profeție, lerusalimul a 
fost prădat de turcii selgiucizi, iar familiile preoţilor evrei (acum 
creștini - cel puţin oficial) au alertat statele Europei, începând 
astfel Prima Cruciadă.$! 

După ce orașul a fost salvat, iar climatul politic s-a aflat sub 
control, nouă cavaleri francezi, din familii de preoți, au demarat 
lucrări de excavaţie care s-au întins pe o perioadă de nouă ani. 
Pergamentul de Cupru (unul dintre Manuscrisele de la Marea 
Moartă găsite la Qumran în 1947) descrie documente și comori 
uriașe ascunse sub Templu de către preoţii care l-au construit în 
vremea lui Hristos. 

Acest grup restrâns de săpători au trăit în sărăcie vreme de 
nouă ani, după care brusc, începând cu anul 1128, au devenit 
cei mai bogaţi oameni din lume și și-au înfiinţat propriul ordin 
militar-religios. Ei sunt vestiţii Cavaleri Templieri. Înregistrările 
istorice din francmasonerie și din alte părţi afirmă că aceste 
comori au fost aduse la Kilwinning, în Scoţia, în 1140. 

In 1307, Cavalerii Templieri au fost condamnaţi pentru 
organizarea de ritualuri necreștine. Ei au fost declaraţi eretici, 
iar ordinul a intrat în ilegalitate. 

Am arătat amândoi în cărţile noastre anterioare că în secolul 
al XV-lea o nouă copie a Templului din lerusalim a fost 
construită în Lowland, Scoţia, cu scopul de a găzdui preţioasele 


61 Solomon's Power Brokers: Knight C. Butler A., Watkins, 2007. 


comori.62 Aceasta este celebra Capelă Rosslyn. E foarte probabil, 
iar în prezent pe larg acceptat, că oricare ar fi fost comorile 
descoperite de Cavalerii Templieri în lerusalim, acestea au fost 
ascunse adânc în pământul de sub Capela Rosslyn. La fel ca 
Templul original din lerusalim, Capela Rosslyn a fost mult mai 
mult decât o simplă clădire. Ea a fost un adevărat observator - o 
versiune mai modernă decât ceea ce fusese construit la 
Thornborough în anul 3500 î.H. Capela Rosslyn era specială, la 
fel cum fusese și Templul din lerusalim, în special datorită 
faptului că în ambele locaţii răsăritul Soarelui la solstiţiile din 
mijlocul iernii și al verii împărțea cerul într-o manieră foarte 
specială. In lerusalim, Soarele răsărea la 30° sud-est în 
momentul solstițiului de iarnă și la 30° nord-est la solstițiul de 
vară. La Rosslyn, punctele de răsărit erau de 45* sud-est la 
solstițiul de iarnă și de 45° nord-est la solstițiul de vară. Ambele 
clădiri fuseseră construite avându-se în vedere acest aspect 
deosebit de important. 

Imaginaţi-vă cât de surprinși am fost atunci când am 
descoperit că în momentul în care orașul Washington era 
proiectat, Soarele la latitudinea acestei locaţii răsărea la 30* 
sud-est la solstițiul de iarnă și 30* nord-est la cel de vară - exact 
la fel cum o făcuse și la locaţia Templului iniţial al lui Solomon! 
Există posibilitatea, având în vedere uriașa influenţă masonică 
exercitată asupra procesului de creare a Statelor Unite, ca 
această zonă să fi fost aleasă în mod special pentru a găzdui 
capitala, tocmai datorită acestui fapt. 

Până la a doua jumătate a secolului al XIX-lea, Capela Rosslyn 
devenise mai mult decât o simplă curiozitate - și a fost 
transformată în biserică creștină.** Adăugarea ciudatei intrări 
victoriene în capătul de vest și a unei orgi bisericești a 


62 The Hiram Key: Knight C. Lomas R., Random House, 1996. 

63 Incă mai există oameni în Scoţia care pretind că Rosslyn a fost 
construită ca o capelă creştină. Ei ignoră toate dovezile şi declaraţiile 
unor experţi de marcă ce susţin contrariul - şi anume că ea a fost în 
mod clar proiectată ca o clădire ebraică ce reprezenta Noul Ierusalim. 
Unii continuă, de asemenea, să publice argumentul lipsit de sens că 
această clădire a fost Capela Mariei (Fecioarei) pentru un proiect 
niciodată finalizat al unei biserici de dimensiuni mai mari. Aceste 
afirmaţii uimesc prin faptul că neagă dovezile fundamentale care 
demonstrează că o astfel de teorie e absolut imposibilă. 


transformat această clădire într-o biserică parohială. 

Între timp, în vest, Statele Unite se eliberaseră de sub 
conducerea britanică. Era tot ceea ce un stat dominat de o 
motivaţie masonică ar trebui să fie, o naţiune bazată pe 
egalitate, libertate și fraternitate. În ochii francmasonilor de Rit 
Scoţian, acest aspect a transformat noua naţiune în imaginea 
perfectă a Noului lerusalim. După cum am sugerat anterior, 
pentru mulţi francmasoni, conceptul de nou lerusalim este 
figurativ și alegoric; el reprezintă un construct existent în fiecare 
francmason, nu ceva clădit din piatră și mortar. 

Nu acesta e însă sensul sugerat de lecţia „supremă” a breslei. 
Ne-a fost imposibil să obținem o relatare exactă a ceremoniei și 
a ritualului pentru gradul 33 - chiar și presupunând că acest 
aspect a fost vreodată publicat într-o formă ce „ar putea” fi 
obținută. Cu toate acestea, am reușit să găsim câteva relatări 
despre anumite părţi ale ceremoniei și am aflat că, la un 
moment dat, llustrul Mare Ministru, unul dintre oficianţii 
prezenţi, le spune candidaţilor că obiectivul celor de grad 33 
este reconstruirea fizică a Templului lui Solomon sau cel puţin 
construirea unui templu moral, unde adevărul și dragostea își 
vor găsi locul. 

Există o distincţie clară între templul „real, material” (ceva 
alcătuit din piatră) și templul moral, care există doar în inimile 
francmasonice. Întâlnim aici și o poruncă clară și destul de 
răspicată pentru francmasonii de Rit Scoțian ajunși la gradul 33 
de a recrea Templul sub forma unui loc real și cât se poate de 
tangibil. 

Între timp, Statele Unite ale Americii și-au revenit după un 
Război Civil distructiv și dăunător și au scăpat de durerea celei 
mai adânci răni produse idealurilor sale - sclavia. Până în 1865, 
sclavia fusese abolită pe tot cuprinsul Statelor Unite, iar 
cuvintele scrise în Declaraţia de Independenţă erau în sfârșit 
respectate. În schimb, în Marea Britanie, chiar dacă sclavia nu a 
fost soarta oamenilor obișnuiți, în sensul de bază al cuvântului, 
condiția „sclavului salariat” (incluzând femeile și copiii) din 
fabricile de textile, minele de cărbune și mii de alte bresle, în 
timp ce Revoluţia Industrială lua amploare, a fost la fel de rea 
pe cât fusese cea a numeroșilor sclavi de culoare din colonii. 

În secolul al XVIII-lea și într-o mare parte a secolului al XIX- 
lea, mii de oameni, în special din Scoţia și Irlanda, au fost 


constrânși, fie fizic, fie din motive economice, să Își părăsească 
casele și să-și găsească - de muncă în altă parte. Pentru mulţi 
dintre ei, acest lucru s-a transformat într-o adevărată emigrare. 
Numeroase astfel de persoane s-au îndreptat spre America - 
ţara celor liberi -, iar o bună parte dintre ei erau, fără îndoială, 
francmasoni. Lucrările de excavare și de construcţie desfășurate 
la Capela Rosslyn în anii 1870 au fost cea mai bună oportunitate 
posibilă de a săpa la mare adâncime sub capelă și de a muta 
ceea ce fusese așezat acolo cu mare grijă în urmă cu 400 de 
ani. 

Noi suntem de părere că documentele și comorile Templului 
au fost reîngropate sub Rosslyn, într-o reţea largă de galerii, la 
fel cum s-a întâmplat și în cazul Templului lui Irod, în timpul lui 
Hristos. Acest lucru înseamnă că majoritatea artefactelor se află 
la mare adâncime, în cutii de plumb, pline pe fund cu nisip. 
Totuși, este posibil ca unele dintre obiecte să fi fost depozitate 
într-o galerie subterană, ca cea descrisă în francmasonerie. Se 
spune despre această galerie, aflată sub Templul din lerusalim, 
că a fost folosită de regele Solomon și că avea un tunel lung ce 
ducea până la palatul regelui - pe direcţia nord-sud. Exact 
același tip de cameră a fost găsită la Rosslyn - cu un tunel pe o 
direcție perfectă nord-sud, cu lungimea de aproximativ 304 
metri, care ajungea până la castelul Rosslyn. Am observat că 
acest tunel acoperă distanţa de exact o secundă megalitică de 
arc! 

Centrul elipsei este orientat, desigur, exact la sud de „Palatul 
Regelui” - Casa Albă. Este posibil să existe și un tunel? Povestea 
despre construirea unui canal ar fi fost o scuză perfectă pentru 
săparea oricărui tip de tunel. 

Nu putem ști cu siguranţă dacă există o cameră sub piatra 
plasată în centrul elipsei, ca să nu mai vorbim despre un tunel 
către Casa Albă. Însă am putea paria pe o sumă mare că ele 
există și că un obiect sau un număr de obiecte cu valoare 
istorică și culturală se află acum în acea încăpere. Este posibil 
ca acolo să existe și triunghiul din aur al lui Enoh însă, dacă e 
așa, probabil că el ar fi doar o copie realizată în Ierusalim, în 
primele secole înainte de Hristos. 

Credem cu adevărat că Washingtonul este Noul lerusalim, 
punctul central al lumii care va purta stindardul unei noi ere - 
unei noi orânduiri a lumii. Dovezile, atât directe, cât și 


circumstanțţiale, indică existenţa unei comori uimitoare în 
centrul absolut al orașului și al Districtului Columbia. 

Casa Albă a fost construită pe „Lotul Alb”, o bucată de teren 
neutilizată în mod intenţionat în ciuda tuturor lucrărilor de 
construcţie din jurul ei. Această zonă se află în inima nu doara 
Washingtonului, ci și a Districtului Columbia. Importanţa ei nu a 
devenit evidentă decât în momentul în care elipsa a fost 
finalizată și Piatra de Meridian a fost plasată în centrul ei, în 
1890. Probabil că lucrurile s-ar fi mișcat mai repede dacă nu ar 
fi apărut epuizantul Război Civil. 

Plasarea Pietrei de Meridian a readus la viaţă o serie 
incredibilă de măsurători care existaseră, de fapt, încă de la 
întemeierea orașului Washington. Piatra de Meridian a devenit 
centrul acestei rețele fantastice, chiar dacă ea nu este o reţea în 
adevăratul sens al cuvântului. Atunci când este privită, fără a se 
ține cont de măsurătorile megalitice către sud și est, adevăratul 
scop al elipsei devine destul de evident. Ceea ce reprezintă 
liniile megalitice nu e nici mai mult, nici mai puţin decât o uriașă 
săgeată, care indică direct spre Piatra de Meridian și orice se 
află sub ea. 

Săgeata este un triunghi delta dublu, ce amintește de piatra 
delta a lui Enoh care a fost, și este, atât de importantă pentru 
Francmasoneria de Rit Scoţian. 

Centrul elipsei e locul perfect pentru a găzdui artefactele 
ascunse vreme de secole sub colina Templului din lerusalim, iar 
apoi sub tărâmurile nordice ale Scoției. Terenul face parte din 
Parcul Prezidenţial și nu va fi niciodată parte a planurilor de 
dezvoltare urbană. Dacă avem dreptate, mii de oameni calcă în 
fiecare an peste o locaţie de o importanţă crucială, chiar dacă 
această zonă este în aparenţă doar scena spectacolelor publice 
și locul principal de întâlnire din Washington. 

Washington e cel mai recent moștenitor al unui mod continuu 
și constant nu doar de a percepe lumea, ci și de a o măsura, 
care a început cu mult înainte de piramide. 

Am identificat existenţa unor cunoștințe străvechi ce au trăit 
de-a lungul ultimilor 6 000 de ani - până târziu în Epoca de 
Piatră. Însă dacă se dovedește că Thomas Brophy a avut 
dreptate în privinţa datării observatoarelor astronomice din 
Sahara și ele au într-adevăr o vechime de 18.000 de ani, 
evenimentele repovestite în ritualul francmasonic - despre o 


mare cunoaștere trimisă mai departe din vremurile de dinaintea 
Potopului lui Noe - sunt adevărate. Pare foarte posibil ca 
Washington să fie o păstrătoare a cunoașterii provenite de la o 
cultură avansată din trecutul extrem de îndepărtat. In plus, 
există și un grup de elită care înţelege pe deplin acest lucru. 

Să sperăm că acești oameni vor întrebuința așa cum se 
cuvine această moștenire. 


A venit vremea unei reevaluări 


Aceasta a fost o călătorie fascinantă pentru noi. Ea ne-a 
purtat într-o mulţime de locuri și ne-a adus în cale oameni 
extraordinari, dedicați descoperirii adevărului despre trecutul 
nostru comun. 

Ne-ar fi fost imposibil să ne imaginăm în acea zi însorită - 
care acum pare atât de îndepărtată - când am stat în centrul 
celei mai mai mari și mai impresionante structuri din preistoria 
Britanniei, cât de departe vom ajunge cu cercetarea noastră. 
Analizarea  henge-urilor gigantice ne-a determinat să 
conștientizăm imediat că tot ceea ce sugerasem despre 
sistemul de măsurare megalitic nu era doar real, ci și 
demonstrat fără echivoc de înseși dimensiunile acestor structuri 
masive atât de atent amplasate pe sol. Și mai important a fost 
faptul că unele presupuneri pe care le făcuserăm anterior 
despre ceea ce ne-am „aștepta” ca strămoșii noștri antici să fi 
făcut cu un sistem megalitic de măsurători s-au născut din 
datele strânse la Thornborough și Dorchester-on-Thames. 

Acești oameni cât se poate de remarcabili cunoșteau 
dimensiunile și forma Pământului. Ei au organizat experimente 
complexe pentru a defini și a demonstra ceea ce știau și au 
reușit să creeze un sistem de măsurători bazat în întregime pe o 
cunoaștere foarte bună a Pământului, a dimensiunilor și a 
orbitării sale în jurul Soarelui. Jim Russell a jucat un rol 
important în înţelegerea modului în care aceste rezultate au 
putut fi obținute. 

Aceasta nu a fost o fundătură a istoriei, așa cum crede în 
prezent arheologia. Acum știm că la 1000 de ani de la 
construirea marilor henge-uri din Britannia, civilizaţia care le-a 
proiectat și-a „exportat” cunoașterea dincolo de țărmurile 
Insulelor Britanice. Cunoașterea care a stat la baza construirii 


observatoarele astronomice din Britannia va fi utilizată pentru a 
stabili amplasamentul Marii Piramide și a piramidelor care o 
însoțesc. Acolo au fost utilizate aceleași idei și tehnici. Faptul că 
planul pentru piramide a fost aproape sigur schiţat la 
Thornborough demonstrează că șirul de henge-uri era cunoscut, 
respectat și poate chiar venerat pe o zonă întinsă a planetei 
noastre. 

Călătoriile noastre din timpul cercetării ce a stat la baza 
acestei cărţi, alături de discuţiile purtate cu unii experți pe care 
i-am întâlnit pe drum, ne-au făcut să înţelegem că nu cele mai 
uimitoare realizări ale constructorilor de henge-uri au marcat 
începutul poveștii. Existenţa unor pietre în poziţie verticală în 
Egipt, împreună cu dovezile referitoare la Sfinx și la adevărata 
sa vârstă demonstrează, dincolo de orice îndoială, că apariţia 
civilizaţiilor și aproape sigur a supercivilizaţiilor s-a produs cu 
mult înainte decât a estimat istoria tradiţională. Ce s-a 
întâmplat cu acești oameni, cu uimitoarele lor cunoștințe despre 
Pământ și chiar despre univers rămâne un mister, însă 
vulnerabilitatea Pământului în fața impactului cu meteoriți și 
comete oferă probabil cel mai bun indiciu pe care-l avem la 
îndemână. 

Am ajuns să ne dăm seama de importanţa henge-urilor 
britanice prin intermediul celei mai incredibile coincidenţe - 
descoperirea unei clădiri din secolul al XVIII-lea, de proporţii 
megalitice, dintr-un frumos oraș englez. Studiul întreprins 
asupra Circului Regelui din Bath, deși nu am intenţionat 
niciodată să facem aceasta, ne-a adus încă o dată faţă în faţă cu 
francmasoneria, un subiect de care ne-am mai ocupat și în 
trecut. Atunci când a devenit evident că în Bath mai existau și 
alte conexiuni megalitice în afară de Circul Regelui, ne-am simţit 
îndatorați să verificăm dacă aceste măsurători antice fuseseră 
utilizate și în cadrul altor structuri ale secolului al XVIII-lea. Din 
acest moment, lucrurile au devenit cu adevărat incredibile. 

Orașul Washington, aflat în vest, departe de Britannia, peste 
Oceanul Atlantic, s-a dovedit a fi un depozitar veritabil al 
cunoașterii megalitice. 

Nu doar anumite clădiri, ci și întregul plan al orașului au fost 
proiectate cu ajutorul yardul megalitic și al geometriei 
megalitice. incă o dată, ne-am întâlnit în drumul nostru cu 
francmasoneria și cu o poveste străveche care a început în 


lerusalimul preistoric. 

Construirea oraşului Washington cu ajutorul sistemului 
geometric și de măsură megalitic nu se limitează doar la 
întemeierea lui. Sistemul a fost de la sine înţeles și utilizat chiar 
și în secolul nostru. Cea mai interesantă locaţie din Washington 
se află în centrul Districtului Columbia, în mijlocul unui parc 
eliptic, cu proporţii megalitice. Acest loc sacru a fost proiectat 
cu 200 de ani în urmă, creatorii săi realizând o enormă săgeată 
inconfundabilă, ce indică în mod special către acest loc. 

Washington e un oraș cu un „amplasament astronomic”. El a 
fost creat special pentru a adăposti „ceva” ce a dormit aproape 
sigur vreme de secole întregi sub capela Rosslyn din Scoţia, o 
altă clădire planificată după repere astronomice. Oricare ar fi 
această comoară, ea a provenit iniţial din Templul lerusalimului, 
care este, de asemenea, o structură planificată în funcţie de 
stele. Oare să fie vorba de ceva atât de vechi încât să fi 
aparţinut odinioară lui Enoh? Acest scenariu pare improbabil, 
dar este posibil ca el să-și aibă originea în primele secole de 
dinainte de Hristos - sau chiar din vremea regelui Solomon. 

Ce poveste, ce aventură! Pentru tot restul vieţii noastre, 
atunci când vom privi către cerul presărat cu stele și vom vedea 
cei trei aștri care formează Centura lui Orion și care indică 
neîncetat în jos, către Sirius, vom ști că din înaltele ţinuturi 
singuratice ale Britanniei Epocii de Piatră și până la primii pași ai 
unui popor mult mai recent, dornic de libertate și 
autodeterminare, noi ne-am aflat în compania unei prezenţe 
binevoitoare care ne-a vegheat. Oricine aţi fi, voi cei din 
Washington sau din alte zone ale planetei, care știți deja aceste 
secrete și le-aţi păstrat cu sfinţenie până în prezent, vă spunem 
că noi nu putem decât să vă admirăm convingerea și curajul. 
Insă nu putem să nu ne gândim la un lucru. A venit vremea să 
reexaminăm complet istoria umanităţii și să analizăm din nou 
ideile preconcepute despre trecut, care sunt atât de evident 
ilogice. Arheologia trebuie să găsească o cale de a lăsa 
deoparte presupunerile făcute în secolele al XIX-lea și XX și să 
încerce să accepte o nouă paradigmă a evoluţiei sociale și 
științifice, care respectă realizările uriașe ale înaintaşilor noștri. 

Există atât de multe lucruri pe care noi toţi trebuie să le 
învăţăm din nou! 


Anexa 1 
Planificarea complexului Thornborough 


Pentru a stabili cum, când și unde a fost proiectat complexul 
de la Thornborough, noi am făcut mai multe simulări folosind 
predominant Cyber Sky 4, un program astronomic computerizat 
care, din experienţa noastră anterioară, a oferit rezultate 
corecte, chiar și atunci când am dat timpul înapoi cu mii de ani. 

Am bănuit că exista o conexiune între lungimea pendulului 
folosit pentru a stabili amplasamentul complexului şi 
dimensiunea finală a structurii așa cum apărea ea pe sol. In 
evaluarea noastră, obținerea unei potriviri exacte între stelele 
din Centura lui Orion și complexele megalitice de la sol ar fi fost 
imposibilă doar pe baza unei estimări cu ochiul liber. Între timp, 
am aflat că potrivirea putea fi aproape perfectă. Acești 
astronomi timpurii nu dispuneau de dispozitive de mărire și de 
instrumente, iar singurul lucru de care beneficiau pentru a 
obţine precizia necesară era abilitatea lor de a măsura trecerea 
timpului cu ajutorul unui pendul dispus în raport cu stelele care 
răsăreau. 

Am încercat să recreăm împrejurările din zona Thornborough. 
Ştiam că în complexul central fusese inclus și un cursus. Acesta 
este un traseu drept care a fost iniţial delimitat prin henge-uri și 
bancuri de ambele părţi. Deși noi nu am avut date despre acest 
cursus, se putea considera fără riscul de a ne înșela că locaţia a 
atras interesul strămoșilor noștri cu ceva timp înainte ca henge- 
urile să fie finalizate. 

Niciunul dintre modelele pe care le-am simulat nu ne-a putut 
oferi relaţia necesară între pendul și amplasament pe care o 
căutam, deși rezultatele se apropiau destul de mult. In cele din 
urmă, am descoperit că experimentul necesar pentru 
proiectarea complexului  Thornborough trebuie să se fi 
desfășurat nu la Thornborough, ci în henge-ul învecinat, mai la 
sud, în Dorchester-on-Thames, în Cambridgeshire, Anglia. 

lată cum credem că s-a desfășurat experimentul: 

Înălţimea vârfurilor bancurilor de la henge-ul Dorchester-on- 
Thames, atunci când sunt văzute din centrul henge-ului, trebuie 
să fi oferit o perspectivă minimă asupra cerului dincolo de 
înălțimea de aproximativ 3° deasupra orizontului natural. 
Dorchester-on-Thames se află la latitudinea de 51* 38' 50” Nord 


și la longitudinea de 001° 09 21” Vest. Am estimat că 
experimentul nostru s-a produs la sau în apropierea solstițiului 
de iarnă în anul 3500 î.H. (pe 18 decembrie). În cazul acestui 
model, prima stea a Centurii lui Orion ar fi apărut deasupra 
bancului estic la ora 18:21:02. Această stea era Mintaka. A treia 
stea, Alnitak, ar fi apărut la ora 18:36:56. Timpul scurs între 
apariţiile celor două stele a fost de 15 minute și 54 de secunde 
(954 secunde). 

Un pendul cu lungimea de jumătate de yard megalitic, atunci 
când este folosit la această latitudine, completează o bătaie în 
0,655 secunde. Pe durata a 954 de secunde, pendulul ar fi 
produs 1454 bătăi. Lungimea fiecărui pendul e de jumătate de 
yard megalitic, astfel încât pentru a obţine lungimea liniară 
până la 1 yard megalitic, numărul de bătăi e înjumătăţit, oferind 
un total de 727 yarzi megalitici. Poziţia stelei centrale, atunci 
când e transpusă pe sol, a trebuit să fie estimată într-o manieră 
diferită (vezi Anexa 2), însă odată ce aceasta ar fi fost calculată 
cu precizie, s-ar fi descoperit că raportul dintre distanţa dintre 
cel mai nordic henge (Mintaka) și henge-ul mijlociu (Alnilam) și 
distanța dintre henge-ul mijlociu (Alnilam) și cel sudic (Alnitak) 
ar fi fost de 366:360. 

366+360=726, o valoare uluitor de apropiată de cele 727 de 
bătăi de pendul pe care le-am stabilit pentru diferenţa dintre 
momentele răsăritului stelelor Mintaka și Alnilam. În acest fel 
putem vedea că, urmând regula bătăilor de pendul la 
măsurătorile liniare, aria completă a henge-urilor ar fi trebuit să 
fie de 366 de yarzi megalitici între Mintaka și Alnitak și de 360 
de yarzi megalitici între Alnitak și Alnilam. Utilizarea corectă a 
acestei proceduri ar implica construirea unor henge-uri mai 
mici, astfel încât, în opinia noastră, a fost luată decizia de a mări 
fiecare yard megalitic propus la o prăjină megalitică - făcând 
întreaga structură de 2,5 ori mai mare decât ar fi fost în cazul 
utilizării yardului megalitic. 

Cu toate acestea, raporturile rămân exact la fel, acesta fiind 
și motivul pentru care există o potrivire atât de bună atunci 
când o imagine a stelelor de pe cer sunt suprapuse peste 
complexul de la Thornborough. 

Adevărata distanţă dintre henge-ul nordic și henge-ul central 
este de 366 yarzi megalitici, în vreme ce distanţa dintre henge- 
ul central și cel sudic este de 360 yarzi megalitici. 


Noi suntem de părere că ceea ce am descris mai sus este de 
departe cea mai bună explicaţie pentru dimensiunea 
complexului de la Thornborough și pentru potrivirea sa aproape 
perfectă cu stelele din Centura lui Orion. 


Anexa 2 
Plasarea henge-ului mijlociu 


În Anexa 1 am arătat cum a fost proiectat amplasamentul 
general al henge-urilor din complexul Thornborough, utilizându- 
se un pendul cu lungimea de jumătate de yard megalitic în 
centrul henge-ul Dorchester-on-Thames, în anul 3500 î.H. Însă, 
așa cum aveam să descoperim în curând, acest experiment nu 
ar fi ajutat la plasarea exactă a henge-ului din mijloc, astfel 
încât configuraţia sa finală să se potrivească perfect cu stelele 
din Centura lui Orion. Acest lucru se întâmplă datorită unghiului 
format de cele trei stele. Dacă henge-ul central ar fi fost 
amplasat prin utilizarea acestei metode, el s-ar fi aflat prea 
aproape de henge-ul sudic, iar potrivirea dintre henge-uri și 
stele nu ar fi fost posibilă. 

Totuși, a existat o modalitate ingenioasă prin care ar fi putut 
fi stabilită poziţia acestuia (chiar dacă nu și curbura făcută de 
henge-uri), de această dată utilizând pendulul metric, cu care 
știm că acești astronomi antici erau familiarizați. 

Acest experiment s-a desfășurat cel mai probabil la 
Thornborough, tot în jurul anului 3500 î.H. În loc să se 
cronometreze durata răsăritului stelelor, cei din vechime au 
măsurat perioada de timp în care stelele se află în poziţia lor 
cea mai liniară, atunci când sunt privite din centrul henge-ului - 
cu alte cuvinte, atunci când ele sunt paralele cu orizontul. Prima 
dintre cele trei stele, Mintaka, s-a ridicat deasupra orizontului la 
Thornborough, la 124* (ceea ce înseamnă 34* la sud-est), iar 
acest experiment a început abia în momentul în care Mintaka a 
atins un azimut (unghi polar) de 204° (ceea ce înseamnă 114° la 
sud-est). 

Un dispozitiv simplu care ar putea fi folosit pentru acest 
experiment este reprezentat mai jos. 


Centura lui Orion 


oE că 

Când stelele A și B se află în pozitie orizontală pe bara transversală, 
unghiul azimut al compasului va fi de 204 grade. Singurul pendul care 
va furniza 366 de bătăi în vreme ce stelele A și B dispar în spatele tijei 
verticale va fi a doua lungime a pendulului (1 metru). Acesta va furniza 


totodată 360 de bătăi între stelele B și ( 
Figura 15: Tijă de lemn cu bară transversală 


Mișcarea stelelor este urmărită în timp ce ele apar din spatele 
tijei verticale. Utilizând un pendul de 1 metru cu bătaia de 1 
secundă, prima stea, Mintaka, ar apărea pe 18 decembrie 3500 
î.H. La ora 23:52:51. A doua stea, Alnilam, ar apărea la 
23:58:57, iar a treia stea, Alnitak, ar apărea la 00:04:57. Prin 
urmare, distanţa dintre Mintaka și Alnilam este de 366 secunde, 
iar cea dintre Alnilam și Alnitak este de 360 secunde. Acest 
lucru ar determina, desigur, 366 bătăi de pendul de 1 metru și 1 
secundă între prima și a doua stea și 360 bătăi de pendul de 1 
metru și 1 secundă între a doua șia treia stea. 

Aceste distanţe dintre stelele Centurii lui Orion (în relaţie cu 
distanțele percepute cu ochiul liber pe cer) sunt mult mai 
precise decât cele ce ar putea fi obţinute folosind metoda 
pendulului explicată în Anexa 1. Aceasta e aceeași metodă pe 
care o descriam în carte atunci când am discutat despre 
proiectarea piramidelor în anul 2500 î.H. Singura diferență e că 
experimentul pentru plasarea piramidei centrale nu a fost 
desfășurat la Thornborough, ci în Egipt. 


Anexa 3 
Stabilirea gradului de curbură 


Orice persoană cu o vedere bună, care se va uita destul de 
mult timp la Centura lui Orion, va observa că, deși cele trei stele 
par să formeze o linie dreaptă, există totuși o curbură 
perceptibilă în acest aliniament. Cu alte cuvinte, dacă vom trasa 
o linie prin centrul stelei Mintaka până la centrul stelei Alnilam, 
Alnitak se va abate de la linia dreaptă. In mod similar, dacă 
Mintaka și Alnitak vor fi unite printr-o linie, Alnilam se va afla în 
afara liniei respective. 

Am petrecut nenumărate ore privind proiecţiile pe computer 
ale formei și poziţiei stelelor atât în prezent, cât și în trecut. 
Utilizând cunoștințele deja acumulate, alături de foarte multe 
experimente, noi am fost în măsură să recreăm metodele care 
au fost cel mai probabil utilizate de către strămoșii noștri antici 
pentru a rezolva tot felul de probleme astronomice. Anexele 1 și 
2 demonstrează felul în care poziţiile corecte ale henge-urilor de 
la Thornborough au fost deduse în termenii distanțelor dintre 
ele. Aceste explicaţii nu oferă însă un răspuns pentru maniera 
enigmatică în care strămoșii noștri au reușit să se descurce cu 
fenomenul de curbură din sistemul celor trei stele. 

Suntem nevoiţi să recunoaștem că nu deţinem un răspuns 
clar și definitiv. Pare să nu existe nicio altă cale, în afara 
recurgerii la echipamentul modern, pentru a măsura atât de 
precis, pentru a stabili unghiul exact format de cele trei stele. 
Am fi desigur extrem de interesaţi să auzim și opinia altcuiva în 
această privinţă și există o mare posibilitate să fi fost utilizată o 
metodă la care noi nu ne-am gândit. 

Când cele trei stele ale Centurii lui Orion sunt paralele cu 
orizontul, după cum am descris în Anexa 2, diferenţa de 
altitudine dintre Mintaka și Alnitak e nesemnificativă. Ambele 
stele au o altitudine de aproximativ 12*55'. In acest timp, 
Alnilam, steaua din mijloc, are o altitudine de 12*51'. Asta 
înseamnă că diferenţa din altitudinea stelei mijlocii și a celor 
două însoţitoare ale ei este egală cu un arc minuscul de 4 
secunde. Trebuie să precizăm că un grad întreg de arc e egal cu 
lățimea degetului mare de la mâna unui om atunci când mâna e 
ţinută la o lungime de braţ. Abia atunci am început să ne dăm 
seama cu ce greutăţi s-au confruntau acești oameni. Și totuși, 
când suprapunem cele trei stele ale Centurii lui Orion cu henge- 
urile de la Thornborough, potrivirea e cât se poate de perfectă. 

Intuiția ne spune că a existat o anumită metodă de stabilire a 


curburii atunci când au fost create atât șirul de henge-uri, cât și 
cel de piramide dar, ceea ce este foarte frustrant, noi nu ne 
putem da seama care a fost acea metodă. 

Există totuși un posibil indiciu la Thornborough. De-a lungul 
henge-ului mijlociu pe direcţia sud-vest, există un cursus. Un 
cursus, după cum am explicat anterior în această carte, e o linie 
lungă, adesea dreaptă, marcată prin canale și bancuri de 
ambele ei părţi. Există zeci de cursus-uri în întreaga Anglie în 
prezent, și cu siguranţă trebuie să fi existat mult mai multe în 
trecut. 

Scopul folosirii acestor linii încă nu este pe deplin cunoscut, 
deși faptul că unul dintre ele formează la Thornborough unghiuri 
drepte în raport cu aliniamentul șirului de henge-uri ar putea 
oferi câteva indicii. Cursus-ul respectiv pare să fi fost aliniat cu 
punctul de apus al Centurii lui Orion și se crede că este mai 
vechi decât henge-urile (dar cu cât mai vechi nu se știe încă). Se 
poate ca acest cursus să fi fost folosit înaintea dispunerii finale a 
henge-urilor de la Thornborough, pentru a evalua cât de departe 
către nord-est trebuia amplasat henge-ul central, în raport cu 
celelalte Phenge-uri și pentru a realiza cea mai bună armonizare 
cu Centura lui Orion. 

Pare să fie important faptul că acest cursus a fost plasat de-a 
lungul henge-ului central și că el a avut un aliniament care, spre 
sud-vest, marchează punctul de apus al Centurii lui Orion. 
Pentru moment, acesta este singurul indiciu real pe care îl 
avem. Poziționarea henge-ului central în raport cu celelalte 
henge-uri e atât de exactă, în termenii Centurii „reale” a lui 
Orion, încât plasarea henge-ului central doar pe baza unor 
presupuneri (pe ghicite) pare puţin probabilă. Strămoșii noștri 
antici ne-au uimit în atât de multe ocazii cu priceperile și 
hotărârea lor, încât noi nu am fi câtuși de puţin surprinși să 
aflăm că a existat într-adevăr o metodă pentru plasarea precisă 
a henge-ului central în teren. 


Piramidele 


Desigur, aceeaşi întrebare există și în privinţa 
amplasamentului piramidelor și a poziționării piramidei mijlocii. 
Cu toate acestea, este destul de ușor să presupunem că dacă 
astronomii din Britannia Epocii de Piatră au rezolvat problema, 


colegii lor din Epoca Bronzului au utilizat aceeași metodă, 1000 
de ani mai târziu, în Egipt. 


Anexa 4 
Folosirea pendulului magic 


Despre pendule 


Pendulul este unul dintre cele mai simple dispozitive pe care 
ni le putem imagina. În forma lui cea mai simplă, el este alcătuit 
doar dintr-un fir cu plumb - o sfoară sau un fir de păr cu o 
greutate legată la unul dintre capete. Dacă i se va permite să 
atârne, greutatea va aduce firul într-o poziţie perfect verticală. 
Cu siguranţă, oamenii megalitici nu ar fi putut construi niciodată 
siturile descoperite pe tot cuprinsul Britanniei; Irlandei și 
provinciei franceze Bretagne fără a utiliza acest dispozitiv. 
Putem spune că dacă ei aveau un fir cu plumb, ei deţineau de 
fapt un pendul. 

Deși dispozitivul există de multă vreme, se pare că genialul 
Galileo, în secolul al XVI-lea, a fost prima persoană care a 
studiat în mod serios atributele pendulului (sau cel puţin prima 
persoană atestată istoric). Se spune că într-o zi el se plictisea în 
biserică, când i-a fost atrasă atenţia de un arzător mare de 
tămâie, suspendat de tavan cu un lanţ sau cu o sfoară, care se 
legăna ușor înainte și înapoi, formând în felul acesta un pendul. 
Galileo și-a dat seama că balansările pendulului erau egale în 
termenii timpului, iar el le-a numărat în raport cu bătăile inimii 
sale. 

In cazul pendulului simplu doar doi factori sunt importanţi. 
Aceștia sunt lungimea firului și gravitația Pământului, care 
exercită constant o forță ce va readuce în cele din urmă 
pendulul la o poziţie verticală, statică. Inălţimea balansării unui 
pendul e, din orice punct de vedere, irelevantă, pentru că 
intervalul de timp necesar deplasării de la o extremitate la alta 
va fi mereu același. Cu alte cuvinte, dacă pendulul e mișcat mai 
viguros, el se va urca la o înălţime mai mare, însă perioada de 
timp va rămâne aceeași. 

Descoperirea acestei naturi constante a pendulului a fost cea 
care a dus la apariţia ceasornicului. In ceasurile moderne 
pendulul a fost înlăturat, însă timp de multe secole el a asigurat 


buna funcţionare a ceasurilor din întreaga lume. El încă poate fi 
găsit în ceasuri de înaltă calitate. Pendulele de ceasornic au fost 
într-un final dotate cu unele dispozitive care să le împiedice să 
urce prea sus și cu altele care să regleze natura arcului lor de 
balans, însă ele sunt, în esenţă, doar fire cu plumb animate. 


Yardul megalitic 


Yardul megalitic a fost descoperit de către Alexander Thom, 
care a afirmat că această unitate de măsură este cea care a fost 
folosită în proiectarea siturilor megalitice din zona cea mai 
nordică a Scoției și până în provincia franceză Bretagne din sud. 
Problema principală a fost utilizarea sa, iar motivul pentru care 
arheologii încă îi contestă veridicitatea constă în faptul că el a 
rămas cu desăvârșire precis pe o suprafaţă de mii de mile 
pătrate și de-a lungul a multe milenii. Acest lucru pare a fi 
imposibil în cazul unei culturi care a fost, cel puţin în primele ei 
stadii, lipsită de metale prin care să stabilească un „standard” 
de încredere. Alexander Thom nu a găsit și o metodă fizică prin 
care a fost transmis yardul megalitic fără a se produce o 
anumită variație inevitabilă în decursul timpului. 

Noi ne-am gândit că această metodă presupunea 
transformarea „timpului” în „distanţă”, prin intermediul mișcării 
de rotaţie a Pământului. Viteza de rotaţie a Pământului în jurul 
propriei axe e singura metodă exactă de măsurare disponibilă în 
natură și care poate fi repetată la infinit, obținându-se mereu 
aceleași rezultate. Desigur, noi nu putem vedea Pământul 
învârtindu-se, însă îi putem percepe efectele pe măsură ce 
Soarele, Luna și stelele răsar de sub linia orizontului în est, trec 
pe deasupra capetelor noastre și apoi apun în vest. De fapt, deși 
Luna și planetele au mișcările lor independente, Soarele și 
stelele sunt statice (în realitate ele se mișcă puţin, însă acest 
aspect nu prezintă interes pentru scopurile noastre actuale). 

Mișcarea aparentă a stelelor e cauzată de rotația Pământului 
în jurul propriei axe, iar acest lucru ne oferă un ceas extrem de 
precis, pe care, cu puţină ingeniozitate, îl putem transforma într- 
o unitate de măsură liniară. În cazul yardului megalitic, noi am 
descoperit în final că pendulul utilizat a fost folosit nu pentru 
cronometrarea vreunei stele, ci a planetei Venus. Venus, la fel 
ca și Pământul, orbitează în jurul Soarelui. De aceea, atunci 


când este văzută de pe Pământ, ea prezintă o serie complexă 
de mișcări în raport cu stelele din fundal. Uneori Venus răsare 
înaintea Soarelui, moment în care este numită stea de 
dimineaţă, iar în alte momente răsare după Soare și este numită 
stea de seară. Acest lucru ţine doar de poziţionare, deoarece 
atât Venus, cât și Pământul orbitează în jurul Soarelui. Atunci 
când Venus trece prin fața Soarelui pentru a deveni o stea de 
seară, ea se deplasează „împotriva” direcţiei pe care o au 
stelele din fundal. Doar acest fapt observabil e cel care a făcut 
posibilă stabilirea lungimii pendulului megalitic. 

Pentru a crea yardul megalitic, trebuie urmate regulile simple 
de mai jos: 

Venus trebuie observată ca stea de seară, apunând după 
Soare și deplasându-se în acest interval de timp cu cea mai 
mare viteză în sensul invers stelelor din fundal. 

Cerul e împărţit în 366 de zone. Acest lucru poate fi obţinut 
prin încercare și eroare, după cum am explicat în volumele 
Uriel's Machine® și Civilization One“, însă el poate fi totodată 
realizat printr-un frumos truc matematic, demonstrat mai jos. 


1. Așază-te pe o platformă, aflată într-un spaţiu care să poată 
oferi o perspectivă neobstrucţionată asupra orizontului vestic. 

2. Înfige un băț în pământ (băţul A) și stai cu faţa către vest 
cu unul dintre călcâie atingând băţul. 

3. Fă 233 de pași scurţi către vest. După efectuarea celor 233 
de pași, plasează un al doilea băț în pământ (băţul B) în faţa 
degetului mare de la picior. 

4. Întoarce-te către nord și lipește-ţi călcâiul de băţul B. Acum 
fă patru pași scurţi către nord, apoi plasează un al treilea băț 
(băţul C) în pământ în faţa degetului mare de la picior. 

5. Distanţa dintre beţele B și C, atunci când sunt văzute din 
punctul bățului A, va fi acum egală cu 1/366 din arcul 
orizontului. 


Această metodă se bazează pe faptul că orice cerc cu un 
diametru de 233 de unităţi va avea o circumferință de 732 
(2x366) unităţi. Am presupus acest lucru dintr-o perspectivă pur 
teoretică, însă cercetarea noastră pentru această carte ne-a 


64 Uriel's Machine: Knight C. Lomas R., Transworld Books, 1999. 
65 Civilization One: Knight C. Butler A., Watkins, London, 2004. 


ajutat să identificăm un număr de henge-uri și de alte structuri 
la care această teorie a fost în mod clar folosită. 

Acum trebuie să confecţionăm un cadru din lemn, de tipul 
celui arătat mai jos, care va fi la fel de lung ca și distanţa dintre 
B și C. Acesta trebuie să fie fixat pe stâlpi, astfel încât să se afle 
la o înălţime semnificativă, iar unghiul său de înclinare să poată 
fi modificat. 

Unghiul cadrului din lemn trebuie să fie identic cu cel al 
planetei Venus pe măsură ce ea coboară către poziţia în care 
apune. 

Stând în punctul A, trebuie să observăm planeta Venus, iar în 
momentul în care aceasta trece prin deschizătura cadrului din 
lemn, să începem să balansăm un pendul și să înregistrăm 
numărul de balansări făcute de pendul pe perioada în care 
Venus a traversat deschizătura. Un pendul care se leagănă de 
366 de ori pe durata acestui fenomen trebuie să aibă lungimea 
unei jumătăţi de yard megalitic (41,48 cm). Acest lucru 
înseamnă că un yard megalitic are o lungime de 82,966 cm. 


Figura 16: Cadru din lemn pentru urmărirea mișcării planetelor sau stelelor 


În acest mod, yardul megalitic va putea fi reprodus în orice 
locaţie în care este posibilă observarea planetei Venus, în acel 
moment specific al ciclului ei. Îi suntem recunoscători lui Archie 
Roy, profesorul emerit de astronomie de la Universitatea din 
Glasgow, pentru că ne-a sugerat utilizarea unui cadru unghiular. 


Deși pendulele diferă ușor în latitudine și altitudine, datorită 
gravitaţiei care înregistrează și ea ușoare oscilaţii, am arătat că 
yardul megalitic obţinut prin utilizarea acestei metode va 
rămâne în limitele de precizie descoperite de Alexander Thom 
din Orkney, în nord, și până în Bretagne, în sud - cu alte cuvinte, 
pe suprafaţa întregii arii ce conţine monumente analizate de 
Alexander Thom. 


Pendulul o-secundă-un metru 


Acum știm deja că strămoșii noștri megalitici dispuneau de 
două lungimi diferite de pendul. Acestea erau jumătatea de yard 
megalitic, descris mai sus, și o alta care se apropia foarte mult 
de un metru modern, care avea o bătaie extrem de apropiată de 
1 secundă modernă. Știm, de asemenea, că ele au fost utilizate 
în mai multe feluri pentru a rezolva probleme diferite. 

Cu ajutorul unui pendul se poate cronometra răsăritul unor 
grupuri de stele. Așa s-a întâmplat, cu siguranţă, și în cazul 
Centurii lui Orion - necesară la construirea atât a henge-urilor 
de la Thornborough, cât și a celor trei mari piramide de la Gizeh. 
Totodată, se pot cronometra stelele până ajung într-un anumit 
punct, așa cum s-a întâmplat în momentul în care a trebuit 
stabilită poziția exactă a stelei centrale din Centura lui Orion 
(Alnilam) în raport cu celelalte două stele. 


Pendulurile și distanţa liniară la sol 


Atât în cazul construirii henge-urilor de la Thornborough, cât 
și a piramidelor de la Gizeh, există o relaţie directă între 
rezultatul obţinut prin utilizarea pendulului (în vreme ce e 
observat răsăritul Centurii lui Orion) și distanţele liniare folosite 
în teren. 

Lungimea firului de pendul a fost multiplicată cu numărul de 
balansări realizate pe durata răsăritului Centurii lui Orion, apoi 
acel rezultat a fost transpus în unităţi liniare, care după aceea 
au fost utilizate în construirea monumentelor. În cazul henge- 
urilor de la Thornborough rezultatele au fost mărite la scară, 
astfel încât 366 de yarzi megalitici au devenit 366 de prăjini 
megalitice, iar în cazul piramidelor au fost utilizate rezultatele 
exacte obținute cu firul de pendul (chiar dacă a fost vorba 


despre un pendul metru). Putem bănui că lungimea pendulului 
era considerată a fi de inspiraţie divină și că unităţile liniare 
folosite erau în consecinţă „sfinte”. 


Anexa 5 
Piciorul minoic și piciorul standard 


Despre minoici 


În 1997, Alan a făcut o serie de cercetări și a scris o carte 
despre minoici, prima supercivilizație a Europei.% Minoicii au 
locuit pe insula Creta, în estul Mediteranei și au atins apogeul 
între anii 2000 î.H. Și 1500 î.H. 

În diferite ocazii, ei s-au dovedit a fi o parte importantă a 
culturii megalitice care a înflorit în Britannia, în anumite zone 
ale Franţei și pe câteva insule mai mari ale Mediteranei. Minoicii 
au atins un grad foarte ridicat de civilizație în ceea ce privește 
legăturile comerciale, arhitectura domestică, agricultura și 
prelucrarea metalelor; ei au dispus chiar și de o formă de scriere 
(care nu a fost încă descifrată). 

În anii '60, un arheolog canadian, J. Walter Graham, a 
întreprins un studiu complex al marilor clădiri rămase pe Creta 
minoică, cunoscute ca palate. În urma acestor studii, el a 
descoperit că civilizația minoiană dispunea de un sistem fix de 
unităţi de măsură liniare. Acestea aveau la bază o unitate pe 
care Graham a numit-o picior minoic. În urma măsurării mai 
multor temelii și ziduri, arheologul canadian a concluzionat că 
piciorul minoic avea o lungime de 30,36 cm. Piciorul standard, 
încă folosit în Marea Britanie și Statele Unite, are 30,48 cm 
lungime. Diferenţa dintre piciorul minoic și piciorul standard 
este, prin urmare, de aproximativ 1 milimetru. 

Doar acest fapt în sine ar putea fi considerat o conexiune 
surprinzătoare, însă noi am descoperit, la începutul cercetării 
noastre, că există o relaţie directă între piciorul minoic și yardul 
megalitic, deși aceasta nu e observabilă imediat. Motivul pentru 
care ea nu este evidentă constă în faptul că această relaţie se 
bazează pe geometrie, mai exact, pe versiunea de 366* a 
geometriei. 

O distanță de o secundă megalitică de arc din circumferința 

polară a Pământului este egală cu 366 yarzi megalitici (303,65 
m). Dacă divizăm această distanţă la piciorul minoic rezultatul e 
1000. Cu alte cuvinte, piciorul minoic e o versiune decimalizată 
a yardului megalitic. 

Faptul că minoicii au avut atât de multe alte lucruri în comun 
cu contemporanii lor britanici reprezintă un argument puternic 
în favoarea unei relaţii culturale, iar acest aspect a fost sugerat 
chiar și de câteva personaje nespecializate în studiile de istorie 
antică, care au adus mai multe dovezi prin care demonstrau că 
minoicii au vizitat Britannia regulat. Civilizaţia minoiană era 
formată în mare parte din marinari și comercianţi pricepuţi, însă 
două dintre materialele care lipseau de pe insula lor erau cuprul 
și cositorul, metale necesare creării bronzului. Ei ar fi putut lua 
cupru de pe teritoriile continentale din jurul Mediteranei, însă 
cositorul era mai greu de procurat. Indiferent de locul din care îl 
obțineau, ei trebuiau să parcurgă o distanţă semnificativă 
pentru aceasta. Una dintre locaţiile în care acesta exista din 
abundență era sud-vestul Angliei și, cu toate că nu poate fi 
dovedit, e foarte probabil ca minoicii să fi vizitat Britannia 
pentru a obţine cositor. 

Indiferent care ar fi fost legăturile comerciale dintre Creta și 
Anglia, nu există nicio îndoială cu privire la relaţia dintre ele din 
punct de vedere geometric. Conexiunea dintre yardul megalitic 
și cele 1000 de picioare minoice este atât de strânsă și plină de 
semnificaţie, încât ea nu poate fi considerată un eveniment 
întâmplător. Este evident că geometria de 366* nu era utilizată 
exclusiv în Britannia. 

Desigur, criticii vor afirma că originea unităţii de măsură 
cunoscută sub denumirea de picior nu constituie nicio enigmă, 
din moment ce numele în sine conţine și explicaţia. Unitatea de 
măsură se bazează pe lungimea unei părţi a corpului, un picior 
de bărbat adult. Chiar dacă această afirmaţie poate fi adevărată 
în unele privinţe, ea nu face decât să genereze confuzie. Nu 
toate picioarele bărbaţilor au aceeași lungime, însă piciorul 
minoic, așa cum a fost el redescoperit de J. Walter Graham, nu a 
variat niciodată. Mai mult, descoperirile sale au fost complet 
validate atunci când un nou palat minoic a fost dezgropat, la 
puţin timp „după” ce arheologul își publicase concluziile. Acest 
nou sit de la Zakros s-a conform întru totul descrierilor sale 
referitoare la piciorul minoic. 


Nici piciorul modern nu are nimic de-a face cu lungimea 
membrelor umane inferioare. Exemple ale unităţii, fabricate din 
metale extrem de durabile și atent forjate, care deviază foarte 
puţin în funcţie de temperatură și care nu se corodează, sunt 
ţinute sub cheie. De aceea, nu punem la îndoială originea 
numelui de „picior” pentru a descrie o astfel de unitate, însă 
orice relaţie care există între nume și unitatea în sine e doar 
periferică situaţiei reale. 

Unii experţi sugerează că piciorul britanic standard a fost 
derivat din unitatea romană corespondentă. Cu siguranţă 
lucrurile nu stau așa, pentru că piciorul roman a fost, de 
asemenea, standardizat, iar în termeni moderni el ar fi măsurat 
29,6 cm, ceea ce înseamnă că era cu aproape un centimetru 
mai scurt decât piciorul britanic (și acum american). Un 
centimetru poate să nu pară mult, dar comparând cu fineţea și 
precizia sistemului megalitic, el poate fi la fel de bine 
echivalentul unei mile! Se poate vedea foarte clar că piciorul 
britanic e extrem de apropiat ca lungime de piciorul minoic. Din 
moment ce cultura și civilizația minoică a înflorit cu mai multe 
secole înainte ca romanii să nu fie altceva decât păstori de 
capre, ei nu au avut cum să fie influenţaţi de picioarele 
legiunilor romane aflate în marș. 

Ceea ce am preluat, probabil, din sistemul roman de măsuri 
este inch-ul britanic, cel puţin la nivel conceptual. Romanii 
aveau într-adevăr 10 inchi într-un picior, iar inch-ul britanic pare 
să aibă o relaţie slabă sau chiar nicio relaţie cu măsurătorile 
megalitice sau cu sistemul geometriei de 366°. Cuvântul „inch“ 
provine din latinul uncia și însemna, pur și simplu, un lucru care 
era egal cu 1/12 din altceva. 

Alexander Thom a propus denumirea de „inch megalitic” 
pentru o unitate egală cu 1/40 dintr-un yard megalitic, însă el nu 
făcea decât să copie terminologia cu aplicare la o unitate care 
nu corespundea aproape deloc cu inch-ul modern. În realitate, 
inch-ul megalitic și cel modern au o lungime destul de diferită. 

Concluzia pe care o putem trage din aceste date este că 
piciorul modern se apropie foarte mult ca lungime de o unitate 
de măsură existentă cel puţin în jurul anului 1800 î.H. Ea era o 
versiune metrică a unei porţiuni din circumferința polară a 
Pământului atunci când era folosită geometria de 366°. 


Anexa 6 
Estimarea circumferinței pământului 
Ing. M.L.E.|. james Russell 


Există tot mai multe dovezi care demonstrează că un grup de 
elită neolitic cunoștea circumferința Pământului și că ei au 
alcătuit un sistem de unităţi de măsură bazându-se pe această 
informație. 

Datorită cercetării meticuloase întreprinse de regretatul 
profesor Thom și analizei statistice, rezultatul unui sistem 
unificat de măsurare, yardul megalitic, posibil bazat pe 
circumferința Pământului, poate fi observat în cadrul 
monumentelor neolitice existente pe tot cuprinsul Europei 
nordice. 

După ce am citit cartea Civilization One, scrisă de Christopher 
Knight și Alan Butler, i-am prezentat lui Chris metodele propuse 
de mine pentru a răspunde la întrebarea nesoluţionată din 
carte, și anume modul în care omul neolitic ar fi putut să 
măsoare circumferința Pământului folosind materiale disponibile 
în acea perioadă. Această teorie a ridicat însă următoarea 
întrebare: De ce i-ar fi trecut prin minte omului megalitic ideea 
că Pământul ar putea fi rotund? Așezat pe un vârf de colină, de 
unde poate beneficia de o vedere panoramică, și privind către 
mare, cineva poate percepe curbura suprafeţei mării, deducând 
de aici că Pământul este sferic. Există dovezi în cercurile de 
piatră neolitice care susţin faptul că oamenii au recunoscut 
modificările apărute în poziţiile stelelor în funcţie de latitudine. 
Observarea faptului că în nord stelele apar mai sus pe cer pe 
măsură ce ele se deplasează spre nord și că în sud stelele se 
înalţă mai sus pe cer pe măsură ce se deplasează spre sud ar fi 
întărit această idee. 

Am sugerat două metode pentru estimarea circumferinței 
Pământului, o metodă orizontală și una verticală. Metoda 
orizontală este mai precisă decât metoda verticală, deoarece 
distanțele până la care se poate vedea cresc, dar această 
metodă nu poate fi aplicată decât în condiţiile unui cer senin, în 
zori, la echinocţiu, în timp ce metoda verticală poate fi utilizată 
în orice zi a anului. Ambele metode dau rezultate, utilizând fie 
stelele, fie Soarele pentru a calcula circumferința Pământului la 
latitudinea de observaţie. Măsurarea poziţiei Stelei Polare este 


necesară pentru a se putea face corecţia de latitudine și pentru 
a se putea calcula circumferința ecuatorială a Pământului. În 
luna august a anului 2008, am avut intenţia de a demonstra 
experimental ambele metode. Din cauza vremii nefavorabile, nu 
a existat nicio oportunitate de a pune în practică metoda 
orizontală, însă am înregistrat rezultate favorabile cu metoda 
verticală. Metodele implică două stadii, dintre care prima este 
diferită, iar cealaltă este comună. 


Metoda Unu - „Metoda Orizontală” 


1. Se privește prin sticlă fumurie perimetrul Soarelui la răsărit, 
la echinocţiu, sau a unei stele care se deplasează către est, de-a 
lungul a două perechi de capete în cruce A și B. Capetele în 
cruce trebuie să se afle la aproximativ 30 de metri distanţă unul 
de altul, iar perechile de capete în cruce trebuie să fie plasate la 
aproximativ 30 de mile distanţă una de cealaltă, pe direcţia est- 
vest, în poziție orizontală, sau ambele având aceeași înclinaţie. 
Intervalul de timp scurs între răsăritul la capetele în cruce A și 
răsăritul la capetele în cruce B poate fi apoi utilizat pentru a 
calcula circumferința Pământului la latitudinea măsurătorilor. 

2. Se corectează latitudinea privind către Steaua Polară, 
dincolo de vârful unui cadru de lemn pentru observaţii. În acest 
fel se poate calcula circumferința ecuatorială a Pământului. 


Fixarea fiecărei „perechi” de capete în cruce necesită un șanț 
de aproximativ 30 de metri lungime, pe direcţia est-vest, plin cu 
apă, cu capetele în cruce aflate la o înălțime prestabilită 
deasupra apei (vez; figura 17). Diversele dispozitive oculare 
care utilizează capete în cruce la diferite înălțimi pot înregistra 
mai multe seturi de date pentru un singur răsărit de soare. Cu 
acest echipament și cadrul de observaţie vertical (descris în 
figurile 18 și figura 19) pentru corectarea latitudinii, nu aveţi 
nevoie decât de cinci măsurători experimentale: 


1. Distanţa dintre A și B. 
2. Numărul de bătăi de pendul (lungimea 

pendulului trebuie să fie aceeași pe durata întregului 
experiment) între răsăritul de soare sau răsăritul de stea la 
punctele A și B. 

3. Numărul de bătăi de pendul între răsăritul de soare sau de 
stea la punctele A și B în ziua următoare (după 24 de ore). 
4. Distanţa înclinată dintre un punct de observaţie și intersecţia 
unei linii de urmărire a Stelei Polare cu o tijă verticală de 
observaţie stabilită cu ajutorul unei linii drepte (vez; figura 19). 
5. Distanţa orizontală dintre punctul de observaţie și tija 
verticală de observaţie (vezi figura 19). 


Pentru a obține cronometrări precise între evenimentele 
marcate de capetele în cruce aflate la distanţa de 30 de mile 
unul de celălalt, decalajele temporare dintre observaţii ar fi 
putut fi măsurate prin semnale cu fum, cronometrând timpul 
scurs pentru ca semnalul să fie transmis între cele două capete 
în cruce și înapoi, apoi înjumătăţind timpul pentru a compensa 
întârzierea semnalului. 

Metoda orizontală poate fi verificată utilizând programul de 
simulare stelară a lui Chris (care oferă locaţia oricărei stele date 
în trecut sau în viitor, pentru o anumită dată și o anumită oră). 
Pentru a testa metoda, Jim a ales data de 21 martie 2009 și 
două orașe amplasate pe aceeași linie la aceeași latitudine, 
54,883* nord, Carlisle și Stranraer. 


Rezultatele obţinute de Chris cu ajutorul programului: 


1. Răsăritul de soare la Carlisle va fi la ora 06:18:47. 
2. Răsăritul de soare la Stranraer va fi la ora 06:26:47. 
3. Răsăritul de soare la Carlisle a doua zi va fi la ora 06:18:46. 


Calcul 

Intervalul de timp scurs între răsăritul de la Carlisle și cel de 
la Stranraer = 8 minute 

Pe hartă, între Carlisle și Stranraer e o distanţă de 79,8 mile 

Prin urmare, Soarele străbate 79,8 mile în 8 minute 

Timpul scurs între răsăriturile de la Carlisle din 21 martie și 22 
martie = 23 ore, 59 minute, 59 secunde 


În 23 ore, 59 minute și 59 secunde (1439 minute), până la 
următorul răsărit, este străbătută următoarea distanţă: 


79,8 milex1439 minute/8 minute=14 364 mile 


(circumferința Pământului de-a lungul liniei de latitudine 
nordică de 54,883*). 


Raportul dintre circumferința de la latitudinea nordică de 
54,883* și circumferința ecuatorială poate fi obţinut prin 
observarea Stelei Polare având ca reper un obiect vertical dintr- 
o perspectivă de observaţie (vez; figura 19). 

Apoi, prin: 


1. Efectuarea unei măsurători orizontale H din perspectiva de 
observaţie (figura 19) în raport cu obiectul vertical 

2. Măsurarea lungimii înclinate | din perspectiva de observaţie 
până în punctul de intersecţie al liniei de vizualizare a Stelei 
Polare cu linia verticală 

3. Divizarea valorii H la valoarea | (matematicienii moderni 
vor recunoaște acest lucru ca pe cosinusul unghiului de 
latitudine). 


Circumferinţa terestră la latitudinea de 54,883* divizată la 
cosinusul 54,883* dă apoi o circumferință ecuatorială de: 


14364/0,575 = 24980 mile 
(Orice eroare provine din lipsa de acuratețe a scalării unei 
hărţi). 


Această simulare utilizând tehnologia modernă confirmă 
faptul că metoda e viabilă și că, în condiţii meteo favorabile, în 
locaţii atent selectate, folosind doar materiale disponibile 
omului megalitic, ea putea fi folosită de către antici pentru a 
aproxima circumferința Pământului. 


Metoda Doi - „Metoda Verticală” 


Spre deosebire de prima metodă, care folosește răsăritul de 
soare, noi am mai putea utiliza fie Soarele la sud în miezul zilei, 


fie o stea la sud, pe timpul nopţii. Anticii erau familiarizați cu 
conceptul de cadran solar. În esență, această metodă folosește 
principiul a două cadrane solare foarte precise pe timpul zilei și 
a unor „cadrane stelare” pe timp de noapte. 

Dacă avem două puncte situate pe direcţia est-vest unul față 
de celălalt și cunoaștem intervalul de timp scurs între miezurile 
de zi, lungimea zilei și distanţa dintre puncte, noi putem calcula 
circumferința Pământului la această latitudine. Erorile mici de la 
nivelul tijelor de observaţie pot produce erori mari în rezultate. 
Căldura soarelui mi-a distorsionat semnificativ tija de observaţie 
pe durata zilei. Rezultate mai bune au fost obţinute pe timpul 
nopţii. 

Pentru a demonstra această metodă, am construit două tije 
verticale de observaţie la scară mică, cu înălţimea de 10 metri. 
Una este formată dintr-un vechi stâlp de electricitate din lemn 
fixat în grădina mea, care a fost urcat pe un suport pentru a fi 
mai rigid. Tija de observaţie mobilă este un tub metalic gol pe 
dinăuntru, cu o lungime de 10 metri, un diametru de 168 
milimetri și cu un fir cu plumb dispus pe interior pentru a proteja 
coarda de rafalele de vânt. Ea a fost urcată pe picioare 
ajustabile prin înșurubare pentru a putea controla verticalitatea 
tijei folosind ca reper doar firul cu plumb. Eu am descoperit că 
poate fi obținută o eroare mai mică de 0,1 mm (4/1000 dintr-un 
inch) folosindu-se aceste tije verticale cu înălțimea de 10 m. Un 
fir cu plumb mult mai lung sau o serie de fire cu plumb plasate 
unul deasupra celuilalt ar putea controla verticalitatea unei tije 
mai înalte și, ca urmare, mai precise. Omul neolitic ar fi avut la 
dispoziție arbori de până la 50 m înălţime pe care i-ar fi putut 
transforma în tije verticale pentru observații. Au fost 
confecţionate patru capre de lemn, de 1,5 m înălţime și 1,5 m 
lăţime, una plasată către sudul fiecărei tije verticale și una către 
nord (vez; figura 19). Pentru a stabili linia nord-sud reală 
folosind doar Steaua Polară, am privit către nord din dreptul 
fiecărei capre sudice pentru a vedea Steaua Polară dispărând în 
spatele tijei verticale de observaţie. Un marcaj (figura 19, C) a 
fost plasat pe capra verticală în punctul în care steaua polară a 
dispărut. După 12 ore o altă observaţie a fost realizată și 
marcată (figura 18, D). Sudul real se află între aceste semne. 
Acest punct e desemnat acum ca fiind dispozitivul ocular sudic; 
am înlocuit semnul printr-o bucată circulară de lemn, cu o gaură 


de 2 mm în diametru. Cele mai precise rezultate au fost 
obţinute atunci când Steaua Polară se afla la poziţiile 
corespunzătoare orei 3 și orei 9. Prin crearea unui orificiu, pe 
care îl voi folosi ca sursă de lumină, în dispozitivul ocular sudic, 
și privind înspre capra nordică, dincolo de tija verticală de 
observaţie, am fost în măsură să stabilesc un dispozitiv ocular 
nordic. Privită dinspre obiectivul ocular nordic marginea tijei de 
observaţie a devenit un plan nord-sud real, care trece prin 
centrul Pământului. Soarele sau o stea puteau fi astfel 
cronometrate în timp ce treceau în spatele fiecărei tije de 
observaţie. 

Observarea Stelei Polare de două ori în prima parte a metodei 
verticale este pentru perfecţioniști; rezultate bune pot fi 
obţinute și cu o singură observare a Stelei Polare la ambele tije 
de observaţie, cu condiţia ca ele să fie obținute în același timp. 

Decalajul temporal dintre observaţiile de la cele două locaţii 
poate fi utilizat la fel ca în exemplul anterior. 

Circumferinţa Pământului la latitudinea aparatului este egală 
cu distanța dintre tijele de observaţie înmulțită cu timpul 
necesar pentru efectuarea unei rotații terestre, împărţit la 
perioada de timp scursă între observaţii. 

Corecţia latitudinii se face la fel ca în exemplul anterior. 

Pentru a confirma precizia tijei de observaţie, am privit 
noaptea către sud în vreme ce constelația Orion trecea în 
spatele tijei și am cronometrat trecerea fiecărei stele. 
Intervalele de timp dintre dispariţia fiecărei stele înregistrate 
prin această metodă și compararea lor cu hărţile stelare 
publicate au confirmat acurateţea, demonstrând în același timp 
și că o simplă tijă verticală de observaţie ar fi putut fi utilizată 
pentru crearea unor hărţi stelare foarte precise în timpurile 
neolitice. 

Stabilirea direcţiei est-vest poate fi făcută prin fixarea unui 
unghi drept perpendicular pe linia nord-sud. 

Am trișat și am utilizat dispozitivul GPS, însă măsurarea 
distanţei între două puncte prestabilite, oricât de îndepărtate ar 
fi unul de altul, nu ar necesita decât o unitate de măsură și 
cronometrarea numărului de ori în care unitatea e plasată cap la 
cap. Inainte de a stabili un „yard megalitic” standard, ar fi putut 
fi utilizată orice unitate, fiind suficient cel mai lung băț (par) 
care putea fi cărat, eventual de mai mulţi oameni. Valoarea 


finală a „yardului megalitic” ar fi putut fi exprimată ca o 
fracțiune a lungimii iniţiale de băț. E de neconceput ca oameni 
capabili să transporte pietre grele de 20 de tone, peo 


Se urcă un stâlp cu înălțimea de 10 metri pe o bază ajustabilă (1), se asigură verticalitatea stâlpu- 
lui cu trei picioare fixe (care nu se înșurubează) și prin firul cu plumb intern (5). Se îndreaptă tija 
de observatie (4) în raport cu o linie temporară a constructorului (LC) prin ajustarea a 13 bolțuri (6) 
fixate pe marginea tijei de observație. De la capra sudică (8s), se urmărește Steaua Polară (P) în 
linie cu vârful părții estice a tijei de observatie (4), se marchează punctul (C). După 12 ore (sau 
după 6 luni la aceeaşi oră) se reia observația Stelei Polare (P), se marchează punctul (D). Se con- 
fecţionează „dispozitivul ocular sudic" (9) prin realizarea unui orificiu cu diametrul de 2 mm la 


dreptul său și se ajustează dispozitivul ocular nordic (10), astfel incât acesta să fie în linie cu 
partea estică a tijei de observatie. Linia de observație dinspre dispozitivul ocular nordic (10), (dia- 
metru de 2 mm) dincolo de partea estică a tijei de observație (4), va fi în planul nord/sud real. 
Se cronometrează steaua selectată (S) intre două seturi de tije de observaţie la o distantă de 
20-40 de mile una de cealaltă, se calculează circumferinta terestră la latitudinea respectivă. 


Figura 18: Aparat vertical. Experimentul necesită două aparate, localizate 
la 20 până la 40 de mile unul de altul, în orientare est/vest (puncte de 
compas cardinal de 90, respectiv 270 de grade) pe orice linie de latitudine. 


Orbita Stelei Polare 


Polul Nord real 


Dispozitiv ocular înclinat pe capră 


Suprafață de apă nemișcată 
cotă orizontală de măsurare 


1 Marcajul celei mai joase pozitii observate a Stelei Polare. 

2 Marcajul celei mai înalte poziții observate a Stelei Polare. 

6 Unghi similar cu locația atitudinii. 

Se măsoară H, se măsoară |. Se folosește H și | în corectia latitudinii. 


Figura 19: Aparat pentru stabilirea atitudinii 


distanţă de 20 de mile și să le plaseze la 20 de picioare peste 
alte pietre să nu fi fost capabili să măsoare corect o distanţă de 
40 de mile. 

Aparatul pe care l-am construit pentru această metodă are o 
scală relativ redusă; în timpurile neolitice, e posibil ca aparatul 
să fi fost de câteva ori mai mare, având astfel, o precizie mai 
mare. 

În cadrul experimentului a fost necesară compensarea între 
măsurarea timpului și măsurarea distanţei. Cu cât e mai lungă 
distanţa și mai înaltă tija verticală, cu atât poate fi obţinută mai 
multă precizie în măsurarea timpului. De exemplu, la 50 de 
grade nord, dacă tijele de observaţie înalte de 10 metri se află 
la o distanţă de 45 mile una de alta și eroarea de timp e deo 
secundă, atunci eroarea circumferinței e (0,416) sau 104,6 mile. 

Oamenii din neolitic au beneficiat de un grad mult mai redus 
de poluare luminoasă decât în prezent. In afara efectelor directe 
ale luminii difuze asupra mecanismelor naturale de acomodare 
a ochilor, lumina ce provine din orașe aflate la multe mile 
distanţă și care este proiectată asupra orizontului poate ilumina 
baza norilor și reduce la zero claritatea observaţiilor pe timpul 
unei nopți cu o vizibilitate deja slabă. Stelele a căror observare 
cu ochiul liber e dificilă ar fi apărut oricum mult mai clar pe cerul 
de acum 4 000 de ani. Observarea reflexiilor luminii stelare pe 
suprafaţa apei, prea difuze pentru a putea fi utilizate și în 
prezent, e posibil să fi permis luminii reflectate să fie folosite la 
crearea unor trasee luminoase mai lungi și, astfel, la producerea 
unor observaţii mai exacte. 

Pe 21 martie 2009, pentru a demonstra acest concept, am 
transportat tija de observaţie verticală la 30 de mile distanţă de 
casă într-un camion auto, am montat-o în 30 de minute, am 
efectuat observaţiile în 3 minute, după care am adus tija de 
observaţie înapoi acasă în aceeași seară. Rezultatul acestui 
scurt experiment a fost o valoare pentru circumferința 
Pământului de 25 802 mile. Eroarea din acest rezultat s-a 
datorat efectului exercitat de vânt asupra liniei neprotejate de 
pe stâlpul de lemn. Condiţiile meteorologice perfecte (vizibilitate 
și absenţa completă a vântului) sunt de o importanţă crucială 
pentru acest gen de experimente. Cu modificări minore de 
echipament, sunt încrezător că acest aparat vertical la scară 
mică va putea oferi valori ale circumferinței cu o marjă de 


eroare de + 200 mile. Echipamentul vertical de dimensiuni mai 
mari sau metoda orizontală poate genera rezultate mai bune, 
având o marjă de eroare de + 50 mile. Având în vedere că până 
acum șase luni nimeni nu a propus măcar o metodă neolitică de 
determinare a circumferinței Pământului, acest experiment 
trebuie să fie considerat un succes remarcabil. 

Echipamentul meu servește la demonstrarea conceptului și e 
construit la scară redusă. Există modalităţi de îmbunătăţire a 
preciziei chiar și la această scară. Consider că am reușit să 
demonstrez că astronomii din neolitic ar fi putut să determine 
experimental diametrul Pământului și ar fi putut obţine rezultate 
mai exacte, utilizând un echipament la scară completă, mai 
mare decât cea a aparatelor mele. Pentru niciuna dintre metode 
nu e nevoie de un henge sau de vreun megalit. O fâșie de teren 
destul de lungă sau de țărm (ușor de măsurat), orientată de la 
est la vest, și un set de focuri pentru semnale cu fum ar fi fost 
toate instrumentele necesare. O tijă verticală de observaţie în 
neolitic ar fi fost confecţionată din bușteni și ar fi putrezit în 
câţiva ani, astfel încât singura dovadă a utilizării oricăreia dintre 
metode ar fi rezultatele. 


Anexa 7 
Sistemul megalitic 


Într-un an, Soarele va răsări de 365 de ori, iar o stea de 366 
ori. Poate că sună ciudat, însă e adevărat. Fiecare zi, în funcţie 
de răsăritul unei stele (o zi siderală), are 23 ore, 56 minute și 4 
secunde, în timp ce o zi solară are 24 de ore. Acest lucru 
determină o diferenţă de 236 secunde, care pe parcursul unui 
an întreg însumează 24 ore. Faptul că avem diferite tipuri de 
ani, în funcţie de ce anume observă cineva pe cer, ţine doar de 
mecanismul de tip ceasornic al sistemului nostru solar. 
Strămoșii noștri megalitici și premegalitici din Britannia au ales 
să se concentreze asupra numărului de răsărituri ale unei stele 
într-un an, iar rezultatul a fost 366 de răsărituri. 

Ce au făcut ei după ce au conștientizat acest lucru constituie 
cel mai surprinzător aspect al studiilor noastre. Ei au creat un 
sistem integrat de unităţi de măsură, bazat pe un an de 366 de 
zile. După modelul împărțirii naturale a unui an în 366 de zile, ei 
au împărţit orizontul tot în 366 de unităţi, pe care noi le vom 


numi grade de arc. După aceea, au împărţit unităţile din nou, 
mai întâi în minute de arc - ei au considerat că existau 60 de 
minute de arc într-un grad de arc. 

Insă acest lucru nu a fost suficient, astfel încât au împărţit 
încă o dată unităţile. Fiecare minut de arc a fost împărţit în 6 
unităţi mai mici, pe care le-au numit secunde de arc. (A se 
observa diferența dintre această formă de geometrie și cea pe 
care o utilizăm în prezent. In geometria de 360°, există 60 de 
secunde de arc într-un minut de arc, dar în sistemul megalitic 
existau doar 6). 

Ei și-au dat cumva seama că dacă împart gradul, minutul și 
secunda în acest mod, obțineau rezultate uluitoare, deoarece 
fiecare secundă megalitică de arc a Pământului polar măsura 
exact 366 de yarzi megalitici la sol. 

Dimensiunea reală a yardului megalitic poate fi evaluată prin 
utilizarea atentă a unui pendul cu exact jumătate din această 
lungime (vezi Anexa 4). La început, această metodă a fost 
utilizată în conjuncţie cu Soarele, dar ulterior, o metodă mai 
sofisticată a fost stabilită folosindu-se planeta Venus pe durata 
anumitor segmente ale orbitării sale. 

Ceea ce e absolut incredibil în legătură cu yardul megalitic ca 
unitate de lungime nu e doar faptul că el e geodezic (se 
armonizează cu circumferința polară a Pământului într-o 
manieră logică și evident intenţionată), însă îndeplinește 
aceeași funcţie și în cazul Lunii și al Soarelui. 

O secundă megalitică de arc pe Lună măsoară exact 100 yarzi 
megalitici. Pe Soare aceeași secundă megalitică e de 40.000 
yarzi megalitici. 

Explicarea genialității pure a acestui sistem, astfel încât 
cititorii să o înţeleagă, a reprezentat partea cea mai dificilă în 
procesul de scriere a acestei cărţi, deoarece, chiar dacă 
sistemul e cu adevărat incredibil, el poate părea complicat. 
Odată înţeles, întregul sistem e practic miraculos, făcând ca 
abordarea noastră modernă a metodelor de măsurare să pară 
primitivă - logica e inversată. In cadrul acestui sistem, o 
secundă de arc al cerului poate fi văzută ca fiind același lucru cu 
o secundă de timp pe Pământul care se rotește în jurul propriei 
axe. Cu alte cuvinte, 1 secundă megalitică de arc al Pământului 
care se rotește în jurul axei sale reprezintă totodată un segment 
fizic al cerului, deși unul extrem de mic, pentru că e egal cu o 


porțiune a cerului de 1/366 din 1/360. Aceeași secundă e 
totodată o dimensiune fixă a unei părţi a circumferinței 
Pământului. Timpul, geometria și distanţa fuzionează împreună 
în cadrul aceluiași întreg simetric, iar calculele astronomice 
devin mult mai simple. 

Comparativ, în sistemul pe care îl folosim în prezent, noi 
avem grade, minute și secunde de arc al cerului și al 
circumferinței planetei noastre. În același timp, avem minute și 
secunde de timp, însă acestea nu se potrivesc deloc cu cele ale 
cerului. Acest aspect probabil a dus la pierderea a mii de vieţi 
omenești, din moment ce primii marinari care s-au aventurat în 
călătorii transatlantice au încercat cu disperare să transpună 
minutele și secundele de timp în minutele și secundele arcului 
geometric. În cele din urmă, am descoperit că, pe lângă 
măsurarea timpului și a distanţei liniare, sistemul megalitic s-a 
bazat și pe masa Pământului. Cum e posibil așa ceva? E un fapt 
absurd, dar adevărat. 

Unitatea masei la care vom face referire e practic aceeași ca 
unitatea cunoscută în prezent ca livră imperială. Masa 
Pământului este de 5,8742x1024 kg. În livre, această sumă e 
egală cu 1,31708565x1025. Doar printr-o ușoară schimbare în 
definiţia livrei, acest număr va deveni 1,317600x1025 livre, iar 
apoi se va întâmpla ceva uimitor. Să ne imaginăm că 
segmentăm Pământul întocmai unei portocale. Un segment de 1 
secundă megalitică (Msec) va avea o masă de exact 1x1020 
livre. Asta înseamnă 100.000.000.000.000.000.000 livre! 

De aici deducem că livra imperială și livra care a făcut parte 
din sistemul megalitic sunt aproape identice. Livra megalitică 
avea o valoare de 99,96 din livra modernă! Diferenţa este de 
doar 0,4 grame. Faptul că acest nivel de precizie a fost menţinut 
de-a lungul unei perioade atât de mari de timp e cât se poate de 
incredibil. 

Pentru a putea transforma yardul megalitic într-un sistem 
pentru măsurarea volumului și a masei, trebuie să ne îndreptăm 
atenţia către inch-ul megalitic. Alexander Thom a descoperit 
această unitate atunci când a studiat scobiturile realizate într-un 
număr de pietre verticale. El a stabilit că există 40 de inchi 
megalitici în 1 yard megalitic. Într-un cub cu laturile egale cu o 
zecime dintr-un yard megalitic (4 inch megalitici) încape un 
volum de apă egal cu cel dintr-o pintă modernă. Dacă apa e 


vărsată și același cub e umplut cu boabele oricărei cereale, cum 
ar fi grâu, orz sau chiar orez nedecorticat, greutatea cerealelor 
va fi de 1 livră imperială. 

Ce putem deduce de aici? 

Sistemul megalitic e un sistem geometric și de măsuri bazat 
pe un an de 366 de zile, pe dimensiunea și masa fizică a 
Pământului. Sistemul măsoară timpul, distanţa, masa și volumul 
folosind aceleași numere, iar anumite aspecte ale sale pot fi 
aplicate și în cazul Lunii sau Soarelui. Fără intenţia de a diminua 
realizările științifice uluitoare pe care le-am acumulat ca specie, 
orice persoană ar trebui să admită că sistemul megalitic e mai 
bun dintr-un anumit punct de vedere decât oricare altă metodă 
de măsurare utilizată în prezent. Acest lucru se întâmplă pentru 
că sistemul este „integrat” și pentru că este utilizată o 
terminologie comună. Sistemul metric folosit astăzi poate fi 
extrem de precis, fiind, la rândul său, bazat pe circumferința 
Pământului. El cu siguranţă însă nu poate fi utilizat pentru a 
calcula masa și nici pentru a măsura timpul. Oricât de incredibil 
ar părea, datorită prietenului și colegului nostru Edmund 
Sixsmith, noi credem acum că sistemul megalitic a inclus și 
măsurarea temperaturii. Dacă construim o scală de temperatură 
în care punctul de îngheţ al apei e de O grade megalitice, iar 
punctul de fierbere al apei e de 366 de grade megalitice, are loc 
un fenomen incredibil. Zero absolut, cea mai joasă temperatură 
care poate fi atinsă (considerată în mod obișnuit a fi egală cu - 
273,15*C), devine un număr absolut rotund de -1000 grade 
megalitice. 

Din moment ce există puţine șanse ca strămoșii noștri 
megalitici să fi fost interesaţi de măsurarea temperaturii, ca să 
nu mai vorbim de faptul că nu ar fi posedat tehnologia necesară 
pentru a face acest lucru, sistemul megalitic de temperatură 
constituie o dovadă a faptului că, pe cât de ingenioase și de 
utile erau unele aspecte ale sistemului megalitic pentru 
strămoșii noștri antici, ei nu au creat acest sistem. Noi înclinăm 
să credem că ei mai degrabă au „moștenit” acest sistem de la o 
cultură tehnologică anterioară, care acum este pierdută pentru 
noi. 


Anexa 8 
Pentagonul și francmasoneria de rit Scoţian de gradul 32 


Noi eram deja familiarizați cu semnificația figurilor 
pentagonale cu mult înainte să începem să studiem capitala 
Washington. Am descris pentagoanele ca fiind „figuri magice” 
sau stele cu cinci colțuri. Impreunarea colțurilor unui pentagon 
creează o stea cu cinci colţuri, după cum e arătat mai jos. 

Steaua cu cinci colţuri e cea mai cunoscută reprezentare 
istorică a planetei Venus. Am explicat de ce lucrurile stau 
probabil așa în cărţile noastre anterioare. Pe scurt, cele cinci 
cicluri ale lui Venus, așa cum sunt ele observate de pe Pământ, 
au aproape exact același număr de zile ca în opt ani pământești. 
Această coincidenţă aparent „magică” a impregnat atât figurile 
pentagonale, cât și pe cele octogonale cu o semnificaţie 
specială în mintea astronomilor antici. 

Figurile pentagonale sunt extrem de importante pentru 
Statele Unite. Reproducerea stelei cu cinci colțuri poate fi 
văzută chiar și pe Marele Sigiliu al Statelor Unite, pe steagul 
naţional și pe dolarul american. Pentru francmasoni, ea are o 
semnificație cu totul specială. Este cunoscută sub denumirea de 
„Blazing Star” (Steaua care arde), iar din anul 1735 ea a fost 
gravată pe mobilierul Lojei Francmasonice. Ea iniţial trebuia să 
se afle în centrul podelei din templele masonice, dar a apărut 
adesea deasupra solului, orientată spre est și purtând un „G“ în 
centrul ei. 


Figura 20: Steaua cu cinci colțuri desenată în interiorul unghiurilor 
unui pentagon 


Nu există un consens în legătură cu ceea ce reprezintă 
Steaua care arde pentru francmasoni. Mulţi dintre aceștia, mai 
ales istorici precum Robert Hewitt Brown, au văzut în această 
stea un simbol al Soarelui - chiar dacă aceasta este o 
modalitate stranie de a simboliza Soarele, care, în alte contexte, 
ar fi fost reprezentat printr-un glob. Alţi francmasoni sugerează 
că Steaua care arde ar putea veni de la egipteni și că ea ar fi de 
fapt Sirius, cea pe care am menţionat-o atât de frecvent în 
capitolele anterioare. In ceea ce ne privește, noi considerăm că 
Steaua care arde este reprezentarea planetei Venus. Prezenţa ei 
în cadrul francmasoneriei e un indiciu pentru originea breslei în 
Misterele Religiilor - chiar dacă francmasonul obișnuit din 
prezent nu cunoaște acest aspect. Se sugerează că litera „G“, 
prezentă adesea pe post de centru al stelei, e prescurtarea 
cuvântului „God“ (Dumnezeu), dar trebuie să precizăm că și 
cuvântul „Goddess” (Zeiţă) e scris de asemenea cu G mare. În 
mod clar, o clădire în formă de stea pentru sediul central al 
Departamentului de Apărare al Statelor Unite nu ar fi fost foarte 
utilă și ar fi oferit foarte puţin spaţiu în raport cu scopul pentru 
care fusese proiectat. De aceea, chiar dacă steaua cu cinci 
colțuri s-a bucurat de vreun sens simbolic în minţile celor care 
au planificat noua construcţie, un pentagon era o formă mult 
mai practică. 

După cum am văzut, clădirea Pentagonului este conectată 
atât cu centrul elipsei, cât și cu Capitoliul în termenii yarzilor 
megalitici, iar între elipsă și Capitoliu există, de asemenea, o 
relaţie specială. Un triunghi de proporţii megalitice poate fi 
desenat, unind toate cele trei locaţii. Suma totală a distanţei 
dintre ele se apropie de 10.020 m, distanţă care, în termeni 
megalitici, e egală cu 33 x 366 yarzi megalitici. Din alte motive 
decât măsurătorile implicate, cu siguranţă cineva ar putea să 
sugereze că existența acestui triunghi, cu întregul său 
simbolism pentru Washington și pentru Statele Unite, e doar o 
plăsmuire a imaginaţiei noastre bogate. 

Colţurile acestui triunghi marchează centrul geografic 
(elipsa), centrul democratic (Capitoliul) și centrul militar 
(Pentagonul) al orașului Washington. Mai mult, existenţa 
triunghiului, cu proporţiile sale de 33 x 366 yarzi megalitici, 
oferă toate dovezile de care avem nevoie pentru a ne convinge 


că relaţia dintre aceste trei clădiri a fost premeditată și că 
francmasonii au fost implicaţi în construirea lor. 

În termenii  francmasoneriei, există cu siguranță o 
semnificaţie a numărului 33. Ca în cazul tuturor masonilor, și 
francmasonii de Rit Scoţian trebuie să treacă prin cele trei grade 
normale care le aduc statutul de membru al breslei. (Un grad în 
acest sens constă într-o ceremonie particulară și într-un ritual, 
care permit unui francmason să urce treptat pe scara 
masonică.) Lojele au de obicei idei diferite, însă Ritul Scoţian, 
care poate pretinde cu siguranţă că descinde din cea mai veche 
ramură a francmasoneriei, deţine graduri sau nivele cu mult 
peste cele trei grade obligatorii. De fapt, există 32 de grade în 
Francmasoneria de Rit Scoţian care pot fi atinse prin propriile 
eforturi ale membrilor și încă un grad, care este oferit acelora 
dintre membrii de grad 32 despre care se crede că au adus 
beneficii excepţionale breslei. Ca urmare, acest grad însumează 
un total de 33 de alte grade, care reprezintă vârful absolut al 
ierarhiei.“ 

Franklin D. Roosevelt, cel de-al 32-lea președinte al Statelor 
Unite, a fost bărbatul care și-a condus cu dibăcie ţara prin iadul 
celui de-al Doilea Război Mondial. Același om și-a salvat ţara de 
ororile Marii Depresiuni economice și a pus din nou America pe 
picioare. Franklin Roosevelt a fost cel care a ordonat personal, 
în ultima clipă, modificarea locației în care urma să fie construit 
Pentagonul, asigurându-se că el va fi amplasat în acel loc care i- 
ar fi permis să desăvârșească triunghiul megalitic cu lungimea 
de 33 x 366 yarzi megalitici. Roosevelt a fost un francmason de 
Rit Scoţian care a avansat de-a lungul celor 32 de grade și care, 
pentru serviciile sale, a fost recompensat cu statutul celui de-al 
33-lea grad! 

Pe durata acestei cercetări, noi am studiat ceremoniile și 
ritualurile asociate cu gradele 32 și 33. În cazul ultimului grad, 
nu sunt prea multe de relatat pentru că, așa cum am subliniat, 
gradul e mai degrabă „oferit” decât „câștigat” (deși se 
sugerează că există un ritual de grad 33 secret care nu a fost 
publicat niciodată). Cu toate acestea, ceremonia celui de-al 32- 


67 De fapt, în prezent, multe dintre gradele Francmasoneriei de Rit 
Scoţian aflate dincolo de cele trei grade iniţiale sunt oferite 
francmasonilor la „pachet” (mai multe odată), iar astfel ceremoniile 
nu au de fiecare dată loc. 


lea grad de Rit Scoţian e atât de semnificativă, că abia ne-a 
venit a crede. 

Gradul 32 e cunoscut ca gradul „Prințului Sublim al Secretului 
Regal”. El este alcătuit din trei părţi distincte. Acestea sunt 
Ceremonia de Deschidere, Secţiunea Ceremonială și Alegoria. 

Această ceremonie e foarte elaborată, întrucât beneficiarul ei 
a urcat pe scara francmasonică pe cât de mult se poate avansa 
bazându-se doar pe propriile eforturi. Are loc un fel de joc, în 
care apar și diferite personaje. 

Se sugerează că gradul 32 e relaţionat cu lupta pentru 
lerusalim la momentul Cruciadelor, deși nu e menţionată nicio 
locație specifică în ritual. 

Ceremonia are loc în ceea ce pare a fi o tabără militară care, 
conform informaţiilor aflate de noi ulterior, reprezintă o figură 
cu nouă laturi, în interiorul căreia se află o figură cu șapte laturi. 
In interiorul figurii cu șapte laturi se află o figură cu cinci laturi 
sau un pentagon, iar în interiorul acestuia se găsește un 
triunghi. În cele din urmă, în interiorul triunghiul se găsește un 
cerc, care reprezintă infinitatea. Mare parte din ritualul celui de- 
al 32-lea grad face referire în mod special la pentagon. 

Francmasonii care deţin deja gradul 32 joacă rolul unor 
personaje fictive în cadrul ceremoniei. După un preambul 
francmasonic tipic la care iau parte diferite personaje precum 
Comandantul-$ef, Căpitanul Gărzii și Maestrul de Ceremonii, în 
scenă își face apariţia un personaj cu numele de Constans. 
Acest individ îi reprezintă pe francmasonii prezenţi care sunt 
aspiranţi la gradul 32. 

Constans e întrebat ce dorește, iar el răspunde că vrea să fie 
admis ca soldat și servitor în Marea Armată Masonică a Prinţilor 
Sublimi ai Secretului Regal. El continuă prin a sugera că dorește 
să îi apere pe cei asupriţi, să îi protejeze pe cei slabi și inocenți 
și să lupte împotriva dușmanilor lui Dumnezeu și ai umanităţii. 

După alte câteva replici, intră în scenă Constructorul și 
Seneșalul$ă. lată ce spun aceștia: 


„Tabăra  Ritului  Scoţian Vechi (Antic) și Acceptat al 
Francmasoneriei e un nonagon (poligon cu nouă laturi) ce 
cuprinde un heptagon (poligon cu șapte laturi), între liniile 


68 Mareşal de curte în Franţa medievală, reprezentantul regelui, cu 
roluri legale şi administrative (n. tr.). 


căruia se află un pentagon, în interiorul căruia există un 
triunghi, în centrul căruia se află un cerc. De aceea, noi găsim 
numerele mistice de 3, 5, 7 și 9, toate emanânăd din centrul 
cercului infinităţii. Întrucât aceste numere simbolizează atribute 
divine și principii masonice, la fel ar trebui să emane și munca 
voastră masonică dragostea divină, să fie îndrumată de 
înțelepciunea divină și să fie exercitată puterea divină pentru 
binele umanităţii și întru slava lui Dumnezeu. 

A doua emanaţie din infinitate e reflectată de pentagon, 
fiecare unghi al acestuia reprezentând o diviziune a Armatei de 
Rit Scoţian. Acum fiți atenţi în timp ce sunt repetate atributele 
lor.” 


După aceea, cinci personaje vor explica ce reprezintă cele 
cinci colţuri ale pentagonului. Fiecare colț e simbolul unei loje, al 
unui consiliu sau al unei organizaţii diferite. Primul colţ e Loja 
Simbolică, iar cel de-al doilea e Loja Perfecţiunii. Al treilea unghi 
al figurii pentagonale (stelei cu cinci colţuri) reprezintă Consiliul 
Prinţilor lerusalimului, iar al patrulea e Ordinul Cavalerilor 
Rozacrucieni. Ultimul colţ este Kadosh. (Kadosh e cuvântul 
ebraic pentru „Sfânt”, iar gradele francmasoneriei care poartă 
numele Kadosh conțin un bogat material mistic). 

Practic, întreaga ceremonie pentru conferirea gradului 32 e 
consumată cu explicaţiile celor cinci colţuri ale pentagonului, 
după care gradul este acordat acelora care îl caută. După toate 
acestea, se desfășoară Alegoria. Toţi cei care au primit gradul 
32 se așază și începe piesa. 

Constans reapare și ni se spune că el caută statutul de 
cavaler și că trebuie să stea singur lângă altar, într-o catedrală, 
o noapte întreagă, înainte de a putea fi învestit cu această 
funcţie a sa. Armura și armele îi sunt oferite și așezate pe altar. 
Toţi actorii prezenţi părăsesc acum scena, iar Constans rămâne 
singur pentru o scurtă perioadă de timp. După o vreme, intră un 
personaj pe nume Florio. El este primul dintre ispititorii care vor 
încerca să-l convingă pe Constans să se distragă de la veghe. 
Florio îl îndeamnă pe Constans să vină la un dans și să își 
întâlnească aleasa inimii. 

Constans refuză, iar Florio se retrage în cele din urmă. 
Următorul ispititor e un bărbat pe nume Urban. El îi oferă lui 
Constans putere și influenţă în lume - șansa de a avea tot ceea 


ce dorește într-un sens material. Încă o dată, Constans refuză și 
e lăsat singur. 

Al treilea ispititor e Rufus, un ţăran care îi spune lui Constans 
că i-a fost atacat castelul de un cavaler trădător. Acesta Îl 
îndeamnă pe Constans să vină imediat. Încă o dată, Constans 
refuză. 

Ultimul ispititor e un călugăr pe nume Ignatius. El îl îndeamnă 
pe Constans să își părăsească straja și să caute o viaţă 
contemplativă. Constans șovăie o vreme, însă dorește să știe ce 
se va întâmpla cu serviciile pe care el le-a promis umanităţii. 
Ignatius îi atrage atenţia asupra faptului că slujirea lui 
Dumnezeu și o viaţă monastică ar putea fi mai bune, însă chiar 
și în acest stadiu Constans își amintește de promisiunile făcute 
lumii și fraţilor săi și refuză să renunţe la veghe. 

Pentru câteva clipe Constans e lăsat iarăși singur, dar în 
curând aude sunetul unei trompete și chemarea la arme. Aude 
strigăte ca „Dușmanul”, „Salvează-ne“ și „Pe metereze”. Işi dă 
seama că orașul e atacat și că vieţile tuturor bărbaţilor, femeilor 
și copiilor din interior sunt în primejdie. După aceea află de la 
vocile din afara scenei că a fost ucis conducătorul armatei și că 
înfrângerea este iminentă. 

Constans se luptă cu conștiința sa pentru că a jurat pe 
onoarea lui că va sta de strajă lângă altar, indiferent de ce se va 
întâmpla. În ciuda acestui conflict interior, el strigă: „Cum pot să 
stau în vreme ce poate copiii sunt uciși și femeile siluite?” În 
cele din urmă, se înarmează și se grăbește să ajungă la locul 
asediului. 

Întunericul se așterne vreme de aproximativ jumătate de 
minut, după care pe scenă reapar diferiți comandanţi și 
episcopul. E evident din conversaţia lor că, deși conducătorul lor 
a fost grav rănit, lupta a fost câștigată de apariţia unui nou 
comandant, care a schimbat sorții războiului și a ajutat la 
înfrângerea atacatorilor. Nimeni nu știe cine a fost acest 
salvator, dar dintr-odată cei prezenţi își dau seama de absenţa 
lui Constans de lângă altar. 

Se presupune că a fugit ca un laș și devine astfel ţinta 
disprețului și a batjocurilor celor patru bărbaţi care intră apoi în 
scenă. Ei poartă o targă pe care se află trupul lui Constans. In 
acest moment, toată lumea conștientizează faptul că el a fost 
cel care a salvat orașul abandonându-și straja și luând parte la 


luptă. 
Prinţul Comandant rostește ultimele cuvinte ale Alegoriei: 


„Constans, Mântuitorul nostru. Cât de deșartă e înţelepciunea 
umană! ` 

Cât de oarbă e judecata omului! In mânia noastră, noi am 
spus: „Niciodată nu îl vom ridica pe Constans la rangul de Prinţ 
Sublim al Secretului Regal”. Victoria sa a preschimbat judecata 
noastră nedreaptă în gloria lui eternă. El a fost un prinţ, 
plămădit și creat de Regele Regilor, al cărui fiu e. Nu omul 
muritor a fost menit să îi dezvăluie lui Constans Secretul Regal. 
Acesta a fost pus cu sfinţenie în sufletul lui invincibil, încarnat în 
acea Dragoste care a fost moștenirea lui divină. Când și-a 
abandonat aici straja, Constans a respectat cel mai înalt și mai 
profund sens al jurământului său. S-a supus imperativelor 
conștiinței sale și, răspunzând cu loialitate la chemarea ţării, el 
s-a grăbit să o apere.” 


Poate această ceremonie să aibă ceva în comun cu 
Washington sau, mai exact, cu proiectarea Pentagonului? O 
astfel de conexiune poate exista într-adevăr, dar, pentru a o 
înţelege pe deplin, noi trebuie să analizăm mai întâi ce se 
întâmpla în Statele Unite atunci când a fost planificat și construit 
Pentagonul. 

În parte din cauza ororilor Primului Război Mondial, dar 
totodată și din cauza izolării lor geografice, au existat mulţi 
americani care nu au dorit să aibă nimic de-a face cu războiul 
care a demarat în Europa în 1940. Atunci când Franţa a 
capitulat în mai 1940, Anglia a înfruntat singură, pentru o 
vreme, Germania nazistă. Instinctele naturale ale președintelui 
Franklin Roosevelt au fost să ajute Marea Britanie, vechea aliată 
a Americii, însă opinia publică era împotriva lui. Cu toate 
acestea, Roosevelt a găsit modalităţi prin care să sprijine Anglia, 
cum ar fi oferirea de armament și hrană. 

Construirea Pentagonului a demarat în septembrie 1941, dar 
Statele Unite nu au intrat oficial în al Doilea Război Mondial 
până în luna decembrie a aceluiași an, după atacul japonez de 
la Pearl Harbour. De aici putem deduce că la momentul la care 
Pentagonul a fost planificat și construirea sa a fost demarată, 
Statele Unite, deși ajutând Marea Britanie în diverse moduri, nu 


era încă implicată oficial în război. Ea era, într-un sens figurativ, 
asemenea lui Constans care stătea lângă altarul catedralei. 

In momentul în care au început lucrările de construcţie a 
Pentagonului, a fost creat triunghiul dintre acesta, elipsă și 
Capitoliu, iar din punct de vedere simbolic acest lucru a fost 
extrem de important. După cum am menţionat deja, gradul 33 
al Francmasoneriei de Rit Scoţian nu e un grad „câștigat”. El e 
mai degrabă oferit acelor francmasoni de gradul 32 despre care 
se consideră că îl merită. De vreme ce figura geometrică 
asociată cu gradul 32 e o stea cu cinci colţuri, cea asociată în 
mod special cu gradul 33 e un triunghi! De aceea, triunghiul 
format între elipsă, Capitoliu și Pentagon conectează cele trei 
centre importante ale orașului Washington. Mai mult, acest 
triunghi nu ar fi putut exista înainte de începerea construirii 
Pentagonului, la fel de sigur ca și faptul că gradul 33 al 
Francmasoneriei de Rit Scoţian nu poate fi atins înainte de 
obţinerea gradului 32. 

Conexiunea dintre simbolurile și ceremoniile gradelor 32 și 
33, pe de o parte, și planificarea și poziționarea Pentagonului, 
pe de alta, e de așa natură încât ne face să credem că există o 
legătură directă. Vreme de ani de zile Statele Unite și-au păstrat 
propria stare de veghe, la fel cum a procedat Constans în 
ceremonia gradului 32. Ele nu au răspuns la evenimente care se 
desfășurau în Europa pe durata anilor '30 și, chiar și atunci când 
Europa Occidentală a fost cuprinsă de război, Statele Unite nu s- 
au implicat în mod direct. Între timp, președintele Roosevelt s-a 
luptat cu propria conștiință și, nu în ultimul rând, cu conștiința 
sa francmasonică. Mulţi dintre bărbaţii cei mai apropiaţi de 
președinte, din Guvern, erau la rândul lor francmasoni. Dar, 
indiferent de aceste lucruri, până în 1941 trebuie să fi devenit 
evident tuturor, cu excepţia celor mai categorici izolaţioniști, 
faptul că Statele Unite nu vor fi în măsură să evite până la urmă 
implicarea sa în conflict. 

La fel ca și Constans din cadrul ceremoniei gradului 32, ele nu 
mai puteau sta într-o izolare contemplativă, iar prin poziţionarea 
atentă și construirea Pentagonului, într-un sens figurativ, 
întregul Washington, dar și Statele Unite au trecut de la gradul 
32 la gradul 33. Numele gradului 33 e de „Mare Inspector 
General Suveran”. Acesta este un grad administrativ și, așa cum 
francmasonul de gradul 33 devine un arbitru și un lider al 


breslei sale, la fel și Statele Unite, prin participarea la al Doilea 
Război Mondial, au devenit un arbitru și un lider al lumii. Acum, 
în anul 2010, după căderea Uniunii Sovietice, Statele Unite au 
rămas singura superputere autentică. 


Anexa 9 
Centrul districtului Columbia 


Constituţia Statelor Unite a fost adoptată pe 17 septembrie 
1787, iar nevoia unei capitale federale pentru statul nou-născut 
era deja avută în vedere la acea vreme. Articolul 1, Secţiunea 8, 
Clauza 17 menţionează în mod special acest aspect. Se 
specifică faptul că ar trebui stabilită o arie care să nu 
depășească 10 mile pătrate și că acest lucru va ţine de 
autoritatea Congresului. Puțin mai târziu, pe 16 iulie 1790, noul 
președinte, George Washington, a fost autorizat să găsească o 
locaţie adecvată pentru noua capitală, iar pe 1 decembrie 1800, 
Washingtonul a devenit în mod oficial orașul-capitală al Statelor 
Unite ale Americii. 

George Washington a pus în practică cuvintele Constituţiei și 
a ordonat măsurarea unui zone pătrate, parţial în Virginia, 
parţial în Maryland, peste râul Potomac. În realitate, dacă 
analizăm cu atenţie, ceea ce a rezultat nu a fost un pătrat, ci 
forma unui diamant. Fiecare latură a diamantului are o lungime 
de 10 mile, iar o serie de 40 de pietre de hotar au fost plasate 
de-a lungul unor linii ipotetice care delimitau ceea ce va fi de 
atunci până în prezent Districtul Columbia. Orașul Washington a 
început să se dezvolte aproape de centrul diamantului. 

Suntem de părere că s-a produs o ușoară eroare în releveuri 
(măsurători) exact la începutul procedurii, deoarece avem 
convingerea că locaţia specificată de noi, aflată în centrul 
elipsei, la sud de Casa Albă, a fost considerată a fi centrul 
absolut al Districtului Columbia. O linie care ar uni punctele 
superioare și inferioare ale diamantului ar avea o longitudine 
vestică de 77*02'26”, în timp ce o linie care conectează 
punctele estic și vestic ale diamantului ar avea o latitudine 
nordică de 38*53'55”. 

Punctul de întâlnire a două astfel de linii e puţin mai la vest 
de elipsă și, de asemenea, puţin mai la sud. Prin urmare, 
„adevăratul” centru al Districtului Columbia e de fapt la 345 de 


metri sud-vest de centrul elipsei. 

Centrul elipsei are o longitudine vestică de 77*02'11” și o 
latitudine nordică de 38*53'38”. Acest lucru duce la o diferenţă 
de 15 secunde de arc de la adevăratul centru al Districtului 
Columbia în termenii longitudinii și de 3 secunde în termenii 
latitudinii. Având în vedere modalitatea laborioasă în care au 
fost întreprinse măsurătorile în secolul al XVIII-lea, aceste 
rezultate pot fi probabil considerate destul de precise, însă 
ușoarele erori prezente au legătură mai ales cu locaţia aleasă 
pentru Casa Albă decât cu tot ceea ce ţine de măsurătorile 
iniţiale ale Districtului Columbia. 

Atunci când Thomas Jefferson a fixat linia de meridian pentru 
Washington pe durata președinției sale, el locuia la Casa Albă. El 
a trasat personal o linie care mergea de la nord la sud, chiar 
prin mijlocul Casei Albe. Dar de ce a făcut acest lucru? Au 
existat sugestii mai timpurii pentru un meridian al 
Washingtonului de o milă către est de Capitoliu, însă ulterior 
acestea s-au materializat într-o linie care trece chiar prin 
Capitoliu. Nu putem dovedi acest fapt, însă părerea noastră este 
că Thomas Jefferson a ales linia nord-sud, care trece prin Casa 
Albă, întrucât a considerat că o astfel de linie s-ar intersecta cu 
colţurile de sus și de jos ale diamantului, care era Districtul 
Columbia. După cum se va dovedi mai târziu, el s-a înșelat, 
deoarece Casa Albă nu a fost construită pe poziţia corectă în 
raport cu însuși centrul Districtului Columbia. Centrul Casei Albe 
a fost cu 322 mile prea departe către est și cu 100 mile prea 
departe către nord. 

Se poate să fi existat motive practice pentru această stare a 
lucrurilor, cum ar fi starea solului de pe amplasamentul ales. Nu 
putem ști, însă cea mai probabilă explicaţie e o greșeală în 
stabilirea poziţiei „exacte”, astfel încât punctul magic care e 
acum centrul elipsei să fi fost totodată și centrul Districtului 
Columbia. Această sarcină nu a fost ușoară, iar eroarea a fost de 
trei ori mai gravă în termenii longitudinii, decât în cei ai 
latitudinii. La momentul la care a fost construită Casa Albă, 
trasarea longitudinii era încă o problemă destul de spinoasă. 
Abia în 1761, John Harrison, un fabricant englez de orologii, a 
fost cel care a reușit să producă un cronometru suficient de 
precis pentru a fi utilizat cu scopul de a stabili longitudinea pe 
mare, însă dacă Casa Albă fusese într-adevăr intenţionată să 


intersecteze linia nord-sud dintre punctele nordic și sudic ale 
Districtului Columbia, chiar și ceasornicul lui John Harrison nu 
prea ar fi fost de ajutor în stabilirea poziţiei. 

Măsurarea distanţei pe un teren ondulatoriu este dificilă. 
Adevăratul centru al diamantului pe direcția est-vest ar fi putut 
fi găsit prin măsurarea laborioasă a distanţei de la colţul estic, 
însă e mai probabil ca această sarcină să fi fost rezolvată în 
același mod în care ar fi făcut-o strămoșii noștri megalitici, și 
anume prin utilizarea stelelor. De fapt, problemele cu care s-ar fi 
confruntat orice  măsurător aspirant erau extrem de 
asemănătoare cu cele cu care s-au confruntat oamenii care au 
construit henge-urile de la Thornborough și Stonehenge. Centrul 
diamantului pe direcţia nord-sud ar fi fost mai ușor de identificat 
și ar fi putut fi estimat prin înălţimea de pe cer a Stelei Nordului 
la colţul sudic al diamantului, colţul nordic al diamantului și apoi 
în centru. 

În timpul secolului al XVIII-lea, cea mai mică imprecizie în 
calibrarea telescoapelor utilizate în acest scop putea duce cu 
ușurință la o discrepanţă de 300 de metri în termenii longitudinii 
la care era amplasată Casa Albă. Presupunând că a existat o 
greșeală chiar de la început, probabil că ea a fost făcută de 
către Pierre-Charles L'Enfant, cel care a realizat planurile iniţiale 
de construcţie a orașului Washington. 

Bucata de pământ aflată la sud de Casa Albă a fost lăsată 
liberă, iar pentru că era înconjurată de un gard din scândură 
albă, ea a ajuns să fie cunoscută ca „Lotul Alb”. Este posibil ca 
această bucată de pământ să fi fost recunoscută atunci (în mod 
incorect, după cum s-a dovedit ulterior) ca fiind centrul 
Districtului Columbia. Temelia elipsei nu a fost pusă până în anii 
1870 și 1880, iar piatra care marchează meridianul Washington 
nu a fost plasată în centrul ei până în 1890. Motivul acestei 
amânări a fost în mod clar Războiul Civil American, pe durata 
căruia mare parte a forței de muncă a fost mobilizată și bucății 
aceleia de pământ i s-a dat o utilizare militară. 

Noi considerăm că: locul în care a fost plasată Piatra de 
Meridian în 1890 a fost iniţial considerat a fi chiar centrul 
diamantului care e Districtul Columbia. Thomas Jefferson pare 
să fi gândit că lucrurile au stat așa în termenii longitudinii, iar 
poziția pietrei să fie decalibrată cu doar aproximativ 100 m în 
latitudine. Thomas Jefferson s-a înșelat, deoarece Casa Albă a 


fost construită într-o locaţie greșită. 

Poziţia Pietrei de Meridian din centrul elipsei este însă centrul 
Districtului Columbia, cu o acuratețe de 99,85 procente pe linia 
est-vest și 99,5 procente pe linia nord-sud. 

A fost totodată interesant de observat că, deși diamantul care 
formează limitele inițiale ale Districtului Columbia a fost 
prospectat și măsurat în mile, o linie dusă prin diamant între 
nord și sud, sau de la est la vest, are proporţii megalitice, 
lungimea ei fiind egală cu 75 x 366 yarzi megalitici. 


Anexa 10 
Modurile de gândire și obiectivitatea academică 


În această carte am fost critici cu privire la modul în care este 
condusă activitatea arheologică. Într-o epocă a tehnologiilor 
avansate, există o intoleranţă larg răspândită faţă de idei care 
își au originea în afara cadrelor universitare „oficiale”. Am 
descoperit că arheologia nu e dispusă să evalueze descoperirile 
conţinute în această carte sau în cartea noastră anterioară, 
Civilization One. 

Mulţi academicieni nu sunt conștienți că există diferite moduri 
de gândire. Ei presupun că gândirea procesuală e singura 
modalitate validă de abordare a unei idei. Există totodată o 
asumpţie generală că dacă o teorie nouă intră în coliziune cu o 
paradigmă deja acceptată, ea trebuie să fie greșită. Modul în 
care oamenii gândesc a fost studiat îndeaproape acum câţiva 
ani. Conștientizarea faptului că există diferenţe în modul de a 
gândi și de a trage concluzii poate duce la o judecată mai înaltă. 

Ned Herrmann a fost un expert în domeniul gândirii creative, 
recunoscut internațional, care a dezvoltat un Model 
Comprehensiv al Creierului în patru părţi: acesta e folosit în 
prezent de către corporaţiile de pretutindeni. El împarte creierul 
în patru cadrane. Acest lucru a dus la apariţia unei aplicaţii 
foarte bune în Herrmann Brain Dominance Instrument (HBDI). 
Creierul e împărţit de la stânga la dreapta, cu gândirea analitică 
în partea stângă și gândirea creativă în partea dreaptă. Acest 
aspect produce cadrane care pot fi simplificate după cum 
urmează: 


A Stânga sus - (Gândire) analitică, bazată pe formule, 


factuală, concentrată, tehnică 

B Stânga jos - (Gândire) procedurală, practică, procesuală, de 
rutină, conservativă 

C Dreapta jos - (Gândire) bazată pe sentimente, oameni, 
afecte, senzorială, spirituală 

D Dreapta sus - (Gândire) de sinteză, imagine generală, 
neconformistă, inovativă 


Acest model lipsit de prejudecăţi demonstrează că există 
stiluri de gândire specifice anumitor medii de muncă. Acest 
lucru a fost analizat pe eșantioane de milioane de oameni. 
Majoritatea oamenilor prezintă abilităţi din toate cadranele, dar 
se specializează pe un sector dominant. Indivizii care au abilităţi 
numai din unul dintre cadrane pot avea dubii în legătură cu 
oamenii dintr-un cadran diferit - mai ales față de cei din 
cadranul opus. De asemenea, nu prea constituie o surpriză că 
unele câmpuri de activitate atrag indivizi cu același stil de lucru. 
Contabilii și academicienii prezintă adesea caracteristici 
puternice din cadranul A - categoria din stânga sus, în vreme ce 
antreprenorii, exploratorii și artiștii ocupă cadranul D - din 
dreapta sus. 

Stilurile noastre de gândire se regăsesc predominant în 
categoria D; sintetizarea imaginii de ansamblu: gândirea 
periferică este de o importanţă centrală pentru munca noastră. 
Avem totodată un scor bun în categoria A pentru că trebuie să 
verificăm și să cuantificăm idei. Academicienii cu adevărat buni 
vor excela și ei în ambele arii, însă mulţi dintre ei vor manifesta 
o toleranţă foarte scăzută pentru gândirea în termenii imaginii 
de ansamblu. Dacă arheologii ar conștientiza faptul că dovezile 
apar în forme diferite, ei ar putea obţine rezultate mai bune. 
Conceptul de „pseudoștiință“ e folosit în sens injurios de către 
cei care doresc să protejeze idei preconcepute. Alexander Thom 
a petrecut ani de zile efectuând examinări detaliate ale siturilor 
megalitice - doar pentru ca în final câţiva academicieni să îl 
eticheteze drept „pseudosavant”. 

Dacă nu te încadrezi între limitele convenţionale, ești un 
pseudosavant. Acesta este un tip de calomniere academică care 
îi respinge pe cei care au o părere contrară. Ne așteptăm ca unii 
oameni să ne eticheteze dovezile ca pseudoștiință - însă ele nu 
sunt pseudoștiință. E posibil să ne înșelăm în privinţa unui 


număr de lucruri (timpul va spune asta), însă nu există nimic în 
această carte care să nu fie un argument raţional bazat pe fapte 
care pot fi verificate. 

Ştiinţa e cu siguranţă cel mai bun lucru inventat vreodată. E 
păcat că atât de puţini oameni din mediul academic pun în 
practică principiile reale ale științei. Stimaţi academicieni, poate 
că există o înţelegere superioară a trecutului ce urmează să fie 
dezvăluită. Însă nu veţi ști niciodată aceasta dacă veţi continua 
să ţineţi ochii închiși. 


